﻿ I. DISCIPLINE OBLIGATORII 1. DISCIPLINE FUNDAMENTALE TEORIA MUZICII, SOLFEGIU, DICTEU MUZICAL Prof.univ.dr. Dr. H.C. VICTOR GIULEANU Obiective Cursul de Teoria muzicii îşi propune: dezvoltarea capacităţii de operare cu tehnici specifice de solfegiere şi scriere în sistemele de organizare sonoră tonale şi modale şi utilizarea limbajului neotonal, neomodal, atonal sau de alte structuri, în sistemul ritmic măsurat sau nemăsurat al formelor evoluate ale ritmului muzical; optimizarea capacităţii de formare a gândirii polivalente prin analize, sinteze, abstractizări, concretizări – mono, inter şi multidisciplinare. Aceste obiective-cadru se vor concretiza în competenţe specifice; astfel, la finele anului III, studenţii vor avea capacitatea: să descifreze semiografia muzicală, pentru organizările sonore de tip tonal, modal şi atonal, prin solfegiu şi dicteu muzical, utilizând totodată sisteme ritmice măsurate şi nemăsurate; să stăpânească tehnica transpoziţiei, la toate intervalele muzicale superioare şi inferioare, cunoscând toate cheile; să utilizeze, într-o expunere orală şi / sau scrisă, noţiunile şi problemele ce decurg din capitolele „Modulaţii la tonalităţi depărtate” şi „Ritmuri de structură simetrică şi asimetrică”. Procedee evoluate în construcţia şi dezvoltarea formelor ritmului muzical Creaţia muzicală din prima jumătate a secolului XX imprimă un mare avânt al elementului ritm, dezvoltându-l cu mijloace similare celor melodico-armonice: tratare tematică, transmutaţii (modulaţii) ritmice, serializare etc. Cea mai mare parte din creaţie stă însă, în acest timp, sub puternica influenţă a ritmicii populare, mai ales în lucrările lui Stravinski, Bartok, Enescu, Ravel etc. 13 Cât priveşte aportul lui Stravinski, acesta introduce în creaţie – prin lucrări ca „Pasărea de foc”, „Sărbătoarea primăverii”, „Istoria soldatului” etc. – ceea ce s-ar putea numi „Ritmul total”, însoţit de proiecţii sonore inimitabile ce plasează ritmul – alături de timbru – drept element predilect în rândul mijloacelor de expresie din muzica secolului nostru. Pe de altă parte, Edgar Varese, prin lucrări ca „Ionisation”, deschide entuziasmul pentru potenţialitatea instrumentelor de percuţie. Ultimele decenii însă, în dorinţa de a eluda căile bătătorite, aduc o direcţie nouă în dezvoltarea ritmului muzical, ajungându-se la intelectualizarea procedeelor şi la tratarea mijloacelor specifice printr-un deosebit rafinament în ceea ce priveşte tehnica de lucru . În acest context se situează o serie de procedee ritmice utilizate în creaţia contemporană, şi anume: ritmul cu valori adăugate; augmentarea şi diminuarea polivalentă a valorilor ritmice; ritmul non- retrogradabil (non-recurent); personajele ritmice; ritmul serial; modurile de durată etc. În cele din urmă, îşi cere dreptul la o existenţă proprie şi ritmica muzicală electronică, în care conceptul de „timp” ia înfăţişări noi. Câteva idei – pe scurt – despre asemenea aspecte ale ritmului în creaţia contemporană în cele ce urmează. 1. Ritmul cu valori adăugate Prin noţiunea de valoare adăugată („la valeur ajoutée”) se înţelege o valoare scurtă – de obicei şaisprezecime – care se adaugă unei durate dintr-un ritm oarecare, modificându-i structura iniţială (procedeu iniţiat de Oliver Messiaen). Din punct de vedere grafic, ea poate fi reprezentată fie prin notă, fie prin punct ritmic, fie prin pauză. De exemplu: Formele de ritm obişnuit. Efectul valorii adăugate (însemnat prin X) Valoarea adăugată creează, aşadar, grupuri ritmice de 5,7,11,13 şaisprezecimi, schimbând un ritm iniţial simetric într-unul asimetric. 14 2. Augmentarea şi diminuarea ritmică în aspecte noi, polivalente Ritmica tradiţională utilizează augmentarea şi diminuarea valorilor într-o gamă restrânsă de posibilităţi, mai frecvente fiind augmentările şi diminuările prin jumătate şi dublul lor (cu 1/2 şi 2/1). Creaţia contemporană extinde aplicarea principiului pe o scară aproape micrometrică a posibilităţilor, practicând augmentările şi diminuările progresive ale valorilor ritmice: cu 1/2,1/3,1/4,1/5,1/6 etc., deci în orice raport de mărime. (A se vedea exemplele muzicale din Victor Giuleanu, Tratat de teoria muzicii, 1986, pag. 678 şi 679). 3. Ritmul non-retrogradabil (palindromia ritmică) Acest nume îl poartă ritmurile care prin recurenţă nu-şi schimbă structura, urmând schema de construcţie ABA, adică se compun din două părţi extreme (A şi A inversat) care au drept axă o valoare centrală (B), devenind astfel recurente prin ele însele: Exemplu: 4. Tehnica personajelor ritmice Olivier Messiaen transpune tehnica de lucru a personajelor din domeniul melodic şi armonic (leitmotivul wagnerian) în domeniul strict ritmic. 15 Astfel, într-una din missele sale, pornind de la trei ritmuri populare hinduse, realizează tot atâtea personaje ritmice distincte pe care – printr-o ingenioasă dezvoltare tematică – le opune unul altuia, întocmai ca într-o dramatică: – personajul ritmic 1 – personajul ritmic 2 – personajul ritmic 3 Personajele ritmice sunt supuse apoi transformărilor prin augmentări şi diminuări conferind lucrării un anumit dramatism cu acţiune, conflicte de personaje etc. 5. Ritmul serial O serie se compune, ca şi cea melodico-armonică, din durate organizate, după principiul nerepetării, respectat cu stricteţe în tehnica serială, adică o durată a seriei nu reapare decât după ce au fost folosite toate celelalte componente ale seriei respective. Fie, spre exemplu, seria ritmică următoare, alcătuită din 5 durate: O primă prelucrare a acesteia ar fi prin permutarea duratelor: (A se studia exemplul din Tratat de teoria muzicii, pag. 686) 16 6. Moduri de durate Creaţia atonală ajunge prin Messiaen şi la ideea de mod ritmic sau mod de durate. Un asemenea mod se construieşte dintr-un grup determinat de valori ritmice (sonorităţi şi pauze) ce se utilizează în diverse combinaţii pe întreg discursul muzical. Astfel, într-una din lucrările sale pentru pian, compozitorul foloseşte următoarele moduri ritmice: Vocea I Vocea II (cu durate duble faţă de prima): Vocea III (cu durate încă o dată mai mari): 7. Ritmul în muzica electronică Creatorii de muzică electronică sunt atraşi în special de noutatea intonaţiilor şi timbrurilor specifice. Cu toate acestea, muzica electronică aduce, prin natura ei, schimbări profunde: apare pentru întâia oară ritmul elaborat pe cale tehnică prin aparate electronice de înaltă precizie şi fidelitate. Aici duratele – sonorităţi sau pauze mai lungi ori mai scurte – se raportează la dimensiuni orare precise (secunde şi minute) sau la cele de lungime de bandă magnetică (milimetri şi centimetri de bandă ). Formulele ritmice iau, în muzica electronică, aspecte mult mai complexe şi uneori imposibil de redat printr-o tehnică vocală sau instrumentală obişnuită. Astfel, muzica electronică realizează subdiviziuni micrometrice ale timpului material (microdimensiuni temporale) şi, de asemenea, durate foarte lungi (macrodimensiuni temporale), deci gama duratelor ritmice se lărgeşte foarte mult faţă de ritmica tradiţională. 17 Pe plan componistic se întrebuinţează toate formele ritmice posibile, iar în mod deosebit şi cu precădere, poliritmia care capătă aici aspecte mai complexe. Accentuările ritmico-dinamice pot, de asemenea, avea aici infinite grade de intensitate măsurate şi acestea cu precizie (beli şi decibeli). În muzica electronică asistăm deci la o tehnicizare evidentă a ritmului, ca şi a celorlalţi parametri sonori: înălţimi, intensitate şi timbru. Utilizată însă în slujba expresiei artistice, tehnica electronică oferă compozitorului de azi noi mijloace de realizare şi comunicare a mesajului său artistic. Organizări noi şi complexe ale cadrului metric 1. Polimetrie Utilizarea mai multor feluri de măsuri pentru ritmul aceleiaşi piese muzicale poartă numele de polimetrie. Ea este de două feluri: orizontală şi verticală. a) Polimetria de sens orizontal poate fi realizată la o singură voce sau la mai multe voci deodată. Ea se mai numeşte şi alternanţă de ia populară, cât şi în cea cultă. măsuri, întâlnindu-se atât în creaţ b) Polimetria de sens vertical este de două feluri: – de structură omogenă, în care măsurile diferite ale vocilor apar de la început în piesa muzicală şi se menţin astfel până la sfârşitul acesteia; – de structură eterogenă, în care, pe parcurs, măsurile se schimbă variat la fiecare voce realizându-se o polimetrie în ambele sensuri: orizontal şi vertical. În interpretarea textului muzical, utilizând polimetria, se are în vedere ca în trecerea de la o măsură de o anumită structură la alta să se ia în considerare un etalon metric comun (pătrime, optime, doime etc.). 2. Măsuri adăugate După principiul ritmic al „ valorii adăugate”, Olivier Massiaen a ajuns şi la ideea de „măsură adăugată” prin care se înţelege alăturarea (conexarea) unei măsuri cu unitatea mică de timp – de obicei optime cu unitate de timp mai sau şaisprezecime – pe lângă o altă măsură mare: optime, pătrime, doime. 18 Exemplu: 3. Metrică serială După serializarea ritmului a urmat firesc şi cea a măsurilor . În construcţia serială după principiul aritmeticii simple, măsurile sunt alcătuite – în ordine – din 2,3,4,5,6,7,8,9 timpi, apoi se continuă prin recurenţă cu măsuri de 9,8,7,6,5,4,3 şi 2 timpi (principiul dilatării şi comprimării seriale a măsurilor). Alt procedeu se obţine prin aplicarea principiului permutării măsurilor prin prezentarea lor mereu într-o altă ordine (numerele reprezintă valori de note unitare) 2,3,4/3,4,2/4,2,3/4,3,2/3,2,4/2,4,3/. Ca şi în ritm, se utilizează şi aici construcţia după principiul seriei numerelor (şirul Fibonacci): 2,3,5,8,13 (2+3=5; 3+5=8,5+8=13) etc. 4. Elemente noi de măsurare a timpului muzical Datorită mijloacelor tehnice care au revoluţionat până şi conceptul de creaţie, s-a ajuns, firesc, la înlocuirea măsurilor şi i minute) unităţilor metrice obişnuite prin elemente orare (secunde ş sau prin lungimi de bandă magnetică (milimetri şi centimetri), ceea ce întâlnim în muzica electronică. Este vorba de supertehnicizarea mijloacelor de expresie muzicală, care cer însă utilizarea lor cu talent şi chiar cu un capital minim de cunoştinţe tehnice de specialitate din partea creatorului de artă . Evoluţia formelor ritmului în arta muzicală A. Ritmurile poetice ale antichităţii greco-latine În poezia antică greco-latină rezidă tiparele (modelele) ce stau la baza ritmurilor muzicale moderne, oricât de complicate ni s-ar părea acestea. Totul porneşte de la faptul că – la început – poezia, muzica şi dansul constituiau o singură artă (artă cu caracter sincretic), iar ulterior, dezvoltându-se pe căi diferite, şi-au păstrat ca element comun ritmul. Preluând din poezia antică tiparele ritmice de bază, muzica le-a cultivat şi dezvoltat prin mijloace proprii, până la un înalt grad, de aceea 19 cunoaşterea ritmurilor poetice antice constituie parte integrantă a teoriei moderne despre ritm. În studiul ritmurilor antice se operează cu câteva noţiuni strict poetice, şi anume: – silabele „longa” şi „brevis”(lungă şi scurtă), ca unităţi ritmice elementare (primare), din jocul cărora se formează toate ritmurile; – piciorul („podia”), unitate ritmică imediat superioară, alcătuit din îmbinări de silabe „longae” si „breves”; – metrul, unitatea ritmică rezultând din reunirea mai multor picioare („podii”); acei „metri” care sfârşesc prin „picioare” complete, nelipsindu-le vreo silabă, se numeau acatalectici, iar cei cărora le lipseau o silabă în ultimul „picior” purtau numele de „catalectici”. După numărul (cantitatea) de silabe – „longa” şi „brevis” – din alcătuirea lor, ritmurile antice puteau fi: bisilabice, trisilabice; tetrasilabice; pentasilabice etc. – respectiv de 2,3,4,5 etc. silabe. Dintre acestea, ritmurile bisilabice şi trisilabice se consideră ritmuri simple (de bază), iar celelalte constituie ritmurile compuse, fiind alcătuite din primele, în diverse îmbinări. Ritmuri bisilabice Se cunosc patru ritmuri poetice de structură binară: troheul, iambul, spondeul şi piricul. 1. Ritmul trohaic prezintă în muzică forma de bază următoare: adică o silabă „longa” urmată de una „brevis” (ictus şi postictus). 2. Ritmul iambic este forma inversă a trohaicului, adică o silabă „brevis” (preictus), urmată de o silabă „longa”(ictus). 3. Ritmul spondaic este alcătuit din două silabe „longa”: 4. Ritmul piric este alcătuit din două silabe „breves”(scurte): 20 Ritmuri trisilabice Se cunosc opt ritmuri poetice de structură ternară: dactilul, anapestul, amfibrahul, bahicul, antibahicul, creticul, tribrahul şi molosul. Tabelul ritmurilor trisilabice 1. Ritmul dactilic = o silabă „longa”(accentuată) urmată de două silabe „breves” (neaccentuate). s 2. Ritmul anapestic(inversul dactilului) = două silabe „breves”(neaccentuate), urmate de una „longa”(accentuată). 3. Ritmul amfibrah = în alcătuirea: brevis – longa – brevis: 4. Ritmul cretic = longa, brevis, longa: 5. Ritmul bahic = brevis, longa, longa 6. Ritmul antibahic = longa, longa, brevis 7. Ritmul molos = longa, longa, longa; 8. Ritmul tribrah = brevis, brevis, brevis; 21 Ritmurile poetice compuse Provin din reunirea a două sau mai multor ritmuri simple – bisilabice şi trisilabice (A se vedea Tratat de teoria muzicii, 1986, pag. 599 şi 600). Teoria ritmică a „timpului prim”( „hronos protos”) Punctul de pornire spre o ritmică muzicală autonomă eliberată deci de condiţiile poeziei antice îl constituie teza (conceptul) de „timp prim” elaborată de Aristoxene din Tarent (354-300 î.e.n), cel mai de seamă reprezentant al muzicologiei antice. Prin timp prim, învăţatul elen înţelege durata cea mai mică în ritm care nu se divide nici în melodie, nici în vers, nici în mişcările corpului. „Timpul prim comportă o singură silabă, un singur sunet, o singură mişcare a corpului”. „Hronos protos” constituie, aşadar, elementul primar (prima cărămidă) în construcţia şi organizarea oricărui ritm. Obişnuit, modernii notează timpul prim prin valoarea de optime, astfel: – ritmul de 2 timpi primi: piricul, din care se formează toate celelalte: – ritmuri de 3 timpi (troheul, iambul, tribrahul): – ritmuri de 4 timpi primi (dactilul, anapestul, spondeul, dipiricul, amfibrahul): La fel se tratează şi ritmurile de 5,6,7 şi 8 „timpi primi”. (A se vedea pag.604 din Tratat). Teoria „arsis- thesis”(elatio –positio) În interpretarea ritmurilor muzicale antice, acestea erau însoţite de mişcări corporale. Dacă mişcarea corpului se făcea în sens ascendent, aceasta primea numele de „arsis”(ridicare, elevare); iar dacă se făcea în sens descendent, purta numele de „thesis” (depunere, relaxare). 22 Orice ritm muzical – indiferent de structură – putea începe fie prin „thesis” (ritm tetic), fie prin „arsis” (ritm pretetic). De exemplu dactilul: Elementele „arsis- thesis” vor mai fi tratate după acest concept antic de componente ale mişcării (elan + rezolvare) şi în cântul gregorian (cantus planus), dar mai târziu pierd funcţia lor expresivă, devenind componente ale măsurii clasice (tradiţionale) cu barele ei, prin „arsis” designându-se timpii neaccentuaţi, iar prin „thesis” timpii accentuaţi ai acestuia. B. Ritmul în cântul gregorian (cantus planus) Cântul gregorian foloseşte, de la început, ritmuri alcătuite – cu mici excepţii – din durate egale (cantus planus) care să deservească în mod cât se poate de fidel o cântare liniştită ca expresie, fără învolburări şi, totodată, uşor de interpretat în comun de către credincioşi, în timpul oficierii cultului. Arta gregoriană porneşte deci – pe plan ritmic – ca artă „non mensurabilă”, având toate duratele de valoare egală. Se remarcă totuşi în evoluţie două mari etape de dezvoltare a ritmului în cantus planus: – ritmul de concept liber din etapa monodică a acestei arte; – ritmul măsurat din etapa sa polifonică. . În toată arta gregoriană monodică Ritmul în monodia gregoriană domină un timp de concept liber, în forme nemăsurabile, care are la bază timpul prim (hronos protos), durată fundamentală generatoare a două categorii de ritmuri: prozodic şi neumatic. Ritmul prozodic gregorian Ritmul se numeşte prozodic întrucât ascultă de legile de accentuare (ictice) ale cuvântului latin cu silabele lui tone şi atone (accentuate şi neaccentuate). După caz, accentul (ictusul) poate fi situat, în cuvânt, pe silaba ultimă (oxitonon), sau pe cea penultimă (paraoxitonom), ori pe cea antepenultimă (proparaoxitonom). În limbile europene moderne, fiecare cuvânt posedă o singură silabă accentuată, restul fiind neaccentuate, ceea ce nu e cazul în textul 23 latin ale cărui cuvinte n-au accent pe ultima silabă (oxitonon),excepţie făcând cele monosilabice, de aceea prozodia latină lucrează numai cu accente paraxitonom şi proparaxitonom. Apar deci în însuşi cuvântul accente principale şi secundare care conferă cântului gregorian o ritmică mai bogată în accente decât aceea a limbilor moderne. Pe fondul textului latin s-au format două categorii de ritmuri gregoriene: – ritm silabic; – ritm silabico - melismatic. În ritmul silabic, fiecărei silabe din text i se conferă o notă (durată), în care se disting accente principale şi secundare: În ritmul silabico – melismatic apar şi silabe repartizate pe două sau mai multe note(durate): În ritmul gregorian din această categorie (silabico-melismatică) are loc un proces deosebit de important în teoria şi evoluţia ritmului muzical: tendinţa lui cantus planus de a trece de la un ritm prozodic pur(primul caz) la un ritm muzical degajat de legile textului latin prin acele grupe melismatice de 2 şi 3 durate care, evadând din zona accentuării silabice, îşi caută o accentuare strict muzicală ce se va realiza în ritmica gregoriană neumatică. Ajunsă la reprezentări grafice proprii prin sistemul de neume (prima notaţie apare în secolul IX e.n.), arta gregoriană păşeşte deja spre forme ritmice muzicale independente de cele prozodice. Principul de organizare rămâne, în continuare, cel al timpului prim (hronos protos), dar în alcătuiri de celule (figuri) binare şi ternare monoritmice care alternează liber: 24 De regulă, prima durată a formulelor ritmice respective este deţinătoare a ictusului (accentului), semn al unei accentuări ritmice independente de textul vorbit. Cantus planus şi ritmia măsurată Intrarea lui cantus planus în regim de ritmie măsurată (proporţională) are loc prin două sisteme ritmice medievale: – ritmurile modale; – ritmurile proporţionale. Drumul spre ritmia proporţională trece mai întâi prin arta profană a truverilor, trubadurilor şi minnesingerilor coroborat cu cerinţele primelor forme polifonice ale lui cantus planus, care impuneau o coordonare a mişcării pe mai multe voci (polifonice). În acest timp se utilizau 6 moduri ritmice: troheul, iambul, dactilul, antidactilul, molosul şi tribrahul. Datorită caracterului pieselor de o ritmie măsurabilă în cantus planus se instalează vizibil proporţionalitatea (raportul 2:1, adică o longa = două breves). Arta polifoniei vocale a pre-Renaşterii şi a Renaşterii generali- zează pe ambele planuri – orizontal şi vertical – ritmia proporţională (suprapuneri de linii melodice diferite). În grafie apare desenul ce stabilea raporturi proporţionale între diferitele durate în diviziune binară sau ternară: În sistemul de divizare a valorilor ritmice apar – încă în secolul XIV – termeni teoretici specifici care desemnează trei operaţiuni: a) modus = divizarea maximă în „longae”(modus major) şi a acestora în „breves”(modus minor); b) tempus = divizarea brevisului în „semibrevis”(perfectum = ternară, imperfectum = binară); c) prolatio = divizarea semibrevisului în „minimae” (major = ternară, minor = binară). În acest stadiu, ritmica proporţională se instalează definitiv în creaţia muzicală, însoţită fiind ulterior de rigorile măsurii moderne cu barele ei delimitative. 25 C. Ritmul în muzica bizantină În arta muzicală bizantină, ritmul constituie un criteriu stilistic de cea mai mare greutate. Aici, configuraţia ritmului se determină prin cei doi factori cunoscuţi în teoria generală a ritmului: – asocierea de durate egale sau inegale; – sistemul de distribuire a accentelor. În mod special însă, în muzica bizantină, formele ritmice se determină şi în funcţie de tempoul cântărilor (gradul de mişcare), ceea ce constituie o particularitate a acestei arte. 1. Formele ritmice în raport cu duratele utilizate În muzica bizantină, durata fundamentală de la care pornesc asocierile şi alcătuirile oricăror formule ritmice este durata de 1 timp sau o „bătaie”. Ea constituie durata etalon pentru întreaga ritmică bizantină, valorile ritmice ale unei melodii fiind interpretate în funcţie de această durată: Prin augmentări şi diminuări ritmice proporţionale ale duratei etalon se ajunge la formulele ritmice variate ca structură, reeditând ritmurile poetice antice (trohaic, iambic, dactilic etc.). În muzica bizantină, ritmul plan gregorian nu se întâlneşte decât în mod excepţional, de obicei în cântările de tipul recitativului. Ritmica bizantină este, aşadar, în privinţa duratelor folosite, o ritmică proporţională, toate duratele derivând din durata etalon a fiecărei cântări. O caracteristică aparte a ritmicii bizantine este aceea că utili- zează rar pauzele. Nu se folosesc decât cu totul excepţional ritmurile punctate sau cu pauze, ori suitele de sincope şi alte formule care ar conferi o anumită vivacitate şi vioiciune facturii sale. În fapt, nu vom întâlni în muzică nici măcar un singur caz în care, din punct de vedere expresiv, ritmul să prevaleze faţă de melodie. 26 2. Formele ritmice în raport cu sistemul de accente În muzica bizantină, predominante sunt textele literare neversificate – prozodice. Nu se poate însă trece cu vederea structura lor cvasipoetică amintind de vechi psalmi, ode şi poeme a căror evoluare – cu versete şi paragrafe – imprimă ritmicii o cadenţă aproape ca de vers (formă poetică latentă). Pe un asemenea fond cvasipoetic i-a fost uşor muzicii bizantine să transplanteze în textele sale literare ritmurile clasice ale poeticii universale, precum: ritmuri trohaice, iambice, dactilice, poenice etc. Spre deosebire deci de cântul gregorian care porneşte de la o ritmie plană, muzica bizantină preia formele structurale variate ale ritmicii antice cu care va lucra în întreaga sa evoluţie. 3. Formele ritmice în raport cu tempoul cântărilor În practica de veacuri a muzicii bizantine s-au statornicit patru categorii de mişcări (tempouri) ale cântărilor, fiecare având caracterul său bine determinat: mişcarea recitativă, irmologică, stihirarică şi papadică. a) Mişcarea recitativă se bazează exclusiv pe silabe tone şi atone ca orice text vorbit de tipul recto-tono, existent în recitativele de tipul „Sprechgesang” (recitativ +inflexiuni melodice). b) Mişcarea irmologică se desfăşoară pe un ritm cursiv, concis, în cadenţă vie - aproape de ritmul „giusto-silabic”, predominând structurile pirice (de obicei o silabă la o notă): c) Mişcarea stihirarică utilizează îmbinări de ritmuri silabice (o silabă la o notă) cu cele de factură melismatică (două sau mai multe silabe la o notă). Ritmul ia aici forme clasice (troheu, iamb, dactil etc.), dar într-un amestec de tip asimetric. Caracteristica generală a tempoului cântărilor în acest stil: liniştit, calm, domol (Andante, Andantino). d) Mişcarea papadică se desfăşoară larg, pe formule melodice melismatice, cu prelungi vocalizări ce acoperă pregnanţele ritmice (ritmul se ascunde sub învelişul bogat al unei adevărate melopei) ce pot fi analizate numai ca forme ritmice derivând din „hronos protos”(timpul prim), durată - etalon în această mişcare. În general însă, ritmul în muzica bizantină rămâne fidel melodiei, factorul principal de expresie al acestei arte, de aceea formele sale se supun şi respectă în întregime cursul melodic. 27 Sistemul modal hexatonic (Scara prin tonuri) Unul din primele sisteme componistice care pune radical în cumpănă relaţiile bazate pe gravitarea sunetelor spre un centru (tonică) îl constituie sistemul modal hexatonic, al cărui material sonor, aşezat pe scară, realizează o succesiune numai prin tonuri (6 tonuri) ascendentă şi descendentă: Fiind alcătuit din 6 tonuri egal temperate, întregul sistem devine implicit temperat, un sunet putând fi înlocuit în orice loc şi în mod absolut de enarmonicul său. Baza teoretică a sistemului hexatonic rezidă în scara cromatică dodecafonică (de 12 puncte) provenind fie din elementele sonore impare ale acesteia (1-3-5-7-9-11-13), fie din cele pare (2,4,6,8,10,12,14). Consecinţe pe planul tonalităţii clasice: – anihilează majorul şi minorul tonal prin succesiunea numai de tonuri; – fiecare sunet component al sistemului se tratează egal, pe plan funcţional, deci poate servi drept tonică (punct de plecare) obţinându-se astfel 6 variante posibile ale scării; – pe toate treptele scării hexatonice se formează numai acorduri (trisonuri) mărite: Conchizând, un astfel de sistem cum este cel hexatonic- iniţiat de Claude Debussy - aduce anihilarea funcţionalităţilor de tip tono- modal şi creează premisele pentru trecerea la sisteme non- gravitaţionale, fiind socotit, nu fără temei, poartă spre atonalism şi dodecafonism. Sistemul hexatonic folosit de Debussy ilustrează cel mai bine puternica influenţă a picturii impresioniste asupra operei sale. Printre altele, consonanţele şi disonanţele nu mai au aici caracter contrastant; în armonie se folosesc fără restricţii cvartale şi cvintele paralele, trisonurile mărite nerezolvate, acorduri abundente de cvarte, none şi undecime etc., toate asemenea mijloace şi încă altele devenind la Debussy expresii de culoare (impresionismul muzical). 28 Moduri cu transpoziţie limitată de Olivier Messiaen Olivier Messiaen – un inovator de seamă în domeniul mijloacelor de expresie din zilele noastre – ajunge la sisteme intonaţionale (moduri) proprii prin care realizează, în chip ingenios, simbioza dintre mijloacele tono-modale şi cele seriale. În acest sens, el elaborează teoria modurilor cu transpoziţie limi- tată, compunând opere pe baza acestor moduri. Ce sunt modurile cu transpoziţie limitată? Aşa cum le defineşte Messiaen, acestea sunt sisteme constituite din tronsoane – grupe simetrice de sunete mai mici decât octava (infraoctaviante) – parţial transpozabile, ultimul sunet al fiecărui tronson(grup)fiind tratat ca sunet comun cu primul din grupul următor. Modurile sunt parţial transpozabile întrucât la un moment dat – după a 3, a 4, a 5 etc. transpoziţie – ele repetă notele (sunetele) celor dinainte. Numărul de transpoziţii posibile ale fiecărui mod este egal cu acela al semitonurilor ce conţin primul grup modal (grup periodic). Noutatea adusă de modurile cu transpoziţie limitată în creaţie constă în faptul că ele procură ambianţa mai multor tonalităţi deodată (fără a fi politonalitate), compozitorul fiind liber să reliefeze una din tonalităţi sau să lase o impresie tonală flotantă. Vom reda în continuare caracteristicile de structură ale modurilor cu transpoziţie limitată (în număr de şapte). a) Modul 1 se obţine prin divizarea octavei în şase grupe simetrice a câte 2 sunete fiecare (identic cu scara hexatonică). El este de două ori transpozabil (după numărul celor 2 secunde din grupul iniţial, numit şi grup periodic). Transpoziţia 1 (de fapt modul de bază) Transpoziţia 2 29 Transpoziţia 3 cade peste 1, iar transpoziţia 4 cade peste 2 Aşadar, transpoziţia modului 1 este limitată numai la cele două posibilităţi prezentate mai sus. b) Modul 2 provine din divizarea octavei în patru grupe periodice simetrice(tronsoane), alcătuite fiecare din trei sunete în structura semiton-ton (1/2,1). El este de trei ori transpozabil (după numărul celor trei semitonuri din primul tronson). Acest mod poate ezita între patru tonalităţi: Do, Mib, Fa # şi La (sunetele de început ale fiecărui grup periodic). Transpoziţia 1 Transpoziţia 2 Transpoziţia 3 Transpoziţia 4, care ar începe cu mi bemol, cade peste 1,5 peste 2,6 peste 3 etc. (se folosesc şi sunete enarmonice). c) Modul 3, cu transpoziţie limitată, provine din divizarea octavei în trei grupe periodice simetrice(tronsoane) de patru sunete fiecare, în structura: ton, semiton, semiton (1,1/2,1/2). El este de patru ori transpozabil: 30 Transpoziţia 1 (modul de bază) Transpoziţia 2 Transpoziţia 3 Transpoziţia 4 Transpoziţia 5, care începe cu mi becar, cade peste 1,6 peste 2, 7 peste 3 etc. d) Începând cu Modul al patrulea, sistemele sunt alcătuite din două grupe periodice, fiecare grupă fiind cuprinsă în cadrul unei cvarte mărite. Ele sunt de şase ori transpozabile (după numărul semitonurilor din cvarta mărită). Modul 4 Modul 5 31 Modul 6 Modul 7 Pot fi obţinute, desigur, mult mai multe moduri cu transpoziţie limitată, dar Olivier Messiaen s-a oprit numai la cele şapte descrise mai sus tratate nu numai pe plan melodic, ci şi armonic şi polifonic. Ele se pot amesteca şi cu modurile clasice sau cu sistemele atonale şi, de asemenea, oferă posibilitatea modulaţiei de la un mod la altul (polimodalitatea). Moduri construite după principiul secţiunii de aur În secţiunea de aur, cunoscută şi sub numele de şirul Fibonacci, fiecare cifră rezultă din suma celor două anterioare 1,2,3,5,8,13,21,34 etc. Dacă vom analiza prin proporţiile secţiunii de aur o formaţiune modală – spre exemplu, pentatonică anhemitonică –, vom constata într-însa o ordine conformă cu aceste proporţii, cu toate că – după cum se ştie – pentatonica stă la baza unei muzici primare, arhaice, de un pregnant caracter instinctiv. Într-adevăr, considerând semitonul drept unitate de măsură (mate- matică) şi urmărind structura intervalică a scării pentatonice anhemitonice, iunea de aur, adică: vom observa o ordine decurgând din secţ – secundă mare = 2 semitonuri – terţă mică = 3 semitonuri – cvartă perfectă = 5 semitonuri – sextă mică = 8 semitonuri 32 Secţiunea de aur (sectio aurea) este, de asemenea, evidentă în raportul dintre unele trepte ale modului major: Din teoria matematică a secţiunii (tăieturii) de aur se sugerează compozitorului şi construcţia de moduri pe această bază. Privite ca scări, asemenea moduri infra şi supraoctaviante se pot grupa – după intervalul folosit în construcţia lor – în 12 specii. Ele sunt concepute ca având o tonică, spe care converg sunetele componente. Prima specie porneşte de la un semiton ca unitate de construcţie, iar următoarele cresc progresiv printr-un semiton: Specia I = unitate de construcţie ½ Specia II = unitate de construcţie 1 ton Specia III = unitate de construcţie 1 ½ Specia IV = unitate de construcţie 2 tonuri Etc. În fiecare specie, sunetele pot fi distribuite în două feluri: – prin raportări la sunetul fundamental: – prin raportări de la treaptă la treaptă: Pentru exemplificare pe cale teoretică vom reda, în continuare, numai câteva scheme modale ale speciei I – unitate de măsură ½ ton (semitonul): 33 A. Distribuţie cu raportări la sunetul fundamental Formula 2,3 Formula 2,3,5 Formula 2,3,5,8 B. Distribuţie cu raportări de la treaptă la treaptă Formula 2,3 Formula 2,3,5 34 Formula 2,3,5,8 După aceleaşi procedee se pot obţine modurile cu proporţiile secţiunii de aur în celelalte specii (II-XII) care au la bază unităţi (intervale) mai mari decât semitonul (1, 1 ½, 2, 2 ½ tonuri etc.), aşa încât în final apar numeroase structuri modale pe care compozitorul le poate utiliza în creaţia sa. În cazul în care se porneşte în construcţia modurilor, după principul secţiunii de aur, de la intervale mai mari (unităţi de măsură) decât semitonul, se obţin structuri şi mai diverse de moduri. În oricare din modurile bazate pe proporţiile secţiunii de aur, acolo unde se ivesc spaţii mari, pot fi intercalate sunete secundare. Principiul secţiunii de aur a fost folosit şi în formele de construcţie ca semn al influenţei matematicii în travaliul componistic. De altfel, principiul matematic al secţiunii de aur a fost întrebuinţat, de asemenea, în arhitectură şi în artele plastice din cele mai vechi timpuri. Dar să nu uităm cum este formulat principiul „ secţiunii de aur” în geometrie, de unde provine, şi în arte: O distanţă totală (AB) se divide astfel într-un punct (C), încât raportul dintre secţiunea mică (CB) şi cea mare (AC) să fie egal cu i totalitatea distanţei (AB) conform raportul dintre secţiunea mare (AC) ş cu formula: CB AC AC AB A CB În cifre, operaţiunea dă pentru secţiunea mare dimensiunea 0,618, iar pentru cea mică dimensiunea 0,382 din totalul distanţei. Proporţiile astfel definite au fost transpuse în şir de numere de către Leonardo Fibonacci, de unde şi numele de „şirul Fibonacci”. Chestionar recapitulativ • Ce numim ritm parlando – rubato şi ce caracteristici de structură prezintă? • În ce raport estetic se află textul vorbit faţă de cel muzical în piesele ce utilizează ritmul parlando – rubato? • De ce ritmul de această factură nu suportă încadrarea în măsuri? 35 • Prin ce se caracterizează ritmul giusto-silabic şi de ce poartă acest nume? • În ce raport morfologic (de structură) se află textul poetic (silabele versurilor) şi factura ritmului giusto-silabic? • Ce se consideră ritm aksak şi care sunt caracteristicile lui de structură? • Ce rol îndeplineşte tempoul în configurarea acestui tip de ritm? • Care sunt valorile ritmice care coordonează şi, de fapt, structurează ritmul aksak? • Cum se tactează măsurile pe calapodul cărora se desfăşoară ritmurile aksak? • Analizaţi studiile melodice care urmează şi stabiliţi pe ce fel de ritmuri specifice româneşti se desfăşoară fiecare. Tempoul muzical Orice compoziţie se desfăşoară într-o mişcare de o anumită viteză (cadenţă), cuprinzând un arc larg al posibilităţilor: de la mişcare carea cea mai repede. foarte rară (lentă) până la miş Exprimarea muzicală a diferitelor grade de mişcare într-o compoziţie a primit numele de tempo, care constituie unul din factorii de importanţă aparte pentru actul interpretării artistice. Tempoul muzical se redă concret prin mijlocirea unor termeni provenind din limba italiană care, după efect, sunt de două feluri: • termenii indicând o viteză constantă; • termenii indicând o viteză permanentă variabilă (termenii agogici). Termeni de mişcare constantă O serie de termeni exprimă în muzică mişcarea constantă, adică desfăşurarea ritmului într-o cadenţă uniformă, modificându-se numai prin apariţia unui nou termen de mişcare. Aceştia se notează la începutul discursului muzical, ori pe parcurs, şi sunt sau nu însoţiţi de indicaţia metronomică. Dacă un termen de mişcare este însoţit şi de indicaţia metronomică, aceasta se exprimă cât se poate de fidel viteza în care compozitorul a gândit să execute lucrarea. De exemplu: Largo ( = 44); Andante ( =66); Presto ( = 180) etc. 36 Principalii termeni, indicând o mişcare constantă (uniformă), sunt: a) Mişcările rare Indicaţia metronomică aproximativă: (limite inferioare şi superioare) Largo = larg, foarte rar…………………...MM 40-41 Largheto = ceva mai mişcat decât largo…….MM 44-48 Lento = lent, lin, domol …………………MM 48-52 Adagio = rar, aşezat, liniştit……………….MM 52-56 Adagietto = ceva mai repede decât Adagio….MM 56-60 b) Mişcările mijlocii Andante = „mergând” normal, potrivit……….…...MM 60-66 Andantino = puţin mai repede decât Andante………MM 66-72 Moderato = moderat, potrivit ………………….…..MM 80-92 Allegretto = repejor, mai puţin repede decât Allegro.…MM 104-112 c) Mişcările repezi Allegro = repede………………………………...MM 120-128 Vivace = iute, viu………………………………MM152-168 Presto = foarte repede…………………………MM 176-192 Prestissimo = cât se poate de repede ……………….MM 200-208 În cazul că o lucrare trebuie să se execute într-o mişcare liberă, ce se lasă la aprecierea interpretului, se utilizează expresiile: Senza tempo = fără tempo precis A piacere = după plăcere voie, liber Ad libitum = după Rubato = tempo liber Termeni agogici Alţi termeni sunt folosiţi pentru a modifica tempoul constant, indicând o mişcare permanent variabilă, fie în sensul răririi treptate a vitezei, fie în acela al accelerării treptate. Aceşti termeni sunt: – pentru rărirea treptată a mişcării rallentando (rall.) = rărind din ce în ce mai mult, încetinind mişcarea ritardando (ritard.) = întârziind, rărind ritenuto(rit) = reţinând, încetinind mişcarea allargando (alarg) = lărgind mişcarea slargando (slarg) = lărgind, rărind – pentru accelerarea treptată a mişcării: accelerando(accel) = accelerând, iuţind din ce în ce mai mult affrettando (afret) = grăbind 37 incanzaldo = zorind, însufleţind mişcarea precipitando = precipitând, grăbind stretto = îngustând, strâmtând, iuţind stringendo = strângând, grăbind mişcarea – pentru revenirea la tempoul iniţial: a tempo tempo primo (tempo I) come prima În limitele fiecărei indicaţii de tempo (largo, adagio, andante, allegro etc.) există grade (trepte)ale mişcării extrem de fine şi de mare subtilitate ce nu pot fi redate prin vreun termen oarecare. Acestea se realizează în actul interpretării numai pornind de la cunoaşterea, simţirea şi pătrunderea în profunzime a conţinutului operei de artă, cu alte cuvinte, ele depind de expresia muzicală însăşi. Iată de ce execuţia muzicală „la metronom” este de natură mecanică şi cu totul neartistică. Împotriva ei s-au declarat de multă vreme mai toţi muzicienii, conştienţi fiind de adevărul că în muzică acţionează metronomul psihic(emoţional), şi nu cel fizic (ca de ceasornic). Leopold Mozart, tatăl genialului compozitor, avea dreptate când afirma: „Eu ştiu bine că la începutul unei piese muzicale se găsesc indicaţii ale mişcării, ca: Allegro, Adagio, Andante etc., dar toate aceste mişcări au gradele lor care nu pot fi înscrise prin vreo formulă. Să descoperiţi sentimentele pe care compozitorul a voit să le exprime şi să vă pătrundeţi voi înşivă de aceste sentimente”. Acţiunile şi efectul tempoului sunt, aşadar ,indisolubil legate de conţinutul, ideile, stările sufleteşti şi fondul emoţional al operei de artă. Ca atare, tempoul nu exprimă numai un anumit grad de mişcare, ci, în acelaşi timp, şi un anume grad al emoţiei şi al sentimentelor pe care le comunică muzica. Expresii privind caracterul execuţiei (interpretării) artistice caracterul şi atmosfera ce sunt Pentru a scoate în evidenţă proprii unei compoziţii muzicale, se utilizează o serie de expresii tot din limba italiană, fiecare indicând o anumită atitudine afectivă în procesul interpretării, evocând stări interioare ce decurg din conţinutul operei de artă. Cele mai frecvente expresii de acest fel sunt următoarele (în ordine alfabetică): 38 Catalogul termenilor de expresie affettuso = cu afecţiune, dulce, expresiv agevole = agil, uşor, sprinten agitato = agitat allegrezza(con) = cu veselie amaro, amarezzo (con) = dureros, amar, cu amărăciune amoroso, amore (con) = amoros, drăgăstos animando = însufleţind animato, anima = însufleţit, animat, vioi, viu aperto = deschis, limpede, clar, senin, curat, sincer appassionato, passione (con) = cu pasiune, cu patimă ardente = arzător, înfocat, curajos, viu arioso = cantabil bravura (con) = cu bravură brillante = strălucitor brio(con) = cu strălucire, cu spirit, cu brio buffo = comic, hazliu burlesco = burlesc, comic, glumeţ, satiric calando = coborând, slăbind, pierzând vigoarea calmo(con) = calm, liniştit, potolit calore(con) = cu căldură, cu ardoare, cu pasiune cantabile = cantabil, melodios, cu expresivitate capriccioso = capricios carezzevole = mângâietor, dezmierdător chiaro = clar, limpede, distinct comodo, commodo = comod, liniştit, aşezat, calm cător, emoţionant commovente = miş concitato = agitat, turburat, neastâmpărat deciso = decis declamndo, declamato = în stil declamatoriu descrezione(con) = cu discreţie, cu rezervă, cu reţineri divozione(con) = cu devoţiune, cu devotament dolce = dulce, plăcut dolente = îndurerat, mâhnit dolore = cu durere dondolante = legănător duolo(con) = cu durere, cu jale dramatico = dramatic 39 effusione(con) = cu efuziune, cu revărsare a sentimentelor eguale = egal elegiaco = elegiac, trist, visător, melancolic elevato = înalt, sublim energico = energic eroico = eroic esitando = ezitând espansione(con) = cu expansiune, cu vioiciune espressivo, espressione (con) = expresiv, viu, clar estinto, estinguendo = stins, slab, încet, stingând fastoso = pompos, cu fast fervore = cu fervoare, cu ardoare festivo = festiv, sărbătoresc flero, fierezza(con) = cu mândrie, cu forţă flebile = trist, cu jale, duios, plângător forza(con) = cu forţă funebre = funebru fuoco(con) = cu foc, cu pasiune furloso = cu furie gaio = plăcut, vesel garbo = cu fineţe, cu delicateţe, cu graţie giocoso = vesel, jucăuş grave = solemn, grav grazia(con)grazioso = cu graţie guerriero = războinic imperioso = poruncitor inealzando = încălzind, intensificând incisivo = incisiv, tăios, muşcător indeciso = nedecis ie innocente = inocent, cu nevinovăţ inquieto = neliniştit, turburat intrepido = intrepid, îndrăzneţ, cutezător, curajos irato = cu mânie(mânios) ironicamente = ironic languido = istovit, slăbit, descurajat, obosit lamenta all” antica = lamentaţie în stil vechi(arie tristă) lamentablie, lamentoso = plângător, tânguitor, trist, jalnic leggiero(legg) = uşor, lejer, sprinten, delicat lugubre = lugubru 40 lusingando = linguşitor maestoso, maesta(con) = maiestuos, cu măreţie malinconico = melancolic, trist marciale = în stil de marş(tempo de marş) marziale = războinic, marţial, solemn mesto = trist misterioso = misterios mosso = mişcat, vioi moto (con) = mişcat, cu antren mobile = mobil, suplu narrante = povestind, istorisind parlando = spunând, vorbind (stil de interpretare apropiat de vorbire) pastorale = pastoral, câmpenesc patetico = patetic, emoţionant, mişcător pesante = apăsător, greoi piacevole = plăcut, agreabil, graţios piangendo, piangevole = plângând, plângăreţ placido = calm, liniştit pomposo = pompos, ceremonios, impozant quieto = liniştit ravivando = însufleţind, înviorând, întreţinând religioso = religios(în stil) risoluto = hotărât, ferm rubato = mişcare (desfăşurare)liberă, interiorizată rustico = rustic (ca la ţară) scherzando, scherzoso = glumeţ, jucăuş scintillante = scânteietor sciolto = degajat, dezlegat, liber, sprinten scorrevole = curgător, fluid semplice = simplu, sincer sentimento(con) = cu simţire, cu interiorizare severita (con) = serios, cu severitate slancio (con) = cu avânt, impetuozitate, elan soave, soavita (con) = suav, cu suavitate, dulceaţă, delicateţe sospirando = suspinând sostenuto = susţinut spigliato = unit, egal, neted stanco = zgomotos, gălăgios tempesto = impetuos, aprig 41 tranquillo = liniştit trionfante = triumfător, victorios triste, tristezza(con) = trist, cu tristeţe tumultuso = tumultuos, furtunos, vijelios vibrato = vibrant, energic, puternic viguroso, vigore(con) = viguros, cu vigoare, cu forţă volubilita (con), volubile = cu spontaneitate, cu mobilitate Termenii italieneşti folosiţi pentru redarea tempoului muzical şi a expresiei artistice au o răspândire universală. În zilele noastre se utilizează însă din ce în ce mai mult - pentru acelaşi scop – o terminologie provenind din limba naţională a compozitorului, mai ales pentru piesele cu caracter popular sau care îşi trag seva din cântul popular. Bibliografie selectivă 1. Victor Giuleanu, Teoria Muzicii. Curs însoţit de solfegii aplicative, Editura Fundaţiei România de Mâine, Bucureşti, 2004. 2. Ioan D. Chirescu, Victor Giuleanu, Solfegii, Editura Fundaţiei România de Mâine, Bucureşti, 2002. 3. Victor Giuleanu, Tratat de Teoria Muzicii, Editura Muzicală, Bucureşti, 1986 4. Victor Giuleanu, Ritmul muzical, vol. II, III, Editura Muzicală, Bucureşti, 1969. 42 ARMONIE Lector univ.drd. VALENTIN PETCULESCU Obiective Cursul îşi propune: asimilarea treptelor secundare în major şi minor, cu principalele probleme specifice: apartenenţa lor la zonele funcţionale ale tonicii, subdominantei şi dominantei; dublări şi stări armonice; modalităţi de folosire; asimilarea notelor melodice efectiv disonante (întârzieri, broderii etc.) în scopul îmbunătăţirii calităţii melodice a vocilor individuale; îmbogăţirea materialului tonal prin folosirea tuturor variatelor modale ale majorului şi minorului (natural, armonic şi melodic). Trepte secundare Dacă acordurile triadei tonale (tonica, subdominanta şi domi- nanta) se constituie din punct de vedere funcţional, în trepte principale, cele de pe contradominantă (II), mediantă (III, IV) şi sensibilă (VII), alcătuiesc grupul treptelor secundare. Chiar dacă sunt mai puţin definite funcţional şi, deci, mai puţin folosite (mai ales ca trepte de sine stătătoare), treptele secundare sunt extrem de importante în configurarea unei armonii complexe, cu o mai bogată scară cromatică (în sens coloristic) decât ar oferi, singure, treptele principale. În major, de exemplu, acordurilor majore, lumi- noase, ale treptelor I, IV şi V li se alătură contrastul „umbrei” – acordurile minore (II,III,VI,), cât şi tensiunea moderală a acordului micşorat de pe treapta a VII-a. Trebuie precizat şi faptul că, în schimb, insistenţa excesivă pe treptele secundare poate avea ca efect fie slăbirea sentimentului tonal (instituind sugestii modale), fie configurarea unui climat minor divergent tonalităţii majore, de bază. 43 Ex.1 În sfârşit, faptul că „secundarele” intră tot în sfera funcţională a „principalelor” (pe baza notelor comune) face ca aria de reprezentare a tonicii, subdominantei şi dominantei să se mărească substanţial. Astfel (şi în major şi în minor), treapta I-a va fi reprezentată de a VI-a şi, parţial, de a III-a, treapta a IV-a de a II-a şi, mai puţin, de a VI-a, iar treapta a V-a va avea ca înrudită (şi posibilă înlocuitoare) treapta a VII-a – mai rar, şi mai puţin convingător, pe a III-a. Statutul aparte (prin ambiguitate funcţională) al treptei a III-a (din major) va fi explicitat la capitolul special rezervat ei. Cele mai cunoscute trepte de armonie abordează în mod substanţial diferit problema treptelor secundare. Reprezentanţii şcolii franceze (Durand, Koechin, Dubois etc.) le studiază global, la un mod anistoric, fără a le evidenţia valoarea funcţională, bine determinată şi insistând mai mult asupra aspectelor coala românească (apropiată celei germane) şi cea melodice; ş anglo-saxonă (W. Piston, R. Turek etc.) le studiază în spirit strict tonal, tratatul lui Dan Buciu, de exemplu, propunând şi o ierarhizare a lor din perspectiva tonal-funcţională. Astfel, treptei a II-a îi urmează a VII-a, treapta a III-a, „bipolară” funcţional, fiind tratată ultima, după a VI-a. Trebuie observat aici, ca o necesară nuanţă, că în practica muzicală valorizarea propusă de autor (teoretic, reală) nu funcţionează automat, treapta a VI-a, de exemplu, fiind mult mai personală (coloristic vorbind) decât a VII-a, ce reprezintă doar o dominantă slabă, eliptică de fundamentală. Ca observaţie generală, şi pentru a evidenţia „subordonarea” lor treptelor principale, treptele secundare (II, III, VI- în major şi III-VI – în minor) dublează prioritar terţa, apoi fundamentala şi se folosesc în răsturnarea I sau în stare directă. 44 Ex.2 Mai rar, ca acorduri melodice, sau în secvenţe, treptele secundare pot fi folosite şi în răsturnarea a II-a, deci, cu dublarea cvintei. Ex. 3 Relaţii armonice Fiind considerate, generic, ca fiind substituie ale tonicii, subdominantei şi dominantei, treptele VI,II, respectiv VII vor intra în aceleaşi relaţii ca şi treptele principale înrudite. În această perspectivă, practic, singura relaţie de evitat este V-II (ca şi V-IV). Excepţiile pentru acest caz sunt similare: se acceptă V-II-V (ca şi V-IV-V) – Ex. 4 şi V-II (ca şi -IV), dacă II se află după semicadenţă. Ex. 5 Ex. 4 45 Ex. 5 Marea majoritate a relaţiilor fiind, deci, posibile, o ierarhizare a lor din punct de vedere al consistenţei funcţionale este, totuşi, obligatorie. Pe primele locuri se află, în ordine, relaţiile la cvintă perfectă coborâtoare (5↓), terţă inferioară (3↓) şi secundă superioară (2↑), aşa numitele relaţii autentice. Le urmează relaţiile plagale – la cvintă ascendentă (5↑), terţă ascendentă (3↑) şi secundă descendentă (2↓), mai rar folosite, unele dintre ele având şi un pregnant colorit modal. Relaţia cea mai frecventă şi mai caracteristică muzicii clasice este cea la 5↓ (relaţia dominantică),marea parte din tratatele anglo- saxone considerând armonia tonală ca fiind una de tip dominantic. Acestui tip de înlă nţuire i se adaugă cele la 3↓ şi 2↑, în fapt, nişte variante ale sale. Concret, o înlănţuire I-VI-IV-II (la 3↓, deci) nu reprezintă decât tot nişte relaţii dominantice figurate (ocolite) I-IV şi VI-II. Ex. 6 Relaţia I-II (la 2↑), aparent imposibil de corectat la modelul dominantic, exprimă adesea tot o astfel de relaţie, şi tot figurată. 46 Ex. 7 Cu aproximaţiile inerente oricărei ştiinţe-arte, şi în cadrul relaţiilor dominantice se poate face o anume ierarhie impusă, nu de premize teoretice, ci de faptul artistic concret. În major, relaţiile V-I, II-V, I-IV şi VI-II sunt mai prezente decât III-VI sau VII-III, prima (III-VI) sugerând o modulaţie la relativa minoră (cu dominantă minoră, deci tipic modală); în cea de-a doua (VII-III), treapta a III-a este o tonică incertă, ambiguă, ceea ce duce la o relaţie slabă, neconcludentă funcţional. Ex. 8 În sfârşit, înlănţuirile la 2↑, cu „inconvenientul” lipsei sunetelor comune (în variantă trisonică), au şi ele câteva „favorite”: I-II6 (în răsturnarea I pentru a sugera mai bine subdominanta), IV-V şi V-VI (cadenţa întreruptă). Celelalte relaţii (în special II-III) apar în contexte melodice (cu mersuri treptate, de pasaj sau broderie). 47 Ex. 9 Dintre relaţiile plagale, cele la 5↑, ca pandant al celor dominantice (la 5↓), sunt cele mai prezente, într-o ierarhie, din nou, aproximativă: I-V, IV-I (angrenând doar trepte principale), II-VI şi, mai rar, cele în care apare treapta a III-A, VI-III şi III-VII. Relaţia V-II, ca excepţie, este posibilă doar în condiţiile enunţate anterior. Relaţiile plagale la 3↑ necesită o tratare mai nuanţată. Înlănţuirilor VI 5/3- I 5/3 şi II 5/3 – IV 5/3 le sunt preferate net „recurenţa” lor autentică: I 5/3 – VI 5/3 şi IV 5/3 – II 5/3. Ex. 10a şi 10b În Ex. 10a avem o descreştere a tensiunii armonice (pe aceeaşi funcţie), în 10b se produce o creştere a tensiunii, deoarece acordurile secundare (VI, respectiv II) aduc în bas un element nou, important, o fundamentală (la şi re), în timp ce, în primul caz, treptele I şi VI apar ca simple prelungiri (în ordinea terţelor) ale acordurilor anterioare. În contexte melodice bine conturate însă, pot fi posibile şi relaţiile VI-I şi II-IV. 48 Ex. 11 I 5/3 – III 5/3 şi III 5/3 – I 5/3 sunt relaţii acceptabile, treapta a III-a fiind şi o posibilă suplinitoare a dominantei. Ex. 12 Relaţia III-V este, de asemenea, bună, aducând un plus de tensiune armonică pe aceeaşi funcţie (dominantă). Ex. 13 Ca regulă generală, într-o succesiune de două trepte de sine stătătoare, aparţinând aceleiaşi funcţii, e recomandabil ca al doilea acord să aducă un plus de tensiune faţă de primul. 49 Într-o relaţie II7-IV, de exemplu, este evident faptul că acordul al doilea, deşi treaptă principală, este mai slab decât primul, ce îl conţine în totalitate, şi are şi un sunet în plus (re), cu importanţă funcţională (este dominanta dominantei). Ex. 14 În ce priveşte relaţiile la 2↓, propunerea ordonării la ar fi: I-VII (substituit al lui I-V), II-I (substituit al lui IV-I), VI-V (cu dubla „sugestie” de I-V sau IV-V, cu o anumită ambiguitate funcţională, deci), VII-VI şi, mai rar şi în context melodic, IV-III, III-II. Ex. 15 Relaţii armonice în minor Chiar dacă sunt mai puţin omogene decât treptele secundare din major (II şi VII sunt acorduri micşorate, III este mărit, iar VI este acord major), secundarele din minorul armonic au acelaşi tip de subordonare funcţională. Treapta a II-a intră în sfera subdominantei, VI – în cea a tonicii, VII- în a dominantei, iar treapta a II-a are tot o dublă „personalitate” – de tonică şi de dominantă. În consecinţă, relaţiile au, în linii mari, aceleaşi priorităţi ca şi în major: predomină relaţiile autentice (5↓, 3↓, 2↑), şi cele plagale (5↑, 3↑, 2↓) fiind folosite mai rar şi cu rezerve faţă de V-II sau VII-II. 50 Mai trebuie observat şi faptul că, dacă „secundarele” din major echilibrau balanţa raporturilor dintre acordurile majore şi cele minore (trei majore şi trei minore), cele din minorul armonic aduc un plus de orat cu tensiune armonică – II şi este acord micşorat, VII7 – micş septimă micşorată, iar III este acord mărit. Modalităţi de folosire a treptelor secundare 1) Ca armonie accidentală, cu rol melodic de broderie, pasaj, anticipaţie etc. În această variantă, treapta secundară este „absorbită”, asimilată celei principale. Astfel spus, este un „ornament” al principalei. Cifrajul indicând, în genere, doar treapta principală, evidenţiază faptul că avem două acorduri (II şi IV, de exemplu) şi o singură funcţie, a treptei a IV-a. Ex. 16 2) Ca armonie de sine stătătoare În această variantă, treapta secundară are mai multă posibilitate armonică (coloristică), mai ales daco (la acorduri minore sau majore) sunt folosite în stare directă şi cu dublarea fundamentalei. Astfel folosită, treapta secundară este, evident, o înlocuire a celei principale. O relaţie I-II-I, de exemplu, devine o variantă a lui I-IV-I. Ex. 17 51 3) Ca armonie de sine stătătoare în raport cu treapta prin- cipală înrudită În acest caz avem o funcţie extinsă, ce cuprinde atât principala, cât şi secundara ei. Din considerente expuse anterior, se preferă raportul – treaptă principală şi apoi cea secundară. Ex. 18 Rezolvarea septimei Dacă, în varianta trisonică, treptele secundare se folosesc în răsturnarea I sau în stare directă, ca tetrasonuri (cu septimă), ele pot fi folosite în orice stare. Septimele mici au aceleaşi rezolvări ca şi cea studiată deja, pe dominantă: a) treptat descendent Ex. 19 b) treptat ascendent dacă basul îi preia rezolvarea Ex. 20 52 c) septima rămâne pe loc în cadrul altui acord Ex. 21 d) septima apare ca notă melodică (pasaj, broderie, întârziere etc.) Ex. 22 e) septima apare pe o notă din acelaşi acord Ex. 23 f) rezolvări excepţionale – rezolvare figurată (prin salt, la sunetul de rezolvare) 53 Ex. 24 – rezolvare pentru salt la alt sunet decât cel de rezolvare Ex. 25 Rezolvarea septimei mari Folosită mai rar, septima mare, prezentă pe treptele I şi IV în major şi I şi VI în minorul armonic, prezintă o singură deosebire faţă de rezolvările septimei mici: rezolvarea treptat ascendentă (firească pentru o secundă mică) nu mai obligă basul să îi preia rezolvarea. În plus, asprimea septimei mari (faţă de cea mică) face ca ea să fie folosită cu unele menajamente: septima este, de obicei, pregătită, e adusă prin mersuri treptate sau, cel mai adesea, ca notă melodică (pasaj, broderie etc.), fapt ce-i diminuează considerabil gradul disonantei. Ex. 26 54 Rezolvarea septimei micşorate Prezentă pe treapta a VII-a în minorul şi majorul armonic, septima micşorată are aceleaşi rezolvări ca şi cea mică, mai puţin rezolvarea ascendentă. În anumite stări, buna rezolvare a intervalelor caracteristice (două cvinte micşorate şi o septimă micşorată) conduce, obligat, la dublarea terţei treptei I. Ex. 27 Note melodice efectiv disonante Întârzieri / apogiaturi simple – la sopran, alto sau tenor: 9-8 7-6 4-3 6-5 2-3 7-8 6__ 7__ Ex. 28 Obs: În întârzierile 9-8 şi 7-8, nona şi septima trebuie să fie mari. Rezolvările se fac, majoritar, la acorduri stabile (majore sau minore). O excepţie notabilă o constituie întârzierile (de foarte bun efect) pe acordul de septimă micşorată. 55 – la bas: 6 5 6 (5) (5) Ex. 29 Obs: Liniuţele coborâtoare sau urcătoare arată sensul întârzierii, primul moment al formulei nefiind, în genere, cifrat. Întârzierile din bas se folosesc mai rar pentru a nu destabiliza acordurile şi se folosesc pe durate mai scurte (optimi, mai ales). Întârzieri / apogiaturi duble 9-8 9-10 9-10 7-8 6-5 7-8 4-3 4-5 7-8 4-3 9-10 9-8 Ex. 30 Obs: În întârzierile 9-8 şi 7-8 , nona şi septima trebuie să fie mari. Intervalul de rezolvare este terţă, sextă şi, rar, octavă, iar acordul major sau minor. 56 Întârzieri / apogiaturi triple 9-10 9-8 9-8 9-10 9-10 9-10 7-8 7-8 6-5 7-8 6-5 9-8 7-8 6-5 4-5 4-3 4-3 4-5 4-3 6-5 4-3 Ex. 31 Obs: Rezolvarea (pe acord major sau minor) trebuie să conţină o terţă sau o sextă, deci, un trison în RI, RII sau, mai rar, în stare directă. Întârzieri cu rezolvări excepţionale – rezolvări figurate (Ex. 32a) – rezolvări în alt acord (Ex. 32b) – întârzierea se transformă în altă rezolvare care se rezolvă (Ex. 32c) Ex. 32 Broderia (nota de schimb) Orice element al acordului poate fi brodat, evitându-se însă, întâlnirile „aspre”, de secundă mică sau nonă mică. Acestea pot fi transformate în secunde şi none mari prin folo- sirea cromatismelor. Broderiile duble sau triple trebuie să conţină o terţă sau o sextă. Se plasează pe timpi slabi, sau părţi slabe de timp. 57 Broderii simple 8-9-8 8-7-8 5-4-5 6-5-6 3-4-3 7-6-7 4___ 3___ Ex. 33 Broderii duble 8-9-8 8-7-8 5-4-5 8-7-8 8-7-8 3-4-3 3-2-3 3-2-3 3-4-3 8-9-8 Ex. 34 Broderii triple 8-7-8 8-9-8 8-9-8 8-7-8 5-4-5 5-6-5 6-7-6 5-6-4 3-2-3 3-4-3 3-4-3 3-2-3 58 Ex. 35 Alte tipuri de broderii – în care coexistă nota diatonică cu cea cromatică (Ex. 36a) – în care broderia se rezolvă pe acelaşi sunet, dar cromatic (Ex. 36b) – în care broderia se rezolvă pe alt acord (Ex. 36c) – broderia cvadruplă (acordul de broderie) apud A. Paşcanu (Ex. 36d) – broderia întârzierii (Ex. 36e) – broderia broderiei (Ex. 36f) În stilul instrumental, mai ales, pot fi întâlnite şi: – broderii cu interpolare (Ex. 36g) – broderii cu deplasare/dizolvare Ex. (36h) Ex. 36a, b, c, d, e, f, g, h Pasajul Pasajul este una din notele melodice cel mai des folosite pentru valenţele sale ce conferă cursivitate unui discurs muzical. Pot fi simple, duble sau triple. Ex. 37 59 Pasaje atipice – pasaje cu interpolări – pasaj cu deplasare (Ex. 38c) Ex. 38a, b, c În Ex. a, la poate fi asimilat unei broderii atipice, plasate pe parte tare de timp. În Ex. b, de-ul este un echoppee. În Ex. c, re-ul poate fi asimilat cu un echoppee. Combinaţii de note melodice Teoretic, pot exista combinaţii între orice tip de note melodice, cu observaţia că întâlnirile pe verticală trebuie să evite disonantele dure (7M, 9m) sau intervalele „primare” (în ordinea armonicelor) – cvartele sau cvintele descoperite. Ex.39 Observaţie: Notele melodice nu anulează efectul „rău” al cvintelor sau octavelor paralele. Ex. 40 60 Dacă a doua cvintă perfectă conţine un sunet melodic (străin de acord), succesiunea este permisă. Ex. 40 Ex. 40/41 Variantele modale ale majorului şi minorului Majorul armonic Prezenţa lui la b în Do major armonic modifică acordurile a patru trepte şi, implicit, modul lor de folosire (nu şi funcţia, însă). Ex. 42 Treapta a VI-a devine acord mărit, cu consecinţele: – va fi folosit mai rar; – dispare cadenţa întreruptă; – septima (mare), aspră, trebuie folosită cu ştiinţele menajamente. Treapta a IV-a devine acord minor, dinamizând, prin contrast, atât relaţia cu tonica, cât şi cu dominanta. Dispare posibilitatea mersului treptat ascendent al lui la b. Treapta a II-a devine acord micşorat cu consecinţele: – ca trison se va folosi în RI şi cu dublarea terţei. Treapta a VII-a rămâne acord micşorat, dar cu septimă micşorată, ce nu mai poate fi rezolvată treptat ascendent (vezi treapta a VII-a în minorul armonic). Ca observaţie generală, minorul armonic, folosit mai rar de către clasici şi mai prezent la romantici, capătă un plus de dramatism, atât 61 prin tipurile de acorduri, cât şi prin înmulţirea intervalelor caracteristice (mărite şi micşorate). Majorul melodic, prin pierderea sensibilei, trece din sfera tonalului în cea modală, în care dispar relaţiile funcţionale, iar subtonica (ce poate fi şi dublată) are mersuri libere. Minorul natural Poate fi valorificat în două modalităţi: – ca şi majorul natural, poate fi folosit ca mod (eolic); – în combinaţie cu celelalte două variante (armonic şi melodic) este folosit în sens tonal. Subtonica va fi tratată ca notă melodică, în mers treptat descendent, cel mai adesea plecând de la tonică (la, sol , fa , mi). Ex. 43 Minorul melodic Are mai mult un rol melodic, sunetul fa având rolul de a evita intonarea secundei mărite fa – sol . În majoritatea cazurilor se foloseşte în sens ascendent (spre sensibilă); în varianta minorului lui Bach se foloseşte şi în mers descendent. Ex. 44 62 Marşuri armonice (secvenţe) Un procedeu de travaliu componistic des întâlnit în baroc şi în clasicism este cel al secvenţării. Secvenţa (sau progresia) constă în repetarea identică a unui model (armonic şi melodic), pe o altă treaptă, în sens ascendent sau descendent. De exemplu: I-IV (model), II- V(secvenţa 1), III-VI (secvenţa 2) etc. Secvenţa are o dublă funcţie: – de acumulare dinamică, mai ales în secvenţele ascendente; – de „respiro” informaţional, fenomen doar aparent contrar primei funcţii. Chiar dacă automatismul pe care-l implică secvenţarea (mai ales cea modulantă) permite, prin folosirea analogiei, un număr important de excepţii, modelul (alcătuit din minimum două acorduri) trebuie să fie concis, simplu, fără excese ornamentale (pentru a nu deveni obositoare, greoaie, secvenţele), şi, mai ales, convingător ca relaţii armonice funcţionale (autentice).Un model neconvingător armonic se va perpetua, inevitabil, în secvenţe. Pentru a se evita monotonia previzibilităţii procedeului, numărul de secvenţe nu va fi prea mare, el variind, însă, în funcţie de dimensiunile modelului; un model mai scurt „suportând” mai bine un număr mai mare de reluări. Bach foloseşte cel mai adesea două secvenţe, a doua modi- ficându-se uşor în final, ceea ce permite ieşirea mai uşoară, mai cursivă, din marşul armonic. superioară (2↑/↓), ceea ce asigură o Secvenţele pot fi la 2 dă coerenţă mai mare în plan melodic, prin polifonia latentă pe care o implică. Ex. 45 Excepţiile posibile în marşurile armonice (dar de care e de dorit să nu se abuzeze) sunt: – de la model la secvenţa 1, poate fi un mers direct general, sau depăşirea de voci; 63 – în secvenţe poate fi folosită (în plan melodic) cvartă mărită (4+); – sensibila poate fi dublată şi rezolvată liber (şi prin salt, de exemplu); – devine posibilă relaţia V-IV, fără revenirea dominantei. Se înţelege că un model bine ales şi, mai ales, bine rezolvat armonic va duce la evitarea multora dintre excepţiile amintite. În model vor fi interzise cvintele paralele, cele, în genere, admise (cvinta perfectă – cvinte micşorate), ele transformându-se în secvenţe, inevitabil, în cvinte perfecte. Ex. 46 Cum se lucrează, efectiv, un marş armonic, mai ales în faza de început. Să lucrăm ca exemplu modelul amintit mai înainte I 5/3 – IV 5/3 / II 5/3 – V 5/3 etc. model secvenţa Se completează primul acord din model (I 5/3), apoi, identic, cu o treaptă mai sus, primul acord din secvenţă (II 5/3). Următorul pas – se completează al doilea acord din model (IV5/3), în aşa fel încât el să se lege corect şi de primul acord, dar şi de al treilea (II5/3). Din acest moment, totul se reduce la o translare mecanică a acordurilor modelului, cu o treaptă mai sus în secvenţe. Ex. 47 64 Variante ale marşului (cu „înfloriri” melodice sau tensionări de septimă). Ex. 48 În marşurile modulante, în care fiecare secvenţă aduce o altă tonalitate, translaţia (ascendentă sau descendentă) păstrează identice şi cantitatea, dar şi calitatea intervalelor. Ex. 49 Marşuri armonice mai frecvent folosite: I-IV / II-V I-IV / VII-II I-VI-IV / VII-V-III I-VI / II-VII I-II / VII-I I-VI-II / VII-V-I V7-I7 / IV7-VII7 V6-I / IV-VII I-V / VI-III Obs.: În minor, în marşuri descendente, se va folosi varianta naturală (cu sol şi fa). 65 Ex. 50 Bibliografie selectivă 1. Paşcanu, Alexandru, Armonia, ediţia a II-a, Editura Fundaţiei România de Mâine, Bucureşti, 1999. 2. Buciu, Dan, Armonia tonală, Conservatorul „Ciprian Porumbescu”, Bucureşti, 1988, curs litografiat. 3. Negrea, Marţian, Tratat de armonie, Editura Muzicală, Bucureşti, 1958. 66 CONTRAPUNCT ŞI FUGĂ Conf.univ.dr. SORIN LERESCU Obiective 1. Asimilarea şi aprofundarea etapelor istorice din domeniul creaţiei polifonice; 2. Formarea şi dezvoltarea spiritului creator muzical ca premisă şi condiţie a însuşirii tehnicii contrapunctive; 3. Cultivarea unei concepţii estetice marcate de rigoare şi acurateţe a detaliului, în procesul de creaţie muzicală. Pentru studenţii din anul III, obiectivul de referinţă constă în înţelegerea în profunzime a scriituri polifonice din timpul muzical, cu precădere a formei de fugă. Fuga – formă polifonică complexă Forme premergătoare: motetul şi ricercarul Fuga este un adevărat principiu de construcţie muzicală cu o aplicabilitate foarte largă. Se porneşte de la un nucleu tematic dezvoltându-se apoi elementele sale constitutive. Fuga s-a dezvoltat la sfârşitul secolului XVI din motetul vocal şi ricercarul instrumental (formă veche polifonică). Ideea de imitaţie, prezentă în configuraţia tematică a fugii, apăruse înainte ca o caracteristică a motetului renascentist. Fuga a preluat de la motet şi relaţia de cvintă perfectă ascendentă sau cvartă perfectă descendentă dintre traiectele tematice. Ricercarul a influenţat fuga din punctul de vedere al structurării materialului tematic. Spre deosebire însă de ricercar, care se caracterizează 67 prin existenţa mai multor idei tematice, fuga reduce expunerea mate- rialului melodic la o singură temă, prelucrată în diferite moduri. Imitaţia severă, strictă a fost urmată, în timpul Barocului muzical, şi de apariţia diferitelor tipuri de canon. Fuga a devenit în timpul lui Bach, prin complexitatea tratărilor polifonice, un edificiu sonor cu o arhitectură riguroasă. Fuga. Caracteristici structurale Fuga este structurată în 3 părţi: 1) expoziţia de fugă; 2) divertismentul (marele divertisment); 3) încheierea de fugă (reexpoziţia). Părţile de legătură se numeau interludii sau episoade, aveau un specific modulant şi făceau legătura între diferitele expuneri ale temei de către vocile polifonice. Expoziţia de fugă În prima parte (zona I, expozitivă) se expunea tema (subiectul, dux sau conducător). Aceasta era riguros construită, cu pregnanţă melodico-ritmică , individualizată în cadrul complexului polifonic, fiind capabilă de dezvoltări dintre cele mai diverse. Subiectul era expus singur la una din voci, după care o a doua voce îl imita – fie identic (răspuns real), fie modificat din necesităţi tonale (răspuns tonal) – la cvintă perfectă ascendentă sau cvartă perfectă descendentă. În cazul răspunsului real se producea o modulaţie pasageră la tonalitatea dominantei, în cel de-al doilea caz, al răspunsului tonal, se rămânea în tonalitatea de bază a fugii. Vocea care expusese prima subiectul continua cu contrasubiectul, ca o continuare firească a subiectului (ex. 1, 2, 3). Ex. 1 Subiect Răspuns real Răspuns tonal 68 Ex. 2 Subiect Răspuns real Răspuns tonal Ex. 3 Schema teoretică a expoziţiei are în vedere structura internă a acestei prime secţiuni a fugii care este formată din expoziţia propriu-zisă, interludii şi contraexpoziţie (ex. 4). Ex. 4 J. S. Bach – Fuga II (fragment) – subiect nemodulant; – broderie pe tonică; – salt coborâtor de cvartă; – mers de secundă (celula a); – permutare între un salt şi un mers treptat. 69 J. S. Bach - Fuga II (în do minor, la 3 voci) Schema teoretică a zonei expozitive (ex. 5) Ex. 5 Divertismentul – partea mediană a fugii Secţiunea mediană a fugii reprezintă o succesiune a unor tonalităţi noi, în care se expune de fiecare dată tema. De cele mai multe ori se modulează la relativa tonicii, la dominantă, la dominanta relativei tonicii sau la subdominanta tonicii. Zona II, evolutivă, a fugii utilizează, de asemenea, materialul melodico-ritmic al interludiilor din zona I, expozitivă. Încheierea de fugă (reexpoziţia) Ultima secţiune (zona III, reexpozitivă) poate fi o încheiere a marelui divertisment, de multe ori fiind şi o revenire la expoziţie (de unde şi numele de reexpoziţie). Poate apărea aici şi ideea de stretto (tehnică componistică de tip polifon, care constă în intrarea unei voci înainte de epuizarea celei dintâi). Tipuri de fugă La Bach, fuga constă din reducerea subiectului la unul singur. Modulaţia se face în epoca Barocului din cvintă în cvintă perfectă. Bach porneşte de la fuga simplă ş i ajunge la forme complicate. Fuga putea fi scrisă la 2, 3, 4 sau mai multe voci. În funcţie de numărul de teme care apăreau, fuga putea fi: simplă, dublă, triplă sau cvadruplă (ex. 6). 70 Ex. 6 Sorin Lerescu – Fugă dublă 71 72 73 Iată, spre exemplu, un model de fugă la 3 voci în stretto, care recompune fidel trăsăturile de specificitate melodică şi de construcţie polifonică ale Epocii Barocului. Se poate scrie şi astăzi „à la manière de…”, încercând să fim, nu epigoni ai marilor maeştri ai Preclasicismului muzical, ci doar restauratori ai unui spirit muzical riguros şi dinamic totodată, prin elementele sale melodico-ritmice şi armonice definitorii (ex. 7): Ex. 7 Sorin Lerescu – Fugă la 3 voci în stretto 74 75 Forma de fugă – analize şi sinteze J. S. Bach – Clavecinul bine temperat, vol. I Clavecinul bine temperat reprezintă o suită de preludii şi fugi compuse în toate tonalităţile, prin care Bach aplică practic teoria lui Jean Philippe Rameau expusă în Tratatul de armonie, apărut în 1722. Bach demonstrează prin această lucrare că edificiul sonor, bazat pe rigurozitatea formei de fugă, poate fi divers. Fuga I Fuga I, scrisă în Do major, la 4 voci, reprezintă un model de dezvoltare polifonică. Tema este arcuită ascendent-descendent, este variată ritmic şi are un potenţial imitativ deosebit. (ex. 8 a, b, c, d, e, f). Ex. 8 a Tema Ex. 8 b 1. configuraţia melodică Ex. 8 c 2. configuraţia armonică Ex. 8 d 3. configuraţia ritmică 76 Ex. 8 e 4. elementul motivic (ritmico-melodic) Ex. 8 f 5. potenţialul imitativ al temei Fuga VI Scrisă la 3 voci, în re minor, Fuga VI expune o temă de o expresivitate aparte. (ex. 9 a, b, c, d, e) Ex. 9 a Tema Ex. 9 b 1. configuraţia melodică Ex. 9 c 3. configuraţia ritmică Ex. 9 d 4. elementul motivic (ritmico-melodic) inversat şi diminuat Ex. 9 e 5. potenţialul imitativ al temei 77 Fuga VII În Fuga VII, în Mi b major, la 3 voci, rigoarea contrapunctică se traduce prin complexitatea pe care Bach o conferă tuturor parametrilor de construcţie ai formei de fugă (ex. 10 a, b, c, d, e, f). Ex. 10 a Tema Ex. 10 b 1. configuraţia melodică Ex. 10 c 2. configuraţia armonică Ex. 10 d 3. configuraţia ritmică Ex. 10 e 4. elementul motivic (ritmico-melodic) Ex. 10 f 5. potenţialul imitativ al temei Fuga XIII Fuga XIII, în Fa# major, la 3 voci, aduce o temă, într-o configuraţie cu salt şi mers treptat, care este de fapt o mare melismă în jurul treptei a V-a din tonalitatea de bază (ex. 11 a, b, c, d, e, f). 78 Ex. 11 a Tema Ex. 11 b 1. configuraţia melodică Ex. 11 c 2. configuraţia armonică Ex. 11 d 3. configuraţia ritmică Ex. 11 e 4. elementul motivic (ritmico-melodic) Ex. 11 f 5. potenţialul imitativ al temei J. S. Bach – Arta fugii Arta fugii este o lucrare instrumentală, de mari dimensiuni, scrisă de Bach către sfârşitul vieţii sale. Acest mare proiect polifonic, deşi incomplet, a însemnat un moment de referinţă în evoluţia tehnicii contrapunctice baroce. Ultima Fugă, nr. 19, fugă triplă, la 4 voci, a rămas neterminată. Exegeţii operei lui Bach încă mai discută dacă cele două versiuni ale acestui opus, manuscrisul şi prima ediţie tipărită, sunt identice. 79 Cercetările recente au arătat că, de fapt, există două versiuni distincte care pot fi însă diferenţiate cronologic. Oricum, originile elaborării Artei fugii sunt plasate undeva, în anii de dinainte de 1740 (ex. 12). Ex. 12 J. S. Bach: Arta fugii (Contrapunctus XV) (fragment)* Forma de fugă în creaţia contemporană Structura formei de fugă s-a dovedit viabilă în timp pentru compozitorii din epocile care au urmat Barocului muzical. Conceptele componistice s-au dezvoltat pornind şi de la ideile specifice tematismului fugii preclasice. Mai este astăzi actuală forma de fugă în contextul diluării până la dispariţie a formelor clasice de structurare ale materiei sonore? Răspunsul este afirmativ, dacă ne gândim la atâtea exemple care se pot da din literatura muzicală a secolului XX şi până în zilele noastre. Forma de fugă a evoluat însă în timp, principiile rămânând aceleaşi, doar substanţa muzicală înnoindu-se de la un secol * Liviu Comes, Doina Nemţeanu - Rotaru, Contrapunct, 1977, p. 299. 80 la altul, în funcţie de orizontul stilistic în care se regăsesc opus-urile respective. Era normal să se întâmple aşa pentru că fiecare epocă a adus ceva nou în privinţa expresiei, dar, mai ales, a tehnicilor de dezvoltare a materialului sonor. În ceea ce priveşte muzica secolului XX şi până în zilele noastre, ideea polifonică, reprezentată în toată complexitatea ei de forma de fugă, a devenit pentru mulţi dintre compozitorii reprezentativi ai acestei epoci un model componistic indispensabil pentru discursul muzical ca atare. Cu alte cuvinte, cele mai îndrăzneţe reprezentări timbrale şi-au găsit în principiile de construcţie ale fugii o ideală formă de exprimare, validată de trecerea timpului. Compozitorii contemporani au apelat la forma de fugă, adaptând-o la cele mai variate modalităţi de expresie sonoră. În multe dintre opus-urile de azi – marcate de înlănţuiri armonice complexe sau, în unele cazuri, de o melodică accentuat cromatizată – regăsim tipul clasic al formei de fugă, ca o dovadă a perenităţii scriiturii polifonice preclasice. Aşa, de pildă, Igor Stravinski foloseşte, în Simfonia psalmilor, dublă cu două expoziţii pentru fiecare temă. Dmitri Şostakovici o fugă – un alt nume de rezonanţă din muzica secolului XX – reia, în ciclul său de Preludii şi fugi, modelul contrapunctic al Epocii Barocului, filtrat însă prin prisma propriei sale viziuni componistice. Alţi compo- zitori ca: Anton Webern, Pierre Boulez sau Luigi Dallapiccola au compus, la rândul lor, lucrări de referinţă utilizând in extenso o tehnică contrapunctică complexă (ex. 13). Ex. 13 Anton Webern: VARIATIONEN für Klavier op. 27 (Partea I, fragment) Sehr mässig ♪ = ca 40 81 În muzica românească, fuga sau stilul fugato se regăsesc în lucrări semnate de: Wilhelm Georg Berger (Cvartetul de coarde nr. 5), Zeno Vancea (Concertul pentru orchestră), Mircea Chiriac (Simfonieta), Pascal Bentoiu (Cvartetul de coarde), Dan Constantinescu (Partita pentru orchestră), Alexandru Paşcanu (Fughetele pentru pian), Aurel Stroe (Sonata pentru pian, Orestia I), Anatol Vieru (Concert pentru flaut şi orchestră) şi enumerarea ar putea continua (ex. 14). Ex. 14 Anatol Vieru: Concert pentru flaut şi orchestră (Ricercare) (P. I, fragment)* Revelator, în relaţia dintre estetica muzicii contemporane şi forma consacrată de fugă, este însă sinteza care apare între modernismul abordărilor conceptuale şi tradiţionalismul formelor polifonice, în acest * Liviu Comes, Doina Rotaru, Tratat de contrapunct vocal şi instrumental, 1986, p. 568. 82 caz preclasice. Evoluţia artei muzicale rezidă tocmai în superpoziţiile şi interrelaţiile care iau naştere între background-ul formelor muzicale consacrate şi noutatea sau neconvenţionalismul expresiei muzicale din zilele noastre. Acesta este, de altfel, şi ecoul peste secole al geniului componistic al lui Bach, creatorul unui opus, Arta fugii, predestinat parcă să transmită generaţiilor de muzicieni tezaurul gândirii sale contrapunctice şi credinţa sa în puterea regeneratoare a muzicii. Bibliografie selectivă 1. Lerescu Sorin, Sinteze de contrapunct, Editura Fundaţiei România de Mâine, Bucureşti, 2002. 2. Comes Liviu, Nemţeanu-Rotaru Doina, Contrapunct, Editura Didactică şi Pedagogică, Bucureşti, 1977. 3. Comes Liviu, Lumea polifoniei, Editura Muzicală, Bucureşti, 1985. 4. Comes Liviu, Rotaru Doina, Tratat de contrapunct vocal şi instrumental, Editura Muzicală, Bucureşti, 1986. 5. Voiculescu, Dan, Fuga în creaţia lui J.S. Bach, Editura Muzicală, Bucureşti, 2000. 83 ISTORIA MUZICII ROMÂNEŞTI Prof.univ.dr. CARMEN STOIANOV Prof.univ.dr. PETRU STOIANOV Obiective Cursul de istoria muzicii româneşti se impune prin necesitatea abordării fenomenului unei vieţi muzicale de o mare bogăţie şi diversitate pe teritoriile locuite din totdeauna de români. Fiecare epocă istorică îşi are propriile comandamente, dezi- derate, aspiraţii şi împliniri, ca şi propriile personalităţi, care s-au impus printr-o nepregetată acţiune de manifestare – pe toate căile – a identităţii noastre naţionale. Nu mai puţin muzicienii, fie că este vorba despre muzicieni născuţi şi formaţi în provinciile româneşti ale veacului XIX, fie că este vorba despre muzicieni care au ales să reprezinte cultura noastră muzicală, identificându-se cu promovarea celor mai reprezentative direcţii şi orientări, cu toate că s-au născut şi s-au format în străinătate. În oricare din cazuri, aceşti muzicieni au ionale şi de făcut dovada perfectei cunoaşteri a fibrei noastre naţ aceea se cuvine cunoscut şi apreciat efortul unor întregi generaţii de creatori care au impus lumii vocea distinctă a unei culturi muzicale de excepţie: cultura muzicală românească, prin exponenţii ei de frunte, creatori, interpreţi şi muzicologi. Cursul de istoria muzicii româneşti îşi propune să evidenţieze principalele etape ale dezvoltării acestei culturi, reperele sale esenţiale. Introducere Arta muzicală a spaţiului carpato-dunăreano-pontic s-a afirmat încă din vechime prin originalitatea ei, expresie a filosofiei locuitorilor acestor ţinuturi, însoţindu-le existenţa în perioadele liniştite sau învol- burate ale vieţii, oglindindu-le aspiraţiile, traducând în fapt artistic gânduri, mesaje, în acord cu etosul folcloric. Cunoaşterea datelor esenţiale ale istoriei muzicii noastre este de nepreţuit, deoarece ea sintetizează din perspectivă proprie existenţa multimilenară într-un climat artistic, iar studierea valorilor decantate în timp întregeşte orizontul cunoaşterii, constituind mijloc eficient de formare şi cultivare a conştiinţei de neam. 84 Este dificil de cuprins în câteva pagini amplul proces de cris- talizare, afirmare şi definire impetuoasă a muzicii noastre, cu atât mai mult, cu cât ne aflăm în faţa unui fenomen în permanentă schimbare, cu orizont din ce în ce mai larg. Frapează bogăţia datelor privind originalitatea ei, unitatea structurală seducătoare în diversitate a muzicii româneşti, dăltuite la confluenţa marilor izvoare din care i s-a alimentat şi i se alimentează continuu cursul maiestuos prin veacuri: stratul folcloric, cel al muzicii de cult pe diversele coordonate şi paliere în funcţie de tipurile ritualice, curentul oriental şi matca muzicii europene sau – începând cu secolul XX – extraeuropene. Această originală osmoză, clădită în timp în funcţie de datul istoric, dar şi de conexiunile inerente interartistice a dat, mereu, valori perene ce au imprimat fizionomia specifică unui generos orizont artistic general cu dominantă muzicală, în care se detaşează galerii de creatori, de interpreţi, de organizatori, de comentatori şi analişti, dar şi de dăruiţi promotori ai învăţământului muzical românesc. Studiul istoriei muzicii româneşti s-a realizat în trecut de către cercetători ai fenomenului: Mihail Gr. Posluşnicu, Th. Burada, iloiu, G. Breazul, Zeno Vancea, cărora le-au continuat Constantin Bră lucrarea R. Ghircoiaşiu, Ghe. Ciobanu, Vasile Tomescu, George Pascu, Bujor Dânşoreanu ş.a. De mare ajutor în acest demers este monu- mentala lucrare Hronicul Muzicii Româneşti de Octavian Lazăr Cosma, în care se realizează un tablou convingător şi complex al vieţii muzicale în teritoriile locuite din cele mai vechi timpuri de români; dincolo de aspectele componistice sau interpretative, sunt luate în discuţie şi analizate fenomenul viu al circulaţiei valorilor, al educaţiei muzicale, ca şi conexiunile cu arta muzicologică exercitată inclusiv de scriitori. Sunt aduse în lumină şi descifrate vechi documente, sunt analizate partituri de referinţă din care se desprind liniile directoare ale unei culturi ce a dat şi primit influenţe, înregistrând un parcurs continuu ascendent, explicând plenara înflorire şi recunoaştere din zilele noastre. Principalele izvoare ale istoriei culturii muzicale româneşti sunt izvoare scrise şi izvoare nescrise, multe aparţinând şi altor direcţii de cercetare: • arheologia – prin situri cu locuri speciale destinate practicării muzicii, instrumente, pseudoinstrumente, materiale sau unelte pentru confecţionarea acestora, arme; • epigrafia – inscripţii cu date despre creatori, interpreţi, mani- festări, concursuri; • documente scrise – manuscrise (inclusiv cronici), scrieri pe diverse suporturi, inclusiv pergamente; 85 • documente nescrise – texte intrate în circuit oral în folclorul literar sau cel muzical: legende, balade, povestiri; • diplomatica – studiul scrisorilor şi al documentelor diplomatice; • etnografia – studiul obiceiurilor populare; • memorialistica – scrieri ale unor călători, oameni de cultură, corespondenţa acestora, presa, cărţile cu referiri la tipuri de muzică şi muzicieni, studii muzicologice şi etnografice, partituri, înregistrări audio, video. Principalele direcţii în care această artă a evoluat au în vedere atât magistralele majore ale dezvoltării artei europene şi mondiale, cât şi, mai ales, cele ale culturii româneşti în întregul ei, cultură aflată la confluenţa cu matca general europeană. Muzica în perioada străveche şi veche. Arta traco – dacilor Dată fiind vechimea acestui strat de cultură, este aproape imposibil de recompus tabloul exact al existenţei muzicale pe teritoriile locuite astăzi de români; reconstituirea elementelor de artă şi practică muzicală are încă limite şi hiatusuri, dar există, totuşi, o viziune de ansamblu realizabilă prin metoda comparaţiei, a deducţiei, a conflu- enţelor diverselor tipuri de cultură din teritoriul european, cu raportări la viaţa materială şi spirituală a populaţiilor ce au locuit acest pământ. În lupta lor contra adversităţilor naturii, pentru asigurarea con- vieţuirii şi a primelor organizări de tip statal, cu împărţirea societăţii în stratificări de ordin social, se poate citi ceva despre evoluţia generală, cu dese raportări la formele culturii spirituale: ornamentarea veşmintelor, a uneltelor, armelor sau a obiectelor utilitare ori de podoabă, desenele sau sculpturile în diverse materiale exprimă atât simţul de observaţie, cât şi nevoia de exprimare artistică, pusă în slujba scopurilor pur estetice sau a practicilor şi credinţelor magice, din rândul acestora din urmă un rol central avându-l formele variate ale ritului fecundităţii, divinizarea soarelui, a lunii sau a elementelor naturii înconjurătoare, îmbunarea acestora, transformarea lor în aliaţi ai omului. Primele instrumente au avut ca model imitarea vocii umane, a strigătului sau intonaţiilor vorbirii, însoţite fiind de gest. Existau, aşadar: • instrumente ideofone – pietre, beţe, imitarea acestora prin lovituri din palme sau cu palmele; • instrumente membranofone – realizate prin întinderea unei piei de animal pe un trunchi de copac; 86 • instrumentele aerofone – realizate din cornuri, oase de animal, trestie sau ramuri tinere; • instrumente cu coarde – de tipul arcului de vânătoare; • pseudoinstrumente – realizate ad-hoc din solzi de peşte, coajă de copac, frunză etc. Practica muzicală se realiza prin sunete puţine – oligocordii – de tipul bi, tri sau tetracordiilor, păstrate şi astăzi în practica noastră folclorică, bază a sistemelor modale prepentatonice. O dată cu lărgirea realităţii sonore, cu conştientizarea emisiei sonore, cu nevoia de exprimare a unui sentiment sau a unei idei, şi perfecţionarea instru- mentelor ce însoţeau vocea în diferite manifestări muzicale, o dată cu necesitatea diferenţierii din punct de vedere sonor a acestora, se diversifică şi scările sonore, mersurile melodice, amprenta ritmică. Străvechile straturi ale culturii din ţinuturile noastre pun în evidenţă forme sincretice de manifestare artistică în care muzicii îi revine un rol important, fie că este vorba despre ritualuri sau ceremonii la intersecţia ritului cu viaţa comunităţii, fie că este vorba despre manifestări spontane, afective. De regulă, asemenea practicilor puse în evidenţă la alte popoare, în cazul practicilor magice muzica intervenea în momente şi cu sensuri legătură cu gestul, cuvântul, culoarea, forma sau bine definite, în strânsă tipul materialelor utilizate în costumaţie ori în cadrul în care se săvârşea respectivul rit. Cultura pelasgilor sau a ilirilor avea forme avansate de exprimare, straturile acestora suprapunându-se sau interferând cu cele ale populaţiilor învecinate, cu care aceştia au venit în contact. Cu toate că nu există dovezi concrete în acest sens, se pot lansa o serie de supoziţii: • fiecare rit avea un sunet aparte în funcţie de zeitatea căreia i se adresa; • participarea era activă, fie la nivelul întregii comunităţi, fie pe vârste sau sexe, în funcţie de prilej; • scările modale aveau număr redus de trepte, la graniţa graiului cu cântarea sau cu imitarea naturii, de multe ori cu funcţie de semnal sonor; • în utilizarea timbrului instrumental se valorificau proprietăţile timbrale ale vibraţiei sonore; • la nivelul colectivităţii, cântecul este utilizat şi receptat ca simbol al identităţii punctelor de vedere, acţionând ca puternic stimulent al moralului, al voinţei, al acţiunii. Geto-dacii sunt menţionaţi în izvoarele istorice ca fiind acea ramură a triburilor trace de la nord de Dunăre care populau fie zonele de câmpie din sud-estul Carpaţilor (geţii, secolului VI î.e.n.), fie cele 87 intracarpatice (dacii, secolul III î.e.n.). Unificate de Burebista în secolul I î.e.n., aceste triburi se aflau într-un înalt stadiu cultural, cunoscând scrisul ( pe care se pare că îl utilizau în scopuri sacre), practicând arta ornamentării ceramicii, baterea monezilor şi operând un larg schimb de valori, inclusiv culturale, cu vecinii lor, mai ales sciţii, agatârşii, celţii sau lumea elenă din cetăţile Pontului Euxin. Izvoarele istorice pun în lumină o serie de trăsături ale artei tracilor, neam ce include şi pe geto-daci; de aceea, componentele estetice ale muzicii dace vor fi apropiate de cele ale muzicii trace, aşa cum transpar ele din documentele păstrate. Funcţiile muzicii erau: • cognitivă – intervenind la toate nivelele educaţiei sau instrucţiei1; • formativă – purificarea spirituală, modelarea şi întărirea caracterului; • socială – menţinând vie legătura dintre individ şi comunitatea căreia îi aparţine, mai ales în momentele decisive ale ciclului vieţii(naştere, moarte, apropiere de zei); i de • limbaj universal – soliile de pace erau însoţite de chitare2 ş cântec vocal3. Muzicii îi revenea un rol de primă importanţă mai ales în practicile magice, deoarece exista credinţa că doar cântecul poate purta mesajul cuvântului până la zei, captându-le bunăvoinţa sau înduplecându-i; de aceea, muzica vocală, în special, se afla la loc de cinste, cu atât mai mult, cu cât ea putea fi practicată de oricine. Un rol aparte revenea muzicii instrumentale, iar la acest capitol se cere consemnat faptul că mitul lui Orfeu, legat de construcţia lirei trace şi de arta divină a acestuia, vorbeşte despre forţa deosebită pe care muzica o avea asupra întregii lumi vii4. Numele lui Orfeu, Musaios, Thamiris, ca şi al lui Eumolp vin la noi din larga sferă a culturii trace, menţionate de surse elene. Se consideră că aceşti traci deosebit de 1 Muzica intra organic în momentele învăţării, pentru a uşura procesul memorării; despre agatârşi, vecinii dacilor din podişul transilvan, se ştie că „verifică legile şi le cântă spre a le ţine bine minte” – cf. Pârvan, V., Getica, Cultura Naţională, Bucureşti, 1926, p. 167. 2 Teopomp, în Istorii (cartea XLVI): „Geţii cântă din citarele pe care le aduc cu ei, când se găsesc într-o solie”. 3 Jordanes – de la care aflăm că rugăciunile erau cântate şi că, pentru a capta bunăvoinţa, geţii se îmbrăcau în alb în momentul cântării. 4 Cf. Ghircoiaşiu, Romeo, Contribuţii la istoria muzicii româneşti, Editura Muzicală, Bucureşti, 1963, p. 20. 88 înzestraţi , intraţi în legendă. Mai mult chiar, unele izvoare vorbesc în mod desluşit despre originea muzicii vocale pe care o consideră în legătură directă cu civilizaţia tracilor, care ar fi stat la baza celei greceşti; în acest sens, geograful Strabo afirma că „muzica, după melodie, după ritm, după instrumente muzicale este tracică.....şi asiatică”. Apreciată ca „barbară” sau „primitivă”, raportat la unele gusturi muzicale ale anticilor sau la accepţiunea termenului de „barbar”, muzica tracilor avea caracteristici nete, ce o diferenţiau de alte culturi muzicale, fiind – după mărturia lui Aristide Quintilianus – viguroasă prin sistemele ritmice utilizate sau prin sunetul strident al instrumentelor însoţite de strigăte. Aceleaşi surse vorbesc şi despre efectul terapeutic şi psihologic al muzicii, ca şi despre repertoriul specific al actului taumaturgic5, practicat în vechime. O culoare aparte a culturii muzicale pe aceste teritorii este dată de existenţa – în secolul VII înaintea erei noastre - a cetăţilor greceşti în care se practica o cultură de tip elenistic, ale cărei influenţe se vor face simţite şi în regiunile limitrofe, în aria culturală geto-dacă. De altfel, sunetul diverselor rituri, ceremonii, spectacole, invocări războinice, mulţumiri pentru victoria în luptă sau practici magice însoţite de muzică şi dans diferenţiat în funcţie de ocazie, zeu venerat sau rezultatul scontat al implorării forţelor naturii stă mărturie pentru o cultură muzicală avansată, în acord cu stadiul civilizaţiei materiale şi spirituale a acestor meleaguri, aflate pe orbita unor influenţe interculturale şi interartistice de mare impact în lumea veche şi străveche. Muzica în Dacia romană Ca o caracteristică esenţială, menţionăm trecerea ponderii în direcţia cântării instrumentale, mai ales în cadrul ceremoniilor oficiale rilor teatrale din amfiteatre, unde apar inclusiv luptele sau al manifestă cu gladiatori sau cu animale; în acest fel, civilizaţia de tip grecesc este înlocuită cu cea de tip romanic, inclusiv formele de teatru grecesc cu manifestaţiile tipic romane din amfiteatre. Deoarece zeul central al armatei este Marte Ultor, lui i se închină o serie de genuri specifice, între care îşi au locul atât cântările de slavă, de venerare, cât şi cele de ajutor, de sprijin în bătălie sau cele de celebrare a victoriei. 5 Platon, în dialogul Charmide, menţionează un vraci trac, discipol al lui Zamolxe, de la care a învăţat o epodă ce avea puterea de a conferi nemurirea. 89 Se menţin – din practica artistică a geto-dacilor – serbările populare ce sunt legate îndeobşte de muncile agricole şi care au loc departe de cetăţi, în spaţii în care nu a pătruns elementul civilizator de tip roman: semănatul sau culesul recoltelor, inclusiv al viţei de vie, cultul lui Zamolxe, serbările feminine pe malul apelor sau în păduri, procesiunile. Cântecul eroic îşi menţine funcţia şi caracterul de proslăvire a faptelor de vitejie; o formă specială o constituie peanul, cântec ostăşesc ce însoţea lupta sau victoria. Epoda îşi păstrează caracterul magic, vindecător, fiind caracterizată printr-un repetitiv evident, incantatoriu. Cântecele funebre – bocetele – făceau loc, în cazul morţii unor persoane importante, cântecelor intonate în acompaniament de flaut, fluier sau tulnic: aşa-numitele torelli, cu largi pasaje recitativice permiţând reci- tarea textului prin care se redau momente semnificative din viaţa celui plecat dintre ai săi. Informaţii cu privire la practica muzicii ne transmit şi textele poetice ale lui Ovidiu – Tristia, IV, elegia X, verset 25 „Cântă-ncoifat ină” (referire la muzica păstorească) sau pe-al său nai ce-i lipit cu răş Metamorfozele IV „strigăt de tineri.../voci de femei şi tobe bătute cu palma,/ scobite 30 bronzuri şi fluier din sânger / în multele-i găuri răsună” (sărbătoarea recoltei). Li se adaugă o serie de forme spe- cifice muzicii instrumentale, despre care aflăm din inscripţii, gravuri cu muzicanţi romani din legiunile romane (cu trompete, corni şi un flaut dublu). Floralia, sărbătoarea florilor din mijlocul primăverii, se va transforma în Rozalia – sărbătoare a trandafirilor – , prilej de aducere aminte a tuturor celor care nu mai sunt din fiecare familie, cu serbări câmpeneşti şi ospeţe în aer liber, unde se dansa în sunetul instrumentelor de suflat; Calendele marchează prin jocuri şi cântece solstiţiul de iarnă şi renaşterea soarelui etc. Etnogeneza muzicii româneşti Aflată în continue raporturi cu celelalte mari culturi muzicale ale antichităţii, în special cu antichitatea elenă şi cu cea romană, iar prin extensie cu diverse iradieri provenite din culturile acelor popoare din care proveneau diverşii reprezentanţi ai ocupaţiei romane – soldaţi, veterani, oficiali pe linie de armată sau administraţie etc. – la care se adaugă negustorii sau alte categorii din zona meseriilor de mare căutare pe teritoriul vechii Dacii, muzica acestor pământuri va suferi influenţe, mutaţii şi sinteze din care a rezultat un profil specific. 90 Retragerea aureliană afectează mai cu seamă centrele urbane, cu toate că în acestea se vor mai păstra manifestări teatrale restrânse la nivelul unor comunităţi din ce în ce mai reduse numeric sau concursuri de interpretare devenite deja tradiţionale; pe de altă parte, păstorii şi agricultorii continuă practicarea artei lor muzicale străvechi, în care axa fondului autohton traco-daco-get devine temei al procesului de etnogeneză, iar oralitatea domină, cu întregul ei cortegiu de consecinţe. Scările muzicale, structurile melodice, metrice sau ritmice, ca şi tipurile de formule iniţiale, mediane sau cadenţiale vor suferi veritabile mutaţii în funcţie de necesitatea exprimării pe coordonatele vocalului – în care muzica se va conjuga cu cuvântul, deci cu topica şi rigorile limbii (la rândul ei în plin proces de cristalizare prin complexe osmoze lexicale şi gramaticale ale elementelor traco-dace, latine, slave, ale graiurilor populaţiilor vecine stabile sau conjuncturale, ale celor ce marchează trecerea pe aceste teritorii) – sau ale instrumentalului. Procesul acesta va dura din secolul IV până în secolul X, manifestându-se atât la nivel muzical propriu-zis, cât şi în zona întrepătrunderilor muzical-poetice; după această dată va continua mult diminuat, exercitându-se mai cu seamă în direcţia „românirii” cântărilor bisericeşti, în cea a necesarului dialog cu culturile popoarelor vecine sau apropiate vremelnic – muzica germană, ungară, turcă, rusă, poloneză, greacă etc. –, împrumutând de la acestea forme proprii de exprimare adaptate spiritualităţii noastre sau a „acordării” elementului autohton deja cristalizat la rigorile formale ale artei muzicale, în definirile ei specifice diverselor genuri. Aceste influenţe multiple „care au acţionat asupra muzicii noastre au avut darul să-i lărgească cadrele sonore, să-i amplifice potenţialul, fără să-i altereze cu nimic expresia străveche” – apreciază Octavian Lazăr Cosma6, care conchide în continuare: „Acesta este un argument de primă însemnătate în susţinerea tezei că muzica românească dispune de o individualitate stilistică viguroasă şi originală, capabilă să asimileze, să se îmbogăţească din contactul cu alte muzici, dar nicidecum să se dezintegreze”. Elementele etnogenezei muzicii româneşti sunt: 1) fondul sonor autohton definit prin originala osmoză a straturilor sale definite prin mutaţii şi interferenţe continue pe paliere conjugate spaţio-temporal, aflate sub incidenţa factorilor istorici şi a celor sociali determinanţi în diversele tipuri de societate ce s-au succedat de-a lungul secolelor; 6 Cosma, Octavian Lazăr, Hronicul Muzicii Româneşti, vol. I, Editura Muzicală, Bucureşti, 1973, p. 48. 91 2) structura limbii române7 cu impact asupra muzicii vocale, mai ales prin sistemul de versificaţie, prin neregularitatea accentelor (ceea ce poate implica soluţii şi variante diverse de tratare muzicală), prin bipolaritatea tipurilor metrice8, prin sistemul rimelor interioare ce pot induce mobilitatea structurii metrice iniţiale şi extrapolarea principiului variaţiei; 3) factorul psihologic ce reflectă felul de a fi al poporului nostru (robusteţea expresiei muzicale, sobrietatea acesteia, nota de meditativ, de dor sau de încredere, expresia reţinută, laconică uneori), ca şi stările sufleteşti (bucurie, exuberanţă, tristeţe, jale); 4) modul de viaţă în care se reflectă principalele ocupaţii, structura pe vârste sau sexe a populaţiei, tipul de organizare socială, mediul social - economic, condiţiile de ordin geografic sau istoric, fiecare cu repertoriul lor specific şi cu modalităţile de cântare vocală, instrumentală sau vocal-instrumentală, multe din ele cu caracter utilitar sau oglindind un calendar sui generis, rezultat din conjugarea vieţii colectivităţii cu cea a individului. Rezultă o mare diversitate de „graiuri muzicale”, definite prin structuri sonore, articulări formale, prin apelul la timbrul vocal sau instrumental, prin stil diferenţiat, manieră de interpretare, adresabilitate, mesaj. Legea ce a guvernat devenirea muzicii româneşti, dincolo de toate aceste aspecte, rămâne variaţia continuă, aplicată unor scheme ii; doar pe iniţial fixe, intrate în şi păstrate de memoria colectivităţ această bază se poate construi în temeiul oralităţii căci, aşa cum aprecia Constantin Brăiloiu, „pentru a dura în amintire, muzica populară trebuie să utilizeze scheme inflexibile. Dar pentru a rămâne o « artă a tuturor », ea trebuie să permită adaptarea acestor scheme, forţamente sumare, la infinitatea temperamentelor individuale; este variaţia pe care scrisul o anihilează. Variaţia ne face să înţelegem, pe de altă parte, prin ce procedee îşi realizează muzica populară marile sale efecte, cu mijloace relativ reduse”.9 7 Procesul de glotogeneză (emiterea sunetelor vocale) îl însoţeşte, în mod obligatoriu pe cel de etnogeneză, cf. Ivănescu, G., Istoria limbii române, Editura Junimea, Iaşi, 1980, p. 12. 8 Monometrice: octosilabicul, hexasilabicul, tetrasilabicul, evidenţiind alternanţa relativ liberă a formelor catalectice cu cele acatalectice şi eterometrice – vezi Ciobanu, Gheorghe, Aportul structurii dintre vers şi melodie în cântecul popular românesc, manuscris, Bibl. U.C.M.R., Bucureşti, 1962. 9 Brăiloiu, C., Folclorul muzical, Opere, vol II, traducere şi prefaţă de E. Comişel, Editura Muzicală, Bucureşti, 1969, p. 127. 92 Se impune subliniat, însă, faptul că nu ne-au parvenit izvoare scrise, mărturii pertinente privind însuşi corpul cântării; în lipsa documentelor muzicale propriu-zise este extrem de dificil de stabilit arhetipul cântării. Dar pentru că limba muzicală a unui popor, cea în care i se revarsă dorurile, năzuinţele şi aspiraţiile, în care se imprimă pecetea dialectală cu aceeaşi pregnanţă cu care acestea se exprimă şi în limbajul plastic sau arhitectural, şi în portul popular, dar mai cu seamă în limba vorbită, se poate presupune că filiaţia tipurilor de limbaje s-a înscris pe aceeaşi matcă a etnogenezei poporului şi a limbii române. Continuând supoziţia pe această linie, se poate aprecia rolul jucat de prefacerile continue ale limbii exclusiv asupra definirii profilului cântării vocale, între acestea existând o intercondiţionare fără fisuri. În acelaşi timp însă, dată fiind unitatea limbii noastre muzicale păstrată de straturile cele mai adânci ale fondului folcloric, adică existenţa unor caracteristici fundamentale comune atât la nivelul muzicii vocale, cât şi la cel al muzicii instrumentale (care în mod logic nu a trebuit să se modeleze versului, ci a vehiculat un tip de limbaj universal valabil), rezultă că în procesualitatea etnogenezei muzicale se poate afirma supremaţia elementului autohton străvechi, deci a acelui element care în mod sigur a prevalat în cazul cântării instrumentale. Cum limba geţilor şi cea a dacilor aveau un caracter latin10, fie acesta ş i de tip „barbar latin”, distanţa între limba folosită de Ovidiu şi cea a populaţiei autohtone în care acesta a şi scris un opuscul, nu marchează graniţe severe, fapt constatat inclusiv de Horaţiu. Aşadar, un fond pelasg, difuz latin, o limbă cu influenţe inclusiv sarmatice, devine bază pentru implantul lexical şi structura gramaticală elaborată a limbii latine, cu întreaga aureolă a cultivării sale, inclusiv prin scris11. 10 Sf. Densuşianu, Nicolae, Dacia preistorică, Editura Meridiane, Bucureşti, 1986, p. 677. 11 Supoziţii susţinute de dovezi privind cunoaşterea scrisului de către populaţia autohtonă geto-dacă sunt din ce în ce mai numeroase; cu toate acestea, ele se referă în principal la notaţii cu caracter sacru, descifrate parţial, prin care se pot observa surprinzătoare înrudiri cu scrieri arhaice din culturile orientale – vezi inscripţiile de pe pereţii peşterii Gura Chindiei (jud. Caraş- Severin), cele de pe „madonele” antropomorfe de la Gârla Mare (menţionate de D. Berciu, Arheologia preistorică a Olteniei, 1939 şi descifrate de Viorica Mihai), cele de pe tăbliţele de la Tărtăria (colina Turdaş, jud. Cluj) etc. 93 Caracteristicile fundamentale ale limbii noastre muzicale, plămă- dită la confluenţa unor spaţii de cultură semnificative ca importanţă, ale căror elemente s-au contopit într-o osmoză superioară, rămân: – cantabilitatea, indusă de text, pe de o parte, dar şi de oralitate, mai precis de funcţia mnemotehnică, pe de altă parte; – existenţa unei celule muzicale (initium) în a cărei bază se edifică fie formule melodice cu rol secund sau terţ, fie un lanţ de augmentări sau diminuări succesive ale structurii embrionare iniţiale, dezvoltate pe temeiul variaţiei; – bogăţie melodică evidenţiată prin procedeul ornamentării în principal a ductului reliefat în melodic, caracteristică evidenţiată şi în expresia plastică, în care se menţin reprezentări ale unor elemente străvechi, inclusiv din simbolurile civilizaţiei pelasgilor; r redus de trepte, în aspect diatonic; – prevalenţa scărilor cu numă – direcţionarea preferenţial descendentă, logică formală riguroasă; – exprimări melodico-ritmice laconice, cu profil pregnant, uşor de reţinut, în dispuneri simetrice în care repetiţia sau minima variaţie joacă un rol central; – varietate de procedee în plan melodic, ritmic, metric, modal, agogic, nuanţe, culoare timbrală, inclusiv alternanţa timbrului vocal cu cel instrumental; – edificarea unor profiluri cvasistabile pentru formulele iniţiale, mediane sau finale, formule definitorii pentru un anume repertoriu sau tip de cântare12. Repere ale muzicii creştine Faza dinaintea oficializării creştinismului în Imperiul roman13 pare a coincide – în Dacia – cu începutul secolului II, respectiv cu pătrunderea legiunilor romane, prin adepţii noii religii, dar, foarte probabil, şi prin cei care căutau să scape de prigoana anticreştină refugiindu-se în provinciile mărginaşe ale Imperiului. Dincolo de sursele contradictorii privind pătrunderea şi adoptarea de către locuitorii acestor ţinuturi a formelor de creştinism timpuriu, misionarii creştini sunt consemnaţi de scrierile patristice; apostolul Andrei şi-a 12 Vezi Comişel, Emilia, Folclor muzical, Editura Didactică şi Pedagogică, Bucureşti, 1967; Oprea, Gheorghe, Folclor muzical, Editura Fundaţiei România de Mâine, Bucureşti, 2000; Oprea Gheorghe, Studii de etnomuzicologie, vol I, II, Editura Almarom, Râmnicu Vâlcea, 1998, 2001. 13 Prin Edictul de la Milan, în anul 313. 94 exercitat misiunea pe teritoriul Dobrogei de astăzi. Provenienţa orientală a noii religii, cu cortegiul cântărilor specifice, deduse din surse iudaice14, îmbinate cu sugestii elene şi muzica specifică orizontului nostru spiritual în aria cântărilor cultice diferite de riturile pământene s-a calchiat fondului latin al terminologiei: angellus – înger, sanctus – sfânt, basilica – biserică, rogatio – rugă etc. Tiparele melodice, de extracţie fie autohtonă, extrem de cunoscute masei de credincioşi şi prin aceasta unanim acceptate pentru a vehicula texte noi, fie orientală, erau simple, uşor de reţinut, de factură repetitivă, cu număr redus de trepte. Melodiile cântecelor latine de cult au avut – tocmai datorită acestor calităţi – capacitatea de a depăşi graniţele ritului, pătrunzând în alte sfere ale vieţii sociale, influenţând – la rândul lor – parte a creaţiei noastre folclorice, fapt ce explică şi corespondenţele între muzica de cult din peninsula italică şi formele noastre străvechi de cântare, mai ales în zona colindelor. La rândul lor, cântările rituale în limba latină par a prezenta frapante asemănări sau conexiuni cu fondul arhaic, traco-daco-get de cântare şi chiar cu cel al pelasgilor, doar astfel putându-se explica adoptarea şi permanenţa acestora în ciuda unei pâniri romane(cu puţin peste un secol şi jumătate, în vremelnice stă condiţiile în care primele decenii au impus un firesc fenomen de res- pingere din partea populaţiei a oricărei influenţe din partea cuceritorilor, cu atât mai mult în zona cultului ce venea să înlocuiască un fundament deja solid afirmat!). Cert este că, în paralel cu infiltrarea practicilor creştinismului timpuriu, coexistă practici ritualice străvechi, ca şi o serie de practici păgâne, cum ar fi riturile zeităţilor romane, fiecare formă de cult cu muzică şi texte proprii, ca şi cu lăcaşuri de rugăciune de o arhitectonică sau expresie plastică diferenţiată, fiecare cu adresabilitate clară către un anume segment de populaţie. Pentru a fi mai uşor acceptat de popu- laţiile în rândul cărora s-a propagat şi extins, creştinismul a adoptat tehnica altoirii pe credinţe mai vechi, credinţe care în acest fel s-au perpetuat, cu alt nume sau cu un înţeles îmbogăţit; este cazul sărbătorii renaşterii soarelui(solstiţ iul de iarnă), căreia i se suprapun sărbătorile de Crăciun, Floralia – care va deveni ziua de Florii, Rozalia – Rusalii etc. 14 Cf. Gastoue, Amedee, Les Origines du Chant Romain, Paris, 1907 şi Arta gregoriană, Editura Muzicală, Bucureşti, 1967; Idelsohn, A. Z., Gesänge der Babylonischen Juden, Jerusalim, 1922; Wellesz, Egon, A History of Byzantine Music and Hymnography, Oxford, 1961; Breazul, George, Muzica primelor veacuri ale creştinismului, ciclu de conferinţe radiofonice, Radio- Bucureşti, România. 95 După sfera de influenţă latină, creştinismul va propune un alt pol: cel al cântării bizantine, cântare ce se propagă sub stăpânirea lui Constantin cel Mare şi continuă cu forţe din ce în ce mai mari după anul 395, an ce marchează divizarea Imperiului roman în „cel de Apus” şi „cel de Răsărit”; adâncirea diferenţelor în planul practicilor şi, implicit, al cântărilor cultice se va face sub domnia lui Justinian, 15 când vechiul Constantinopole – acum Bizanţ – devine un important centru de cultură din care iradiază suma influenţelor orientale, romane şi greceşti, cu certă prevalenţă a acestora din urmă. Şi în plan lingvistic se înregistrează consecinţe în acest larg interval temporal (secolele IV – X), cea mai importantă fiind, alături de pătrunderea unei terminologii specifice (utrenie – slujba de dimineaţă, vecernie – slujba de seară etc.), instituirea limbii slavone ca limbă de cult, mai ales după reforma lui Chiril şi Metodiu din sudul Dunării, înlocuind limba greacă; în paralel, slavona se impune şi ca limbă de cancelarie. Cea mai proeminentă figură a cântării creştine pe teritoriul sud-est european este episcopul Niceta da Remesiana (336?340? – 414), de formaţie latină, cu larg orizont cultural, teoretician şi creator (psalmist), căruia contemporanii îi laudă acţiunea de impunere a formelor muzicii creştine; mai mult, Niceta face operă de educaţie muzicală, atât în direcţia şcolilor de cântare bisericească, cât ş i în cea a publicului, mai ales cel tânăr, participant activ la riturile de cântare din biserici. În scrierea sa teoretico-practică De laudae et utilitate spiritualiam canticorum quae in ecclesia christiana, intitulată şi De psalmodiae bono16, propune modalităţ i de interpretare a psalmilor creaţi de el: muzica şi interpretarea ei trebuie să fie sobre, lipsite de artificii sau afecte, convingătoare, neostentative, capabile să unească glasul tuturor într-un unison armonios: „Noi trebuie să cântăm, să psalmodiem şi să lăudăm pe Dumnezeu mai mult cu sufletul decât cu glasul nostru. Să mă înţeleagă tinerii şi să ia aminte cei care au datoria de a cânta psalmi în biserică: trebuie să cântăm lui Dumnezeu cu inima, nu cu glasul. Să nu umblăm a îndulci gâtul şi larinxul cu băuturi dulci cum fac tragedienii 15 Construit pe locul anticului Byzantion de către Constantin cel Mare, al cărui nume l-a şi purtat, Constantinopole, devenit capitală a Imperiului Roman de Răsărit sub numele oficial de Noua Romă, va fi cunoscut populaţiei de la nord de Dunăre ca Ţarigrad. 16 O posibilă traducere a titlului ar fi „despre psalmodierea corectă”, „despre corecta cântare a psalmilor”. 96 pentru ca să se audă înflorituri şi cântece ca la teatru”.17 Cu alte cuvinte, Niceta, admirator fără rezerve al regelui-cântăreţ David pe care îl numeşte „princeps cantorum”, impune o registraţie aparte pentru zona cultului, pe care o diferenţiază net de tradiţia seculară, mai cu seamă de aspectele divertismentului în care pot apărea şi accente senzuale sau elemente exterioare prin care atât textul, cât şi muzica ce îl poartă pot fi profanate. De altfel, nu puţine au fost cazurile în care însăşi prezenţa muzicii în lăcaşurile de cult a fost pusă sub semnul întrebării tocmai din cauza exceselor practicanţilor artei sonore, inclusiv în multe sinoade ecumenice; în cele din urmă, recunoscându-i-se rolul de apropiere a oamenilor între ei, precum şi pe acela de a favoriza aspiraţia către înaltele idealuri umane, i s-a legiferat locul. Spaţiul destinat de Niceta în lucrarea De psalmodiae bono practicii muzicale, respectiv tezaurul de cântări din care s-a păstrat doar suportul poetic, indică o multitudine de tipuri: imnuri, laude, psalmi, cântări, subtil diferenţiate, la rândul lor, prin indicaţii precise, determinând sfera emoţională: psalmus tristes, canticul triumphale, terrificum carmen, spiritualia cantica; confruntate cu repertoriul ii europene occidentale, creştin de circulaţie în spaţiul spiritualităţ acestea relevă o serie de alte faţete, ceea ce poate indica şi evi- denţierea unui specific aparte 18, propriu zonei sud-est europene de cântare. Cert este că prin Niceta se evidenţiază existenţa unui spaţiu comun cântării est şi vest europene, cu formule melodice scurte, pregnante, cu sunete repetate, evoluând de regulă treptat, cu formule cadenţiale recto-tono sau prin pas de secundă mare descendentă, totul încadrat unei tetracordii de tip major (sol – do), cu cadenţă pe sunetul al doilea (la) şi lunecări de subton (sol); cercetând imnul Te Deum laudamus, edificat pe un text în proză rimată şi ritmată, imn ce poartă rezonanţe arhaice şi a cărui paternitate îi este atribuită lui Niceta de către toţi cunoscătorii şi cercetătorii operei sale. Mai mult chiar, I. D Petrescu, autoritate în materie de cântare bizantină în formele sale arhaice, marchează analogii de substanţă între acest imn, pe de o parte, cu melodii de circulaţie în sfera bizantină, gregoriană (atât cu Gloria in excelsis Deo, cât şi cu influenţe dintr-un imn mozarabic Pater noster, ambele de factură simplă, recitativică, ambele intrate în repertoriul liturgic) sau folclorică românească (colinde), pe de altă 17 Alexe, C. Ştefan, Sfântul Niceta de Remesiana şi ecumenicitatea patristică. În Revista Institutelor teologice din Patriarhia Română, Seria II, An XXI, nr. 7-8, Bucureşti, 1969, p. 552. 18 Apud. Cosma, Octavian Lazăr, op. cit., p. 60. 97 parte şi cu Condacul Naşterii Domnului, concluzia cercetătorului venind să susţină – şi prin argumente de tip muzical – teza continuităţii noastre pe aceste meleaguri: „Astfel, ritmul şi contextura melodică pe care le întâlnim în condacul Fecioara astăzi, în imnul Te Deum, cum şi într-un nesfârşit număr de colinde, cu variate nuanţe, sunt o dovadă irefutabilă a dăinuirii spiritualităţii artistice greco-romane în regiunile noastre, peste timp şi oameni”19. În secolele III - IV şi chiar la începutul secolului V, cel al acţiunii lui Niceta, principalele cântări practicate în cultul creştin de sorginte bizantină au fost preluate din repertoriul prebizantin, ulterior integrându-se liniei bizantine de cântare: • psalmul – o recitare axată pe patru tipuri de formule melodice laconice: initium, tenor (repetarea unui sunet), semicadenţa mediană şi finalis, primele două putându-se repeta pe parcursul cântării; George Breazul identifică o filiaţie clară a psalmilor din repertoriul cântării ebraice de cult, apoi în melodii gregoriene, bizantine sau româneşti notate de Anton Pann; în structura melodică primează elementul ebraic; • imnul (lauda) – cântec de glorificare a divinităţii; textul nu este dezvoltat; domină ritmul; frazele melodice sunt numeroase, permiţând impunerea refrenului care revine cu pregnanţă pentru a sublinia ideea de laudă; în structura melodică se evidenţiază elementul elen, motiv pentru care nu rareori au fost considerate creaţii păgâne şi au fost excluse din repertoriul bisericesc; nume de imnozi: Efrem Sirianul, Niceta da Remesiana; este destinat cântării solistice; • cântecul spiritual – cântare aliluiatică, de laudă, extrem de bogat ornamentat, construit pe text minim, cu număr redus de silabe, dar compensând aceasta prin extrema libertate de tratare a melosului. În perioada imediat următoare, mai precis secolele V – X, se disting şi alte forme specifice de practicare a cântecului de cult: ie religioasă, cu locul stabilit între • troparul – aclamaţie, invocaţ versetele psalmilor, asemenea unui imn de dimensiuni reduse, funcţie de cvasirefren; are o configuraţie eminamente silabică, fiind cântat de cor; sensul evoluţiei sale este către structură strofică şi dezvoltare melodică, asemenea unei arcuiri lirice între versete (stihiră); • condacul – expresia unirii, dezvoltării şi amplificării troparelor şi a imnurilor sub aspectul unei formule dramatice, axate pe fapte relatate de Evanghelie; domină aspectul poetic; structură poematică mergând până la 30 strofe sau tropare, prima strofă purtând numele de irmos şi constituind modelul celorlalte din punct de vedere metric, al accentelor etc.; exponent: Roman Melodul (secolele V-VI); 19 Petrescu, I.D., Condacul Naşterii Domnului, Bucureşti, 1940, p. 44-47. 98 • canonul (secolul VII) – respectă reguli clare de construcţie: maxim 9 ode ample (constituite din 6-9 tropare construite pe regula irmosului), cântări unitare din punct de vedere al temei poetice; creatori: Andrei Criteanul, Ioan Damaschin, Cosma din Ierusalim, Clement Suditul. Baza modală a muzicii bizantine o constituie cele opt moduri numite ehuri sau glasuri; configuraţia lor este net diferenţiată de modurile antice greceşti, dar şi de cele gregoriene, sursele primare ale acestora fiind – se pare – siriene, ebraice sau babiloniene. Stilurile muzicii bizantine, în funcţie de dimensiunea sau structura melodică a cântărilor, sunt: • irmologic – apropiat de recitare (silabic), propriu cântărilor scurte, de regulă mişcarea este vioaie, iar ornamentele sunt inexistente; • stihiraric – expresiv, acordând importanţă textului, pe care îl şi subliniază prin ornamentarea anumitor silabe sau cuvinte; tempoul este mai aşezat, iar pasajele silabice alternează cu cele ornamentate; se pot întâlni numeroase repetări ale aceluiaşi cuvânt sau aceleaşi idei melodice; • melismatic (papadic)– foarte bogat ornamentat, melismele putând să fie extrem de extinse ca dimensiuni; mare bogăţie a for- mulelor cadenţiale. Creatorii de muzică destinată practicii religioase erau: – melozii, în acelaşi timp poeţi (adaptori de text sacru) şi compozitori (aranjori în baza unor formule cunoscute), care obişnuiau să creeze mai întâi canavaua sonoră, căreia i se plia apoi textul; – melurgii, cu formaţie exclusiv muzicală, nepreocupaţi de text, apar în secolul X. Răspândirea cântării bizantine şi unificarea ei pe întreg teritoriul cântării est şi sud-est europene au fost posibile datorită fixării prin semne grafice, deduse din citirea cu voce înaltă a Evangheliei ; prima formă de 20 notare s-a şi numit, de altfel, eckfonetică (secolele VI – XIV), acesteia 21 , în care înălţimea devine un parametru mai urmându-i cea neumatică 20 Eckphonetis – citire cu voce tare, proprie stilului solemn în care se citeau pericopele Evangheliei sau scrierile sfinte ale profeţilor; semnele erau notate deasupra cuvintelor şi indicau nu înălţimi sau durate precise, ci formule de modulare a vocii pe diversele silabe, accentuând înţelesul cuvintelor şi captând atenţia enoriaşilor. 21 Citire melodică, fără precizări de ritm, existentă în ambele tipuri de muzică: bizantină şi gregoriană; se impune începând cu secolul VIII şi evidenţiază trei faze: paleobizantină (secolele IX - XII), mediobizantină (hagiopolitană – secolele XII - XV) şi neobizantină. 99 precis, iar ornamentele se fixează pe cuvintele mai importante ale frazei. Scrisul muzical devine principalul mijloc de unificare a cântărilor şi de circulaţie a acestora într-o arie geografică largă; spre deosebire de cântecele de cult, ale căror profil, destinaţie sau timp al cântării sunt determinate de hotărârile sinoadelor, practica folclorică – nu mai puţin unitară în arii restrânse, în directă legătură cu spiritualitatea, modul de viaţă şi limba populaţiei respective – cunoaşte un alt mijloc de păstrare a tradiţiilor sale: oralitatea se remarcă drept mijloc cel puţin la fel de puternic de păstrare a identităţii naţionale, după cum o demonstrează vitalitatea şi robusteţea culturii noastre populare ce a supravieţuit vicisitudinilor vremii, îmbogăţindu-se continuu. Caracteristicile dominante ale muzicii bizantine se definesc prin: – stil prin excelenţă vocal, cantabil; – cântare monodică, uneori însoţită de ison (formă rudimentară de polifonie); – fuziune text – melodie în tripla ipostază: silabic (irmologic), melismatic (principiul vocalizării ample a cuvintelor) şi stihiraric (acordând importanţă textului, subliniat din când în când de ornamente pe cuvintele mai importante); – exacerbarea indicilor de scriitură vocală de tip figurativ pe principiul variaţiei celulelor; – cântare responsorială – melodia este încredinţată unui solist, iar corul completează sau încheie frazele (rudiment de refren); – cântare antifonică – impusă de Efrem Sirianul în secolul IV; participă două grupuri corale cu registre diferenţiate. Versetele psalmilor erau intonate pe rând de vocile, înalte sau grave, acestea reunindu-se la refren. Reprezentant de frunte al schematizării cântărilor bizantine este Ioan Damaschinul, care realizează în secolul VIII, pentru muzica bizantină, o acţiune asemănătoare celei pe care papa Grigore cel Mare o făcuse deja (cu două secole în urmă) în repertoriul şi structura modală a cântării gregoriene: lui i se datorează un Octoih22 – stabilirea repertoriului de cântări prin simplificare şi sistematizare, grupând melodiile după ehuri pe duminici; spre deosebire de modurile me- dievale, ehul reprezintă modele de cântare în care o valoare deosebită se acordă nu doar scării muzicale propriu-zise, ci şi sistemelor de cadenţare, notei finale, dar, mai ales, formulelor melodice; totodată, ehul se raportează şi la genul melodiei, la ethosul acesteia. 22 Opt glasuri (ehuri) din care ultimele patru sunt plagale. 100 Muzica în epoca medievală Deoarece în acest larg perimetru temporal – secolele X – XIX – au loc importante evenimente istorice, menite să provoace puternice mutaţii inclusiv în plan cultural, se impune stabilirea unei periodizări în funcţie de marile prefaceri înregistrate. Perioada secolelor X-XIV, cea a feudalismului timpuriu, marcată, pe de o parte, de încheierea procesului de etnogeneză a poporului şi a limbii române(inclusiv a limbajului muzical) şi, pe de altă parte, de domniile lui Mircea cel Bătrân şi Alexandru cel Bun în ţinuturile sudice şi estice, impune preocupări pentru aflarea profilului propriu al cântării bise- riceşti de extracţie bizantină, în dialog cu nota specifică a culturii populare. Secolele XV – XVII, dominate de figurile legendare ale lui Matei Corvin, Ştefan cel Mare, Petru Rareş şi Mihai Viteazul, sunt o perioadă propice pentru înflorirea şi dialogul artelor; afirmarea puternică a muzicii de factură apuseană, muzică ce dă strălucire serbărilor de curte, este susţinută de intensa activitate diplomatică, de strânsele legături cu state sau curţi europene. În acelaşi timp, se face cunoscut – inclusiv ii – stilul de cântare bizantină, în temeiul slavonei, al şcolilor de străinătăţ pe lângă centrele mănăstireşti: Neamţ, Putna; în paralel, se marchează şi începutul acţiunii de românire a cântărilor bisericeşti, prin traducerea şi adaptarea textului sacru, mai cu seamă în sud. Domniile fanariote din Moldova şi Muntenia – secolul XVIII şi primele decenii ale veacului al XIX-lea – implică manifestarea curentului oriental, mai ales în aria muzicii de curte sau a saloanelor boiereşti; în acelaşi perimetru se înregistrează breslele lăutarilor, în timp ce zona transilvană cultivă în mod constant valorile curentului apusean, valori ce încep să îşi facă simţită prezenţa şi dincolo de arcul carpatic, favorizate fiind de turneele unor interpreţi sau trupe de pres- tigiu care, la rândul lor, iau cunoştinţă de vigoarea sevei cântecelor noastre strămoşeşti. După cum se observă, cele patru filoane (folcloric, de cult bizantin sau gregorian, curentul apusean laic şi cel oriental) îşi dispută supremaţ ia într-o acţiune concertată în care, în ciuda aspectului şi acţiunii lor individualizate, osmoza se produce; profilul muzicii româneşti va fi mereu altul, de la o subperioadă la alta, ca şi de la o provincie la alta, în funcţie de ponderea acestor curente şi de condiţiile concrete social-istorice. Peisajul practicării muzicii este diferenţiat pe regiuni istorice, factura europeană fiind deosebit de prezentă la curţile nobiliare din Transilvania; în plan religios, se recunoaşte autoritatea papală, ceea ce 101 explică şi orientarea gregoriană a tipului de cântare eclcaziastică, dar şi prezenţa orgii ca instrument principal, de aici decurgând o serie întreagă de aspecte conexe ţinând inclusiv de repertoriul de cântări, dar şi de tipul de educaţie muzicală a populaţiei. În restul teritoriului, elementul de referinţă rămâne muzica de tip bizantin, cu atât mai mult cu cât, începând din 1359, se întăresc legăturile şi se consfinţeşte dependenţa de Patriarhia din Constantinopole, tradiţiile bizantine revigorându-se şi pătrunzând în cele mai îndepărtate cătune, purtând amprenta vocalităţii. a) Muzica populară. Se cer consemnate, în acest domeniu, procesul diferenţierilor dialectale, cristalizarea acestor dialecte muzicale în funcţie de puterea de iradiere a vetrelor folclorice, în paralel cu menţinerea unităţii fundamentale a folclorului nostru, unitate vizibilă prin principiile structurale ale vocalităţii, organizării raportului vers- melodie (versuri tri sau tetrapodice), deoarece muzica poartă mesajul cuvântului, circulaţia unor texte diferite pe aceeaşi melodie şi, invers, prevalenţa modurilor diatonice uneori cu trepte instabile23, pendularea major-minor, desprinderea indicilor de cântare instrumentală derivate din perfecţionarea construcţiei de instrumente, dar şi din virtuozitatea interpretului, fantezia şi gustul acestuia de a introduce în melodie o serie de configuraţii de tip ornamental. Acest fenomen se conjugă cu apariţia stratului profesionist, respectiv a lăutarilor, al căror repertoriu este deosebit de bogat. Ei favorizează circulaţia acestui repertoriu atât în timp, cât şi în spaţiu, contribuind şi pe această cale la întărirea unităţii muzicii noastre în toate ţinuturile locuite de români. Termenul însuşi – lăutar – este legat de instrumentul preferat al acestora, lăuta24, instrument cu coarde ciupite. Mai târziu, practica va valida şi alte instrumente: cobza, ţîbulca, vioara (scripca). Mari interpreţi şi creatori totodată, lăutarii sunt acea categorie de muzicieni flexibili, receptivi la noutate, pregătiţi să răspundă comenzii auditoriului, să improvizeze, să realizeze legături surprinzătoare între genuri sau melodii de facturi diferite ori aparţinând unor arii disjuncte de cântare. Păstrători şi 23 Nu sunt excluse nici modurile sau aspectele cromatice deduse din instabilitatea treptelor, cel mai adesea putând fi întâlnite frigicul cu treptele III şi VII alterate ascendent, doricul cu treapta a IV-a alterată ascendent, eolicul cu treptele a IV-a şi a VII-a alterate ascendent – cf. Cosma, Octavian Lazăr, op. cit., p. 91 24 Numele de circulaţie în aria europeană a acestui instrument dominant mai ales în repertoriul liric este luth. 102 perpetuatori ai tradiţiei, aceştia vor contribui în mod activ la conservarea fondului străvechi al cântării româneşti. Organizarea lor era în bresle, conduse de un staroste25. b) Muzica de cult. Cântarea sacră se identifică în două tipuri majore, cu caracteristici comune la început, apoi din ce în ce mai diferenţiate, în funcţie de direcţia de afirmare a ritului: gregoriană şi bizantină. În ciuda diferenţelor inerente din punct de vedere istoric între regiunile locuite de români, se constată capacitatea muzicii sacre de a contribui la unificarea cântării. Limbile latină, greacă şi apoi slavonă, utilizate în practica religioasă, au contribuit în mod substanţial la lărgirea orizontului enoriaşilor, cu atât mai mult, cu cât din secolul XII slavona se impune şi ca limbă de cancelarie, accentuând astfel dife- renţierile mediului social, impunând diferenţieri lingvistice, favorizând şi grăbind ulterior acţiunea ulterioară de românire a cântărilor. Oficializarea cântării slave în practica bisericească din Muntenia şi Moldova se realizează la date diferite: 1359 – Muntenia, o dată cu înfiinţarea Mitropoliei Ungrovlahiei şi 1393 – Moldova, respectiv Mitropolia Moldovlahiei. Pe de altă parte, se menţin contacte şi cu turile directe ale călugărilor practica grecească, mai ales prin legă noştri cu cei de la mănăstirile Athos, Lavra, Hilandar etc., ceea ce face posibilă confruntarea stilurilor de creaţie şi cântare şi explică existenţa – secole de-a rândul – a dualismului greco-slavon cu inerenta dispută pentru întâietate. Adevărate centre de cultură, cu şcoli de cântare şi cu tradiţii cristalizate în acest sens, mânăstirile orientează şi canalizează arta muzicală profesionistă a epocii medievale. coală muzicală din Banat. Existentă până în Cenad26 – prima ş stirea în care se oficia serviciul primii ani ai secolului XI27, când mână religios în limba greacă va face loc altui aşezământ, cu dublă funcţio- nalitate: rit şi învăţătură; din 1020, călugării greci sunt strămutaţi, în locul lor fiind împământeniţi de către Ştefan I călugări benedictini, sub conducerea veneţianului Gerard de Sagredo, viitor episcop al Banatului. Acesta va înfiinţa la Cenad o primă şcoală după modelul instituţiilor 25 Starostele nu era totdeauna cel mai în vârstă lăutar, după cum o indică etimologia termenului, ci cel care avea o practică mai îndelungată, cel cu autoritate morală, de la care ceilalţi aveau ce învăţa; sistemul concurenţial îşi spunea cuvântul şi în această direcţie. 26 Vechiul nume era Morissena, lângă Arad, actualmente Cenad, judeţul Timiş. 27 Cf. Cosma, Octavian Lazăr, op. cit., p. 107. 103 medievale apusene în care muzica îşi găsea locul în cadrul celor septem iunii sale, pregătind cântăreţi şi chiar artes liberales28. Continuatorul acţ viitori pedagogi pentru şcolile de cântare ecleziastică ce funcţionau pe lângă toate mănăstirile din Banat, va fi Walther.29 O interesantă informaţie privind instrumentele pe teritoriul transilvan ne parvine de la Sibiu, unde la 1350 este menţionată existenţa orgii. Iaşi – Lecţionarul evanghelic grecesc de la Iaşi – cel mai vechi document de cântare bizantină descoperit la noi (secolele X – XI), cuprinde 18 pericope (recitative liturgice de Paşti); notaţia este ekphonetică. Pe lângă centrele de cult religios din Iaşi, o serie întreagă de mânăstiri vor afirma propria tradiţie de cântare, mai ales în secolul următor, sub domniile lui Alexandru cel Bun şi Ştefan cel Mare, domnitori ce acordă importanţă culturii. Putna – rădăcinile acestui centru trebuie căutate în tradiţia şcolii conduse de Ioasaf la mănăstirea Neamţ; adus de Ştefan cel Mare la Putna ca prim stareţ al aşezământului târnosit la 1470, acesta va fonda şi şcoala de cântări. Este cunoscut şi în calitate de creator cu melodia A fost înşelat Adam. Centrul muzical al Putnei se va face cunoscut prin impunerea stilului propriu de cântare, inclusiv dincolo de graniţele de pe atunci ale Moldovei. Figura sa centrală rămâne Eustaţie Protopsaltul, primul mare creator român de muzică, autor al unei Cărţi de cântece (1504 – 1511); de o excepţională valoare este Imnul Sfântului Ioan cel Nou de la Suceava, creaţie a cărei bază literară face directă trimitere la un alt nume de rezonanţă în epocă: Grigore Ţamblac. Lui Eustaţie i se adaugă Paisie, Domeţian Vlahul (Paharul mântuirii),Antonie (care i-a succedat în funcţie, autor al unei Psaltichii în limba greacă) şi Lucaci. Perioada de maximă înflorire a şcolii putnene atinge aproape un secol, între 1490 şi 1585. Cozia – în acest aşezământ monahal îşi desfăşoară activitatea la 1392 Filotei, fost boier de divan al lui Mircea cel Bătrân, imnograf; este creatorul genului de cântare numit „pripeală ” (de la pripeti – a repeta), în care se invocă divinitatea; alt nume de imnograf de la Cozia este Daniil. Un important număr de manuscrise muzicale ce circulă pe teritoriile româneşti pun în evidenţă perfecta cunoaştere a notaţiei apusene: avem în vedere în special fondul muzical medieval din 28 Vezi Tomi, Ioan, Introducere în istoria muzicii româneşti, Editura Eurobit, Timişoara, 2003. 29 Cf. Metz, Franz, Te Deum Laudamus, Editura ADZ, Bucureşti, 1995, p. 14. 104 Transilvania, a cărui figură centrală rămâne Johannes Honterus, remarcabilă figură de „uomo universale”, în acelaşi timp muzician, geograf, astronom şi profesor. Opera sa de referinţă o constituie Odae cum harmoniis (1548), în care sunt reunite 21 de piese corale la patru voci, servind învăţării metricii limbii latine; acest manual indică faptul că muzicii îi revenea un rol pedagogic de primă importanţă, dincolo de studiul propriu-zis al acesteia. Alte manuscrise în notaţie apuseană fac trimitere la partituri corale: misse, motete, madrigale şi diverse rugăciuni sau piese de cult (Orationes, Antifonar). c) Muzica de tip apusean. Viaţa concertistică vizează nivelul profesionist al muzicii şi are – în Transilvania – o bogată şi diversă desfăşurare de genuri şi tipologii interpretative. Există, astfel, cel puţin şase tipuri de manifestări muzicale: 1) muzica turnerilor, adică a străjerilor care prin semnale anunţau apropierea pericolelor, a convoaielor de negustori sau erau purtătorii mesajelor oficiale. Erau organizaţi în bresle conduse de un staroste şi a cetăţii; la Sibiu, Braşov, Bistriţa sau uneori participau şi la viaţ Sighişoara era menţionat un număr apreciabil de surlaşi: circa douăzeci; 2) instrumentiştii angajaţi ai curţilor nobiliare, provenind de pe întinsul Europei, din Italia mai ales, cei ce dădeau - prin arta lor - strălucire curţilor lui Matei Corvin sau Ioan Sigismund; instrumentul preferat era luthul, având coarde acţionate prin ciupire. Se mai menţionează chitarişti şi violonişti; 3) muzica de orgă pătrunde atât la oraşe, cât şi în comunităţile rurale, deoarece este legată de ritual şi impune atât prezenţa interpreţilor, uneori a interpreţilor-compozitori, cât şi a constructorilor, instalatorilor sau reparatorilor de orgi. Se menţionează multe nume în această direcţie, de la Johannes Teutonicus (Feldioara, 1429) la Hieronimus Ostermayer (Braşov, 1523) şi alţii; important este faptul că umanistul i pe reprezentanţii ei; Nicolaus Olahus a susţinut muzica de orgă ş 4) muzica vocală pornită tot din practica bisericilor, unde se cânta în ansamblu, dar şi pe voci soliste, va trece în registrul laic cu un repertoriu variat. Ansamblurile corale erau conduse şi instruite de un cantor; nu de puţine ori erau acompaniate la orgă sau de instrumente; 5) muzica de curte este reprezentată prin ansamblurile de instrumentişti conduse de magister cappellae (având uneori şi funcţia de compozitor sau de aranjor); formaţiile erau variabile ca număr de musicus, în funcţie de preţuirea şi cinstirea ce le era acordată de principe. Un nume de rezonanţă este cel al lui Pietro Busto, autor, între altele, şi al lucrării Descrizione della Transilvania (1595); 105 6) spectacolul teatral-muzical are dublă funcţionalitate; pe de-o parte, face trimitere la serbările şcolare obligatorii, iar pe de alta, se integrează manifestărilor de curte, având însă acelaşi caracter: festiv, de divertisment sau moralizator. Sub raport formal sau al genurilor muzicale, în repertoriul vocal identificăm următoarele: • oda corală – factură omofonă şi izoritmică, la patru voci, di- mensiuni reduse; • motetul – piesă polifonică, având caracter monumental, bazat pe cantus firmus; • messa şi patimile – de ample dimensiuni, destinate serviciului religios în vreme ce creaţia instrumentală continuă să propună: dansuri: pavana, gagliarda, saltarello, allemande, courante, gigue, intrada, ballo (baletto); pentru variaţie, compozitorii apelau la proportio, procedeu prin care păstrau conturul melodic; dar schimbau metrul, totul în acelaşi cadru formal general; • ricercarul – un tip de motet instrumental; • fantezia şi capriciul – piese de efuziune melodică; • toccata – cu trimitere directă la instrumentele cu clape. Dintre cei mai cunoscuţi compozitori de muzică vocală ai acestei perioade se detaşează numele lui Hieronimus Ostermayer, prieten al lui Johannes Honterus şi autor a numeroase partituri pentru orgă, u, autorul motetului Si bona suscepimus, Georg Ostermayer, fiul să Georgius Teleschinus, Michael Busdens ş.a. Prezente în tabulaturi străine din rândul cărora cităm Tabulatura lui Jean de Lublin – 1537-1548, Tabulatura de la Dresda – 1592 sau Tabulatura lui Arbeau – 1588-1589, dansurile instrumentale de origine românească trezesc interesul instrumentiştilor şi cunosc circulaţia europeană; astfel este cazul unor dansuri haiduceşti sau al cunoscutului Banu Mărăcine. Între compozitorii de muzică instrumentală se remarcă Valentin Gref Bacfarc (Braşov 1507, Padova 1576), în acelaşi timp virtuoz luthist, angajat al unor importante curţi princiare; cutreierând meridianele, de la Paris la Vilnius, Bacfarc face cunoscute publicului atât lucrări originale, cât şi marele repertoriu pentru luth. În marile tabulaturi ale vremii i se publică fantezii şi alte piese. Desenul muzical este cantabil, uşor de reţinut, iar luthul cu şase coarde este tratat vocal, adeseori în manieră contrapunctică, ceea ce vădeşte caracterul virtuoz. Tot muzician instrumentist, virtuoz de clasă este şi braşoveanul Daniel Croner, un înzestrat organist; dublat de interpret, compozitorul Daniel Croner a pus pe note preludii şi fugi. 106 Călugăr erudit, Ioan Căianu (1629 – 1687) va nota în tabulatură de orgă o serie de melodii, inclusiv dansuri de epocă în cunoscutul său Codex Caioni, început de Matei din Şeredei şi continuat de Căianu; opera sa fost o continuă sursă de inspiraţie pentru compozitorii români, prelucrarea melodiilor sale pentru pian (Gheorghe Costinescu) sau pentru orchestră (Doru Popovici, Ede Terenyi), descoperindu-i frumuseţea şi forţa de continuă actualizare. Daniel Speer, trompetist, compozitor şi scriitor (1638 – 1707), care a trăit o vreme la curtea lui Gheorghe Ştefan al Moldovei, compune Musikalisch Turkisher Eulenspiegel (1688), lucrare instrumentală în care introduce şi două balete valahe, alături de dansuri ucrainiene, ruseşti, maghiare, germane, orientale. Melodica acestora este simplă, potrivit gustului epocii, cvadrată, cu dese repetări de fraze scurte: d) Muzica orientală este reprezentată prin Dimitrie Cantemir, care a realizat o vastă operă în domenii diferite. Istoric, geografe, etnograf, scriitor de mare pătrundere filosofică, orientalist şi muzician, spirit enciclopedic, membru al Academiei din Berlin, Cantemir a îmbogăţit muzica turcească prin tratate de teoria muzicii (Tratat de teoria muzicii turceşti, Introducere în muzica turcească), prin stabilirea şi punerea în circulaţie, până în primele două decenii ale secolului XX, a unui sistem original de notaţie, ca şi prin lucrări muzicale instrumentale (Cartea cântecelor după gustul muzicii turceşti), el însuşi fiind un înzestrat instrumentist: cânta la nez, instrument cu coarde, asemănător cobzei. Lucrarea Descriptio Moldaviae inserează o serie de notaţii fundamentale privind atât practica folclorică, cât şi practicarea muzicii oficiale. Despre aceasta din urmă aflăm că „muzica împărătească” la curtea domnului Moldovei este meterhaneaua – orchestra de muzicanţi turci, iar în cazul ospeţelor oferite de casa domnească se practică o rată paradă de muzici: „După stegar vine tabulhaneaua. În colţul adevă drept este corul psalţilor moldoveneşti, iar în cel stâng al celor greceşti care cântau pe rând cântări bisericeşti în amândouă limbile”; după momentul gustării bucatelor domneşti de către stolnic, exact în clipa în care începe în mod oficial ospăţul, momentul este marcat: „Tunurile bubuie şi se cântă muzică şi creştinească şi turcească”. 107 În ceea ce priveşte obiceiurile pământului, sunt surprinse Căluşarii – obicei şi rit de fertilitate, practicat de feciori în gospodăriile sătenilor, şi Drăgaica – serbare a fetelor şi a recoltei. Muzica la intersecţia secolelor XVIII-XIX În perfect acord cu dezvoltarea resimţită pe toate planurile la nivel european, dar mai ales în sfera artisticului, muzica în provinciile româneşti înregistrează din plin beneficiile dezvoltării căilor de comunicare între diversele centre culturale, în paralel cu creşterea semnificativă a populaţiei în centrele de tip urban. Au loc tot mai multe schimburi muzicale, iar peisajul se diversifică substanţial, prin circulaţia lăutarilor, ce exercită o acţiune de omogenizare în plan repertorial, ca şi de vehiculare a aspectelor proprii în plan regional (diferite regiuni) sau al stratificărilor sociale. Este epoca românirii cântărilor bisericeşti, a traducerilor de texte pentru cântarea în biserică şi a adaptării textelor pe tiparul melodiilor eliberate de încărcătura ornamentică specifică gustului grecesc. Un rol i Jipei, care, la îndemnul lui Antim de marcă îl au Filotei Sin Agă Ivireanu, scrie la 1713 Psaltichie rumânească, dedicată domnitorului Constantin Brâncoveanu, Macarie Ieromonahul, care în anul 1823 tipăreşte la Viena Teoretikon, Anastasimatar, Irmologhion, apoi Petre Efesiul şi Anton Pann. Mediul muzical al primelor încercări de abordare folclorică În cadrul manifestărilor muzicale ce aveau loc cu regularitate în saloanele boiereşti din Principate sau în concertele publice de pe întreg cuprinsul provinciilor locuite de români, se manifesta, în paralel, şi o altă tendinţă: aceea de abordare preferenţială a muzicii de tip apusean, adică a acelei muzici ce se numea cu un termen generic „nemţeşti”. Acest complex proces, marcat, pe de-o parte, de adeziunea declarată la muzica de tip european (opusă curentului oriental care până atunci fusese „pivotul” vieţii muzicale), iar pe de altă parte, de încercări îndrăzneţe de racordare a creaţiei la elementul muzical românesc prin ceea ce acesta are definitoriu, se concretizează în rezultate de remarcabilă valoare documentară şi artistică. Prima consecinţă o înregistrează muzica de strană prin aşa-numitul proces de „românizare” a cântărilor, direcţie în care Anton Pann ş i discipolii şcolii pe care a creat-o, prin întreaga lor 108 activitate în acest sens, au de spus un greu cuvânt în cea de-a doua jumătate a secolului al XIX-lea. Tot lui Anton Pann i se datorează – şi poate nu întâmplător – acea vestită culegere intitulată extrem de sugestiv Spitalul amorului sau Cântătorul dorului, corpus unitar, dar şi caleidoscopic alcătuit din: „cântec oltenesc, cântec de dor, cântec de dragoste, horă, horă moldovenească, cântec de mahala, cântec popular ce se cântă la păhare, cântec mai nou, cântec teatral şi cântec de şi din care putem primăvară”,30 din care putem reconstitui o epocă recunoaşte sursa de inspiraţie a primelor căutări de exploatare a filonului folcloric, structura materialului ritmico-melodic în cadenţele cântecelor populare pe al căror trunchi s-au clădit multe din lucrările compozitorilor precursori, dar şi ale unor reprezentativi creatori din atât de darnicul – sub aspect muzical şi cultural în general – secol XX. Spitalul amorului este o colecţie extrem de specială. Cele şase broşuri editate ale sale (ediţia a doua, la 1852) cuprind un număr variabil de melodii (23 melodii în ultimul caiet, 24 melodii în caietele I şi V, 27 melodii în caietul II, 30 melodii în caietul IV şi 38 melodii în caietul III) şi totalizează 295 cântece (fără repetări – 174), din care 31 . 167 sunt în notaţie psaltică O altă caracteristică o constituie faptul că ni se indică uneori sursa versurilor, dar cea a muzicii nu urmează regula de mai sus, ceea ce îndreptăţeşte afirmaţia că Anton Pann este şi un înzestrat creator muzical. Savoarea orientală a melodiilor sale reînvie un cert parfum de epocă, suveran în acest sens fiind binecunoscutul Bordeiaş, bordei, bordei: Rezonanţa gestului pannesc o aflăm peste veac şi astăzi, în multe din opusurile semnate Paul Constantinescu, Theodor Grigoriu, Doru Popovici, Mircea Chiriac. 30 Ciobanu, Gheorghe, Anton Pann – Cântece de lume, ESPLA, Bucureşti, 1957. 31 Cosma, Octavian Lazăr, op. cit., 127. 109 De altfel, creaţia noastră muzicală la acea oră stă sub semnul unui amplu şi dinamic proces de înnoire, la care participă atât muzi- cienii profesionişti, cât şi literaţii care susţin mişcarea de emancipare culturală în general şi muzicală în particular. Remarcabile merite pentru valorificarea folclorului revin multor nume de creatori. Ceea ce interesează este, în paralel, emanciparea genurilor, care cuprind acum o impresionantă paletă, de la miniaturile vocale, corale sau instru- mentale la piese de suflu simfonic, lucrări lirico-dramatice destinate scenei sau ansamblului vocal-simfonic. Semnificative sunt nu doar eforturile în această direcţie ale compozitorilor profesionişti, formaţi la marile conservatoare sau academii muzicale ale Europei, cât şi, mai ales, cele ale mişcării de amatori, în care un loc central îl ocupă inclusiv actorii trupelor dramatice, pentru care abordarea genurilor lirice muzicale devine o preocupare constantă, ca şi o rampă de lansare spre succesele confirmate de public. Reîntorcându-ne în teritoriile muzicale româneşti ale începutului de secol XIX, să mai surprindem un aspect esenţial al acţiunii de „aplecare” asupra culegerilor folclorice, asupra creaţiei populare în sine; aici trebuie căutat manifestul artistic cuprins în repetatele îndemnuri ale scriitorilor. Un Alexandru Odobescu, spre exemplu, definea în următorii termeni profilul creatorului de muzică, căruia îi cerea la modul cel mai adevăratul sens al muzicei noastre populare.... să se propriu, „să prinză ajute de geniul său spre a-şi exprima în acorduri melodioase simţirile interne...să se recunoască poporul în muzica sa”, în timp ce un muzician de talia lui Iacob Mureşianu vedea în seducătoarele unduiri melodioase ale graiului nostru muzical „a doua limbă naţională a românilor”.Ca atare, domeniul în care excelează o importantă serie de compozitori este cel al miniaturilor pianistice purtătoare de informaţie folclorică, mai precis al prelucrărilor de folclor, prezentate ca atare în saloane, sau sub forma unor potpuriuri şi editate fie separat, ca piese de sine stătătoare, fie sub forma unor culegeri sau caiete tematice. Definitoriu pentru această acţiune este dublarea ei cu intenţii programatice, pentru a apropia mai mult publicul de zona acestui tip special de muzică, deschizându-se larg porţile percepţiei muzicii de cameră şi a concertelor de această vibraţie în climat intim. Primează, dincolo de influenţele sau confluenţele specifice oricărei culturi muzicale aflate la vârsta procesului maturizării şi afirmării ei plenare, propriu-zisă, raportul declarat cu folclorul, atât ca substanţă muzicală cât şi ca fond sau reper formal. 110 Practic, muzica populară, aşa cum a fost ea preluată în lucrări de către compozitorii epocii, prezintă două straturi perfect definite: pe de-o parte, este vorba despre folclorul satelor, de sursa cea mai autentică, iar pe de altă parte, de folclorul orăşenesc, vehiculat de arta lăutarilor, care au intervenit creator, adăugându-i o serie de alte trăsături, îmbogăţind-o, dar acţionând şi ca factor unificator. Sensibilă la aceste apeluri, având în faţă exemplul viu al scriito- rilor şi dând glas mai ales propriei lor simţiri, acelui prinos de gând ce se cerea exprimat prin mijloace adecvate, creaţia muzicală profesionistă românească s-a afirmat tot mai mult, într-un raport direct proporţional cu sondarea potenţelor folclorice şi cu proiectarea acestor virtuţi în opere durabile. Astfel, creaţia de circulaţie orală devine principiu şi calitate a operei muzicale, garanţie a originalităţii, pledoarie pentru o atitudine estetică la unison cu comandamentele sociale ale timpului. Totodată, apelarea la folclor se constituie în cel mai sigur drum pentru înscrierea în universalitate, pentru că presupune inducerea unui aport personal, un sunet specific al respectivei culturi muzicale, în consonanţă cu ideea de naţional în artă , existentă la nivelul tuturor componentelor culturale din celelalte culturi muzicale europene. Scriitorii sunt cei care se află în prim plan în bătălia pentru impunerea gustului pentru creaţia populară; grupaţi în jurul celor de la Dacia Literară, aceştia au militat prin articolele şi luările lor de poziţie, pentru abordarea unei tematici preponderent patriotice, concretizată prin lucrări de valoare, de suflu romantic, respirând o puternică amprentă muzicală românească. Cu adevărat semnificativ este faptul că melodiile româneşti au servit de portdrapel şi în acţiunea de argumentare în faţa străinătăţii a latinităţii noastre, având capacitatea de a transmite prin ele însele un 32 mesaj estetic şi naţional totodată .Primele melodii populare extrem de palid prelucrate, prezentate aşadar într-o formă foarte apropiată de original, dar cu inerente stângăcii în tratarea ritmică sau metrică şi chiar în încadrarea formală, se bucură de succes, atât în rândul publicului meloman, cât şi al muzicienilor, probând astfel setea de cunoaştere şi interesul tuturor pentru lansarea şi circulaţia valorilor muzicii noastre; ceea ce impresionează cu adevărat este însă faptul că nu puţini sunt 32 Eftimie Murgu, în lucrarea Combaterea disertaţiei apărute sub titlul „Dovadă că românii nu sunt de origine romană şi că acest lucru nu reiese din limba lor italo-slavă”, utilizează 5 melodii româneşti ca argument exclusiv muzical al tezei latinităţii noastre, cf. Cosma, Octavian Lazăr, op. cit., p. 39. 111 călătorii sau muzicienii străini care apelează la argumente muzicale pentru a proba autenticitatea unei culturi mult prea puţin cunoscute în vestul şi centrul continentului european. Pionieratul imprimă acestei acţiuni o culoare aparte: perioada de căutări devine şi ea sinonimă la început cu obligatoria fază imitativă, de preluare tale quale, cu inerentele stângăcii, cu raporturi armonice forţate, cu inexactităţi sau aproximări de ordin metric, cu limitări nefireşti, dar, o dată cu dezvoltarea gândirii teoretice, graniţe ce altădată păreau a fi fost insurmontabile se deschid, dând noi dimensiuni creaţiei. Culegerile lui Francois Ruzitski şi Ioan Andreas Wachmann, ca şi prelucrările lui Carol Miculi sunt tot atâţia paşi timizi ce ilustrează preocuparea majoră a muzicienilor acestei perioade. Se culege în general tot mai mult folclor, direct de la sursă sau prin intermediari, fără alegere: repertoriu lăutăresc sau cântec popular, „ca la uşa cortului” sau „brâul”, hore, cântece de societate, cântece de ră mahala, de dor sau de pahar. Transcrierile sunt aproximative, fă rigoarea ştiinţifică la care se va ajunge abia mai târziu. Dar, important este că de la primele transcrieri, lipsite de sistematizare, se va ajunge în relativ scurtă vreme la culegeri ce vor pune bazele folcloristicii noastre. Concomitent cu aceasta se va dezvolta şi compoziţia pe aceleaşi baze ale prelucrării folclorice. Deocamdată, la data la care piesele de inspiraţie românească încep să vadă lumina tiparului „se poartă” titluri semnificative ca L’Echo de la Valachie, cum este titu- latura sub care văd lumina tiparului lucrări tributare esteticii muzicale naţionale pe care le datorăm lui Ioan Andreas Wachmann. Format în climatul muzical vienez şi identificat de tânăr cu aspiraţiile şi năzuinţele oamenilor de cultură din Bucureştii primei jumătăţi de secol XIX, apoi cu cele ale paşoptiştilor şi cu cele ale militanţilor din perioada Unirii Principatelor, Ioan Andreas Wachmann compune o serie de lucrări de certă vibraţie patriotică, nu doar prin titluri, cât mai ales prin modul în care tratează şi impune cântecul popular. Alături de el, o întreagă generaţie de muzicieni caută calea cea mai propice de exprimare. În postura de prelucrători, dar mai cu seamă în cea de aranjori, compozitorii secolului XIX integrează structurile muzicii folclorice în cadrul conceptului funcţional apusean major- minor, ceea ce implică intervenţia lor directă asupra textului de bază, cules şi transcris anterior, intervenţie ce se realizează la nivelul planului melodic în primul rând. Există, este drept, şi încercări de prelucrare sau aranjare a melodiilor folclorice şi în altă direcţie, spre sfera armonică, dar de cele 112 mai multe ori rezultă grave discordanţe între armonic şi melodic pentru că întâietatea o deţine tot factorul melodic. Intervenţia în câmp melodic are şi ea, la rândul ei, mereu alte şi alte consecinţe. Pe de-o parte, conturul melodic ca atare se occidentalizează unilateral, iar pe de altă parte, intră în tiparele arhitectonice străine, adoptate de compo- zitorii noştri. Deşi stilul şi spiritul folcloric apar ca lezate din aceste acţiuni, tocmai aici trebuie căutată prima modalitate de intervenţie creatoare, al cărei scop ţintea o finalitate de ordin estetic. Astfel, revenind la Ioan Andreas Wachmann, se cere specificat faptul că toate cele patru caiete în care a strâns tot ceea ce el considera a fi mai interesant în materie de specific românesc, adică tot ceea ce se diferenţia puternic de stilul muzicii vest şi central-europene, sunt însoţite de o prefaţă în care condeiul autorului marca o interesantă notă. Astfel, gândul său cel mai puternic, pivotul, mobilul acţiunii sale l-au constituit dorinţa de a pune pe note o cu totul altă lume sonoră decât cea îndeobşte cunoscută, o lume ce l-a fascinat şi pe care a început să o i să o îndrăgească, lume căreia îi recunoştea „originalitatea, înţeleagă ş bizareria şi farmecul” – după cum o subliniază şi Octavian Lazăr Cosma în amplul volum dedicat muzicii noastre „preromantice”33. Piesele sunt prezentate sub forma unei linii melodice cu acompaniament simplu, în structuri acordice. Aceeaşi modalitate de prezentare o aflăm şi în colecţia lui Francois Ruzitski intitulată Musique orientale, 42 chansons et danses Moldaves, Valaques, Grecs et Turcs, traduits, arrangés et dediés à son Excellence Monsieur de Kisseleff plenipotentiaire des divans de Moldavie et de la Valachie, lieutenant general, aide-de-camp, général de S.M. l’empereur de toutes les Russies, Chevalier Grand Croix de plusieurs ordres etc., par Francois Rouschitzski, publié dans la lithopgraphie de l’Abeille a Jassy a 1834 (Muzică orientală, 42 cântece şi dansuri moldoveneşti, valahe, greceşti şi turceşti, traduse, aranjate şi dedicate Excelenţei sale, Domnului Kisseleff...)34, volum în care figu- rează nu mai puţin de 36 piese româneşti în versiune pianistică. Între acestea, câteva titluri sunt semnificative: Dorul tău mă prăpădeşte, Mă sfârşesc, amar mă doare, Vecinică, vecinică, Toată lumea cu noroc, numai eu ard în foc; după cum se observă, lumea lui Anton Pann şi Spitalul amorului sunt prezente în spirit, chiar dacă nu există decât o linie melodică şi un acompaniament, fără cuvinte. 33 Cosma, Octavian Lazăr, op. cit., p. 59. 34 Idem, p. 63. 113 Specifică acestei colecţii, ca, de altfel, tuturor încercărilor de transpunere pe clape a melodiilor de horă la acea dată, este apelarea la măsură binară şi la triolete. Un alt pas important în această direcţie îl constituie suita instrumentală de sorginte folclorică, deci o lucrare cu o formă aparte, în cuprinsul căreia numerele muzicale sunt aranjate conform unei anumite osaturi; o aflăm în Hori naţionale româneşti pentru piano forte de Constantin Steleanu, prima lucrare muzicală ce apare la Bucureşti, după cum ne informează George Georgescu Breazul35. Alcătuită pe principiul suitei, adică prin contrast de atmosferă şi mişcare, dar păstrând o unitate de gen declarată în titlu, cele şase hore ale lui Constantin Steleanu sunt încadrate de două mişcări cu funcţie de introducere (Larghetto, Allegro) şi coda. Amprenta stilului lăutăresc este evidentă, mai ales în pasajele de virtuozitate ale liniei melodice, în evident contrast cu un acompa- niament mai mult schiţat. O altă colecţie importantă, Arii naţionale româneşti transcrise pentru piano-forte de Henri, apărută la Viena în 1850, stă mărturie pentru constanta preocupare a lui Henri Ehrlich pe linia utilizării citatului şi a prelucrării sale minime. Talentat pianist şi violonist, dar şi profesor, Ehrlich este un nume major în constelaţia acelor autori care au promovat fără rezerve melodiile populare româneşti. Tentaţiile compozitorului de a lumina diferenţiat unul şi acelaşi desen melodic sunt evidente; în această direcţie, există frapante sau formulă ritmică asemănări între două manuscrise ale sale, fiecare cu un apreciabil număr de transcrieri – Airs nationaux Roumains şi Rumania, între care există, practic, identităţi între piesele incluse, respectiv hore, cântece sau melodii de dans, unele prezentate inclusiv fără titlu. Semnificativ în acţiunea lui Henri Ehrlich este faptul că el face inclusiv o apreciere în ceea ce priveşte genurile muzicii noastre populare, considerând ca valabile pentru folclorul românesc patru genuri, şi anume doina, balada, cântecul de lume (în care include romanţa) şi cântecul de joc (în care include hora). Parte din melodii sunt prezentate cu un acompaniament minim, acordic, cvasirecitativic, probabil şi pentru a sublinia şi demonstra frumuseţea liniei melodice. Ca mostră, pentru ideea de baladă, se poate evidenţia o variantă a melodiei lansate de 35 Breazul, G., Lăutarii. În Pagini din Istoria muzicii româneşti, vol I, ediţie îngrijită şi prefaţată de Vasile Tomescu, Editura Muzicală, Bucureşti, 1966, p. 171. 114 Alexandru Flechtenmacher pe versurile poetului Dimitrie Bolintineanu, versuri ce reînvie o figură istorică dragă inimii româneşti: Mama lui Ştefan cel Mare. Analizând colecţia lui Ehrlich, muzicologul Octavian Lazăr Cosma sublinia valoarea ei deosebită inclusiv în modalul omniprezent sub aspectul balansului major-minor, al facturii lăutăreşti, modalităţii de includere a unui rit folcloric de tipul Căluşarilor, dar mai ales prin capacitatea compozitorului de a nota poetica desfăşurare a unei pretenţioase arcuiri de doină căreia îi este rezervat un acompaniament interesant, în sextolete, suprapuse binarului motoric: Important nume pe rutele de concert ale Europei, fiind între altele invitat ca pianist al curţii regelui George V la Hanovra şi concertând în importante centre muzicale precum Londra, Wiesbaden, Frankfurt pe Main sau Berlin, oraş în care îşi va folosi şi talentul de pedagog timp de un deceniu, Henri Ehrlich va onora şi muzicologia şi critica muzicală. O etapă superioară în prelucrarea folclorică o înregistrează Carol Miculi, prin caietele de arii naţionale în care se 115 valorifică ritmul legănat de horă, în care melodia apare descătuşată de regula cvadraturii clasice şi în care pătrund ornamentul sau structura modală, de preferinţă lidică. Varietatea arhitectonică, de la structuri bi la structuri tripartite cu secţiuni rubato sau reluări dinamizate ale materialului anterior expus, pledează pentru intervenţia gândită a creatorului care construieşte, elaborează pe un material dat. În ceea ce-l priveşte pe Carol Miculi – pianist, ce îşi desăvârşise pregătirea pianistică la Paris, cu Fréderic Chopin – după întoarcerea la Cernăuţi, apar cele patru caiete definitorii pentru orientarea compo- zitorului: Douăsprezece arii naţionale, rod al contactelor cu solul folcloric românesc. Preocupat de culegerea folclorului încă din anul 1850, dată la care culesese deja circa 36 melodii – adică baza pentru primele sale trei caiete de prelucrări pentru pian ale acestor comori de simţire românească –, Miculi va publica patru ani mai târziu toate cele patru caiete, fiecare cuprinzând un număr egal de prelucrări, respectiv 12; i versuri de dragoste, dar nu aria tematică oscilează între romanţe ş lipsesc nici horele, jocurile sau piese fără titlu. De regulă, piesele culese aparţin zonei din nordul ţării, mai precis nordului Moldovei şi nord-estului transilvan, remarcându-se predominanţa repertoriului vocal transpus instrumental. Dacă horele ocupă un spaţiu important în economia acestor patru caiete, respectiv 13 titluri faţă de doar şase jocuri, doinele se remarcă prin acurateţea transcrierii. Veritabile bijuterii dedicate instrumentului favorit al compo- zitorului, pianul, aceste piese folclorice culese, transcrise şi aranjate de Carol Miculi, prezente în cele patru caiete intitulate generic în original Douze airs nationaux roumains (Ballades, Chants des bergers, Airs de danse...) recueillis et transcrits pour le piano par Charles Miculi, Cahiers 1-1V, fac dovada perfectei asimilări a esteticii romantice, dar şi a fanteziei unui compozitor deopotrivă pianist înzestrat, apropiat şi de stilul doinit, rubato şi de ritmul giusto al melodiilor de joc. Totalul celor patru caiete este, aşadar, de 48 arii naţionale româneşti, fiecare din aceste piese şi toate laolaltă făcând dovada perfectei stăpâniri a mijloacelor tehnice şi expresive ale instrumentului de către acest muzician complet. Dacă, de regulă, conturul melodic este păstrat cât mai aproape de original, iar acompaniamentul îmbracă armonic întregul prin acorduri şi arpegii de o culoare extrem de diferenţiată , trebuie remarcat, totuşi, faptul că Miculi nu recurge integral la citat, ci doar la motive sau fragmente pe a căror bază realizează mici forme muzicale în care se regăsesc structuri formale complete, cu intro- ducere şi încheiere. 116 Ceea ce compozitorii primei jumătăţi de secol XIX sau chiar cei ce au activat în miezul veacului întrevedeau în matca folclorică va fi pe deplin valorificat – cu mijloacele şi înţelegerea permise de optica ultimelor decenii ale secolului – de către compozitorii numiţi generic, prin raportare la crearea şcolii româneşti de compoziţie şi la afirmarea personalităţii enesciene, „compozitorii precursori”. Elementul folcloric la compozitorii precursori Impulsionată de o viaţă muzicală de mare efervescenţă, creaţia va lua un curs ascendent mai ales în ultimul pătrar al secolului XIX, când va deveni tot mai bogată, mai diversă. Dacă primele prelucrări folclorice – cele din prima jumătate a secolului XIX – abundă în secunde mărite sau se bazează pe gama „acustică”, dar menţin suportul armonic al cadenţelor clasice, toate în perimetrul miniaturilor instrumentale, creatorii se pot orienta deja – spre miezul veacului – către forme mai dezvoltate, în care includ melodii populare pe care le citează sau cărora le dau posibilităţi de dezvoltare. Apar, astfel, o serie de Uverturi Naţionale şi numeroase muzici de scenă, respectiv, se naşte genul muzicii teatrale, având ca i pe Elena exponenţi principali pe Alexandru Flechtenmacher ş Tayber Asachi. Deopotrivă compozitor, dirijor, violonist şi pedagog, numele lui Flechtenmacher se leagă de crearea vodevilului naţional şi a „cânticelului”, a canţonetei scenice autohtone36. Implicat în toate mişcările şi momentele politice definitorii pentru arcuirea istoriei noastre în prima jumătate a secolului al XIX-lea, apropiat al marilor spirite paşoptiste, Alexandru Flechtenmacher a realizat veritabile cântece-stindard de libertate, multe dintre ele trecând apoi în zona folclorului orăşenesc, care şi le-a asumat cu titlul de creaţii anonime. Creator prolific şi dăruit mai cu seamă scenei, Alexandru Flectenmacher este cel care a dat viaţă sonoră multora din creaţiile lui Vasile Alecsandri, împărţind cu acesta succesul întregului ciclu al „Chiriţelor”, cât şi al altor pagini de comedie semnate de Alecsandri. Interesant este faptul că – în funcţie de dimensiunile sau numărul momentelor muzicale, ca şi de importanţa acestora în economia de ansamblu – putem discerne deja un diferenţiat repertoriu de teatru muzical: vodevil (Piatra din casă, Cucoana Chiriţa în Iaşi 36 Cosma, Viorel, Muzicieni din România. Lexicon bibliografic, vol III, Editura Muzicală, Bucureşti, 2000, p. 69. 117 sau Două fete şi-o neneacă, Întoarcerea Coanei Chiriţa în provincie, Arvinte şi Pepelea, Un trântor cât zece, Jianu, căpitan de haiduci), comedie-vodevil (Iorgu de la Sadagura sau Nepotu-i salba dracului, Iaşii în carnaval sau Un complot în vis), comedie cu cântece (Cinel- cinel, Rusaliile în satul lui Cremene), proverb cu cântece (Un rămăşag sau O intrigă la bal mascat), dramă-farsă cu cântece (Jicniţerul Vadră sau Provincialul Vadră la teatrul naţional), dramă istorică cu cântece (Cetatea Neamţului sau Sobieţki şi plăieşii români) tablou naţional cu muzică, Nunta ţărănească din Moldova), dialog politic cu muzică ri (Păcală şi Tândală), operetă (Scara mâţei, Crai-Nou) etc.; alte lucră definitorii pentru stilul şi participarea lui Alexandru Flechtenmacher la evenimentele istorice cardinale ale istoriei noastre sau la edificarea culturii noastre muzicale naţionale sunt reprezentate de titluri ca 24 Ianuarie sau Unirea ţărilor şi a tuturor partidelor – piesă festivă cu muzică pe textul lui Mihail Pascaly şi opereta-vrăjitorie naţională Baba-Hârca pe textul lui Matei Millo. În acest din urmă titlu trebuie citită şi dragostea lui Flechtenmacher pentru folclorul nostru, pe care îl tratează mai ales din perspectivă modală, cu nelipsita secundă mărită, aşa cum este cazul scurtei arii-portret a Vioricăi, o tânără ce iubeşte şi vrea să fie iubită de alesul ei: Şi tot Flechtenmacher, în Uvertura naţională moldavă, introduce măiestrit ritmuri şi formule în mod indubitabil de provenienţă folclorică, chiar dacă le modifică pentru a face mai lesnicioasă tratarea lor ulterioară. 118 Aşa este cazul temelor primă şi secundă, în care prima este o sârbă iar cea de-a doua un joc: Elena Tayber-Asachi, compozitoare, pianistă, cântăreaţă, literată şi profesoară, a scris şi a adaptat multă muzică în special pentru piesele de teatru traduse şi prelucrate de Gheorghe Asachi după cunoscuţi dramaturgi francezi, a susţinut recitaluri de canto şi pian, impulsionând viaţa muzicală a Iaşiului; alături de soţul ei, Gheorghe Asachi, a colaborat la realizarea unor publicaţii cu rol didactic. Istoria muzicii noastre reţine mai ales Fête pastorale des bergers moldaves (Serbarea păstorilor moldoveni), un vodevil-pastorală cu cântece şi dansuri pe text de Gheorghe Asachi, şi Dragoş, întâiul domn suveran al Moldovei, dramă eroică pe muzică, textul aparţinând aceluiaşi Gheorghe Asachi; ambele producţii au avut premiera la Iaşi, în 1834. Saloanele epocii, ca şi primele scene bucureştene sau ieşene impun şi menţin moda seratelor muzicale, a balurilor şi a repre- . Dincolo de repertoriul de import din zentaţiilor teatrale cu muzică marile centre muzicale ale continentului, muzica populară şi, implicit, prelucrările acestei muzici sunt deosebit de preţuite, mai ales în ceea ce se numea „arii de joc”, în fapt, dansuri mondene şi cântece de lume. Organizate frecvent, aceste manifestări mondene prilejuiau călătorilor sosiţi în Principate contactul nemijlocit cu arta autohtonă, atât cu vârfurile interpretării muzicale, cât şi, mai ales, cu compozitorii şi cu sursa lor de inspiraţie: muzica noastră populară. Aşa este şi cazul multor muzicieni de anvergură care vizitează Principatele sau le includ pe orbita turneelor lor şi care, seduşi de nota exotică a folclorului românesc, îl includ în lucrările lor. Bernard Romberg, cunoscutul violoncelist, va trata muzica sub forma unor variaţiuni pe tema dansului Mititica, iar Franz Liszt, după un dialog muzical cu Barbu Lăutaru, dialog intrat deja în legendă, va apela şi el la cunoscute 119 intonaţii româneşti. Lista genurilor muzicale se îmbogăţeşte continuu, graţie compozitorilor noştri care se formează în străinătate şi apoi se întorc în ţară pentru a da un impuls nemaiîntâlnit vieţii muzicale. Practic, toate provinciile româneşti beneficiază de această infuzie de măiestrie. Compozitorii înţeleg să se racordeze la sursa folclorică, sprijinindu-şi creaţiile pe solul muzicii noastre populare, dar ancorând totul în formele muzicii europene, statuate deja prin practica pe care o cunoscuseră în marile capitale în care îşi desăvârşiseră studiile. Un loc important revine expresiei simfonice, vocal-simfonice şi vocale, inclusiv prin apariţia operetei şi chiar a operei, un titlu reprezentativ fiind opera Petru Rareş a lui Eduard Caudella, creaţii prin care compozitorii noştri încearcă să reechilibreze balanţa spirit folcloric – spirit apusean. Punctul culminant este atins în creaţia lui Ion Vidu, Gheorghe Dima, Gavriil Musicescu, Iacob Mureşianu – la rândul lui nescu, compozitori un pasionat culegător de folclor – şi George Stephă care, fiecare în felul său, au reprezentat trepte înalte ale evoluţiei în direcţia înnoirilor de limbaj bazate pe vocabular folcloric. Să surprindem câteva din ipostazele creaţiei inspirate de folclorul nostru şi acordate unei tematici ce înflăcăra conştiinţele la ora la care se punea accent pe ideea unirii tuturor românilor. Creaţii ca Sentinela Română şi Uvertură Naţională ivite de sub pana lui George Stephănescu marchează cu puternică amprentă creaţia simfonică şi vocal-simfonică autohtonă. Dacă Simfonia în La major, prima lucrare de acest gen la noi (1869), nu poartă în mod evident pecete folclorică, vagi intonaţii putând fi surprinse doar în vârtejul rondoului final, Uvertură naţională datată 1876 pune deja bazele simfonismului autohton prin ocolirea voită a clişeelor intonaţionale orientale şi prin aceea că baza travaliului simfonic în secţiunea destinată dezvoltă rii o constituie nucleele tematice de sorginte folclorică. În acest fel, George Stephănescu, compozitor format în egală măsură în şcoala germană, dar şi în cea franceză, conştient totodată de misiunea sa de creator dator neamului din care provine, face dovada că este primul compozitor român care a înţeles şi demonstrat faptul că intonaţiile româneşti pot şi trebuie să facă parte integrantă dintr-un discurs muzical bogat simfonizat. Deja se poate vorbi despre începuturile simfonismului românesc; identificate mai întâi sub forma paginilor introductive la piesele de teatru, apoi în lucrări lirico-dramatice de mai mică sau mai mare anvergură; acestea sunt tot atâtea trepte către Uvertura Naţională „Moldova” a lui Alexandru Flechtenmacher (1846), către lucrările 120 simfonice şi vocal-simfonice ale lui George Stephănescu, către Uvertura „Ştefan cel Mare” de Iacob Mureşianu sau creaţia simfonică a lui Eduard Caudella, cele mai populare lucrări ale sale în acest gen fiind Uvertura „Moldova” (1913), Concertul nr. 1 în sol minor pentru vioară şi orchestră (1913) şi Concertino pentru vioară şi orchestră (1918). O menţiune aparte se cuvine şi pentru mugurii învăţământului muzical românesc, cu acţiuni şi rezultate notabile atât în deceniul patru al secolului XIX, cât şi, mai ales, în cea de-a doua parte a acestui secol. Deceniile al treilea şi al patrulea ale secolului XIX înregistrează schimbări structurale semnificative, în paralel cu înfiinţarea în Principatele Române a unor societăţi culturale în egală măsură literare şi muzicale: Societatea Filarmonică (1833 – Bucureşti) în cadrul căreia ia fiinţă prima şcoală publică gratuită de muzică vocală şi instrumentală şi Conservatorul filodramatic (Iaşi – 1835); idealul propus era formarea cadrelor muzicale proprii. Ambele instituţii prezintă spectacole lirice în limba română cu creaţii de Ioan Andreas Wachmann, Gioacchino Rossini şi Vincenzo Bellini, cântate de elevii proprii; ambele încercări eşuează după 3 ani. La circa trei decenii distanţă, învăţământul muzical înregistrează o spectaculoasă revenire prin înfiinţarea la Bucureşti şi Iaşi, în 1864, a Conservatoarelor de muzică şi declamaţie, urmare a reformelor lui Alexandru Ioan Cuza, întâiul domnitor al Principatelor Unite. Repere enesciene Personalitate complexă – compozitor, violonist, dirijor, pianist şi pedagog –, George Enescu a dat muzicii noastre un relief deosebit, el afirmând cu pregnanţă fibra muzicii naţionale în context european la data la care Europa auzise mult prea puţine despre muzica sau muzicienii români. Practic, singurii mesageri ai artei noastre erau – la ora afirmării compozitorului şi violonistului Enescu – mari personalităţi ale scenei lirice, numele Elenei Theodorini, Haricleei Darclée, Grigore Gabrielescu, Ion Giovanni Dimitrescu fiind deja de notorietate. Excelând ca muzician complet, recunoscut de critica de spe- cialitate şi adulat de publicul de pe mai multe continente, George lmăci muzical cele mai Enescu şi-a făcut o datorie de onoare din a tă profunde date ale neamului nostru, la ora la care se punea cu acuitate problema oportunităţii, dar şi a mijloacelor de tălmăcire a specificului naţional în orizont muzical, în forme sau genuri statuate deja de practica europeană. 121 Admirând fără rezerve forţa şi frumuseţea folclorului nostru, aşa cum transpare din cele două Rapsodii române (în La major şi în Re major), o dată cu Suita nr.1 pentru orchestră op. 9 (în Do major), atitudinea compozitorului se modifică în sensul captării şi redării doar a acelor intonaţii ce pot sugera sau imprima o nuanţă naţională. Practic, sinteza realizată de Enescu la nivelul întregii sale creaţii confirmă voinţa sa neabătută de a face din muzica românească un bun cultural universal. Stăpânind cu virtuozitate meşteşugul de a conduce vocile şi a asigura construcţiei formale o coerenţă aparte în condiţiile apelării la indici folclorici, George Enescu îmbrăţişează o estetică de tip neoclasic care convenea cel mai bine atât personalităţii sale, cât şi tendinţelor muzicii europene în primele decenii ale secolului XX. Adaptând apoi modalismul intrinsec al melosului nostru popular, expresia sa rubato la cadrul tonal sau la cel modal de esenţă arhaizantă, George Enescu a surprins lumea muzicală prin inge- niozitatea soluţiilor; cel mai bine, acestea sunt exprimate în echilibrul Suitei nr. 1 pentru orchestră, al cărei Preludiu la unison este, tratat de o manieră novatoare şi chiar surprinzător de simplă: o amplă arcuire monodică, sugerări contrapunctice, limbaj modal, repere tono-modale, totul într-un curs natural, nestăvilit, al melodicii. Interesant este că tematismul propriu Preludiului la unison continuă în următoarea articulaţie a lucrării Menuet lent în cu totul alt ambient, dezvăluind talentul şi măiestria compozitorului, în date variaţionale. De altfel, variaţia continuă este una din datele de marcă ale limbajului muzical enescian, care se distinge prin nobleţea şi echilibrul expresiei, un remarcabil gust pentru diatonism, orientare preferenţial descendentă a ductului melodic, îmbinarea giusto-rubato, regestraţie şi colorit timbral de mare rafinament, atmosferă poetică, destinsă. Cele 33 numere de opus din creaţia sa sunt rodul unei munci asidue, realizate în momentele în care violonistul „se odihnea”; Octuorul pentru ocarde, Dixtuorul, Ş apte cântece pe versuri de Clement Marot, Suita „Impresii din copilărie”, cele 3 suite orchestrale, cele 3 simfonii, Simfonia de cameră, poemul „Vox Maris”, sonatele pentru pian, cea pentru pian şi vioară între care cea „în caracter popular românesc” (1926), întreagă această creaţie este încununată de tragedia lirică Oedip op. 23 (terminată în anul 1931) pe libret de Edmond Fleg. Dacă premiera pariziană a avut loc în anul 1936, cea românească a marcat prima ediţie a Festivalului şi Concursului Internaţional „George Enescu” desfăşurat la Bucureşti, în toamna lui 1958, sub bagheta lui Constantin Silvestri, rolul titular fiind creat de baritonul David Ohanesian. 122 Creaţia enesciană – confluenţa deplină cu matca folclorică La distanţă de peste o jumătate de secol de la primele încercări de prelucrare a muzicii noastre populare – şi de la pătrunderea acestor piese de succes în circuitul public, graţie publicaţiilor, dar şi vieţii mondene, saloanelor bucureştene sau ieşene în special – de către Henri Ehrlich sau Ioan Andreas Wachmann, care se străduiseră să păstreze neschimbat cursul melodic, începutul secolului XX a marcat schimbări esenţiale. De altfel, dorinţa de a prezenta publicului un conţinut muzical cât mai apropiat de originalul folcloric era legitimă, compo- zitorii respectivi sesizând frumuseţea şi capacitatea acestor melodii de a transmite cu acurateţe un mesaj în „limba muzicală” a poporului nostru. Pe de altă parte, nu este mai puţin adevărat că aceşti vizionari, având imensa nevoie de a se adresa publicului în formare, nici nu ţinteau să opereze schimbări majore ale melodiei, ci încercau să o plieze ideii de acompaniament, susţinut în bas. Ca probă poate fi citată oricând opinia lui Ioan Andreas Wachmann, care legitima tiparul la care a apelat. „Dau acestea aşa cum le-am auzit din gura trubadurilor populari, de care Valahia abundă, n-am schimbat nici o notă şi n-am făcut decât să adaug acompaniamentul armonic” – nota compozitorul şi, totodată, aranjorul melodiilor respective. Mai târziu, Gavriil Musicescu va pune în mod deschis problema armonizării cântecului nostru popular potrivit specificului său melodic, cale urmată apoi şi de Dumitru Georgescu Kiriac şi, evident, de George Enescu, creator ce dovedeşte, încă de la primele sale opusuri axate pe filon folcloric, o deplină maturitate în acest sens. George Enescu, în special, prin creaţia sa, privită în totalitatea ei, marchează un moment crucial. Sunt însumate, în cadrul ei, încă de la primele opusuri enesciene, toate problemele folclorului în creaţie, aşa cum au fost ele puse pe tapet de către compozitorii precursori, aceste probleme fiind aprofundate – sub variate aspecte – prin raportarea cântecului popular utilizat ca material melodic pentru formele simfonice şi, mai apoi, pentru creaţia lirico-dramatică. Deschizător de noi orizonturi, George Enescu s-a ferit de teoretizări, dar moştenirea sa a oferit urmaşilor prilejul unor analize stilistice şi structurale de o remarcabilă profunzime. Creatorul care a dat şcolii naţionale româneşti substanţă şi strălucire a aflat în însăşi gândirea muzicală a poporului nostru – pe care a studiat-o cu aplicaţie – 123 soluţii multiple pe care le-a utilizat, conjugându-le cu maturitatea şi cu experienţa sa artistică. Încă de la primul său număr de opus, cel care a cucerit publicul parizian prin repetarea concertului de la Colonne înainte de a cuceri şi publicul bucureştean prin concertul de la Ateneu, de la Poema română, folclorul nostru, rafinat decantat în intonaţii irizate, creând o subtilă culoare locală, apare îmbrăcat într-o haină orchestral-armonică ce îi reliefează fondul, devenind astfel un prim model pe deplin acceptat şi chiar recomandabil de transpunere a cântecului şi dansului popular românesc în creaţia profesionistă. Tot o mare încărcătură de gând românesc aflăm şi în Suita română, lucrare nefinalizată, din care compozitorul „transplantează” cunoscutele intonaţii ale Doinei Oltului în prima articulaţie a Poemei. la care se adaugă şi alte pagini cunoscute, mult vehiculate în epocă: sârba Ce spui, mă?, hora Şapte scări. 124 sau mişcarea larg desfăşurată a unei hore boiereşti: Ulterior, Rapsodiile române, şi ele opere de tinereţe, tratează folclorul de aşa manieră încât se simte un maxim menajament în sensul păstrării nealterate a liniei melodice originale, linie ce rămâne perfect recognoscibilă. De fiecare dată, însă, intervenţia creatoare se va face în spiritul acesteia, prin lansarea şi luminarea unor aspecte continuate de textul la care apelase. Plasticitatea şi pregnanţa melodiilor îl ajută, din îmbinarea lor rezultând un întreg închegat organic, în care virtuozitatea orchestrală defineşte una din modalităţile de abordare a folclorului în anii începutului de secol XX. Singulare prin forma lor rapsodică – în contextul întregii creaţii enesciene –, aceste lucrări fac, de fapt, elogiul frumuseţii cântului popular în forma sa cea mai pură, aşa cum Enescu a cunoscut-o şi a agreat-o. În acelaşi timp, ele ilustrează perfect declaraţia enesciană potrivit căreia compozitorul socotea folclorul perfect în sine. „Întrebuinţarea lui în lucrările simfonice echivalează cu o slăbire, o diluare a lui. Înţeleg ca fiecare compozitor să se inspire prin propriile ie: folosirea folclorului în sale mijloace. Nu văd decât o singură excepţ rapsodii, unde motivele populare sunt juxtapuse, nu prelucrate. Se poate amplifica motivul popular, într-o singură manieră, aceea a progresiunii dinamice, prin reluarea lui, prin repetarea lui, fără codiţe sau ia lui George Enescu faţă de cântecul umpluturi”37. Aceasta este poziţ nostru popular într-o anumită fază a creaţiei sale, mai precis în prima fază, atunci când respectul faţă de folclor îl împiedica să acţioneze creator asupra acestuia. Aspectul de mai sus comportă şi o altă apreciere: aceea că – la fel cu majoritatea creatorilor români – George Enescu nu vedea ca viabilă soluţia de pliere a fondului folcloric la 37 Broşteanu, Aurel, Interviu cu George Enescu, „Propăşirea”, an I, 17 dec. 1928, nr. 75. 125 exigenţele formelor statuate de practica europeană în diferitele genuri, mai cu seamă în cel simfonic. Mai târziu, sesizând capacitatea de modelare a acestui filon în sensul respectării modalismului său, dar şi de apreciabilă „cantitate” de intervenţie creatoare asupra sa, remodelându-i zicerea, acelaşi George Enescu va abdica abrupt de la această atitudine, probată în prima sa fază de creaţie, şi se va îndrepta în mod declarat către crearea în stil folcloric. După ce recomandase şi chiar demonstrase viabilitatea soluţiei formei rapsodice sau a suitei ca fiind propice integrării citatului, Enescu lărgeşte acum în mod considerabil perspectiva abordării folclorice prin făurirea unui limbaj muzical propriu, prin aprofundarea elementelor intonaţionale cu mijloacele oferite de tratarea lor pe orizontală. Depăşindu-şi şi contrazicându-şi pe paginile hârtiei cu portative declaraţiile anterioare, reconsiderând inclusiv genul suitei orchestrale, George Enescu va crea o excepţională pagină simfonică, la care dorim să ne raportăm în cele ce urmează: este vorba despre Suita I pentru inedită ca soluţie, unică în orchestră, lucrare ce debutează cu o pagină întreaga literatură muzicală. Cunoscutul Preludiu la unison apare ca o altă etapă a distilării folclorului. Melodia rămâne purtătoare a mesajului muzical, dar de această dată ne aflăm în faţa unei monodii originale care, fără a mai fi un simplu citat folcloric, se dovedeşte a fi o esenţă a datelor folclorice în ceea ce are mai intim şi mai personal climatul muzicii noastre de veacuri: Ca model de prelucrare a acestei teme, Menuetul lent ce urmează dă o altă turnură intonaţiilor din Preludiu la unison 126 Fără a ne propune să facem o mai detaliată analiză a opusurilor enesciene sau a concepţiei simfonice a compozitorului raportată la solul folcloric, putem nota, totuşi, câteva idei privind ampla sinteză pe care o realizează muzica sa, model de ritmică fluidă, extrasă dintr-un fond arhaic, de filiaţie românească. Temele se întrepătrund în manieră armonioasă, continuându-se una pe cealaltă, prelungindu-şi vibraţia dincolo de rostirea ultimului sunet. Un rol determinant îi revine temei secunde, prin anticiparea sa în tonurile primei teme, dar şi prin calitatea ei de completare, de complement al temei principale, ceea ce sudează expresia şi face ca percepţia să înregistreze un flux continuu al melodicii într-un discurs în care temele, deşi diferenţiate, nu se opun, ci se completează, în vreme ce dezvoltările – bazate în principal doar pe una din teme – conţin un lirism ce devine nota marcantă a personalităţii de excepţie a compozitorului. Ca exemplu elocvent în această direcţie cităm Sonata a doua pentru pian şi vioară. Melodia începutului, de esenţă viguroasă, are suficiente puncte comune cu celebrul Preludiu la unison din Suita pentru orchestră op.9 şi tot ea pune în evidenţă o formidabilă cuplare de energii interioare. Referindu-se la o altă partitură enesciană, celebra Sonata a III-a pentru pian şi vioară „în caracter popular românesc”, datată 1926, Tudor Ciortea nota că ea reprezintă cea mai importantă lucrare românească de muzică de cameră şi una din compoziţiile similare de mare valoare, cu conţinut popular, din literatura muzicală modernă. Substanţa rapsodică desprinsă din practica lăutarilor a aflat în intuiţia lui George Enescu cea mai sigură cale spre celebritate şi succes. Libertatea aparentă a discursului muzical, axat pe structuri riguroase, aproape matematice, dar evidenţiind un caracter improvizatoric ce o domină cu putere, dar îi şi defineşte magnetismul prin principalele modalităţi de tratare a folclorului, care sunt isonul şi eterofonia alături de mirifica lume modală a sferturilor de ton, a glissando-ului sau portato-ului, este suverană. i afirmă aici capacitatea de continuă Totodată, George Enescu îş remodelare a unui dat muzical care doar în spirit este folcloric, fără a conţine nici cea mai mică umbră de racord spre citat în sine. Concepţia muzicală este de un mare rafinament; integrate unui arc perfect construit într-o concepţie ciclică, datele materialului muzical sunt continuu prelucrate fie în ansamblul expunerii tematice, fie celulă de 127 celulă, suferind inversiuni, augmentări sau diminuţii. Recunoaştem aici declaraţia enesciană potrivit căreia „pentru mine muzica nu este o stare, ci o acţiune”, principiu ce va fi chemat să guverneze şi dra- maturgia leitmotivică din Oedipe, un alt opus enescian în care folclorul este utilizat în manieră subtil filtrată. Suita op. 28 pentru violină şi pian, Impresii din copilărie este o vie mărturie în acest sens, mai ales prin amprenta de improvizaţie exersată în prima din cele zece mişcări, Scripcarul, în care întâlnim sugestii de doină, horă sau sârbă. Aici, ca şi în Cerşetorul, vioara devine purtătoarea încărcăturii emoţionale cu trimiteri clare spre zonele folclorului lăutăresc, pe care Enescu îl cunoştea foarte bine. În acţiunea de continuă transformare melodică, de continuă diversificare ritmică, de schimbare a structurilor, recunoaştem cu uş urinţă un procedeu dedus din practica folclorică, şi anume acela al continuei variaţii ce asigură unitatea în diversitate. Structurile melodice ascultă de regulile oralităţii, ce le impun un anume statut de expunere, dar, în acelaşi timp, şi de legile unei dramaturgii interioare, ce implică devenirea continuă, în funcţie de momentul recreării lor de către interpreţii populari, care le adaugă mereu, la fiecare reluare, altceva din propria lor personalitate. Ridicată la rang de lege în creaţia lui George Enescu – fie că este vorba despre reevaluări folclorice, fie că nu utilizează în mod direct informaţia folclorică ori pe cea cu trimitere la sfera solului folcloric –, tehnica variaţională este o trăsătură dominantă la scara întregii sale creaţii; este tehnica pe care compozitorul a agreat-o atât de mult, încât i-a dat valenţe diferenţiate în funcţie de etapele parcurse. Primele sale lucrări relevă aplicarea acestui principiu doar la nivelul prezentării variate a temelor, deci a unor profiluri muzicale înzestrate cu personalitate şi dinamism, având şi rol în dramaturgia de ansamblu, fără ca această tehnică să se repercuteze în mod vizibil în eşafodajul arhitectonic. Opusurile târzii, în schimb, oferă prilejul evidenţierii tehnicii şi principiului variaţional în însăşi microstructura intervalică sau ritmică, fapt ce va determina veritabile turnuri de formă. Interesant este însă şi faptul că Enescu nu a părăsit cu uşurinţă unele modele folclorice la care apelase în tinereţe. Este, aici, o rafinată şi eterată întoarcere a privirii către creaţiile de tinereţe. Multe din into- naţiile prezente în Rapsodiile române sunt „distilate” în mod diferit în retortele gândirii muzicale enesciene. 128 Dedusă din însăşi matca populară, din practica folclorică, legea continuei variaţii îl va determina pe compozitor să şteargă barierele până atunci existente între mari suprafeţe şi să reinterpreteze chiar principiile de construcţie, atât în formele de sonată, cât şi în rondo, mergând de la simpla variaţie ritmică sau melodică la cea evolutivă. Ritmica parlando-rubato integrată în sistemul metricii populare domină discursul muzical enescian, întrepătrunzându-se cu o concepţie armonică în care complexitatea ascultă de necesităţi modale, cu frecvente schimbări de centru şi cu utilizarea microintervalelor. Elementul folcloric apare subliniat în cel mai înalt grad: asimetria, caracterul improvizatoric, structurile intime ale melodiei, ritmului şi armoniei, ale suprafeţelor contrapunctice sau eterofonice, măiestria tehnică a îmbinării lor într-un discurs dominat de fluenţa curgerii, a expunerii, îmbinând libertatea cu maxima rigoare devin traiectorii definitorii pentru întreaga creaţie a compozitorului. Pentru a defini mai exact raportarea la epocă, la problematica folclorică, se cere să notăm – fie şi sumar – câteva din opiniile celor compozitori care, pe această temă, au răspuns cunoscutei mai în vogă anchete iniţiate de revista Muzica, în 1920. Faptul că această problemă a fost îndelung vehiculată şi dezbătută în presa de specialitate a vremii, în conferinţe sau interviuri, inclusiv anterior anchetei din 1920, faptul că ea ajunge să facă obiectul preocupării generale a muzicienilor români, fie aceştia creatori sau nu, nu este deloc întâmplător. Până la acea dată fusese cules şi cercetat un apreciabil număr de doine, jocuri, bocete sau colinde: citatul prezentat în stare pură sau prelucrat circula în tot mai multe lucrări, fie cu rol exclusiv coloristic, evocator al unei atmosfere ce se dorea naţională, fie cu rol determinant, de substanţă; în ambele cazuri, el putea fi prezentat de compozitori în stare pură sau prelucrat în varii ipostaze. Realizarea specificului românesc, evidenţiat mai ales în opusuri simfonice, presupunea însă o desprindere de citat, o căutare a noi modalităţi de expresie, a unor noi tipare formale şi modale, ca şi realizarea unei sintaxe care să convină acestei morfologii deduse din creaţia orală. Diversificarea modalităţilor stilistice, de la acea tratare a folclorului la alte deschideri stilistice ce vor avea generalizată menirea de a permite afirmarea individualităţilor artistice, se va face treptat şi nu fără a se crea unele animozităţi. Mulţi compozitori, cu toate că susţineau afirmarea specificului naţional în muzică, nu înţelegeau şi necesitatea valorificării muzicii noastre populare în datele 129 eşafodajului simfonic, ba chiar manifestau neîncredre faţă de acest gen de încercări. Concret, în timp ce un muzician extrem de bine informat în această direcţie, cunoscător al „sursei”, era convins că doar folclorul poate asigura originalitatea şcolii naţionale de compoziţie, Alexandru Zirra considera că motivul popular îşi află eficienţa doar în descrieri pitoreşti, în realizarea culorii locale, a ambientului general, iar Ion Nonna Otescu manifesta chiar reticenţe faţă de utilizarea acestuia în cadrele statuate ale genului simfonic. Ca şi Constantin Brăiloiu, un alt muzician, Constantin C. Nottara, vedea cu mâhnire că virtuţile muzicii populare nu au fost încă pe deplin sondate, iar Dimitrie Cuclin – partizan al aceluiaşi punct de vedere – nota că „din muzica românească, psihologiceşte bogată şi pură, se poate face orice, până la expresia celei mai înalte arte posibile”38. Alăturându-se opiniei lui Alexandru Zirra, Mihail Jora şi Alfred Alessandrescu indică, amândoi, forma rapsodică drept ideală pentru expunerea unei muzici ce se cere ferită de denaturarea expresiei. Timpul a infirmat multe dintre părerile expuse cu această ocazie, cu precădere părerile celor din urmă; ei înşişi au recunoscut, prin propria creaţie, vastele orizonturi pe care le deschide creatorului apelarea consecventă la cântecul popular. Pentru a merge, însă, înainte, nu este nevoie doar de culegerea sau de contactul cu cântecul acestui neam, cât mai ales de cercetarea sa aprofundată. Acestei meniri i s-au dedicat compozitorii Tiberiu Brediceanu, Dumitru Georgescu Kiriac şi Bela Bartok, creatori ce au selectat cântecele populare culese şi analizate; profunzi cunoscători ai particularităţilor de gen şi zonale ale acestora, având faţă de simplii culegători de folclor avantajul unei pregătiri profesionale superioare, aceştia au impulsionat procesul. De aceea, colecţiile acestora se prezintă ca adevărate tezaure naţionale, fondul lor de aur servind atât compozitorilor – culegători, cât şi altor creatori, drept fundament în creaţie. Se evidenţiază, cu această ocazie, câteva trăsături specifice ale si în creaţia profesionistă: melosului popular, trăsături ce se vor regă limpiditatea frazei muzicale, cantabilitatea şi încărcătura ei expresivă, sistemul de cvarte existente în muzica maramureşană, formulele ritmice, principiul variaţional ca factor de coeziune şi dezvoltare, alternanţa măsurilor, sisteme de cadenţare, moduri diatonice sau cromatice, uneori 38 Costin, Maximilian, Muzica românească, în „Muzica”, an II, 3 ianuarie 1920, p. 113. 130 jumătăţi de bemol sau becar, sferturi de ton, melisme, sistem de versificaţie (lungimea rândului melodic), factură. Toate aceste direcţii, succint trasate mai sus, vor fi dezvoltate, amplificate, amănunţit cercetate, defalcate sau sintetizate de către compozitorii contemporani, pentru a imprima creaţiilor lor amprenta propriei personalităţi şi acea necesară implantare în solul folcloric. Uneori, chiar în compoziţii voit nefolclorice, unii comentatori ai opusurilor lui George Enescu au surprins ceva din parfumul, din culoarea naţională pe care o respirau şi alte creaţii ale sale. Voit sau nu, elementul folcloric pătrunde în creaţia muzicală românească a secolului XX, pe care o defineşte ca aparţinând unei culturi de mare vigoare şi originalitate. Inaugurată cu Poema română şi cu cele două Rapsodii române, lucrări enesciene de netăgăduit succes de public, succes probat şi astăzi, la mai bine de un secol de la crearea lor (nu doar în ţară, ci şi în repertoriul marilor orchestre simfonice, inclusiv de pe continentul american), etapa următoare din creaţia compozitorului, cea a creării în tre cea mai efervescentă perioadă din spirit folcloric, conduce că creaţia muzicală românească de până atunci, sintetizând într-un tot armonios, într-o manieră unică, cele mai de seamă cuceriri ale muzicii universale şi experienţa compozitorilor precursori. În acest mod, George Enescu a reuşit să afirme în mod strălucit înaltele virtuţi şi profunzimea artistică a folclorului muzical românesc. Şi-a format singur uneltele, a deschis căi noi, a făurit principii originale în domeniul armonic, modal şi arhitectonic, a realizat un sistem deschis al cuprinderii nu doar a intonaţiilor populare, cât şi a ethosului românesc în cele mai subtile nuanţe ale sale, cu bagajul său ancestral de simţire, antrenând auditoriul de pretutindeni la trăire participativă, trezindu-i interes şi provocându-i vii satisfacţii estetice. George Enescu nu a fost doar un compozitor, portdrapel al generaţiei sale în lupta pentru afirmarea şi impunerea şcolii româneşti de compoziţie; el a fost, întâi de toate, o conştiinţă artistică exemplară, , definindu-şi în permanenţă trăind pentru şi prin muncă şi muzică crezul legat de cultura milenară a poporului său. De aceea, exemplul său a fost urmat de o întreagă generaţie de compozitori pe care obişnuim să o numim „postenesciană”. Exponenţii cei mai de seamă ai acesteia au adus contribuţii valoroase, în sensul îmbogăţirii cu noi aspecte a ansamblului creaţiei româneşti muzicale contemporane. 131 Alte repere privind orientarea culturii muzicale româneşti în secolul XX Privind retrospectiv, după un secol al XIX-lea definit prin nota sa romantică, secolul XX a însemnat crearea şcolii româneşti de compoziţie cu direcţionarea ei clară către afirmarea şi susţinerea identităţii româneşti prin curajoasa abordare a indicilor folclorici de către majoritatea creatorilor; în paralel, procesul a însemnat inclusiv desţelenirea unor importante căi către invenţie, către structuri formale sau modale de avangardă. În acest sens, se poate afirma fără tăgadă că Bucureştiul şi Clujul concurau, prin pulsul viu al vieţii lor muzicale şi prin diversitatea opţiunilor componistice etalate, cu importante centre europene ca Parisul sau Viena. În paralel, se fac paşi importanţi pentru dezvoltarea culegerilor de folclor după metode ştiinţifice şi de stocare a informaţiei în Arhiva Naţională de Folclor, constituită de etnomuzicologul şi profesorul iloiu, cel care va pune şi temelia Institutului de Folclor. Constantin Bră Cercetătorul român a activat un important segment temporal şi în străinătate, în perioada 1944-1958 organizând şi conducând Arhivele Internaţionale de Muzică Populară de la Geneva. Dincolo de necesarele reîntoarceri spre ideea unor noi şcoli naţionale, cele de secol XX după ce România cunoscuse fluxul romantic al şcolii naţionale pe cale să se închege în ultimul pătrar de secol XIX, reevaluarea indicilor clasici a constituit o opţiune de prim ordin, concretizată într-o puternică direcţionare neoclasică, evidentă atât la făuritorul şcolii noastre naţionale – George Enescu –, cât şi la majoritatea contemporanilor lui sau a celor care se pot revendica ca generaţie postenesciană. Astfel, dimensiunea muzicală a primelor trei decenii ale secolului XX a fost încărcată – la propriu – de expresie neoclasică, ceea ce a putut da naştere unor serii de elemente ce modelează inclusiv astăzi cele mai intime zone ale creaţiei muzicale. Genurile se circumscriu plenar sau ocazional în sfera esteticii neoclasice, demonstrând faptul că există nu doar o opţiune declarată, ci chiar o capacitate a creatorilor de a conjuga sinteza stilistică, folclorismul, impresionismul, neoromantismul, neobizantinismul, bogat reprezentate prin creaţii definitorii şi prin nume prestigioase. În funcţie de orientările lor estetice, compozitorii optează fie pentru un picturalism muzical, fie pentru expresie rafinată, de un 132 impresionism subtil decantat, fie de accente sau tratări expresioniste, dodecafonice, de muzică minimală sau spectrală. Tendinţa generală a creatorilor devine cea de abstractizare a modului de exprimare, de modernizare prin toate mijloacele a expresiei, după cum aprecia o avizată cercetătoare a fenomenului muzical românesc pe toată suprafaţa acestuia, atunci când decanta revenirea „la logica intrinsec muzicală a discursului, implicit la o anumită austeritate a acestuia, după exuberantele incursiuni în programatism şi în muzica „de caracter” din etapa anterioară; de fapt, în componistica românească se instalează treptat ceea ce în muzica europeană se profilase deja ca „efort de rigoare tehnică şi spirituală, purificând muzica de orice mesaj extrinsec”39 ş i orientându-se spre zona arhetipurilor. Începutul secolului XX înregistrase o serie de mutaţii mai ales în revigorarea vieţii muzicale; primele decenii ale secolului impun pe orbita interesului şi alte centre în afara Bucureştiului şi a Clujului, centre cum ar fi Timişoara, Iaşi, Braşov. Acelaşi început al secolului XX antrenează în creaţie expresia neoclasică, vizând arhetipul şi efortul în direcţia stabilirii indicilor de rigoare, laconism, spirit constructivist; compozitori precum Mihail Jora, dăruit creator de lied şi al baletului autohton (în coregrafia Floriei Capsali şi a lui Mitiţă Dumitrescu), Theodor Rogalski, Filip Lazăr, Marcel Mihalovici, Mihail Andricu, Ion Nonna Otescu, Alfred Alessandrescu, Dimitrie Cuclin ş.a. stau – prin operele lor – mărturie. Se pun, în aceeaşi perioadă de avânt pentru cultura noastră muzicală, bazele unor instituţii definitorii: după Ateneul bucureştean (1888) iau fiinţă, pe rând, Opera Română din Cluj (1919), cea din Bucureşti (1921) al cărei spectacol inaugural cu Lohengrin l-a avut la pupitru pe George Enescu, Orchestra Naţională Radio (1928) etc.;în ceea ce priveşte strict creaţia, din 1913 se instituie Premiul de compoziţie „George Enescu”, scopul fiind încurajarea creaţiei autohtone, iar în 1920 se creează Societatea Compozitorilor Români, al cărei prim preşedinte a fost George Enescu. Societatea avea, între obiective, tipărirea lucrărilor originale, promovarea creatorilor români în ţară (prin organizarea de concerte de 39 Firca, Clemansa Liliana, Modernitate şi avangardă în muzica ante şi interbelică a secolului XX (1900-1940), Editura Fundaţiei Culturale Române, Bucureşti, 2002, p. 164-165. 133 muzică românească), în străinătate, dialogul cu alte societăţi similare de i peste hotare (concertul din 1923 a fost dedicat lui Bela Bartok)40, ca ş respectarea dreptului de autor. Ca prim preşedinte al Societăţii a fost ales George Enescu; un mandat important a fost exercitat, în cea de-a doua jumătate a secolului XX, de Ion Dumitrescu (timp de peste un deceniu şi jumătate); din 1990, conducerea Uniunii Compozitorilor şi Muzicologilor a revenit – succesiv – lui Pascal Bentoiu şi Adrian Iorgulescu. În cadrul acestui organism, compozitorii şi muzicologii au activat intens, prin cenacluri şi întâlniri tematice, dezbătând o pro- blematică diversă, ţintind continua perfecţionare a climatului vieţii muzicale româneşti. Între personalităţile de prim ordin se remarcă prin creaţii, dar şi prin via prezenţă în rândul celor ce militau pentru specificul naţional, impunând un traiect ascendent şcolii noastre de compoziţie, şi Alfonso Castaldi, Filip Lazăr, Mihail Jora, Marcel Mihalovici, Tiberiu Brediceanu, Sabin V. Drăgoi, Ion Vidu, Dimitrie Cuclin, Marţian Negrea, Paul Constantinescu, Alfred Alessandrescu, Theodor Rogalski, Sigismund Toduţă ş.a. Astfel se pun bazele şcolii naţionale de compo- ziţie, urmaşii lor direcţi fiind personalităţi de prim rang ca Tudor Ciortea, Constantin Silvestri, Ionel Perlea, Pascal Bentoiu, Theodor Grigoriu, Dumitru Capoianu, Wilhelm Georg Berger, Nicolae Boboc, Ion şi Gheorghe Dumitrescu ş . a. Perioada 1944 – 1965 antrenează, ca şi în alte spaţii culturale est şi central-europene, la nivelul întregii vieţi şi creaţii, rupturi faţă de tradiţia deja instaurată în perioada interbelică; se remarcă două consecinţe: pe de-o parte, sunt interzise toate formele de contact cu valorile universale importante, iar pe de altă parte, se promovează preferenţial lucrări cu tematică, programatism şi mesaj tributare doctrinei realismului socialist. Şi la nivel instituţional au loc prefaceri: în baza Legii privind organizarea Teatrelor, Operelor şi Filarmonicilor (1947), se instituţiona- lizează controlul vieţii muzicale, iar în 1949, Societatea Compozitorilor Români se transformă în Uniunea Compozitorilor; astăzi, titulatura acestui organism este Uniunea Compozitorilor şi Muzicologilor din România; se înfiinţează Editura Muzicală (1957), care publică partituri şi carte de muzicologie, creaţii originale sau ale unor autori străini. În 40 Cf. Tomi, Ioan, Introducere în istoria muzicii româneşti, Timişoara, Edititura Europrint, 2003, p. 99. 134 programele săptămânale de concert ale celor circa 20 de orchestre simfonice şi Filarmonicii figurează obligatoriu lucrări româneşti, ceea ce, conjugat cu înfiinţarea şcolilor sau a liceelor de muzică, precum şi cu activitatea conservatoarelor ca instituţii educaţionale muzicale de nivel superior, va conduce la formarea unui public avizat. Notabilă şi benefică rămâne înfiinţarea unor festivaluri inter- naţionale ca Săptămâna Muzicii Româneşti (1951) sau Festivalul şi Concursul Internaţional „George Enescu” (1958), ale cărui ediţii, desfăşurate la început din 3 în 3 ani, apoi la intervale aleatoare de timp, au permis largi contacte cu întreg mapamondul, ca şi impunerea valorilor româneşti în domeniul creaţiei sau al interpretării muzicale. După 1965 se înregistrează o deschidere tot mai accentuată către cultura muzicală vest-europeană, graţie şi noii generaţii de compozitori: modernişti ca Anatol Vieru, Tiberiu Olah, Ştefan Niculescu, Myriam Marbe, Dan Constantinescu, Aurel Stroe, Doru Popovici, Liviu Comes, Adrian Raţiu, Cornel Ţăranu, Carmen Petra, Mircea Istrate, Laurenţiu Profeta sau mai tinerii Liviu Glodeanu, Mihai Moldovan, Nicolae Coman, Sabin Pautza, Vasile Spătărelu ş.a. Prin ei şi prin discipolii lor: Adrian Iorgulescu, Octavian Nemescu, Corneliu Cezar, Valentin Timaru, Dan Voiculescu, Corneliu Dan Georgescu, Ulpiu Vlad, Liana Alexandra, Irina Odăgescu, Adrian Pop, Violeta Dinescu, Şerban Nichifor, Liviu Dănceanu, Dan Dediu, Maia Ciobanu, Doina Rotaru, Valentin Petculescu, Petru Stoianov, Călin Ioachimescu, Mihaela Vosganian, Sorin Lerescu, Irinel Anghel etc. se împrospătează continuu direcţiile şi orientările muzicii contemporane, multe din lucrările acestora fiind încununate cu premii naţionale sau internaţionale de compoziţie şi fiind prezente pe afişul unor importante manifestări pe întreg globul. După 1990 – căderea comunismului şi revenirea la democraţie – se impun în peisajul muzical Festivalul Internaţional Săptămâna Internaţională a Muzicii Noi (1991), Concursul Internaţional de Muzică Jeunesses Musicales (1995); se înfiinţează revista Actualitatea muzicală (1990) şi apare noua serie a revistei Muzica (1990) la 4 decenii de la înfiinţarea ei, în 1950. Pe lângă aceste instituţii bucureştene, peisajul muzical al ţării se îmbogăţeşte cu festivaluri internaţionale de muzică nouă, concursuri de interpretare la nivelul olimpiadelor şcolare, de nivel profesionist sau al mişcării muzicale de amatori. 135 Viaţa muzicală este mult dinamizată prin orchestre sau formaţii, festivaluri, concursuri în cele mai diverse genuri muzicale, de la muzica simfonică şi de cameră la cea vocală, muzică pop, cântece pentru copii, romanţe etc. Muzicologia înregistrează succese remarcabile atât în domeniul istoriografiei, cât şi în cel al lexicografiei, al esteticii sau filosofiei, al cercetării spiritualităţii bizantine, al sistemelor de compoziţie, al cercetării folclorului. Încă din deceniul 6 al secolului XX s-a afirmat o importantă generaţie de compozitori:Ştefan Niculescu, Theodor Grigoriu, Gheorghe Dumitrescu, Cornel Ţăranu, Mircea Chiriac, Dan Voiculescu, George Draga, Eduard Terenyi, Aurel Stroe,Valentin Timaru, Alexandru Hrisaniude, Vasile Spătărelu, Anton Zeman, Sabin Pautza, Carmen Petra-Basacopol, Irina Odăgescu, Octav Nemescu, Corneliu Cezar, urmată – în ultimele două decenii ale aceluiaşi secol – de Violeta Dinescu, Maia Ciobanu, Doina Rotaru – Nemţeanu, Liana Alexandra, Adrian Iorgulescu, Liviu Dănceanu, Valentin Petculescu, Petru Stoianov, Dan Dediu, Sorin Lerescu, Şerban Nichifor etc. O importantă serie de realizări marchează teritoriul simfonic; statistica poate spune multe în acest sens, iar Ioan Tomi41 recurge la ea, menţionând câteva cifre semnificative: 13 simfoniette din care 11 semnate de Mihail Andricu, 7 simfonii de Pascal Bentoiu, 24 simfonii de Wilhelm Berger, creaţiile simfonice şi camerale, într-un spectru stilistic variat, cu noutăţi de limbaj şi colorit timbral (veritabile laboratoare de creaţie), semnate de Theodor Grigoriu, Dumitru Capoianu, Nicolae Brînduş, Adrian Iorgulescu, Ulpiu Vlad, Cornelia Tăutu, şi lista poate continua. O dezvoltare aparte a înregistrat-o şi domeniul muzicii de scenă – operă, operetă, balet, dans contemporan, musical – creatorii abordând pentru aceasta librete româneşti sau din marea literatură. Creaţiile lui Gheorghe Dumitrescu, Pascal Bentoiu (inclusiv opera radiofonică), Carmen Petra-Basacopol, Laurenţiu Profeta (opera pentru copii), Mircea Chiriac, Cornel Trăilescu Şerban Nichifor şi alţii sunt repre- zentative în acest sens. Coralul înregistrează şi el o dezvoltare semnificativă, creatori ca Irina Odăgescu, Vinicius Grefiens, Doru Popovici, Laurenţiu Profeta, Tudor Jarda, Dinu Stelian (afirmat şi în creaţia pentru fanfară) ilustrând o tehnică de lucru în care se face dovada asimilării celor mai diverse mijloace de expresie sonoră. 41 Idem, p. 104. 136 Şi muzica uşoară românească a beneficiat de o explozivă înnoire, temeliile ei, deosebit de trainice, fiind exponenţiale pentru demersul unui creator de talia lui Ion Vasilescu – în egală măsură şi creator de muzică de cameră. Pe linia sa se vor afirma mulţi creatori, înre care Henri Mălineanu, Radu Şerban, Edmond Deda, Camelia Dăscălescu, George Grigoriu, Horia Moculescu, precum şi mai tinerii Florin Bogardo, Ionel Tudor, Ion Cristinoiu, Marcel Dragomir, Marius Ţeicu; pe aceeaşi linie de compozitori polivalenţi ca şi marele lor înaintaş – îl numim aici pe Ion Vasilescu – s-au afirmat Laurenţiu Profeta şi Anton Şuteu. În domeniul muzicologiei, de la prima încercare istoriografică – Istoria muzicii la Români datorată lui Mihail Grigore Posluşnicu – o serie de muzicologi (parte din ei chiar compozitori)au dat măsura capacităţii de analiză şi sinteză a fenomenului muzical: George Breazul, Octavian Lazăr Cosma, Petre Brâncuşi, Viorel Cosma, Wilhelm Berger, Pascal Bentoiu, George Bălan, Romeo Ghircoiaşiu, Grigore Constantinescu, Gheorghe Firca, Liliana Clemansa Firca, Alfred Hoffman, Carmen Stoianov, Mihaela Marinescu, Valentina Sandu-Dediu; în i măsură şi pedagogia românească a fost reprezentată de nume aceeaş sonore: Victor Giuleanu, Liviu Comes, Alexandru Paşcanu, Emilia Comişel etc. În paralel cu şi cuprinsă în programele Uniunii Compozitorilor şi Muzicologilor a fost creată Secţiunea Naţională a Societăţii Internaţionale de Muzică Contemporană, organism care a editat prima revistă românească în limba engleză: Contemporary Music. Impulsionarea vieţii muzicale a fost posibilă şi prin crearea şi dezvoltarea unui cadru adecvat: pe lângă Concursul şi Festivalul Internaţional „George Enescu”, deja menţionat, Săptămâna Internaţională a Muzicii Noi (Bucureşti, 23-30 mai începând din 1990), Toamna Muzicală Clujeană, Timişoara Muzicală, Festivalul Muzicii de cameră ov), Zilele Muzicii Contemporane (Bacău) etc. În acest cadru s-au (Braş afirmat o pleiadă strălucită de interpreţi, solişti şi dirijori. În acelaşi cadru de emulaţie au apărut ansambluri sau grupuri de muzică nouă sau de muzică renascentistă, valorificând fiecare – din unghiuri specifice – un anumit segment al creaţiei româneşti şi universale, acţionând în direcţia formării şi atragerii unui public cultivat, avizat şi sensibil. Societatea Română de Radio şi Televiziunea s-au implicat şi ele în transmiterea informaţiei muzicale pe canale specifice; numărul acestora a crescut în ultimul deceniu şi jumătate, la ora actuală importante fiind – prin grila de programe şi calitatea acestora – postul 137 de televiziune România Cultural, postul de televiziune naţional uni- versitar şi cultural tvRM, şi Radio România Muzical „George Enescu”. În ceea ce priveşte învăţământul muzical, pe lângă şcoli şi licee de artă în principalele municipii, au fost create facultăţi, academii sau universităţi de muzică; un loc aparte în peisajul învăţământului muzical superior românesc îl ocupă Facultatea de Muzică a Universităţii Spiru Haret – creată, în cadrul Fundaţiei România de Mâine, din iniţiativa prof.univ.dr. Dr.H.C. Victor Giuleanu, în 1992 –, unica facultate particulară de muzică acreditată din România, intrată, prin acreditare, în sistemul naţional de învăţământ. Concluzii O privire asupra modalităţilor de abordare a folclorului în creaţia muzicală contemporană românească ar cere, desigur, sute de pagini de analiză, exemple, sinteze. O sumară trecere în revistă a procedeelor, a căilor utilizate de compozitori până la nivelul deceniului şapte al secolului XX – citare, prelucrare, remodelare, recreare, creare în spirit folcloric, crearea unei atmosfere folclorice, sugerare – nu are pretenţii exhaustive. Desigur, spectrul creaţiilor este mult mai mare, cel al persona- lităţilor componistice, de asemenea. Dar, pentru că soluţia folclorică a fost totdeauna viabilă şi pentru că toate generaţiile – de la primii creatori atraşi de folclor până la cei mai tineri exponenţi ai şcolii noastre componistice – au adus o contribuţie la zidirea unui moment viu al simţirii româneşti, am punctat câteva semnificative repere într-un traiect istoric lax, evidenţiind caracteristici personale, preluări ideatice, rezonanţe peste ani, ale unora şi aceloraşi procedee, fapte ce pledează pentru instaurarea unei tradiţii şi, totodată, pentru demersul original. O serie de lucrări viitoare pe acelaşi subiect pot surprinde feno- menul şi din alte perspective, completând panoramarea ideatică, precum şi galeria de creatori care s-au impus în aria componisticii noastre. Specificul naţional – o demonstrează demersul muzicologic, susţinut de realitatea creaţiei – nu rezidă în aspecte formale. De aceea el poate fi detectat şi în absenţa citatului. , ethosul Trăsăturile generale, conceptul armonic, gândirea formală autentic îşi cer dreptul la viaţă, la exprimare liberă prin intermediul tehnicilor, procedeelor sau al personalităţilor creatoare puse în ecuaţie. Problema permanentei raportări la folclor şi la spiritul contemporan al muzicii a fost şi este excelent rezolvată prin diverse 138 modalităţi; de la variaţia ritmică la cea coloristică, de la sugerări melodice la efecte timbrale, de la monodie la eterofonie, de la scări modale arhaice la fuziunea tono-modală – iată tot atâtea trepte ale transfigurării folclorice. Abordarea folclorului în creaţia contemporană românească vizează aspecte profunde, mutaţii esenţiale, al căror rezultat afirmă forţa de expresie, autentica originalitate a unei şcoli în care relaţia între tradiţie şi inovaţie se conjugă în chip fericit cu cea între naţional şi universal, între peren şi contemporan. Dincolo de modă şi mode, continua reevaluare a folclorului va oferi temeiul unor creaţii viabile, iar experienţa se va cristaliza, treptat, în datele tradiţiei, sporind contribuţia creatorilor contemporani la patrimoniul de valori al culturii universale. Bibliografie selectivă 1. Stoianov, Carmen, Repere în neoclasicismul muzical românesc, Editura Fundaţiei România de Mâine, Bucureşti, 2000. 2. Stoianov, Carmen, Neoclasicism muzical românesc, secolul XX, Editura Fundaţiei România de Mâine, Bucureşti, 2001. 3. Cosma, Octavian Lazăr, Hronicul muzicii româneşti, vol. I – IX, Editura Muzicală, Bucureşti. 4. Stoianov, Petru, Modalităţi de abordare a folclorului în creaţia muzicală românească. Note pentru o privire istorică, Editura Muzicală, Bucureşti, 2004. 139 2. DISCIPLINE DE SPECIALITATE DIRIJAT CORAL Lector univ.dr. OVIDIU DRĂGAN Obiective Sinteză a pregătirii muzicale teoretice şi a aplicaţiilor practice ale acesteia în ansamblul coral, disciplina Dirijat coral îşi propune să desăvârşească personalitatea artistică, pedagogică, pregătirea de cultură generală muzicală şi, nu în ultimul rând, organizatorică, a studenţilor, creându-le deprinderile necesare conducerii unui ansamblu vocal-coral, clasă de elevi la ora de muzică, ansamblu cameral etc. Cursul de Dirijat coral transmite studenţilor cunoştinţe şi le formează deprinderi în legătură cu: mijloacele de exprimare dirijorală pentru lucrări scrise în metrică binară şi ternară, cu structuri omogene şi eterogene, în tactare concentrată şi descompusă; lucră ri notate în metri alternativi şi eterogeni (aksak); abordarea lucrărilor din toate perioadele stilistice până în prezent, trecând prin toate formele şi genurile muzicale ce combină structuri monodice, polifonice, omofonice şi eterofonice; principiile de organizare şi educare a formaţiilor corale de copii, amatori şi coruri de profesionişti; tehnici de lucru ale repetiţiei corale pentru realizarea artistică a lucrărilor muzicale, în repetiţii şi concerte. Cursul urmăreşte: să aprofundeze mijloacele de exprimare dirijorală; să diversifice gestica pentru obţinerea unui efect maxim din punct de vedere artistic printr-o gestică minimală, simplă, expresivă; să asigure însuşirea de către studenţi a principiilor şi metodelor de asimilare a partiturilor specific dirijorale. 140 Semestrul I I. Recapitularea mijloacelor de exprimare dirijorală 1. Gestul, element dinamic în conducerea dirijorală Fiecare dirijor are personalitatea sa, gesturi caracteristice, dar mişcările mâinilor trebuie să prezinte trăsături comune tuturor diri- jorilor, pentru a fi pretutindeni cunoscute şi înţelese, pentru a deveni un limbaj universal. Pe lângă acestea o deosebită importanţă prezintă şi expresia feţei, a privirii mai ales (exprimarea emoţiilor, a trăirilor, a stărilor poetice), precum şi mişcările auxiliare ale capului şi trunchiului (gesturi mimice şi pantomimice). 2. Poziţii şi mişcări dirijorale Poziţia de echilibru sau de relaxare: braţele jos, simţind propria lor greutate, picioarele în dreptul umerilor. Poziţia de avertizare: braţul stâng uşor mai sus se ocupă de conducerea frazei muzicale, nuanţe, expresie şi culoarea vocalică – funcţ ie expresivă ; braţul drept are funcţie tehnică, de tactare. Se folosesc 3 planuri de poziţionare a braţelor (înalt, mediu, jos): poziţia dirijorală de bază este situată în planul mediu. La schimbări de tempo sau de nuanţă se îmbină armonios toate cele 3 nivele de adresare (înalt, mediu, jos), corespunzând diferitelor planuri (voci de bărbaţi - înalt, voci de femei - mediu, solişti - jos). Mişcările dirijorale: cădere-ridicare, respingere-apropiere, aruncare-prindere, flexie-extensie, pronaţie-supinaţie. Gesturile asociate mişcărilor dirijorale: ridicarea sprâncenelor, mimarea sau chiar efectuarea respiraţiei, mişcarea capului, ochilor, mimarea cuvintelor. Pornind de la unitatea de bază a gesticii dirijorale (bătaia – gest complex format din căderea şi ridicarea braţelor unite printr-un impuls), exersând temeinic elementul de bază al acesteia (impulsul – eliberarea de energie acumulată în mişcarea de cădere a braţului) şi recapitulând funcţ iile bătăii (de pregătire, de tactare şi de închidere), vom putea conştientiza gestul săvârşitor dirijoral până la dobândirea unui gest reflex, spontan, cu o solidă bază de cunoaştere a problemelor spinoase pe care le ridică această disciplină, ce se cere a fi mai mult PRACTICĂ. 141 Bătaia de pregătire corespunde auftakt-ului gestual (înainte de măsură, înainte de a începe metrul propriu-zis). Auftaktul poate fi cruzic, anacruzic, pe timp sau părţi de timp, iniţial – la început de lucrare – sau după o pauză ori o coroană, parcursiv – pe parcursul lucrării, tempo-ul fiind fixat în conştiinţa coriştilor, realizându-se uneori ca o simplă adresare pentru intrările de partide. Mai poate fi activ – orice bătaie anterioară timpului care coincide cu respiraţia, pasiv – în cazul începuturilor anacruzice pe părţi de timp ( timpi fracţionaţi) se dă auftaktul pe timpul anterior timpului fracţionat, fără respiraţie. Aceste poziţii şi mişcări, deprinse în primii ani de studiu, trebuie executate cu naturaleţe, degajare şi dezinvoltură. adauge la Fiecare nouă etapă de studiu a dirijatului trebuie să noţiunile de A,B,C dirijoral un plus de măiestrie, aceasta dobândindu-se după ore întregi de studiu individual şi cu formaţia corală pe care o are studentul la dispoziţie la orele de seminarii. II. Tehnica conducerii 1. Probleme metro – ritmice Tactarea concentrată „in uno” pentru 2/4 în tempo-uri rapide, pentru lucrări cu timpi ternari în tactare concentrată. Se subliniază ritmurile prozodice iambice sau trohaice, în funcţie de ritmica lucrării. De exemplu: Iosif Veleceanu – Bade, dorul Dumitale… Ritm de horă; se tactează in uno marcând un ritm trohaic. 142 2. Exerciţii pentru tactare în ritmuri aksak şi metri alternativi Bătăile inegale din cadrul figurilor de tact au fost simbolizate cu o bară groasă pentru timpii ternari (trei optimi) şi cu o bară subţire pentru timpii binari (două optimi). Studenţii vor dirija ansamblul anului de studiu pe lucrări noi, aplicând lucruri învăţate în anii precedenţi, cu un grad de complexitate mai ridicat (intrări multiple succesive, pe timpi, pe părţi de timpi, închideri succesive pe planuri de voci, contraste dinamice mai mari şi modificări agogice). 143 3. Aprofundarea tactării pentru tactarea măsurilor de 6, 9, 12 timpi prin descompunerea valorilor Semestrul II III. Forme şi genuri specifice muzicii vocal-simfonice 1. Cantata Denumirea de cantată este atestată în 1620 şi este o piesă da cantare (de cântat şi nu da sonare – de cântat instrumental) practicată de italieni, moştenitorii autorilor de madrigale. Carissimi conferă acestui gen eleganţă şi claritate, precum şi o nouă amploare, atât vocală, cât şi instrumentală. Cantata religioasă din vremea lui Bach era executată după citirea Evangheliei, ilustrând slujba duminicală şi câteva sărbători religioase. Cantata profană, venită din Italia, dar practicată mai ales în Franţa, a fost un gen uzat şi de germani – Bach compune, de exemplu, Cantata cafelei (1732). Rameau este unul dintre marii maeştri ai cantatei profane care s-a impus cu lucrări caracteristice precum Les Amants trahis sau Le Berger fidèle. Cantata profană era o lucrare de mică amploare (unul sau doi protagoniş ti, un subiect simplu, o simplă alternanţă de recitative şi arii cu acompaniament de orchestră); de aceea va fi neglijată o dată cu instaurarea clasicismului. 144 În secolul următor, datorită câtorva contribuţii de excepţie (Bartok Cantata profană, Weber, Cantatele opus 29 şi opus 31, Honegger Cantata de Crăciun), aceasta îşi recapătă o oarecare vigoare. Cantata este alcătuită din: – mici piese arioso, – arie, – ansamblu (mai ales duo şi trio), – cor. Este destinată bisericii sau sălii de concert (dar nu teatrului). Unele cantate sunt scrise numai pentru cor - Cantata de Paşti de Bach. Cantata trebuie să se bazeze numai pe calităţile expresive ale muzicii, ceea ce explică folosirea unei mari varietăţi de combinaţii instrumentale şi vocale. Compozitori şi opere reprezentative: • Luigi Rossi (1597 – 1653) – circa 345 de cantate. • Giacomo Carissimi (1605 – 1674) – circa 145 de cantate. • Alessandro Scarlatti (1600 – 1725) – circa 600 de cantate. • Luis Nicolas Clerambault (1676 – 1725) – 5 volume de cantate • Johann Sebastian Bach (1685 – 1750) – circa 300 de cantate (dintre care 250 păstrate), alături de oratorii şi de muzica pentru orgă, întregesc opera vastă, profund umanistă a compozitorului. • Jean-Phillippe Rameau (1683 - 1738) – cantate profane. • Wolfgang Amadeus Mozart (1756 – 1791) – cantate masonice. • Arthur Honegger (1892 – 1955) – Cantata de Crăciun (1953). 2. Oratoriul În anul 1600, în Italia, o dată cu lucrarea lui Cavalieri, intitulată tere oficial genul de La Rappresentazione di anima e di corpo, ia naş oratoriu (anunţat încă din Evul Mediu de formele teatrale ale dramei liturgice sau semiliturgice). În prima jumătate a secolului al XVIII-lea, oratoriul ajunge la punctul culminant cu ajutorul celor doi artizani ai oratoriului: Johann Sebastian Bach, care gândeşte genul ca pe o succesiune de cantate (Oratoriul de Crăciun înlănţuie şase cantate), şi Haendel, cu toate marile sale oratorii străbătute de un suflu epic, bogăţia melodică şi ritmică, zugrăvirea emoţională a pasiunilor servind un ideal dramatic de o forţă necunoscută până atunci. Ultimul mare exemplu sacru al epocii clasice este Creaţiunea, semnată de Joseph Haydn. În a doua jumătate a secolului al XVIII-lea, genul oratoriului profan se împlineşte o dată cu Anotimpurile (1801) de Joseph Haydn, chiar dacă înainte fusese ilustrat şi de Haendel. 145 La Berlioz şi în special la Franck, în secolul al XIX-lea, oratoriul a mai avut câteva reuşite, iar Honegger, în secolul al XX-lea, s-a afirmat ca mare maestru al acestui gen. Lărgind structura oratoriului, fără a-i rupe unitatea, el reuşeşte să integreze roluri vorbite, cântece populare şi fragmente dansante. Încredinţând diverşilor săi protagonişti recitativele, ariile, ansamblurile şi corurile care cântau acţiunea pusă pe muzică, oratoriul foloseşte aceleaşi formule ca şi cantata. Orchestrei i se încredinţează episoade care nu mai ţin de muzica pură, ci ilustrează argumentul, ceea ce o face mai importantă. În secolul, al XVII-lea, oratoriul italian privilegiază adeseori soliştii în detrimentul corului şi cultivă îndeosebi recitativul, pentru a facilita clara percepere a subiectului. Inspirându-se atât din sursele tradiţiei corale şi contrapunctice germanice, cât şi din sursele lirismului italian, Haendel va reda ile soliştilor şi corurilor o strălucire extraordinară, fără să neglijeze părţ ansamblurilor. Oratoriul profan, prin căutarea mai deliberată a efectului teatral, se apropie de operă, o operă nepusă în scenă. Compozitori şi opere reprezentative • Emilio de Cavalieri (înainte de 1550 – 1602) – La Reppresentatione di anima e di corpo (1600). • Heinrich Schutz (1585 – 1672) – Naşterea lui Isus (1664). • Giacomo Carissimi (1605 – 1674) – Baltazar, Iona, Judicium Salomonis. • Antonio Vivaldi (1678 – 1741) – Juditha triumphans (1716). • Johann Sebastian Bach (1685 – 1750) – Oratoriul de Crăciun (1734), Oratoriul Inălţării (1730 – 1740). • Georg Friedrich Haendel (1685 – 1759) – 32 de oratorii dintre care Israel în Egipt, Mesia. • Joseph Haydn (1732 – 1809) – Creaţiunea (1798), Anotimpurile (1801). • Ludwig van Beethoven (1770 – 1827) – Iisus pe Muntele Măslinilor (1803). • Hector Berlioz (1803 – 1869) – Copilăria lui Iisus (1854). • Franz Liszt (1811 – 1890) – Beatitudes (1879). • Arthur Honegger (1892 – 1955) – Regele David (1921), Ioana pe rug (1935). • Serge Higg (1924) – Împuşcatul necunoscut (1949). 146 3. Patimile Pentru a evoca suferinţele lui Christos din ultimele ore ale vieţii sale a fost nevoie de un gen insuficient definit, foarte apropiat de oratoriu, dar caracterizat de introducerea pateticului, numit patimi. Textul acestora este derivat din Evanghelii. În secolul al XVII-lea, în Italia, patimile nu aveau acompaniament instrumental şi erau cântate de mai mulţi protagonişti. În Anglia şi în Spania, patimile aveau o practică mai austeră, adeseori psalmodică, în timp ce, la Napoli, patimile lui Alessandro Scarlatti folosesc cadrul formal al oratoriului roman, favorizând o virtuozitate vocală inspirată direct din scena lirică. La Johann Sebastian Bach, în Germania, descoperim culmea genului; succesul acestuia este asigurat prin îmbinarea unei bogăţii polifonice fără egal, a unei invenţii melodice pe cât de sobre, pe atât de originale şi a unei incomparabile forţe expresive. După secolul al XVIII-lea nu se prea mai găsesc contribuţii reprezentative pentru acest gen. Elementele structurale ale patimilor sunt recitativul, aria, ansamblul şi corul. Intervenţia coralului este foarte importantă, iar cererea efectelor teatrale este cerută de sensul tragic al subiectului. Compozitori şi opere reprezentative ale genului • Heinrich Schutz (1585 – 1672) – „Patimile după Ioan” (1665), „Patimile după Matei” (1666). • Georg Philipp Telemann (1681 – 1767) – 44 de patimi. • Johann Sebastian Bach (1685 – 1750) – 5 patimi, din care se regăsesc azi în programele de concert „Patimile după Matei” (1729), „Patimile după Ioan”. • Krysztof Penderecki (1933) - „Patimile după Luca” (1966). 4. Requiemul Cuvântul requiem provine din limba latină şi înseamnă „odihnă”. Requiemul este o categorie a messei ce se impune ca singurul mare gen religios al timpurilor clasic - romantice. El reia din aceasta diverse părţi la care se adaugă partea proprie sufletelor morţilor, deoarece, din punct de vedere liturgic, nu aparţine părţii obişnuite a messei. Ordinea pentru partea strict muzicală rămâne neschimbată, dar oraţiile, epistolele şi Evangheliile pot cunoaşte schimbări. Requiemul, un gen foarte vechi, a fost integrat în messa abia în secolul al XIII-lea, iar în versiunea medievală era rezervat cântului gregorian. 147 A fost practicat cu succes de maeştrii polifoniei Johannes Ockeghem - secolul al XV-lea, Giovanni Pierluigi da Palestrina şi Roland de Lassus în secolul al XVI-lea, Tomás Luis de Victoria în secolul al XVII-lea. În epoca modernă, Mozart îi conferă titlul de nobleţe încă din 1791. În secolul al XIX-lea, requiemul va cunoaşte apogeul când devine expresia muzicală a romantismului religios în capodoperele unor compozitori ca: Berlioz, Schumann, Verdi, Brahms, Fauré ş. a. În secolul al XX-lea, genul rămâne de actualitate fie sub o formă aproape tradiţională la Duruflé, fie total reînnoit la Ligeti. Ordinea părţilor fixată de liturghie: 1. Introitus („Requiem”). 2. Kyrie. 3. Graduale („Requiem”). 4. Trait („Absolve”). 5. Dies irae. 6. Offertorium („Domine”). 7. Sanctus. 8. Agnus Dei. 9. Communione („Lux aeterna”) cu adăugarea adeseori a bucăţilor din iertarea păcatelor, „Libera me”, „În Paradisum”. La Victoria, această schemă este prezentată: Introitus, Kyrie, Graduale, Offertorium, Hostias, Sanctus, Agnus Dei. Missa morţilor, în secolul al XIX-lea, adoptă forma de cantată tragică, cu arii, ansambluri şi coruri susţinute de o orchestră din ce în ce mai numeroasă şi expresivă, chiar spectaculoasă. Episodul „Dies irae” („Zi de mâine, zi care va preschimba lumea în pulbere”) sugerează viziuni de groază, cu efecte spaţiale ce şi-au i cu folosirea din păstrat intactă prodigioasa eficacitate dramatică ş belşug a alămurilor. Compozitori şi opere reprezentative ale genului: • Tomás Luis de Victoria (1548? – 1611) – „Missa pro defunctis” (1605). • André Campra (1660 – 1744) – „Messe de Requiem” (c. 1722). • Wolfgang Amadeus Mozart (1756 – 1791) – „Recviem” (1791). • Hector Berlioz (1803 – 1869) – „Marea messa a morţilor” (1837). • Robert Schumann (1810 – 1856) – „Recviem pentru Mignon” (1852). • Franz Liszt (1811 – 1886) – „Recviem” (1868 – 1869), „Recviem pentru orga” (1883). • Giuseppe Verdi (1813 – 1901) – „Messa di Recviem” (1874). 148 • Johannes Brahms (1833 – 1897) – „Recviemul german” (1868). • Gabriel Fauré (1824 – 1897) – „Recviem” (1888). • György Ligeti (1923) – „Recviem” (1965). IV. Aplicaţii practice Tactarea în diferite tempo-uri a lucrărilor din programă pe toate schemele de tactare cu o gestică diversă şi expresivă Combinarea conturului unghiular şi rotunjit (corespunzând articulaţiilor staccato şi legato) cu interdependenţa braţelor. Amplitudini diferite ale gesturilor (pentru diferite nuanţe) cu schimbarea planurilor de poziţionare gestică în funcţie de propunerile repertoriale. 1. Perfecţionarea tehnicii dirijatului, a interdependenţei braţelor, a adresărilor şi a expresivităţii Abordări diverse ale exerciţiilor propuse de profesorul îndru- mător, studentul putând să aleagă varianta exerciţiului în funcţie de problemele pe care le întâmpină în studiul partiturilor din programa analitică a anului de studiu. Studentul vizualizează formaţia, iar adresările în exerciţiile dirijorale pe care le propunem ca model de studiu pot fi modificate, elaborate cât mai divers în tempo-uri şi articulaţii diferite pornind de la cele mai simple celule ritmice până la probleme metro-ritmice ce ei şi clarităţii gestice indiferent de vor determina dobândirea siguranţ aptitudinile naturale ale fiecăruia. 2. Realizarea practică a exerciţiilor dirijorale propuse, urmărind schimbări de tempo şi modificări agogice Schimbările pot fi progresive: rallentando – încetinirea pulsaţiei se face mărind amplitudinea gestului, trecând din tact cursiv în tact dublat prin gest întrerupt; accelerando – grăbirea pulsaţiei se face prin micşorarea amplitudinii gestului, eminamente prin tact cursiv. Schimbările bruşte de tempo: lent - rapid se realizează prin oprirea gestului pe ultima bătaie a tempoului lent şi redarea unui auftakt în noul tempo; rapid - lent se realizează prin blocarea gestului pe primul timp al tempoului lent. Respiraţiile, cezurile şi ritenuto se fac prin modificare de contur în tempo-urile lente şi moderate, iar în tempo-urile rapide prin bătaia întreruptă. 149 • Tactarea în diferite tempo-uri a exerciţiilor propuse • Combinarea conturului unghiular şi rotunjit (corespunzând articu- laţiilor staccato şi legato) • Adresări pe timpi şi părţi de timp la anumite voci în funcţie de modelul dat • Problema închiderilor Lucrări din programa analitică a anului III • Marţian Negrea – Foaie verde popâlnic • Palestrina – I vaghi fiori • Petru Stoianov – Colinda de ţară • Gheorghe Dima – Heruvic • Sebastian Bach – Coral • Tudor Jarda – Cântecul şi jocul miresei • Paul Constantinescu – Doamne miluieşte • Ioan D.Chirescu – Doruleţ, doruleţule • Felix Mendelssohn Bartholdy – Ciocârlia • Ioan D.Chirescu – Rugăciune • Johannes Brahms – Noapte în codru • Orlando di Lasso – O occhi manza mia • Anders Ohrwall – Nobody nows the trouble … • Haydn – Creaţiunea (Cor nr. 10) • Irina Odăgescu Ţuţuianu – Ochi de flori • G. Puccini – Messa di Gloria Bibliografie selectivă 1. Drăgan Adriana, Drăgan Ovidiu, Colecţie de coruri, Editura Fundaţiei România de Mâine, Bucureşti, 2002. 2. Botez, Dumitru, Tratat de cânt şi dirijat coral, vol.I, II, 1982, 1985. 3. Bena, Augustin, Curs practic de dirijat coral, Editura Muzicală, Bucureşti, 1968. 4. Gâscă, Nicolae, Arta dirijorală, Editura Didactică şi Pedagogică, Bucureşti, 1982. 5. Marin, Constantin, Arta construcţiei şi interpretării corale. Tratat dicografic. 6. Persida, Gagea, Curs de dirijat şi ansamblu coral, Editura Fundaţiei România de Mâine, Bucureşti, 2001. 150 ANSAMBLU CORAL Lector univ.drd. ADRIANA DRĂGAN Obiective 1. Formarea deprinderii de organizare a unui ansamblu coral: selecţionarea vocilor, însuşirea modelelor de constituire a formaţiilor corale, clasificarea formaţiilor corale. 2. Dezvoltarea la studenţi a principiilor de bază în arta interpretării corale: formarea sonorităţii corale, formarea unui repertoriu adecvat tipurilor de coruri, însuşirea principiilor de analiză a unei partituri. Semestrul I I. Crearea sonorităţii corale 1. Specificul sonorităţii corale Dirijorul trebuie să aleagă între crearea unui cor cu voci de operă - belcanto -, crearea unui cor academic, a unui cor de biserică, cor de concurs, cor ţărănesc, cor de amatori etc. Corul de copii are în general o emisie non vibrato specifică. Corul de tineri poate imita emisia vocilor de copii (deschisă - non vibrato) sau poate opta pentru o culoare mai personală, către emisia vocii de belcanto. Corul de adulţi poate să se distingă printr-o emisie mai bogată în armonice, mai puternică şi mai diversificată, dar uneori mai puţin rafinată decât a vocilor de tineri sau de copii. să acopere toată De aceea, tipul corului academic încearcă gama de posibilităţi, prin exersarea tuturor acestor tipuri de emisie şi, implicit, de formare a unei sonorităţi corale bogate în nuanţe tehnice şi în acelaşi timp conştient şi unitar folosite. Cu acest tip de cor se poate crea la un moment dat, după o perioadă de acomodare cu cerinţele dirijorului, o sonoritate corală specifică. Această sonoritate poate fi obţinută distinct pe criterii stilistice astfel încât, pentru repertoriul renascentist, corul se va acorda ca în figura următoare: 151 Acest tip de acordaj, care pune în practică sistemul lui Zarlino, are o serie de avantaje şi dezavantaje, printre care: − convine creaţiei pe mai multe voci; − este folosit îndeosebi în creaţia corală a cappella; − nu convine modulaţiei şi transpunerii pe alte sunete; − senzaţia de vibraţie pe care o induce acest tip de sonoritate reprezintă proba că acordajul este curat şi coriştii au învăţat să-şi asculte vocile între partide şi în contextul acestui tip de sonoritate. Dacă se cântă o muzică din perioada stilistică a Barocului, acordajul nu va mai fi acesta, ci un acordaj egal temperat, impus de existenţa permanentă, în ansamblul vocal instrumental al epocii, a clavecinului, orgii, spinetei, virginalului, în componenţa basului continuo (contrabas, violoncel, fagot, clavecin ). 152 Tot eşafodajul armonico-melodic va fi dedus dintr-un sistem de intonaţie convenţional în care numai octava mai este dedusă din rezonanţa naturală a sunetului. Astfel, cvinta şi terţa vor fi mai jos, în orice caz altele decât în cântul coral a capella din Renaştere, altele decât cele deduse din rezonanţa naturală a sunetului fundamental. Este de-ajuns ca dirijorul să aibă clare aceste lucruri, pentru ca ansamblul pe care îl conduce să sune în consecinţă şi să devină la rândul lui conştient de crearea unei sonorităţi specifice stilurilor diverselor epoci de creaţie. 2. Exersarea emisiei vocale, a auzului muzical şi integrarea acestora în rezultanta sonoră Vocaliza muzicală este o succesiune de exerciţii progresive pentru încălzirea, întreţinerea şi perfecţionarea vocii atât în canto coral, cât şi solistic şi pentru construirea sonorităţii corale. Prin vocalize se urmăreşte omogenizarea culorii timbrale a vocii atât în cele trei registre, grav, mediu, acut, eventual supra- acut ale vocii unui corist, cât şi în cadrul partidei. Aceasta se realizează în cor, rind senzaţiile de plasare „în numai în concentrare maximă, urmă mască” spre sinusurile nazale şi frontale. Tot prin intermediul vocalizelor se consolidează: respiraţia, emisia, articulaţia, pronunţia, dicţia, extensiunea, acoperirea sunetelor deschise, justeţea sunetelor, supleţea, amploarea, cântatul legato, staccato etc. Exerciţiile se execută în nuanţe mici de p şi mp, în registrul comod al fiecărei voci şi se poate executa cu întreg ansamblul sau pentru o mai mare pătrundere a caracteristicilor timbrale, pe partide. Exerciţiile de căutare a locului de rezonanţă efectuate împreună după principii şi criterii exprimate de dirijor unifică şi apropie vocile într-o sonoritate omogenă. De aici însă se poate contura o dimensiune spectaculară, a unei sonorităţi personale a corului, prin posibila ei originalitate. Aceasta se poate realiza numai prin propunerea unor imagini, în care psihicul să joace rolul cel mai important. De exemplu: pe un sunet lung să se imagineze culoarea vocalică proprie numai acelui „a” din cuvântul „mama”, iar apoi din cuvântul „par”, „e”- ului din cuvântul „merge”, sau din cuvântul „melc” etc. În aceste cazuri, este necesar ca fiecare corist să deprindă şi rafinată o distinge. Chiar diferenţa pe care numai o ureche antrenată dacă aceste lucruri par uneori mult prea detaliate pentru o privire caleidoscopică asupra sonorităţii corului ca instrument, ele fac ca în concert imaginea acestui tip de cor faţă de altul, care neglijează efectele psihice ale cântului orientat intenţional, să fie uşor de remarcat. 153 Este foarte important ca prin vocalize să lărgim posibilităţile tehnice vocale ale fiecărui corist în parte, cu scopul de a perfecţiona sonoritatea corală. Acest lucru este posibil numai în măsura în care dirijorul: − simte foarte bine instrumentul vocal; el trebuie să fi cântat şi să ofere sfaturi şi îndrumări de canto coral; − aude interior sonoritatea finală; − găseşte metode de atingere a acestei sonorităţi prin: sugestii, metafore, comparaţii, gestică specifică etc. II. Întinderea vocilor 154 – Se vor efectua vocalize pentru unificarea culorii timbrale pe toate registrele fiecărei voci, ale fiecărei partide în parte şi pe întreg ansamblul. Totul se execută în nuanţe mici, urmărindu-se plasarea sunetului în cavităţile de rezonanţă, relaxarea obţinându-se într-o manieră legato, tempo-ul fiind în concordanţă cu capacitatea respiratorie a coriştilor. − Exerciţiile vor combina seriile vocalice A E I O U pe ambitusul unei terţe, cvarte, cvinte, sexte, octave, până la nonă. − Se vor executa, de preferat, în cadrul unei singure respiraţii − Atacul va fi moale, dar precis, fără lovitură de glotă, iar apoi precis sau dur în funcţie de nuanţă, caracter, articulaţie, manieră de atac. 155 Legato şi staccato în combinaţii. III. Intonaţie şi acordaj în cântul coral 1. Acordajul în cântul coral Intervalul şi acordul – orizontalitatea şi verticalitatea – sunt elemente care stau la baza acordajului. Se poate obţine o intonaţie corectă în cântul coral în momentul în care dirijorul şi coriştii îmbină perceperea intuitivă a sunetului muzical cu cunoaşterea, ştiinţa oferind un teren solid pentru stăpânirea acordajului. Referitor la intonaţia corectă a intervalului (acordaj orizontal), nu ne putem limita numai la simţul muzical al fiecăruia, ci trebuie formată deprinderea şi însuşite cunoştinţele pentru perceperea corectă a acestuia. Acest acordaj este un acordaj parţial, pentru că reprezintă acordajul unei partide corale, deci al unei părţi din cor. Intervalele folosite se împart în următoarele grupe: perfecte, mari, mici, micşorate, fiecare având un conţinut şi un caracter deosebite. Astfel, toate intervalele mari necesită o intonare stabilă a i lărgirea unilaterală sunetului de bază (fundamentala = armonicul 1) ş a intervalului (intervalele ascendente prin ridicarea vârfului şi cele descendente prin coborârea bazei). In termeni ştiinţifici, acest procedeu este explicat în sistemul lui Zarlino ca distanţa dintre armonicul 4 si 5 (terţa mare) şi armonicul 3 şi 5 (sexta mare), intervale mai mari decât terţele si sextele mari din toate celelalte sisteme de intonaţie. Acelaşi procedeu este valabil şi între armonicele 8-9 (secunda mare), 8-15 (septima mare). Se percepe ca o particularitate a sistemului lui Zarlino tonul mic = armonicele 9 - 10 ca fiind intervalul dintre tonul mare şi 3M (ca procedeu de realizare practică în repetiţie). Pentru exerciţiul cu corul, vom lua un sunet fundamental la bas (FA din octava mare), tenorii DO l, alto SOL l, sopran LA 1. Astfel, între SOL şi LA se naşte intervalul de ton mic. Intensitatea scade în sus pe verticală, iar acordajul este făcut atunci când se percep pe rând armonicul 3 când intonează başii singuri, armonicul 4 şi chiar 5 când se adaugă T, A, S nefăcând decât să evidenţieze sunetele deja existente în sală. 156 Intervalele mici vor cere o intonare stabilă a sunetului de bază (fundamentala = armonicul 1) şi strângerea unilaterală a intervalului (intervalele ascendente prin coborârea vârfului şi cele descendente prin urcarea bazei). Avem două procedee de determinare a intervalelor mici în repetiţia cu corul: − intervalele mici obţinute prin răsturnarea intervalelor mari determinate mai sus; − intervalele mici obţinute direct din seria armonicelor. De menţionat că semitonurile cromatice sunt în tendinţe expresive (vârful mai sus în intervalele ascendente şi baza mai jos în intervalele descendente). Exerciţiu: terţa mica obţinută prin comparaţie cu terţa mare. Basul intonează FA, tenorul DO l ca armonic 3, alto FA l ca armonic 4, iar sopranul rulează jocul de terţă mică-mare. 2. Intonaţia în cântul coral Dirijorul va urmări ca intonarea să se facă cu tendinţa de coborâre. Greutatea definirii locului exact al terţei nu vine din locul greu de determinat al acesteia, aflată între armonicele 5, 6 şi 6, 7. Din acest motiv, cea mai mare parte a literaturii muzicale renascentiste are ca acord final un acord major, foarte bine determinat acustic. Intervalele mărite şi micşorate nu pot fi cântate stabil. Atât baza, cât şi vârful vor resimţi tendinţe centrifuge (baza coboară, vârful urcă), în cazul intervalelor mărite, şi invers la cele micşorate. Lărgirea şi strângerea intervalelor vor fi bilaterale, spre deosebire de exemplele anterioare; se subînţelege rezolvarea intervalelor. Intervalele perfecte nu pot pune probleme de intonare, întrucât sunt stabile. Trebuie urmărit însă ca cvinta să fie intonată la justa ei valoare acustică şi nu mai jos, aşa cum se întâmplă de obicei cu coriştii influenţaţi de sistemul temperat. Deci, octava va fi acordată atunci când se vor percepe sunetele auriculare (armonicele 3 şi chiar 5). Subînţelegem o octavă luată între i FA (tenor), ca exemplu în care registrul ne permite FA (la bas) ş emiterea de armonice, mai numeroase în spectrul grav. 157 Cvarta se va percepe ca distanţa dintre armonicul trei şi patru, sau ca răsturnare a cvintei. De menţionat faptul că cvarta perfectă a sistemului Zarlino este mai mică decât cvarta perfecta a sistemului egal temperat. In felul acesta vom clasifica intonarea melodică a intervalelor după gradul lor de dificultate: 1) uşor de intonat: intervalele perfecte; 2) accesibile: intervalele mari şi mici; 3) greu de intonat: intervalele mărite si micşorate. Dirijorul care se orientează în lucrul cu formaţia după aceste criterii ştie încă de la începutul repetiţiei ce probleme are de rezolvat. Trebuie însă educată formaţia, astfel încât cunoaşterea deplină a conţinutului şi caracterului fiecărui interval în sistemul zarlinian să devină indispensabilă pentru fiecare cântăreţ şi mai ales să fie adaptabilă la o intonaţie melodică expresivă în cadrul unui sistem temperat (repertoriul vocal-simfonic sau muzica m o d e r n ă). 3. Aplicaţii pe lucrări din programa analitică Următorul pas pentru fixarea unei intonaţii melodice juste şi expresive îl constituie vocalizele pe sunetele gamei majore şi minore. Treapta I a gamei majore va fi cântată stabil, treapta a II-a cu tendinţa ascendentă, treapta a III-a cu toate caracteristicile terţei mari (faţă de fundamentală ca armonic 5), cu mare grijă pentru că defineşte şi stabileşte modul major. Treapta a IV-a, fiind secunda mică faţă de treapta a III-a şi cvarta perfectă faţă de fundamentală, se cântă mai jos, treapta a IV-a în comparaţie cu treapta a II-a a primului tetracord şi sensibila în comparaţie cu treapta a IlI-a a primului tetracord: 158 Exerciţiul se poate face la unison, urmărindu-se în paralel egalizarea registrelor şi omogenizarea timbrelor (recomandăm folosirea vocalelor A şi O pentru obţinerea unei bune emisii deschise şi semi-deschise într-o fază avansată se poate trece şi la vocalele închise: I şi U). O altă variantă ar fi intonaţia cu „ştafetă”, prin preluarea imperceptibilă de la o partidă la alta. Pentru un mai bun control asupra intonaţiei, basul va susţine pedala pe sunetul fundamental, iar celelalte voci vor intona scara tonalităţii respective. Aceleaşi procedee vor fi folosite şi la gama minoră, cu reco- mandarea folosirii variantei melodice în urcare şi naturale în coborâre. La fel de periculoasă, dar cu un grad crescut de ambiguitate este treapta a III-a; ea se va executa mai jos, cu tendinţă depresivă. Foarte important este debutul gamei minore, a cărei fundamentală va fi cântată întotdeauna cu tendinţa de ascensiune. Mai există într-o fază superioară a gândirii intonaţionale o con- ducere melodică bazată pe jocul tensiunilor generate de distanţele în cvinte între treptele gamei. Astfel, de la DO la RE vom creşte tensional cvinte, de la RE la MI la fel, de la MI la FA vom coborî cinci cu două cvinte, după care vom urca două cvinte de la FA la SOL ş.a.m.d. In acest fel ne explicăm formulările din Tratatul de dirijat al lui Nicolae Gâscă, care precizează: „Între treapta I şi a Il-a a gamei majore încordare spre ridicare a intonaţiei, între treapta a II-a si a III-a idem, iar între III şi IV încordare spre coborâre". Găsim confirmări ale teoriei zarliniene, ale teoriei tensiunilor în tonalitate care ne încurajează să pornim în lucrul cu formaţia pe fundamente ştiinţifice, cu siguranţa obţinerii unor satisfacţii sonore rapide. 4. Tensionalitatea, consecinţă a intonaţiei şi acordajului Analizând acordajul orizontal-melodic, ne-am bazat pe teoria rezonanţei naturale a sunetului, deci a evidenţierii armonicelor emise de un sunet fundamental presupus sau existent în partituri; vom vedea însă că cercetarea regulilor de structură melodică este dependentă de domeniul armonic. In lucrul cu corul, ritmul poate fi redus până la minimul indis- pensabil înlănţuirii acordurilor, acestea numai ca exerciţiu, pentru a conştientiza suportul armonic (fundamentele existente sau latente din lucrările respective). Exemplu: în AVE MARIA de Ludovico da Vittoria (1540 - 1608) se recomandă rezolvarea intonaţională a pasajului de debut al piesei prin intonarea de către partida başilor a sunetului fundamental MI, sunet 159 inexistent în fragmentul respectiv, dar subînţeles în armonia latentă (numai în repetiţie). Astfel, SOL l va fi armonic 5 al fundamentalei, RE l armonic 7, MI l armonic 4, SI l armonic 6 etc. De asemenea, vom percepe senzaţia că MI l este intonat sub valoarea lui reală. Acest lucru a fost tratat anterior în cadrul intonării melodice a gamei minore, unde funda- mentala trebuia intonată cu tendinţă ascendentă. De aici deducem necesitatea conştientizării în fiecare moment a sunetului fundamental care emite armonicele melodiei, fundamentalele care provin din principiile acustice studiate de Paul Hindemith. Sunetul fundamental se referă la sunetul cu emisia cea mai intensă sonor, uşor de recunoscut. Alături de ea, sunetele parţiale scad în intensitate şi urcă în înălţime. In acest context, sunetul fundamental devine impar, iar parţialele sunt sateliţi ai acestuia, totdeauna aşezaţi la distanţe sonore matematic precizate (la fel cum se întâmplă cu legile universului şi cele ale creşterii în natură). Armonia şi melodia sunt principii contrare, dar interdependente. Melodia pune în mişcare masele armonice statice (latente), iar armonia unifică valurile melodice divergente; întrucât intervalele constituie materialul nostru muzical, este firesc ca oricare din ele să deţină atât proprietăţi melodice, cât şi armonice. 160 Forţa armonică este la apogeul ei în intervalele din stânga (terţa mare este cea mai frumoasă, creând efect acordic). Forţa melodică acţionează în zona secundei mici şi a septimei mari (acestea acţionează melodic, ca sensibile). Prin liberul joc al forţelor armonice şi melodice vom şti să găsim variantele optime interpretării bazate pe fundamentele ştiinţifice ale unui acordaj corect care să conducă spre crearea de tensiuni. Repertoriu J. Haydn Creaţiunea W. A. Mozart Ave verum I. D. Chirescu Rugăciune Nicolae Lungu Cămara Ta J. Brahms Noapte-n codru F. Mendelssohn - Bartholdy Ciocârlia Gh. Cucu Milueşte-mă Dumnezeule Paul Constantinescu Doamne miluieşte Anders Ohrwall Nobody knows Constantin Râpă Cântec satiric Adrian Pop Colindă de pricină Semestrul II IV. Relaţia text vorbit – text cântat; accentele tonic şi logic în vorbire ş i în cânt 1. Tipuri de accent Accentul este intensificarea pe moment a unui sunet din contextul ritmic, melodic sau armonic, urmat de diminuarea intensităţii acestuia. Accentele textului vorbit au un pronunţat caracter muzical, dând naştere la o curbă a intonaţiei sau melodia vorbirii. În muzica cu text trebuie găsite corespondenţele dintre melodia vorbirii şi culminaţiile melodice, climax sau accent expresiv. Accentul tonic este silaba accentuată a unui cuvânt. În limba română, orice cuvânt are o singură silabă accentuată. Accentul expresiv se află în cuvântul din frază, cu expresivitatea cea mai mare. Se mai numeşte emfasis, sau climax, atunci când coincide cu accentul expresiv muzical. Din punct de vedere lingvistic, acest accent se mai numeşte şi logic, în recitare fiind cuvântul-cheie care suportă intensificarea sau lungirea unor silabe, întărirea lui printr-o curbă ascendentă a intensităţii intonaţiei vorbirii sau prin culminaţia frazei. 161 2. Analiza textului vorbit Din teoretizarea formulelor prozodice bi-, tri-, tetrasilabice etc. reiese că un vers poate avea o anume structură ritmică a cuvintelor (se ştie că în limba română cuvintele au un singur accent tonic – o singură silabă accentuată). Percepem, deci, numărul firesc de accente din cuvinte fie că citim, fie că pronunţăm, fie că ascultăm recitarea acestor versuri: „ La stea – ua ca – re-a ră – să – rit ˘ – ˘ – ˘ ˘ ˘ – anapest amfibrah eu troh E-o ca – le-a – tât de lun – gă …” ˘ – ˘ – ˘ – ˘ diiamb amfibrah Percepem însă şi norma versului, metrul, tiparul metric, în cazul de faţă compus din patru picioare metrice iambice – tetrametru iambic. ˘ – / ˘ – / ˘ – / ˘ – / Se naşte în acest moment ambiguitatea recitării artistice cu ti în dauna metrului, privire la rolul preponderent al accentelor fireş sau invers, rol pe care nu îl vom atribui în realitate nici unuia. Iată de ce se naşte ideea unui ritm al recitării, ritm rezultant, altul decât cel al prozodiei fireşti a cuvintelor şi altul decât metrul, dar care le sintetizează pe ambele după importanţa dată de principiul activ al construcţiei artistice. În funcţie de acesta, cele două afecte – cel dat de metru (care este predominant jucăuş, vioi în cazul troheului sau trist, liric, elegiac în cel al iambului etc.) şi cel dat de ritmul prozodic firesc al cuvintelor şi de starea indusă de ele – vor intra în contradicţie afectivă. Această senzaţie de disociere, abatere, contradicţie dintre ele va oferi baza ritmului poeziei. El va crea două efecte antitetice, generând astfel o tensiune a energiei nervoase ce va fi descărcată prin catharsis-ul care le va încheia. Astfel, ritmul iambic este un ritm ascendent din punct de vedere al mişcării (Mihai Eminescu spune „iambii suitori”), dată fiind importanţa mai mare a valorii a doua care deschide spre continuare. 162 Din punct de vedere al afectului produs de succesiunea acestor celule ritmice, vom observa inducerea unei stări lirice, de permanentă tendinţă către ceva care întârzie să apară. O succesiune de ritmuri trohaic induce însă o stare de veselie, de jucăuş, tonic. Tot astfel, orice succesiune de ritmuri îşi are un corespondent afectiv. În raport cu ritmul divers al sistemului tonic, cu accentuarea eterogenă a cuvântului în rostire firească, se vor naşte două afecte. Cu cât vor fi mai diferite – până la opoziţie –, cu atât se va crea mai multă tensiune afectivă, nervoasă, iar împăcarea lor va fi însoţită de o emoţie mai mare – catharsis-ul – care are loc prin coincidenţa lor la un moment dat. Pronunţia noastră păstrează accentuarea firească a cuvintelor, ceea ce atrage destul de frecvent abaterea versului de la schema metrică. Necesitatea unei astfel de delimitări are la origine următorul fapt: cuvintele din vorbirea noastră opun rezistenţă măsurii, care vrea să le aşeze în vers. Propunem un model de recitare după schema rezultantă de mai jos. Ea este însă schematică. În realitate, vom avea o ierarhizare nouă a silabelor accentuate, care sunt tari (cu roşu) şi slabe (cu albastru): „ La stea – ua ca – re-a ră – să – rit ˘ – ˘ ˘ ˘ / ˘ ˘ – – amfibrah Ritm mixt, pir - anapest E-o ca – le-a – tât de lun – gă …” ˘ ˘ ˘ – ˘ – ˘ ˘ – Peon 4 Peon 2 163 Această împărţire binară a podiilor, chiar dacă sunt de valori ternare sau mai mari, se aplică şi pe măsuri, următorul nivel de integrare al podiilor. Cu siguranţă, acesta era efectul (şi nu cauza) recitării pe ritmica ansamblului de abateri de la sistemul tonic, ca şi de la sistemul metric al podiilor. Ia naştere astfel o nouă schemă ritmică, ce va fi norma expresiei proprie revelării adevărului. Cum? Prin conştientizarea şi stăpânirea principiului de construcţie guvernat de contradicţia afectivă a planurilor şi de contradicţia internă a înţelesului imaginilor poetice; din aceste două surse vine percepţia esto-psihologică cu tensionalitatea şi emoţia artistică. Iată deci o posibilă curbă a intonaţiei recitării: La stea – ua ca – re-a ră – să – rit e-o ca – le-a – tât de lun – gă Că mii de ani i-a tre – bu – it lu – mi – nii să ne-a – jun – gă În sens general muzical, ritmul este „evoluţia în timp şi succe- darea organizată pe plan superior – creator, estetic, emoţional – a sunetelor în opera muzicală de artă” (Dr. Giuleanu, Victor, Tratat de teoria muzicii, Editura Muzicală, Bucureşti, 1986, pag. 566). Se deschide astfel o problematică ce poate fi reluată din poziţia subiectivă a oricărui interpret. Important este ca dirijorul să conştientizeze noţiuni elementare de recitare artistică şi să aplice relaţionării cu muzica principiile unei redări poetice juste, expresive şi mai ales bine argumentate. 164 * Menţionăm că materia acestui curs, bazându-se aproape în exclusivitate pe formarea deprinderilor şi reflexelor de integrare într-un ansamblu coral şi de relaţionare cu intenţiile dirijorului, presupune lucrări practice, reluarea şi aprofundarea unei problematici complexe, care se abordează în toate laturile ei încă din primul curs, dar care se va relua la niveluri tot mai profunde pe parcursul întregii facultăţi. Bibliografie selectivă 1. Pinghiriac, Emil, Pinghiriac, Georgeta, Arta cântului şi interpretării vocale, Editura Fundaţiei România de Mâine, Bucureşti, 2003. 2. Botez, Dumitru, Tratat de cânt şi dirijat coral, vol .I, II, 1982, 1985. 3. Bena, Augustin, Curs practic de dirijat coral, Editura Muzicală, Bucureşti, 1968. 4. Dorizo, Alex, Vocea. Mecanisme, afecţiuni, corelaţii, Editura Medicală, Bucureşti, 1972. 5. Gâscă, Nicolae, Arta dirijorală, Editura Didactică şi Pedagogică, Bucureşti, 1982. 6. Popovici, Doru, Muzica corală românească, Editura Muzicală, Bucureşti, 1966. 165 CITIRE DE PARTITURI Prof.univ.dr. PETRU STOIANOV Obiective Disciplina îşi propune următoarele obiective: dezvoltarea la studenţi a capacităţii de operare cu tehnici specifice, constând în transformarea semnelor grafice în dat sonor pe orizontală, în toate cheile, inclusiv în vechile chei corale; dezvoltarea capacităţii de citire ordonată în acelaşi timp pe orizontală şi pe verticală, în sisteme de două, trei sau patru portative, fiecare cu informaţie diferită, în chei diferite. Competenţa astfel obţinută se constituie în bază pentru anul următor de studiu, când – în baza asumării principiilor citirii în chei pe două, trei sau patru voci – studentul poate realiza transpoziţii pentru toate tipurile de instrumente şi pentru toate combinaţiile posibile ale acestora. Semestrul I 1. Conţinutul şi obiectivele citirii de partituri CITIREA DE PARTITURI fiind una dintre cele mai complexe discipline şi, totodată, în egală măsură, „o disciplină muzicală de sinteză teoretică, având ca teoretică şi practică”42, este un curs de sinteză obiectiv principal studierea modului de codificare şi decodificare a partiturii generale, fie ea corală, camerală, simfonică, vocal-simfonică sau de muzică destinată execuţiei scenice: lirico-dramatică, dans (balet). Însuşirea teoretică şi practică a acestei discipline îl formează pe muzician, înzestrându-l cu acele calităţi specifice care îl fac capabil să desluşească şi să înţeleagă integral şi profund sensul operei muzicale de orice gen: cântec (pe mai multe voci, inclusiv instrumentale), cor (a cappella, cu acompaniament sau cu solişti), aranjament instrumental sau vocal-instrumental, lucrare camerală sau simfonică, vocal-simfonică 42 Giuleanu, Victor, Prefaţă la Citire de partituri. Studiul cheilor corale. Texte muzicale din creaţia românească şi universală, Bucureşti, 1983, p. 1. 166 (cantată, oratoriu), operă etc.; ca atare, de această disciplină nu se poate lipsi nici un autentic profesionist în formare, indiferent de formaţia sa viitoare. Fiind prin definiţie o disciplină de mare complexitate – în care percepţia vizuală, audiţia internă şi realizarea la pian a reducţiei structu- rilor sonore acţionează simultan şi sincretic, în continuă şi permanentă potenţare în scopul restrângerii tuturor (sau cât mai multor) linii melodico-ritmico-armonice, fixate prin semiografie clasică şi modernă (sau în combinarea acestor două tipuri fundamentale, cu toate aspectele lor particulare) – citirea de partituri contribuie în mod nemijlocit la formarea personalităţii creatoare a muzicianului cu înaltă calificare profesională, cu activitate în aria vieţii cultural-muzicale sau a învăţământului formativ. Ca atare, ea face parte din programul de studiu al anilor terminali, mai precis după primii doi ani de învăţământ muzical superior, după, sau în paralel cu, perioada în care studenţii au putut face cunoştinţă cu studiul cheilor corale la disciplina Teoria muzicii – solfegiu - dictat, exersând şi conştientizând, în mod practic, aplicarea cunoştinţelor teoretice dobândite. Deoarece disciplina Citire de partituri contribuie în mare măsură la formarea profilului muzicianului complex, fie el profesor, dirijor, compozitor sau muzicolog (fireşte, în proporţie diferită, de la caz la caz, dar necesarmente indispensabilă fiecărei categorii pro- fesionale din cele mai sus menţionate), ea a devenit obligatorie pregătirii de nivel universitar; doar stăpânind-o cu temeinicie şi seriozitate se poate favoriza contactul viu cu opera muzicală, se poate realiza citirea directă a oricărei partituri, de la cele mai simple la cele mai complexe, descoperind astfel procesul de gândire şi creaţie ce a dus la punerea ei în pagină. De asemenea, între beneficiile aduse studentului de acest curs nu trebuie neglijat nici acela al dezvoltării memoriei muzicale, al aprecierii corecte a datelor stilistice sau de interpretare din perspectivă proprie a respectivei partituri, date cernute prin propria personalitate a studentului în lumina unui sumum de cunoştinţe dobândite pe parcursul anilor de formare ca muzician la discipline ca Teoria muzicii, Istoria muzicii, Armonie, Contrapunct şi fugă, dirijat coral etc., date întregite de cunoştinţe şi deprinderi tehnice pianistice, care se vor articula armonios celor ce vor veni să împlinească profilul specializării prin studiul altor discipline: Forme şi analize muzicale, Stilistică muzicală, Estetică, Teoria instrumentelor şi orchestraţie etc. Doar astfel, procesul ascultării inteligente ş i conştiente a muzicii – fie că este vorba despre profesorul de muzică, fie că este vorba despre 167 dirijorul de cor, de orchestră, de creatorul de muzică sau de comentatorul acesteia – poate avea, şi chiar se cere să aibă, într-un procent însemnat, replica recreării parţiale sau integrale a partiturii de către cel care o analizează sau doar o ascultă şi care se dovedeşte a fi un muzician avizat, în postura de cercetător activ, de descoperitor al celor mai ascunse intenţii încifrate de compozitor în paginile hârtiei cu portative. Doar astfel, printr-o interpretare direct la pian după partitura de orchestră, se pot reda „cât mai fidel sonorităţile ei reale într-un tempo, dinamică şi ritm just şi, după posibilităţi, cât mai apropiat de timbrurile orchestrale, cu o eventuală reprezentare simultană a tot ce nu poate fi cântat la pian, realizată cu ajutorul unui auz interior bine dezvoltat” consideră Anosov43. Acelaşi autor, în urma unei practici îndelungate la catedră, adaugă: „În acest caz, este normal ca factura orchestrală existentă să fie schimbată, adeseori, cu una mai corespunzătoare pentru pian, fără a dăuna totuşi sonorităţii reale a lucrării, adică, având cea mai mare asemănare cu sonoritatea orchestrală”. Necesitatea practicii instrumentale în cazul disciplinei de partituri este esenţială, deoarece ea vine să confirme justeţea opţiunii studentului în cazul realizării reducţiilor (transcripţiilor). Într-o primă fază, ceea ce primează sunt cunoştinţele solide şi deprinderile de solfegiu, iar aceasta presupune descifrarea şi citirea corectă, cu relativ mare uşurinţă a oricărui text muzical notat pe cel puţin un portativ în oricare din cheile corale; acestui prim stadiu i se adaugă cel al citirii pe două portative în două chei diferite, în toate combinaţiile posibile ş.a.m.d. tul a doi ani de studiu Astfel, se va ajunge, treptat, la capă (52 săptămâni), la stadiul superior, cel dorit, al realizării instantanee a reducţiei întregului angrenaj orchestral notat de compozitor într-o partitură simfonică, vocal-simfonică sau muzică destinată scenei (dans, balet sau creaţii lirico - dramatice) cu sau fără instrumente transpozitorii – indiferent de complexitatea ei sau de numărul de voci – şi la redarea acesteia printr-o obişnuită execuţie pianistică: cea prin care, doar cu ajutorul a două mâini, armonia de bază a texului muzical sintetizează şi particularizează datele întregului. Conţinutul disciplinei se desfăşoară cronologic prin însuşirea tehnicii diferitelor tipuri de scriitură, de la stilul preclasic (baroc), cu chei 43 Anosov, N.P., Citirea partiturilor simfonice, Editura Muzicală, Bucureşti, 1963, p. 6. 168 suprapuse basului cifrat, ajungându-se – în final – la scriitura orchestrei simfonice cu complicatele sale etajări de instrumente transpozitorii. La acestea, se adaugă – acolo unde este cazul – solfegierea, concomitentă cu realizarea pianistică, a unei linii melodice vocale sau instrumentale cu acompaniament, având caracter de improvizaţie prin soluţionarea basului cifrat, ştiinţa transformării facturii orchestrale în factură pianistică – adică reducerea sintetică a conglomeratelor grafice ale codificării partiturii generale la posibilităţile de redare sonoră ale unui instrument cu claviatură etc. Pentru ca procesul stăpânirii acestei discipline în toate aspectele ei să fie facilitat în mod considerabil, studenţii trebuie deprinşi să dorească să descifreze, să citească partituri, la început simple, apoi din ce în ce mai complicate, fără a pierde din vedere osatura armonică, punând – totodată – în valoare factorii de culoare, acele părţi ce individualizează articularea discursului muzical în fiecare segment al acestuia, liantul ce asigură interdependenţa vocilor, detaliile semnificative sau pasajele în care demersul componistic „se cere” subliniat, evidenţiat în prim plan – totul cu respectarea indicaţiilor de tempo, de nuanţe sau de „stări” notate de compozitor. cum consideră marii pedagogi Imperios necesare sunt – după dedicaţi studierii acestei discipline – „contactul direct, decifrarea şi interpretarea nemijlocită a operei de artă”. 44 Acest contact direct, la rândul lui, trebuie să fie o preocupare susţinută şi continuă, dublată de mijloacele mecanice sau electronice ce stau la îndemâna studenţilor, dar niciodată înlocuită de acestea, pentru că nici un tip de audiţie sau vizionare pe casetă video (inclusiv cu partitura în faţă) a unui concert nu poate ţine locul descifrării respectivei partituri la pian. Tuturor acestora li se poate adăuga – potrivit nivelului de cunoştinţe acumulat de student sau capacităţii sale de sinteză teoretică şi redare cu mijloace specifice, pianistice, potrivit şi sensibilităţii proprii – un coeficient variabil de interpretare personală, de trăire afectivă şi recreare a partiturii, de transmitere a mesajului ideilor muzicale cuprinse în aceasta. În plus, recrearea partiturii la pian prin descifrarea ei oferă studentului, viitor muzician, satisfacţia descoperirii unor amănunte semnificative, a frumuseţii derulării fenomenului muzical, a procedeelor realizării muzicale pentru care a optat compozitorul şi, mai mult decât 44 Grefiens, Vinicius, Cuvântul autorului, în Curs practic pentru citire de partituri. Citirea în chei, Editura Muzicală, Bucureşti, 1966, p. 7. 169 atât, a reluării – pe pasaje – a unor fragmente, a stăruirii asupra lor, pentru a se putea sonda adâncimea gândului creator. În acest fel, citirea de partituri este dublată şi de o privire analitică ce poate conduce la trăirea la alte cote a fenomenului descoperirii şi redescoperirii continue, inclusiv a unor trasee ce păreau cunoscute şi familiare, dar care oferă noi perspective din care pot fi analizate sau din care pot fi făcute legături subtile cu alte coordonate, până atunci neglijate sau lăsate pe alt plan. Doar aşa se poate face o analiză, cât mai aproape de a fi exhaustivă, a substanţei muzicale, pentru că doar din desele opriri – cauzate inclusiv de dificultăţi de redare tehnică, la pian – şi din revenirile frecvente pe aceleaşi trasee se poate obţine tabloul complexei texturi muzicale, dezvăluind, cât mai aproape de adevărul ultim, gândirea compozitorului şi maniera sa de instrumentaţie, de tratare motivică, de intersectare de stări. Chiar dacă propria execuţie poate fi imperfectă, nimic nu poate fi egalat de momentul în care lucrarea trece – la propriu – „prin propriile tale degete şi care, într-un fel, nu poate fi egalată nici de cea mai strălucită interpretare audiată la pickup, magnetofon sau radio”.45 Pentru ca acest proces, deosebit de complex, să fie în mod considerabil mai uşor de stăpânit de către student, iar deprinderile pe care le presupune pregătirea studenţilor să se formeze în mod logic, legic şi ritmic, este necesar ca „paşii” să fie foarte judicios gândiţi, iar citirea de partituri să urmeze – în mod obligatoriu – un parcurs de la simplu şi atractiv la din ce în ce mai dificil şi mai incitant, astfel încât învăţarea să se poată face exclusiv în mod activ, prin descoperire, oferind studentului satisfacţii majore de ordin estetic, demonstrându-i că doar o practică şi un exerciţiu susţinut îl pot pune – fără mijlocitor - în faţa frumuseţilor şi bogăţiei de idei a oricărei partituri. În consecinţă, materialul muzical aferent parcurgerii etapelor studiului acestei discipline este de aşa manieră conceput, ordonat, prelucrat şi sintetizat, încât să ofere satisfacţia lucrului direct cu partitura prin rezolvarea celor mai variate situaţii ce pot fi întâlnite în studiul individual al studentului. Dar, pentru a se putea fundamenta în mod gradat tot acest eşafodaj de cunoştinţe şi deprinderi, este imperios necesar ca respectivul curs să se bazeze – din start – pe cât mai multe şi mai variate analize de ordin formal, armonic, de morfologie şi sintaxă a textului muzical, de 45 Idem. 170 stilistică muzicală aplicată prin recurgerea la un bogat material, cu piese de referinţă din literatura corală sau instrumentală – pentru început – apoi din cea camerală, simfonică şi, în cele din urmă vocal-simfonică, totul într-o ordonare ce vizează marile epoci creatoare, curentele, direcţiile şi orientările semnificative ale artei sunetelor concretizate în succesiunea: creaţie preclasică, apoi cea clasică, compozitorii romantici, exponenţii şcolilor naţionale de secol XIX sau XX, reprezentanţii impresionismului, ai expresionismului, ai modernismului, postmo- dernismului şi, nu în cele din urmă, creatorii contemporani, cu accentul pus pe creaţia românească. În acest fel, orizontul cultural – în general – şi cel muzical – în special – al studentului se îmbogăţeşte substanţial prin parcurgerea „pe viu”, prin experienţă personală, a unor partituri despre care a studiat, pe care le-a audiat sau chiar le-a interpretat fie în postura de membru al ansamblului coral, fie din cea practică –, dar dintr-o altă perspectivă – cea a dirijorului de formaţie corală. conferă Prin conţinutul şi obiectivele stabilite, această disciplină viitorului muzician statutul de complexitate necesarmente subînţeles, făcându-l pe acesta să tindă în permanenţă spre definirea cât mai precisă a ţelurilor sale imediate şi de perspectivă, stimulându-i, totodată, spiritul competitiv, creator în domeniul interpretării muzicale, deschizându-i noi şi noi orizonturi în abordarea complexă a fenomenului muzical şi lărgindu-i orizontul de cunoaştere şi înţelegere. Mai mult, citirea de partituri îi devine instrument de lucru necesar în cazul în care – dincolo de nevoile sale personale de a parcurge, a analiza şi a putea asculta prin contact nemijlocit orice partitură integrală sau pe fragmentele dorite – este nevoie de a exemplifica diferite procedee componistice sau originalitatea opţiunii compozitorului în faţa unui auditoriu: comunicări ştiinţifice, conferinţe, emisiuni de radio sau de televiziune, activitatea de secretariat muzical, cea de îndrumător al unor formaţii artistice în învăţământul muzical sau general la toate nivelurile. Pentru o parcurgere judicioasă a programului de lucru propus de autor în acest volum este necesară familiarizarea studenţilor cu citirea în absolut toate cheile; este ştiut faptul că, de regulă, majoritatea celor care se îndreaptă spre o carieră de muzician cunosc – fie din studiul asiduu sau doar cunoaş terea unui instrument, fie din practica citirii unei melodii vocale ori corale – cu precădere citirea notelor în cheia Sol, numită şi cheia de violină. Citirea în această cheie este, de altfel, una din cerinţele învăţământului muzical în învăţământul de cultură generală, la obiectul „Muzică”, iar deprinderile unei citiri corecte se realizează în mod continuu pe parcursul şcolarizării la nivel primar şi 171 gimnazial, fiind continuat – în date modificate în funcţie de programa analitică – în cursul liceal. Din această cauză, cea mai mare parte a celor care vin în învăţământul superior muzical – fie că au urmat sau nu un liceu de specialitate sau o şcoală de artă – sunt familiarizaţi cu citirea în această cheie, desenul ei devenind în timp şi un simbol pentru ideea de muzică. În aceeaşi direcţie, a cunoaşterii citirii în chei, se poate afirma şi că o parte – mai redusă, e drept – din absolvenţii învăţământului preuniversitar cunosc citirea în cheia Fa, numită şi cheia de bas; de regulă, aceştia sunt şi cunoscători ai pianului, instrument la care nu se poate cânta decât cunoscând atât cheia Sol – în care se notează partiturile destinate mâinii drepte (de regulă, porţiunile de la registrul central al pianului spre cel acut), cât şi cheia Fa - în care se notează partiturile destinate mâinii stângi (îndeobşte porţiunile de la registrul central al instrumentului spre cel grav). Cunoaşterea acestor două chei şi citirea cu uşurinţă, concomitent în ambele chei, exprimarea cu agilitate ş i redarea înţelesului muzical al partiturii notate cu ajutorul lor stau la baza formării unei tehnici de abordare şi de citire a partiturilor în învăţământul superior muzical. Aşadar, o primă etapă a cursului de CITIRE DE PARTITURI va fi cea a parcurgerii materialului didactic necesar însuşirii unei corecte citiri în chei, pornind chiar de la combinaţia a doar două chei, respectiv cea mai frecventă combinaţie, întâlnită în partiturile pianistice sau în reducţii pentru pian ale tuturor opusurilor destinate unui număr de două sau mai multe instrumente, respectiv întreaga literatură camerală, simfonică, vocal-simfonică sau cea destinată scenei (dans, balet sau creaţii lirico-dramatice). În această etapă, studentului i se cer descifrarea, parcurgerea şi stăpânirea unui material didactic format din exerciţii practice de citire simultană în două chei diferite, în combinaţii uzuale sau mai puţin uzuale ale acestora, rezultatul final scontat fiind însuşirea deprinderilor de citire cursivă şi exersarea acestora în sensul dobândirii agilităţii necesare redării la prima vista a oricărei partituri notate în combinaţiile respective de chei. Precizăm că, deşi pentru unii studenţi, buni „cititori”, descifrarea vizuală a unei partituri nu pune reale probleme, acelaşi proces, la care se adaugă ş i etapa secventă contactului vizual, respectiv obligativitatea realizării pianistice, poate genera o serie de impedimente, lesne depăşite printr-un studiu susţinut şi continuu. Deprinderea de a citi bine orice partitură, indiferent de gradul ei de dificultate, este extrem de importantă pentru viitorii muzicieni, deoarece doar aşa se poate pătrunde în esenţa lucrărilor, ei realizând 172 propria lor transcripţie pentru pian, inclusiv pentru cazurile în care aceste transcripţii nu există încă. Dobândirea unei tehnici corecte a cântatului la pian direct după partitura orchestrală poate fi utilizată şi ca aranjament „oral” al oricărui tip de partitură; câştigarea virtuozităţii în a schimba, practic instantaneu, factura orchestrală într-una pianistică face ca studentul să poată decanta „din mers” tot ceea ce este definitoriu pentru respectiva partitură. Nu este avută în vedere doar redarea integrală a partiturii, deşi acesta este scopul final; în funcţie de necesităţi, pentru analiza anumitor momente, pentru ilustrarea lor într-o sesiune de comunicări, conferinţă, la o emisiune de radio sau televiziune, se poate recurge şi doar la decuparea unui compartiment orchestral pentru a evidenţia caracteristici de construcţie sau de împletire a ductului tematic – sarcină în mod evident infinit mai uşoară. Deoarece cursul de citire de partituri se adresează studenţilor care au parcurs şi parcurg în continuare, inclusiv cursul de pian, curs la care se practică citirea în combinaţia cheilor Sol şi Fa, în prezentul ie; curs nu au fost selectate decât puţine exemple în această combinaţ ele, totuşi, există pentru a oferi studenţilor posibilitatea de a cunoaşte şi un alt repertoriu decât cel uzual instrumental, dar şi pentru a le asigura un imbold în studiu. Mai mult chiar, au fost inserate şi studii în combinaţiile cheilor Sol – Sol şi Fa – Fa. Pentru primul an de studiu al disciplinei CITIRE DE PARTITURI, materialul didactic prevede o serie de teme, fiind secţionat în două mari capitole; primul tratează exclusiv două şi trei voci corale, epuizând toate combinaţiile posibile de chei ale acestora, iar cel de-al doilea are în vedere patru voci corale în toate combinaţiile lor posibile. Cursul este conceput pe linia unei progresii, gândite în sensul creşterii dificultăţii de citire şi redare la pian a temelor propuse, în fapt partituri integrale sau fragmente din cunoscute lucrări ale literaturii muzicale ilustrând stiluri, direcţii sau perioade ale istoriei muzicii. Din motive pedagogice au fost utilizate uneori texte muzicale cunoscute, pe care studentul le-a parcurs în anii anteriori la alte discipline, mai ales la solfegiu sau la pian, dar cărora le erau proprii alte chei; de asemenea, uneori, pentru a simplifica citirea, unele măsuri compuse au fost desfăcute în măsurile simple ce le alcătuiesc, iar registrele au fost schimbate. Pentru a da formă finită unui fragment de lucrare, s-a recurs uneori şi la modificarea ultimului acord, determinându-se astfel o cadenţare evidentă, ceea ce nu modifică însă 173 substanţa muzicală a lucrărilor sau a fragmentelor respective, dar oferă studentului sentimentul de încheiere a frazei muzicale. S-a respectat traiectul însuşirii treptate a deprinderilor de citire în chei, mergându-se gradat şi continuu de la problematici cunoscute, bine stăpânite, spre cele noi, cu necesara lor fundamentare atât în plan teoretic, cât şi ca realizare practică, de la simplu la complex. Materialul utilizat constituie un îndreptar la care se pot adăuga oricând alte şi alte teme de citire, eventual propuse chiar de studenţii dornici să îmbogăţească repertoriul disciplinei, eventual prin lucrările studiate de ei la alte discipline: solfegiu, dirijat, coral ansamblu, coral pian, teme de orchestraţie, fragmente analizate la cursul de forme şi analize muzicale, teme de armonie, contrapunct şi fugă etc. În concluzie, citirea de partituri este o disciplină ce presupune cel puţin trei momente în succesiune: − citirea partiturii prin contact exclusiv vizual, fără instrument (ceea ce presupune activarea auzului interior şi a capacităţii de reducţie mentală a planurilor orizontale cu sinteza lor pe verticala acordică); − realizarea instrumentală, la pian, a citirii partiturii orchestrale (ceea ce confirmă în ce măsură reprezentarea partiturii în auzul interior a fost sau nu fidelă originalului). Totodată, citirea de partituri implică şi perfecta cunoaş tere şi stăpânire a altor discipline, anterior studiate sau care se studiază concomitent cu aceasta: − bazele cântatului la pian; − posibilitatea descifrării cu uşurinţă a partiturilor „la prima vedere” la acest instrument; − cunoaşterea teoriei muzicii şi a bazelor solfegiului în chei; − cunoaşterea bazelor armoniei tonale şi modale; − deprinderea de realizare la pian a succesiunilor armonice; − cunoaşterea bazelor gândirii contrapunctului vocal şi instrumental; − deprinderea de realizare la pian a unor planuri polifone; − cunoaşterea principiilor de instrumentaţie, cu particularităţile tehnice şi sonore ale instrumentelor orchestrei simfonice; − cunoaşterea principalelor tipuri de notare pentru instrumentele transpozitorii sau semitranspozitorii. Tehnica citirii de partituri implică: A) Formarea capacităţii de gândire rapidă, analitică şi sintetică, ce se manifestă concret prin redarea corectă a: − notelor scrise în diferite chei; 174 − liniilor melodico-ritmico-armonice dispuse simultan pe mai multe portative în sens omofon sau polifon; − conţinutului muzical notat pentru diferite instrumente transpozitorii. B) Dezvoltarea unei tehnici manuale specifice utilizându-se cunoştinţele dobândite prin studiul pianului sau al altui instrument cu claviatură asemănător pianului, cu posibilităţi armonice sau polifonice de redare a textului muzical. C) Dezvoltarea şi perfecţionarea neîntreruptă a auzului interior – pornind de la solfegiu prin armonie, contrapunct (polifonie) şi orchestraţie – duc treptat la capacitatea imaginării conţinutului real al textului muzical, reprezentat prin semne grafice (semiografie, codificare). Acest auz interior dezvăluie „cititorului” – chiar şi fără producerea concretă a sunetelor – conţinutul structurii (oricât de complexă ar fi aceasta), expresivitatea compoziţiei „citite”. 2. Însemnătatea studiului citirii de partituri: A) Deschide calea către cunoaşterea integrală a operei muzicale şi însuşirea practică a caracteristicilor stilistice ale creaţiei muzicale universale şi româneşti, din toate marile epoci ale istoriei culturilor muzicale, reprezentativă pentru principalele curente, direcţii, orientări stilistice sau estetice. B) Abordând, practic, un bogat şi extrem de variat repertoriu, ia dialectică între creaţia universală şi cea ceea ce reflectă corelaţ naţională, contribuie la instruirea studenţilor, la devenirea lor ca muzicieni profesionişti cu o înaltă calificare profesională, capabili să formeze, la rândul lor, profesionişti meniţi să îndrume formarea tinerilor porniţi pe drumul desăvârşirii lor profesionale ca muzicieni complecşi. Semestrele I-II Tematica lucrărilor practice: • Introducere şi probleme preliminarii • Cheile şi utilizarea lor; citirea la două, trei şi patru voci • Evaluare – prin colocviu (semestrul I) şi examen (semestrul II) 175 • Dezbaterea unor probleme generale de ordin teoretic cu aplicare practică • 4 teme de citire (la alegere) din materia studiată • 1 temă – Citire la prima vedere Îndrumări metodice În scopul perfectei însuşiri a deprinderilor corecte privind citirea de partituri, studentul trebuie îndrumat şi urmărit îndeaproape de cadrul didactic în direcţia unei discipline severe în urmărirea orizon- talei, a liniei melodice scrise într-o anumită cheie; în cazul în care studiul se face pe două voci, în funcţie de nivelul pregătirii pianistice anterioare a studentului se va trece fie direct la citirea pe cele două voci, fie la citirea lor separat şi apoi la asamblarea lor pe fragmente scurte, pe motive sau fraze muzicale, ajungându-se treptat la conjugarea orizontalei cu verticala. Se va acorda o atenţie deosebită respectării indicaţiilor de înălţime şi de durată a sunetelor, totul în datele păstrării riguroase a tempoului enunţat la începutul piesei sau al temei respective. Desigur, indicaţia legată de tempo poate fi, pentru început, eludată, recurgându-se la o mişcare convenabilă celui ce descifrează respectiva partitură; insistăm însă asupra ideii că un tempo – oricare ar fi acesta – o dată propus, va fi respectat pe toată durata piesei, iar apoi, i la redarea tuturor indicaţiilor prin exerciţii repetate, se va ajunge ş partiturii. Abia atunci când nu se mai simte nici o ezitare sau nici o oprire „de control”, nici una „de pregătire” a salturilor sau a momentelor mai dificile, se poate spune că citirea respectivei teme sau respectivului fragment a fost o citire perfectă şi se poate trece la următoarea piesă. Pentru a obţine o astfel de citire continuă, devin obligatorii trecerea, lunecarea privirii spre nota sau notele următoare încă din clipa în care degetele ating clapa (clapele) pentru sunetul dinaintea acesteia sau a acestora, realizându-se astfel dezideratul continuităţii. Acţiunii de mai sus trebuie să i se cupleze în timp şi aceea de lunecare vizuală şi pe verticală, de preferinţă de jos în sus, aceeaşi cu citirea acordurilor în cazul temelor de armonie. În acest fel, privirea va premerge întotdeauna percepţiei conştiente la nivel mental, care, la rândul ei, premerge realizarea practică, actul citirii prin redarea pianistică. Cu timpul, prin practicarea acestui timp de acţiune disciplinată se va ajunge la dorita uniformitate şi continuitate a citirii, prin care – dincolo de corecta redare a unui text muzical scris în chei diferite, fie ele şi mai puţin uzitate – încep să se creeze reflexe şi deprinderi necesare abordării unor partituri din ce în ce mai complexe. 176 Se recomandă, de asemenea, ca studiul citirii de partituri să se facă în mod ritmic, zilnic cel puţin o jumătate de oră, pentru a se putea acorda ritmul vizual - conştientizare - motoric; în cadrul intervalului de timp afectat studiului, se recomandă reluarea pieselor cunoscute, pentru că doar prin repetare se pot sedimenta informaţiile şi se pot forma şi consolida deprinderile. Semestrul I Citirea la două şi trei voci Semestrul II Citirea la patru voci * * * În practică, întâlnim un număr de nouă chei cu ajutorul cărora se realizează notarea sunetelor în partitură. Aşadar, pe lângă cele mai uzitate şi cunoscute chei, respectiv cheile Sol şi Fa, în cadrul acestui curs studenţii fac cunoştinţă cu încă şapte chei şi învaţă – în cazul în care nu ştiau deja – numele acestora, nume ce fac directă trimitere fie la vocile corale, fie – în cazul cheii Sol – la registrul instrumental. Cheile Do: − cheia de sopran – notată pe prima linie a portativului pe linia a doua a portativului − cheia de mezzo – sopran – notată − cheia de alto – notată pe linia a treia a portativului − cheia de tenor – notată pe linia a patra a portativului − cheia de bariton – notată pe linia a cincea a portativului Fiecare din aceste chei indică – prin poziţia lor pe portativ – locul notei Do central, iar utilizarea lor este necesară pentru a degreva scrierea muzicală de liniuţele suplimentare. Astfel, plasarea cheii de sopran şi a celei de mezzo-sopran pe prima şi, respectiv, pe a doua linie a portativului indică, în mod indirect, faptul că notarea sub portativ este minimă. În schimb, cheile de tenor şi bariton, plasate pe liniile a patra şi, respectiv, a cincea, induc informaţia potrivit căreia se preferă notarea pe portativ, conform cu registrul vocii respective. Precizăm că în cazul cheii Do pe linia a cincea – cheia de bariton –, deşi utilizată în veacurile trecute, acum se preferă înlocuirea ei cu cheia Fa pe linia a 177 treia a portativului; se poate spune, aşadar, că, în ceea ce priveşte cheia de bariton, aceasta se prezintă sub două forme: cheia Do pe linia a cincea şi cheia Fa pe linia a treia. Cheile Do au fost frecvent întrebuinţate în trecut exclusiv pentru notarea părţilor vocale, motiv pentru care se şi numesc – din perspectiva prezentului – „vechile chei corale”. Toate registrele vocale, întregul diapazon al vocilor omeneşti puteau fi notate în cele cinci chei Do, la care se adaugă cunoscuta cheie Fa pe linia a patra: „cheia de bas”. Trei din cheile Do – mai precis cheile de sopran, de mezzo- sopran şi cea de alto – erau utilizate pentru scriitura partiturilor feminine şi a vocilor de copii. Facem menţiunea că doar la două dintre ele: cheile de sopran şi de alto, se recurgea cel mai des, cheia de mezzo- sopran apărând în partituri doar sporadic. Pentru vocile bărbăteşti apăreau în prim plan alte trei chei: cheile Do de tenor, de bariton şi cheia Fa „de bas”; deoarece pentru diapazonul vocii de bariton se prefera cheia Do pe linia a cincea, cheia Fa pe linia a treia – destinată notării aceleiaşi voci – avea o mai restrânsă utilizare. În concluzie, ansamblul obişnuit al celor patru voci omeneşti se i al unei chei Fa. nota în partiturile corale cu ajutorul a trei chei Do ş Şi partiturile instrumentale beneficiau de notare în cheile Do; avem în vedere cheia de alto – în care şi astăzi se scrie pentru violă, iar în trecut se întrebuinţa pentru viola da braccio sau pentru viola d’amore şi, uneori, pentru trombon – şi cheia de tenor, aceasta din urmă fiind utilizată pentru trombon, fagot, violoncel şi, ocazional, pentru contrabas. Cele două chei Sol sunt următoarele: – cheia de violină – pe linia a doua a portativului; – cheia veche franceză – pe prima linie a portativului. Dacă prima cheie este deosebit de cunoscută, dată fiind întrebuinţarea ei frecventă, mai ales în partiturile contemporane, în această cheie fiind notate pe partitură majoritatea instrumentelor din orchestră – de la cele de suflat (cu excepţia fagotului în registrul lui, nu foarte înalt) sau percuţie (cu excepţia timpanelor şi a tobei mari) la harpă, pian şi violină. Doar pentru registrele foarte înalte ale violei, violoncelului şi contrabasului se apelează la cheia Sol. În ceea ce priveşte partiturile corale, din cea de-a doua jumătate a secolului XIX acestea au început să fie notate majoritar în cheia Sol – vocile de sopran, alto şi tenor – şi Fa- vocea de bas. 178 Menţionăm că efectul vocii de tenor este la o octavă în grav faţă de notarea pe portativ. Cazul vechii chei franceze este special, ea fiind extrem de rar întâlnită; cel mai celebru caz îl constituie utilizarea ei în ştima celor două flaute din Concertul brandenburgic nr. 4, în Sol major de Johann Sebastian Bach. Cele două chei Fa sunt următoarele: – cheia de bas – pe linia a patra a portativului; – cheia de bariton – pe linia a treia a portativului. Ca şi în cazul cheilor Sol, şi aici, una din cheile Fa, respectiv cea de bas, este mai cunoscută, în special pianiştilor. Aceeaşi cheie are şi rol de cheie suplimentară pentru corn şi serveşte ca valabilă pentru clarinetul bas şi trombonul bas. În partiturile vocale, cheia de bas serveşte la notarea acestei voci, precum şi a celei de bariton. Cheia Fa pe linia a treia se întâlneşte extrem de rar, ea fiind prezentă exclusiv în vechile partituri corale. Doar cunoscând şi practicând la nivelul cel mai înalt citirea în toate cheile de mai sus se poate accede la eficienţă şi perfecţiune în citirea de partituri. Ca atare, studiul disciplinei va pune accent pe dezvoltarea deprinderilor de citire în una, două sau trei chei, în diferitele lor combinaţii; scopul final este ca citirea în oricare din in utilizate în practica zilnică să devină la fel de cheile mai puţ familiară ca şi citirea în cheile de violină şi bas. Citirea în chei pe două, trei şi patru voci Cursul de citire de partituri se desfăşoară – conform cu planul de învăţământ – pe parcursul a doi ani de studiu, respectiv anii III şi IV (semestrele 5, 6, 7, 8), anului III revenindu-i primul mare capitol al cursului: Studiul practic pentru citirea în chei, iar anului IV – Studiul transpoziţiei. În volumul de faţă al Sintezelor, sunt oferite 20 de teme de studiu – lucrări originale – eşalonate gradat: – două voci: • cheia Sol cu cheile Do 1, Do 2, Do 3, Do 4 şi Fa 3 (nr. 1 – 6); • cheia Fa cu cheile Sol, Do 1, Do 2, Do 3, Do 4 (nr. 7 – 10). Pentru a facilita accesul studenţilor la citirea în chei pe două voci, cursul îşi propune un traseu de la simplu la complex; faţă de cele 179 notate în volumul de faţă, exemplele ar fi putut continua cu diferitele combinaţii de chei: Do 1 – Do 2; Do 1 – Do 3; Do 1 – Do 4 etc.; – trei voci în diferite combinaţii (nr. 11 – 17), exemplele putând aborda şi alte combinaţii de chei în afara celor propuse; – patru voci – în vechile chei corale (nr. 18 – 20), exemplele putând continua în diferitele combinaţii ale acestor vechi chei corale. Exerciţii de citire în chei – exemple muzicale din creaţia universală – 180 181 182 183 184 185 186 187 188 189 190 191 192 193 194 195 196 197 198 199 200 201 202 203 Bibliografie selectivă 1. Grefiens, Vinicius, Curs practic de citire de partituri. Citire în chei, Editura Muzicală, Bucureşti, 1968. 2. Grefiens, Vinicius, Odăgescu, Irina, Studii practice pentru citire în chei la două voci, Litografia Conservatorului de Muzică, „Ciprian Porumbescu”, Bucureşti, 1972. 3. Velehorschi, Alexandru, Studiul transpoziţiei, Editura Didactică şi Pedagogică, Bucureşti, 1968. 204 FORME MUZICALE Conf. univ. dr. MAIA CIOBANU Obiective Studiul formelor muzicale are o importanţă specială pentru învă- ţământul muzical universitar. Faptul că această disciplină este abordată în ultimii doi ani relevă maturitatea gândirii pe care studiul formelor muzicale îl reclamă; este evidentă necesitatea acumulării unei anumite cantităţi de informaţii din domenii esenţiale ale pregătirii unui viitor muzician profesionist: teoria muzicii, istoria muzicii, armonia, contrapunctul, citirea de partituri, pianul etc. – informaţii care să preceadă studiul formelor muzicale. Înţelegerea şi aprofundarea arhitecturii sonore reclamă matu- ritate artistică şi profesională, bazată pe acumularea unor informaţii bazate pe domeniile mai sus amintite. Există o anume complementaritate a tuturor disciplinelor unui an universitar şi există o complementaritate a programelor acestor discipline în vederea formării unui viitor profesionist al ştiinţelor muzicale, a unui muzician care să posede atât cunoaşterea, cât şi a şi arta educaţiei. sensibilitatea ce fac posibile ştiinţ Un profesor de muzică este un profesor mai puţin obişnuit şi lui i se cer calităţi deosebite: el trebuie să fie pedagog, dar şi artist, să aibă acces la informaţii de ultimă oră şi în acelaşi timp să urmărească continuitatea tradiţiei, să-şi utilizeze raţiunea, dar şi intuiţia, ştiinţa şi instinctul muzical. Cunoaşterea formelor muzicale contribuie la formarea studen- tului ca viitor profesor şi îl împlineşte ca profesionist al artei sunetelor. Studiul formelor muzicale este necesar viitorului profesor de muzică, căci în acest fel el va avea la îndemână uneltele cele mai 205 potrivite pentru a facilita elevilor accesul la comunicarea în şi prin muzică, relevarea Sensului prin şi datorită structurii sonore. Cunoaşterea formelor muzicale este necesară dirijorului pentru a-şi elabora – în cunoştinţă de cauză – cea mai eficientă strategie interpretativă, capabilă a pune în evidenţă valenţele partiturii. Ea este o condiţie obligatorie pentru muzicianul creator, căruia îi descoperă legile esenţiale ale discursului muzical. În acelaşi timp, studiul formelor muzicale completează, unifică şi redimensionează cunoştinţele dobândite graţie celorlalte discipline muzicale, precum teoria şi istoria muzicii, armonia şi contrapunctul, pianul şi citirea de partituri. I. Concepte fundamentale 1. Formă muzicală şi gen muzical Forma muzicală şi genul muzical sunt termeni care reclamă o bună definire. spândire a Numeroşi teoreticieni au observat prea larga ră confuziei dintre cele două noţiuni, alimentată şi de faptul că termeni precum „lied”, „rondo”, „sonată”, „fugă” au semnificaţii bivalente desemnând atât forma, cât şi genul muzical. Menţionăm înlocuirea frecventă a termenului „gen” cu „muzică” („muzică camerală”, „muzică simfonică”). Folosirea alternativă a termenului de „muzică” ca înlocuitor al celui de „gen” agravează confuzia, cuvântul „muzică” având un caracter generalizant şi ambiguu. Genul coral, de exemplu, înglobează nu numai „muzica laică”, ci şi pe cea „religioasă”, nu numai „muzica cultă”, ci şi pe cea „tradiţională”. În sfârşit, neclaritatea se accentuează atunci când se practică antagonisme de tipul „muzică serioasă” versus „muzică de divertis- ment” – în care caz semnificaţia termenilor este mult prea vagă. O altă confuzie apare între noţiunea de formă şi cea de principiu de lucru. Se confundă adesea forma temei cu variaţiuni cu principiul variaţional, forma de fugă cu principiul de lucru de tip polifonic etc. 206 Genul muzical defineşte o piesă muzicală din punct de vedere al: 1) sursei sonore; 2) structurii (incluzând date asupra tiparului arhitectonic, asupra sintaxei folosite etc.); 3) caracterului; 4) (uneori) destinaţiei sociale. În toate cazurile expuse mai sus, genul muzical poate opera delimitări cu caracter general sau specific. Astfel, sursa sonoră este delimitată în mod general atunci când nu se precizează componenţa exactă a formaţiei folosite („genul cameral”, genul „simfonic” sau cel „coral”); ea este delimitată specific atunci când termenul clarifică numărul şi tipul instrumentelor (al vocilor) folosite: de exemplu, genul „cvartet de coarde” desemnează o lucrare destinată unei formaţii compuse din 2 viori, o violă şi un violoncel. Structura sonoră poate indica în mod general categoria sintactică folosită (genuri polifonice, omofone); ea poate delimita atât varianta structurii sintactice folosite, cât şi forma piesei respective. Astfel, genul de sonată include informaţia asupra arhitecturii folosite în interiorul piesei respective, indicând prezenţa formei de sonată (de obicei în prima parte, cunoscută şi ca allegro de sonată), dar şi a altor forme tipice ciclului de sonată (forma de lied, de rondo, eventual de temă cu variaţiuni etc.). Caracterul unui gen poate fi delimitat, de asemenea, la nivel general sau specific, ca şi în cazul sursei sonore. Se vorbeşte astfel la modul general de „muzică uşoară”, „muzică populară” etc. Diferenţa între două genuri precum cantata şi oratoriul constă atât în amploarea, cât şi în caracterul lor specific. De exemplu, cantata este un gen liric şi de lungime medie, în timp ce oratoriul aparţine epicului şi este o lucrare de mare întindere. Clasificări precum „gen clasic” sau „gen romantic” arată criteriul estetic şi stilistic, în timp ce dihotomia „gen laic” – „gen religios” delimitează destinaţia şi funcţia muzicii respective din punct de vedere religios. Există termeni care indică genul muzical atât din punct de vedere al sursei sonore, cât şi al caracterului lor. Un bun exemplu este genul de „operă”: o lucrare de mare întindere destinată unui ansamblu orchestral, cor mixt, solişti, eventual balerini, cu caracter teatral, implicând prezenţa unui scenariu literar etc. Genul muzical poate preciza, în unele cazuri, o anumită destinaţie socială şi/ sau spirituală. Ea este evidentă în cazul 207 marşului, al imnului, al muzicii denumite „de promenadă” sau al celei de „cafe - concert” ori mai nou „disco”, „dance”, „house”. Spre deosebire de genul muzical care ne furnizează circumstanţele concrete, imediate, reale ale muzicii respective, forma muzicală descrie structura şi tipologia unei lucrări. Din această cauză, conceptul de formă muzicală are un caracter abstract. Aceeaşi formă se regăseşte în cele mai diferite circumstanţe din punct de vedere al sursei sonore, al caracterului muzicii sau al destinaţiei sale sociale şi/ sau spirituale. O formă muzicală poate fi închisă sau deschisă. O formă muzicală este închisă atunci când încadrarea sa în timp este determinată, finită. Dimpotrivă, o formă muzicală are caracter deschis atunci când se înscrie pe o axă a timpului cu caracter infinit. Cursul de faţă examinează în primul rând formele academice clasice, forme care se înscriu în categoria formelor închise, urmând ca structurile deschise să fie analizate în cursul destinat anului IV. Arhitecturi muzicale în timp şi în afara timpului Iannis Xenakis deosebeşte „arhitecturi muzicale în timp, în afara timpului şi temporale”. Scara muzicală este dată ca exemplu de în afara timpului. arhitectură Asemenea acesteia, orice formă muzicală se înscrie în sfera structurilor „hors temps”, în timp ce desfăşurarea propriu-zisă a unei muzici apare ca un fenomen temporal. Consideraţiile lui Xenakis evidenţiază caracterul universal al formelor muzicale, legătura acestora cu structuri aparţinând altor sfere ale existenţei umane, ca şi cu structurile cosmice esenţiale. Importanţa sistemului tonal în evoluţia formelor şi genurilor muzicale Formele muzicale au o strânsă legătură cu limbajul muzical. Se vorbeşte, de aceea, pe drept cuvânt, despre formele muzicii tonale, cristalizarea şi evoluţia ulterioară a sistemului major-minor fiind decisive pentru configurarea principalelor forme ale clasicismului şi romantismului muzical. Aşa cum se va vedea mai departe, elementele morfologiei muzicale „clasice” (celulă, motiv, frază, perioadă) sunt constituite în funcţie de sistemul tono-modal şi activează conform principiilor acestuia. Diferitele secţiuni ale formelor de lied, ale rondo-ului sau ale sonatei se succed în virtutea principiului contrastului tonal, iar în concretizarea acestuia se manifestă legile armoniei tonale clasice. 208 Bitematismul tipic sonatei clasice se bazează şi se justifică graţie bipolarităţii tonale demonstrate în secţiunea Expoziţiei. Aşa cum vom vedea, în cazul formelor circumscrise sistemului tono – modal – forme care constituie corpul de bază al cursului nostru –, criteriul tonal este esenţial în determinarea arhitecturii unei piese muzicale. Din această cauză, studierea formelor muzicale nu este posibilă înaintea cunoaşterii teoriei şi armoniei clasice. Evoluţia formelor şi genurilor muzicale este strâns legată de evoluţia limbajului muzical. Vom observa astfel că aportul romantismului la dezvoltarea formelor muzicale se manifestă, în primul rând, prin emanciparea armoniei, prin libertatea mai mare a modulaţiilor, prin inovaţiile care duc concomitent la îmbogăţirea limbajului tonal şi la dezvoltarea formelor muzicale. Amintim în acest sens că revoluţia operată de Wagner a cărui gândire a schimbat radical concepţia muzicală asupra formei muzicale în teatrul de operă, şi nu numai, se bazează în primul rând pe o altă concepţie asupra evoluţiei ră de armonice şi, mai ales, pe o altă concepţie asupra modulaţiei, fă care conceptul „melodiei infinite” nu ar fi fost posibil. Influenţa altor sisteme de organizare a sunetului asupra formelor şi genurilor muzicale Existenţa şi istoria formelor, a genurilor muzicale se manifestă în strânsă legătură cu diferitele sisteme de organizare a sunetului. Astfel, concepţia modală bizantină determină, la rândul ei, structurarea discului muzical într-o formă specifică, ce depinde de strategia tipică modulaţiei în gândirea modală bizantină. În momentul introducerii aleatorismului ca principiu de organizare a discursului muzical, John Cage adoptă hazardul nu numai în organizarea melodică, ci şi în forma muzicală pe care o promovează consecvent. La rândul său, Olivier Messiaen propune, o dată cu „valoarea adăugată”, şi structuri adăugate, care schimbă echilibrul formei muzicale. În orice epocă, şi în stil, impactul sistemului de organizare a sunetului asupra formelor şi genurilor muzicale este esenţial. 2. Morfologie muzicală Elementele discursului muzical: celula, motivul, fraza, perioada. Asemenea discursului verbal, şi în cazul celui sonor se distinge i se pot discerne, la nivelul microstructurii, părţile construcţia frazelor ş constitutive ale acestora: celula şi motivul. 209 Celula este cea mai mică unitate a discursului muzical, conţinând o anumită caracteristică la nivel melodic şi/sau ritmic aptă să determine traiectoria discursului muzical. Celula muzicală poate avea un caracter: a) preponderent melodic Ex. 1 R. Schumann, Prima durere (Album pentru tineret) b) preponderent ritmic Ex. 2 S. Prokofiev, Capriccio (Cenuşăreasa) c) mixt ritmico – melodic Ex. 3 S. Prokofiev, Marş Spre deosebire de motiv, celula muzicală nu are independenţă proprie. Vom defini motivul muzical drept cea mai mică unitate sonoră având în sine un înţeles complet, motivând un proces ritmico – melo- dic şi armonic care se organizează mai departe în frază, perioadă etc. Motivul este alcătuit din minimum două celule. Ex. 4 S. Prokofiev, Marş Două sau mai multe motive formează o frază muzicală. Fraza muzicală este unitatea de bază a discursului muzical. Ea reprezintă cea mai mică unitate de sens. Lungimea ei ţine până la prima cadenţă armonică bine afirmată. Nu există o lungime prescrisă a unei fraze muzicale; întinderea şi forma acesteia variază în funcţie de 210 alte coordonate, precum categoria sintactică sau stilul în care se încadrează textul muzical respectiv. Se poate distinge o desfăşurare - tip a frazei muzicale, desfă- şurare care a fost asimilată unui arhetip sonor: incipit - ascensio - climax - descensio - finalis În fraza clasică sunt prezente de obicei toate elementele de mai sus. Ex. 5 F. Mendelsohn – Bartholdy, Cântec veneţian op. 62 nr. 5 (Cântece fără cuvinte) Există însă şi alte tipuri de fraze, în care unul sau altul dintre elementele menţionate nu este prezent, sau anumite elemente se suprapun. Astfel, în aşa numita „ melodie infinită”, finalis-ul unei fraze coincide cu incipitul următoarei fraze: în formele deschise este tipică absenţa climaxului etc. În ceea ce priveşte fraza clasică, putem opera două clasificări importante: 1) din punct de vedere al finalis-ului; 2) din punct de vedere al simetriei organizării. Din punctul de vedere al finalis-ului, se pot discerne: a) Fraza deschisă (când finalis-ul se bazează pe un element al acordului dominantei sau pe un înlocuitor al acestuia), numită şi „întrebare” sau „antecedentă” (când se închide cu o cadenţă întreruptă sau imperfectă). 211 b) Fraza închisă (când finalis-ul se concretizează pe un element al acordului de tonică sau pe un înlocuitor al acestuia), numită şi „răspuns” sau „consecventă”. În practica muzicală există o paletă nuanţată între caracterul deschis şi caracterul închis al unei fraze muzicale, justificată de complexitatea limbajului armonic. Astfel, ambiguitatea semnificaţiei stării a II-a acordului treptei I trimite spre zona dominantei, iar versatilitatea treptei a III – a, care se poate substitui atât treptei I, cât şi treptei a V-a, oferă o dublă interpretare etc. Din punctul de vedere al simetriei organizării, frazele pot fi: a) simetrice; b) asimetrice. Simetria poate fi evaluată la nivelul frazei în sine, a cărei microarhitectură are o factură simetrică atunci când, de exemplu, fraza respectivă este formată din două motive egale ca durată şi având o construcţie similară. În acest caz, fraza respectivă este simetrică faţă de ea însăşi. sau asimetrică faţă de o altă frază. O frază poate fi însă simetrică Astfel, două fraze sunt simetrice între ele atunci când au acelaşi număr de motive, cu aceeaşi durată şi aceeaşi microstructură. Menţionăm că muzicologii de orientare franceză numesc fraza – propoziţie, iar perioada – frază. În muzica clasică există un caz de „hipersimetrie”: cvadratură clasică bazată pe o înlănţuire motiv-frază-perioadă în care numărul de măsuri al acestor componente ale discursului muzical este multiplul cifrei 2. Atunci când mai multe fraze se juxtapun, fără a se îngloba în unităţi superioare, ele formează un lanţ de fraze. Perioada - element superior frazei - este alcătuită din două sau mai multe fraze. Ca şi fraza muzicală, perioada poate fi: închisă sau deschisă, sau asimetrică. Perioada poate fi simplă, dacă este alcătuită din simetrică două fraze în raportul întrebare/răspuns (antecedent/consecvent), terminându-se de obicei cu o semicadenţă. Perioada simplă poate fi: simetrică sau asimetrică, tonal deschisă sau tonal închisă. Perioada complexă este formată din mai mult de două fraze. Se pot observa, de asemenea, perioade amplificate şi perioade reduse. Termenul de „temă muzicală” necesită clarificări, datorită faptului că tema muzicală, deşi definită ca o categorie morfologică, îşi constituie caracteristicile în funcţie de sintaxa muzicală în care funcţionează. 212 În cazul temei muzicale, încărcătura semantică este cea mai vizibilă, ca şi rolul său în evoluţia discursului sonor. S-a vorbit şi se vorbeşte, de aceea, de forme tematice, de caracter tematic, de principiu tematic, de forme mono sau bitematice. Tehnici de prelucrare şi dezvoltare a elementelor discursului muzical în funcţie de parametrii sonori Tehnicile de prelucrare a sunetului se constituie în funcţie de parametrii sunetului, în primul rând în funcţie de parametrii înălţime şi durată. Astfel, transformările înălţimii se concretizează în: 1. Repetare - respectiv, reluarea frecvenţelor iniţiale: Ex. 6 B. Britten, Vals 2. Transpoziţie – respectiv, transpunerea la un anumit interval, suitor sau coborâtor, a intervalelor modelului. Variantele transpoziţiei sunt secvenţarea (sau progresia) şi imitaţia. Dacă transpoziţia se face la aceeaşi voce şi urmează nemijlocit modelul, atunci fenomenul se numeşte secvenţă sau secvenţare: Ex. 7 B. Britten, Temă cu variaţiuni Dacă transpoziţia se face la altă voce şi apar unele derogări de la modelul iniţial, fenomenul se numeşte imitaţie. Ex. 8 J. S. Bach, Invenţiunea nr.8 la 3 voci în Fa major 3. Inversare – păstrarea succesiunii intervalelor din punct de vedere cantitativ şi calitativ, schimbându-se sensul lor. Procedeul este raportat la axa verticală (spaţială): 213 Ex. 9 4. Recurenţă – citirea şirului de frecvenţe de la sfârşit spre început, perioada repetată la axa orizontală (temporală): Ex. 10 5. Recurenţă inversată – după ce melodia dată a fost supusă recurenţei se va schimba sensul intervalelor rezultate. Atunci când modelul începe şi se termină cu aceeaşi notă, recurenţa inversată este egală cu Inversarea recurenţei: Ex.11 Atunci când modelul începe şi se termină cu sunete diferite, recu- renţa inversată şi Inversarea recurenţei se află în raport de secvenţare: Ex. 12 Transformările duratei se concretizează în: 1. Repetare – reluarea aceleiaşi structuri ritmice: Ex. 13 214 2. Recurenţă – inversarea ordinii citirii duratelor (de la sfârşit la început): Ex. 14 3. Augmentare – fenomenul în urma căruia duratele melodiei originale cresc într-o anumită proporţie, aceeaşi pentru fiecare durată. Cea mai tipică este dublarea duratelor: Ex. 15 4. Diminuare – fenomenul invers augmentării: micşorarea duratelor cu o anumită proporţie, aceeaşi pentru fiecare durată: Ex. 16 3. Sintaxa muzicală. Categorii sintactice muzicale Examinarea unui discurs muzical la nivelul sintaxei dezvăluie structura acestuia. Există patru mari categorii sintactice prezente (dar nu egal dominante) în epocile istoriei muzicii: • Monodia • Polifonia • Omofonia • Heterofonia Se observă, de asemenea, variante intermediare ale acestora, ca şi categorii sintactice de sinteze. Monodia – cea mai veche sintaxă muzicală (prezentă în toate perioadele istoriei muzicii) - este o succesiune de sunete cu o anumită 215 ordine a frecvenţelor, duratelor, dinamicii şi timbrului – succesiune enunţată de o singură voce: Ex. 17 C. Debussy, Micul păstor (Colţul copiilor) Alte categorii sintactice sunt caracteristice unor anume curente şi/sau stiluri. Astfel, Polifonia, care poate fi definită ca o suprapunere a două sau mai multe monodii distincte, este prezentă în istoria muzicii în varianta polifoniei vocale – iniţiată de Şcoala de la Notre-Dame – şi a celei instrumentale, exploatată la maximum de Barocul muzical. Anumite stiluri polifonice – precum contrapunctul palestrinian sau cel bachian - îşi revendică trăsăturile caracteristice şi denumirea de la reprezentanţii binecunoscuţi ai polifoniei - Giovani Pierluigi da Palestrina şi Johann Sebastian Bach: Ex. 18 G. P. da Palestrina, Îmbărbătare Ex. 19 J. S. Bach, Fuga VII la 4 voci (Arta fugii) 216 Polifonia există în stare incipientă în toate culturile. Ea se dezvoltă în cultura europeană începând cu secolele VIII-IX. Perioadele de maximă înflorire sunt perioada franco-flamandă, în care se dezvoltă contrapunctul vocal, şi cea a barocului muzical, care evidenţiază contrapunctul instrumental. Omofonia este o realitate sintactică în care sunetele sunt dispuse simultan, organizate în complexe sonore numite acorduri. Sunetele componente încep şi sfârşesc în acelaşi timp. Densitatea omofoniei este reprezentată de numărul vocilor care intră în componenţa acordului. Ea poate fi sau nu variabilă: Ex. 20 R. Schumann, Coral (Album pentru tineret) Omofonia se dezvoltă în cultura muzicală europeană după Ars Nova. Clasicismul este cel care o va impune în secolul XVIII. Tot atunci, o categorie de sinteză - Monodia acompaniată, născută la confluenţa Monodiei cu Polifonia, îşi începe cariera de excepţie: Ex. 21 F. Mendelsohn Bartholdy, Cântec veneţian (Cântece fără cuvinte) Heterofonia este un fenomen sonor intermediar între Monodie şi Polifonie. Ea reprezintă suprapunerea mai multor voci care cântă aceeaşi 217 melodie în octave sau la unison, dar la un moment dat se abat de la această albie pentru a se ramifica şi a se reîntoarce la unison sau octavă. La un moment dat există o superpoziţie a melodiei date cu una sau mai multe variante ale sale: Ex. 22 G. Enescu, Simfonia de cameră, partea a III-a 218 Dacă Omofonia poate fi interpretată ca o amplificare pe verticală a unei melodii, iar polifonia, ca superpoziţie a mai multor acorduri, Heterofonia face trecerea între Monodie şi Polifonie, conţinând atât amplificarea pe verticală a melodiei, cât şi superpoziţia ei. Categorii sintactice de sinteză Se pot face diferite combinaţii între categoriile sintactice date. Acesta este cazul Monodiei acompaniate, rezultat al sintezei Monodiei cu Omofonia, sinteză pe care se sprijină forma de sonată, şi nu numai ea. Muzica contemporană foloseşte Polifonia de omofonii, Polifonia de Polifonii sau Polifonia de Heterofonii, dar şi alte categorii sintactice de sinteză. Interdependenţa morfologie-sintaxă muzicală Între morfologia şi sintaxa muzicală există o strânsă legătură. Modul de organizare şi de evoluţie al unei fraze este diferit în textul unei colinde – care foloseşte o anume organizare modală şi căreia îi este propriu conceptul monodic faţă de cel al unui madrigal de G. Carissimi – circumscris altei organizări modale ş i altor reguli de evoluţie melodică. El este, de asemenea, altul în cazul unui text bachian, altul în cazul unei piese semnate de R. Strauss, O. Messiaen sau P. Boulez. Interdependenţa categorii sintactice /forme şi genuri muzicale Fenomenele sintactice descrise mai sus au dat naştere unor forme adecvate lor, aproape indiferent de elementul morfologic. Astfel: Monodia a dat naştere unor forme monodice (în muzica tradiţio- nală, bizantină, gregoriană). Polifonia a dat naştere unor forme polifonice (motetul, invenţiunea, ciaccona, passacaglia, fuga); Missa este un gen muzical în care domină Polifonia. Omofonia a dat naştere unor forme omofone (liedul, tema cu variaţiuni, rondo-ul, sonata). Simfonia, cvartetul sau concertul instrumental sunt genuri muzicale în care domină Omofonia. Heterofonia este prezentă în noile forme propuse de muzica contemporană (de exemplu, în forma mozaic), ca şi în noile genuri ale secolelor XX-XXI (teatrul instrumental). 219 II. Forme omofone 1. Forme de lied Forme simple de lied Liedul monopartit sau forma monopartită este cea mai simplă formă de lied. El este reprezentat de o monostructură unitară, compusă din minimum o perioadă (minimum două fraze) şi caracterizată (în sfera sistemului major - minor) de unitate tonală. Ca şi în cazul tuturor formelor tonale, criteriul tonal este definitoriu. Din această cauză, deşi pentru liedul monopartit este tipică prezenţa unei singure teme, se admit mai multe elemente tematice, cu condiţia unităţii tonale a piesei. Liedul monopartit este prezent în piesele vocale (lied, colindă) sau instrumentale (preludiu) scurte, dar - în mod excepţional – poate fi descoperit şi în genuri precum cvartetul de coarde (cazul celor 6 bagatele de Anton Webern). Forma monopartită poate fi prezentă în părţile lente ale sonatelor, simfoniilor, cvartetelor, concertelor instrumentale. În cazul Preludiului nr. 7 în La major de F.Chopin, forma monopartită se constituie din succesiunea a patru fraze simetrice, organizate în două perioade. Punctul culminant al piesei este situat - la nivel melodic şi armonic - în zona secţiunii de aur. Piesa este o monodie acompaniată care se bazează pe repetarea aceluiaşi motiv un traiect tonal ritmic. Cele câteva inflexiuni modulatorii colorează stabil, specific formei monopartite. Liedul bipartit Înainte de a examina structura formei bipartite, vrem să menţionăm faptul că unii cercetători preferă termenul de „strofic” celui de „partit”; se întâlneşte, de asemenea, sintagma „formă binară” sau „ternară” în locul celei general uzitate de bi sau tripartită. Vom folosi termenul de bipartit în primul rând dintr-un considerent pedagogic practic – faptul că uzanţa sa are o maximă răspândire şi că inserţia sa în tradiţia analizei muzicale este categoric cea mai profundă . Liedul bipartit sau forma bipartită are două secţiuni A şi B, prima în tonalitatea de bază, a doua într-o tonalitate înrudită, de obicei în tonalitatea dominantei, atunci când tonalitatea de bază este majoră, şi în tonalitatea relativei, atunci când tonalitatea de bază este minoră. Forma bipartită are două variante: 1) bipartită simplă; 2) bipartită cu mică repriză. 220 a) Forma bipartită simplă are o structură binară, în care cele două secţiuni sunt delimitate tonal astfel: A B a 1 a 2 b 1 b2 Do major ................ Sol major Sol major sau Do major la minor .............… Do major Do major La minor Schema de mai sus reprezintă o variantă minimă, în care fiecare secţiune are două fraze, notate cu litere mici; finalul ultimei fraze din B face trecerea spre tonalitatea de bază. Vom utiliza ca exemplu de arhitectură bipartită simplă Aria în re minor de Domenico Scarlatti. Prima secţiune A este în tonalitatea de bază – re minor şi se caracterizează prin stabilitate tonală. Cele două fraze F1 şi F2 sunt închise şi simetrice. A doua secţiune B are un caracter instabil tonal; au loc modulaţii spre sol minor şi apoi spre Fa major în F3, pentru ca în F4 să se opereze trcerea spre re minor care se va stabiliza spre final. Ca şi în prima secţiune, cele 4 fraze sunt simetrice, ultima având un caracter concluziv. Asemenea preludiului în la major de Chopin, în Aria lui Scarlatti este evidentă existenţa unui motiv ritmic dominant, care declanşează toate frazele muzicale. Din punct de vedere tematic este folosită o unică idee muzicală, caracterul bipartit construindu-se la nivelul traictoriei tonale. b) Forma bipartită cu mică repriză are următoarea structură: A B a 1 a 2 b 1 A1 Do major ................ Sol major Do major sau la minor ................ Do major la minor Spre deosebire de forma bipartită simplă, în varianta cu mică repriză, a doua frază apare în tonalitatea de bază. Ca şi forma monopartită, forma bipartită apare în lucrări vocale (lieduri), instrumentale (Preludii, Nocturne, Intermezzi); de asemenea, în părţile lente ale sonatelor, simfoniilor, cvartetelor, concertelor instrumentale. Liedul tripartit Forma tripartită simplă are trei secţiuni A B A, prima şi ultima secţiune fiind în tonalitatea de bază, iar secţiunea centrală B într-o tonalitate înrudită, de obicei în tonalitatea dominantei. A B A a1 a2 b1 b2 a1 a3 Do major Sol major Do major 221 Forma tripartită este una din formele muzicale cele mai răspândite, dominând dezvoltarea muzicii tonale, şi nu numai a ei. Revenirea secţiunii A înseamnă confirmarea importanţei acesteia, stabilirea unei ierarhii între cele două structuri A şi B. Forma tripartită simplă este frecventă în lucrările instrumentale şi vocale de întindere mică şi mijlocie (Lieduri, Preludii, Nocturne, Mazurci, Intermezzi etc.), dar şi în părţile a doua şi/sau a treia ale ciclului de sonată, cvartet, simfonie, concert instrumental. Iată, de exemplu, derularea părţii a II-a (Andante) din Sonata op.79 în Sol major de L. v Beethoven: A B A Coda a1a2 b1 b2 b3 a1 a2 a3 Sol major Mi b major Sol major Sol major Forma tripentapartită derivă din forma tripartită şi are 5 secţiuni ABABA. Ea este o formă intermediară între arhitectura tripartită şi cea a rondo-ului cu care are în comun principiul alternanţei. Cele cinci secţiuni se bazează pe două structuri alternante A şi B, prima în tonalitatea de bază, a doua în tonalitatea dominantei sau în altă tonalitate înrudită. De obicei, fiecare revenire a unei structuri deja enunţate aduce anumite modificări, fie ele la nivel ritmic, melodic sau armonic. Modificările au un rol foarte important: datorită plusului de informaţie şi diferenţierii acesteia în funcţie de diferiţii parametrii sonori se menţine treaz interesul ascultătorului, iar cele două structuri îşi relevă şi mai bine caracterul propriu. Modificările materialului expus în secţiunile A şi B presupun existenţa tehnicilor variaţionale, tehnici pe care le vom expune în iuni. cadrul prezentării formei Temei cu variaţ Iată una din cele mai simple scheme ale formei tripentapartite: A B A B A a1a2 b1 b2 a1v a2v b1v b2v a1 a3 Do major Sol major Do major Sol major Do major Dăm mai jos schema arhitectonică a Nocturnei op.9 nr.2 în Mi b major de F.Chopin: A B A B A Coda a av1 av2 bv1 av3 s1 s2 (cadenţa) s3 (codetta) Mib major Si b major Mi b major Si b major Mi b major Mi b major 222 2. Liedul compus Forme omofone compuse Toate formele de lied pot avea o variantă compusă, cu excepţia formei monopartite, care prin compunere nu poate crea decât tot o formă simplă. Pot exista, prin urmare, forma bipartită compusă, forma tripartită compusă sau forma tripentapartită compusă. În orice formă compusă, diferitele secţiuni apar ca structuri simple. Forma compusă are un caracter etajat, structura primului nivel dând numele formei (formă bipartit compusă sau tripartit compusă), iar modul de organizare al celui de-al doilea nivel, respectiv forma fiecărei secţiuni, construind caracterul particular al fiecărei forme concrete. O condiţie esenţială în constituirea unei forme compuse este ca, cel puţin, una dintre secţiuni să nu fie o formă monopartită. În caz contrar, rezultatul este o formă simplă. Cea mai răspândită formă compusă este forma tripartită compusă. Frecvenţa sa are cel puţin două cauze: caracterul arhetipal al formei tripartite şi diversitatea variantelor structurale oferite de varianta tripartită compusă. Forma tripartită compusă are trei mari secţiuni A B A: cel puţin una dintre secţiuni trebuie să aibă fie o structură bipartită, fie o structură tripartită. Ca exemplu de arhitectură tripartită compusă prezentăm mai jos Preludiul nr.15 în Re b major de F. Chopin: A (formă tripartită) B (formă tripartită) punte A (formă monopartită) A1 A2 A1 B1 B2 B1 B2 B3 A1 Re b la b Re b do# Mi do# Mi do# Re b major minor major minor major minor major minor major 3. Forme variaţionale Principiul variaţional este unul dintre cele mai vechi principii ale practicii muzicale – aplicat atât în creaţia, cât şi în interpretarea muzicală. El reprezintă o alterare a discursului muzical în anumite circumstanţe şi având drept condiţie menţinerea (fie şi relativă) a datelor care fac posibilă identificarea sa. Procedeele variaţionale sunt de fapt tehnici de prelucrare şi dezvoltare a materiei sonore în funcţie de parametrii sonori; ele se pot aplica la nivelul elementelor morfologice ale discursului muzical 223 (motiv, frază, perioadă, secţiune) şi/sau al structurii sale sintactice. Cercetătorii au remarcat caracterul implicit variaţional al evoluţiei oricărei traiectorii sonore (şi nu numai), orice formă muzicală având obligatoriu încrustat în ea principiul variaţional. Universalitatea principiului variaţional, exercitat atât în lumea materială, cât şi în cea spirituală, este evidentă. Ceea ce rămâne acceptat sub denumirea de formă variaţională desemnează exercitarea principiului variaţional după anumite rigori şi în mod continuu. În funcţie de categoria sintactică în care sunt circumscrise, putem delimita: a) forme variaţionale omofone; b) forme variaţionale polifone; Tema cu variaţiuni Tema cu variaţiuni este o formă variaţională omofonă cristalizată în timpul clasicismului muzical. Ea se constituie ca o formă – reper din categoria formelor de tip variaţional, fiind poate cel mai bun exemplu al principiului „unitate în iuni se circumscrie diversitate”. Ca gen muzical, tema cu variaţ muzicii instrumentale, având un caracter ciclic. Tema cu variaţiuni utilizează două secţiuni - tip: tema şi variaţiunile, schema tipică acestei forme fiind: Tema Var.1, Var.2, Var.3, Var.4,.... Cu excepţia variaţiunilor de caracter, care sunt situate în zona tonalităţii omonime celei de bază, ciclul temei cu variaţiuni rămâne înscris strict în tonalitatea iniţială. Tema se caracterizează prin capacitatea de a fi exploatată variaţional. Din această cauză, ea are (în mod ideal) o personalitate puternică, uşor recognoscibilă, precum şi o anumită concentrare a datelor ritmico – melodice – armonice, care îi propulsează potenţialul de variaţie. În funcţie de provenienţă, tema poate fi: 1) originală (de exemplu, tema din cele 32 de Variaţiuni în do minor de L. v Beethoven); 2) preluată (de exemplu, tema din Variaţiuni pe o temă de Haydn de J. Brahms). Forma temei este de lied, de obicei bipartită (A B). Variaţiunile omofone se clasifică în funcţie de procedeul care modifică aspectul iniţial al temei şi de gradul de alterare a acesteia. 224 Ele pot fi: 1) variaţiuni ornamentale – atunci când tema este modificată ritmic şi/sau melodic cu ajutorul diverselor ornamente: broderii, apogiaturi, întârzieri, anticipaţii, pasaje etc., pilonii melodici şi armonici rămânînd prezenţi; 2) variaţiuni de caracter – atunci când variaţiunea respectivă se află în tonalitatea omonimă celei de bază, schimbarea modului determinînd schimbarea caracterului. În aceeaşi categorie includem variaţiunile în care se schimbă metrul (din binar în ternar sau invers) şi/sau tempo-ul iniţial al temei. În cazul unui ciclu variaţional evoluat este tipică apariţia unor subcicluri organizate sub formă tripartită ABA în care ciclul B conţine un grup de variaţiuni de caracter. Atât variaţiunile ornamentale, cât şi cele de caracter pot fi: a) variaţiuni stricte; b) variaţiuni libere. Variaţiunile stricte admit orice modificări ale temei cu condiţia păstrării duratei sale iniţiale, de asemenea, a organizării sale interioare iniţiale (motive, fraze etc.) ş i a recognoscibilităţii sale. Variaţiunile stricte sunt tipice perioadei clasicismului muzical, mai ales în forma variaţiunilor stricte ornamentale. Variaţiunile libere pornesc de la structura şi lungimea iniţială a temei, dar permit deteriorarea lor şi nu au obligativitatea păstrării datelor iniţiale ale temei date în limitele în care aceasta să poată fi imediat recunoscută. Variaţiunile libere au apărut în perimetrul esteticii romantice. Tema cu variaţiuni a evoluat ca formă de-a lungul secolelor XVIII-XIX. În clasicism este tipică separarea clară a secţiunilor temei şi diferitelor variaţiuni. Treptat, ciclul variaţional devine mai complex şi necesită o mai bună organizare: apar subcicluri, organizate de obicei sub formă tripartită ABA, în care secţiunile A sunt în tonalitatea iniţială, iar secţiunea centrală este la omonimă (variaţiuni de caracter). Ultima variaţiune este de obicei cea mai amplă şi are un caracter concluziv. Nu de puţine ori, ea se termină cu o Coda stabilizatoare. Deja la Beethoven (v. 32 Variaţiuni în do minor) apare tendinţa de a unifica tema şi variaţiunile într-un flux continuu, tendinţă tipică în romantism, unde separarea diferitelor secţiuni rămîne observabilă mai degrabă la analiza partiturii, urmărindu-se ca forma să aibă un caracter cât mai unitar, omogen, continuu. 225 În Sonata în La major K.K.331 de W.A.Mozart, Partea I Andante grazioso este o temă cu variaţiuni. TEMA are o arhitectură A B cu mică repriză (din punct de vedere tematic), în care: A=8măs.(a1=4măs., a2=4măs.), B=10măs.(b1=4măs.,a1var.=6măs.). Varierea a1 are loc prin amplificarea celui de-al 2 -lea motiv. Toate variaţiunile care vor urma sunt de tip ornamental strict cu excepţia variaţiunii III, care este o variaţiune de caracter, deşi tot strictă, precum şi a variaţiunii VI, care are 2 secţiuni: o variaţiune ornamentală strictă + Coda cu caracter conclusiv. Variaţiunea I este o variaţiune ornamentală tipică în care a1 este bine diferenţiat de a2, tactică prezentă de-a lungul întregii piese. Ultimele 2 măsuri ale micii reprize reiau tehnica de variaţiuni afirmată în a2. Variaţiunea I prezintă noutatea şaisprezecimilor şi ideea de contratimp. Variaţiunea II introduce trioletele de şaisprezecimi, deci pulsaţia ternară; a2 prezintă trioletele în planul temei (un fel de mutare şi amplificare a acompaniamentului prezentă şi în structura micii reprize, mai exact în ultimele 2 măsuri, exact ca şi în cazul primei variaţiuni). Variaţiunea III este o variaţiune strictă de caracter, dar cu trăsături ornamentale, tipice. Secţiunea este în omonima minoră (procedeu tipic variaţiunii clasice de caracter). Şi aici sunt vizibile trăsăturile relevate în variaţiunile anterioare. Variaţiunea IV este o variaţiune ornamentală. De această dată diferenţierile mari se remarcă între a1, a2 şi b1. Variaţiunea V are rol de Adagio şi un caracter „supra- ornamental” în care domină treizecidoimile. Variaţiunea VI este un fel de repriză. Apar elementele din Variaţiunile I, IV şi V, iar măsura se transformă din 6/8 în 4/4, ceea ce conferă acestei ultime secţiuni o mai mare stabilitate, absolut necesară finalului. Prima secţiune este o variaţiune ornamentală strictă, iar a doua – cu rol de codă - este egală ca lungime cu variaţiunea propriu-zisă. Coda cuprinde 2 subsecţiuni: c1 (9,5măs.) şi c2 (concluzia) - 2+(2+2)+2.3.Coda foloseşte, de asemenea, tehnicile de variaţie ornamentală, precum şi procedeele de dinamizare care aduc elemente tipice dezvoltării. 4. Forme cu refren Forma de rondo Forma de rondo este una dintre cele mai vechi forme muzicale, bazată pe principiul alternanţei. Legătura ei cu dansul – evidenţiată chiar de denumirea sa - este încă o dovadă care susţine vechimea unei 226 forme ce păstrează amintirea sincretismului artistic iniţial. Rondo este iniţial un termen care desemnează dansul în cerc; în 1250, acelaşi termen indica o piesă lirică în opt versuri în care un distih – refren alterna cu strofa propriu-zisă. De fapt, forma de rondo este singura formă muzicală în care rămâne prezentă amprenta vechii unităţi a muzicii cu dansul; mai mult încă, caracterul dansant se menţine în finalul sonatelor, al simfoniilor sau al concertului instrumental, atunci când în această parte este utilizată forma de rondo. Forma de rondo păstrează conceptul arhetipal al cercului în însăşi structura sa, orice rondo derulându-se într-o evoluţie circulară care subliniază ideea de revenire şi de unitate. Mulţi teoreticieni vorbesc despre „forme cu refren” şi despre „principiul de refren”. Formele cu refren sunt formele care fac apel la două variante de îmbinare a secţiunilor: succesiunea şi alternanţa. Arhitectura rondo-ului se bazează pe alternarea a două secţiuni de bază : refrenul şi cupletul. Refrenul (A) este secţiunea cea mai importantă a rondo-ului, cea care îi defineşte caracterul. El reprezintă o secţiune – pilon a acestei forme, punctul său de plecare şi de încheiere. Refrenul are câteva caracteristici esenţiale: are o structură ritmico- melodică foarte clară, este uşor de reţinut, determină caracterul general al piesei. Refrenul se afirmă întotdeauna în tonalitatea de bază şi reprezintă punctul de referinţă al formei de rondo. Adesea, revenirea refrenului suportă variaţii de tip ornamental. Cupletele (B, C, D etc.) sunt secţiunile care alternează cu secţiunea refrenului, având o personalitate net diferită de cea a acestuia. Deosebirea se afirmă la nivel ritmico-melodic, armonic (un alt caracter tematic), dar în primul rând la nivel tonal, cupletele fiind obligatoriu în altă tonalitate decât cea de bază, deşi înrudită cu aceasta. Iniţiat de trubadurii secolului XIII în varianta unei forme cu caracter monodic şi responsorial în care cupletele erau executate de solist, iar refrenul – de către cor, rondo-ul este introdus mai târziu în muzica instrumentală a secolelor XVII – XVIII (mai ales de către claveciniştii francezi) folosindu-se schema ABACAD........A. Din această formă a Rondo-ului preclasic, în care refrenul şi cupletele nu sunt încă bine individualizate tematic, se cristalizează rondo-ul măiestrit în două variante: rondo-ul mic şi rondo-ul mare. 227 Rondo-ul mic este frecvent întâlnit în partea a II-a a ciclului de sonată, inclusiv în simfonii, cvartete, concerte instrumentale, de asemenea, în piese independente de dimensiuni mici sau medii – lieduri, nocturne etc. Schema acestei variante a formei de rondo este: A B A C A Do major Sol major Do major do minor Do major Iată, de exemplu, schema părţii a II-a Adagio cantabile din Sonata Patetica op.13 în do minor de L.v Beethoven: A B A C A Coda La b major fa minor La b majorla b minor La b majorLa b major Rondo-ul mare este tipic pentru finalul ciclului de sonată, fiind adesea întâlnit în ultima parte a simfoniilor, cvartetelor, concertului instrumental, de asemenea în piese independente de lungime medie sau mare: Impromtu-uri, Nocturne, Rondo-ul propriu-zis, poemul simfonic (v. R. Strauss. Till Eulenspiegel). Schema formei este: A B A C A B A Do majorSol major Do majorla minor Do majorSol majorDo major Ex. 47 În Sonata Patetica op.13 în do minor de L.v. Beethoven, partea a III – a Rondo Allegro se constituie sub forma unui rondo mare; A B A C A B A Coda Do major fa minor, do minorLa b major do minor modulaţ ie Do majorDo major Mi b major,spre mi b minor, Do major Mi b major Forma de rondo intră într-un proces de sinteză cu alte forme, cele mai frecvente simbioze fiind cu forma de sonată sau cu tema cu variaţiuni. Din sinteza formei de rondo cu cea de sonată se naşte forma de Rondo sonată folosită adesea de Mozart şi de Beethoven în finalul ciclului de sonată. În această formă, rolul celui de-al doilea cuplet C este jucat de dezvoltare, iar cupletul B este expus a doua oară în tonalitatea de bază atunci când se reia grupul secţiunilor ABA cu rol de repriză. 5. Sonata Sonata a apărut mai întâi ca gen muzical, desemnând o lucrare instrumentală. 228 Mai târziu, sonata preia din Suita instrumentală caracterul ciclic, concretizat în succesiunea a 4 mişcări care se succed pe principiul contrastului de tempo şi de caracter: I) Allegro – numit şi allegro de sonată, utilizează de obicei această formă. II) Adagio – poate avea o formă simplă, dar şi formă de temă cu variaţiuni sau III) de rondo mic. IV) Scherzo (Menuet) Trio Scherzo (Menuet) – în formă tripartită compusă. V) Allegro, de obicei în formă de rondo sau de rondo – sonată. Acelaşi ciclu de mişcări se regăseşte în alte genuri clasice precum simfonia sau cvartetul de coarde, parţial în genul concertului instrumental, provenit din concerto grosso de la care preia alternanţa celor trei mişcări Repede – Lent – Repede. În toate aceste cazuri, prima parte preferă forma de sonată. i cea mai complexă Forma de sonată este cea mai importantă ş formă creată de muzica cultă occidentală. Ea este probabil cea mai complexă formă din istoria literaturii muzicale, înglobând caractere ale formelor anterioare: structura tripartită a macroarhitecturii, tehnicile de dezvoltare variaţională, uneori utilizând procedeele specific polifonice şi creând, la rândul său, propriile tehnici de dezvoltare a materialului muzical. Forma de sonată este o formă tonală, omofonă, bipartită. Caracterul său bipartit (bitematic) este esenţial, dezvăluind esenţa unei gândiri binare, tipic occidentale. Forma de sonată are trei secţiuni obligatorii organizate într-o structură cu caracter tripartit: I. Expoziţie II. Dezvoltare III. Repriză I. Expoziţia conţine la rândul său trei secţiuni: 1. Tema I sau grupul tematic principal – formată dintr-o temă sau mai multe teme distincte în tonalitatea principală, bine fixată printr-o cadenţă. Grupul tematic principal poate avea, eventual inflexiuni modulatorii ş i poate avea formă mono, bi sau tripartită (într-un ABA tonal). 2. Puntea face trecerea spre grupul tematic secundar din punct de vedere tonal, uneori şi tematic. Ea este compusă din trei secţiuni: S1, S2 şi S3, bine delimitate la nivel tonal: 229 S1 aparţine tonal şi configurativ de grupul tematic principal, susţinând în acelaşi timp declanşarea modulaţiei în secţiunea următoare. S2 este secţiunea modulantă propriu-zisă a punţii. Spre deosebire de S1, această secţiune este obligatorie. Modulaţia se face printr-un proces secvenţial. S3 se află deja în zona de influenţă a grupului tematic secundar pe care îl pregăteşte printr-o pedală (de obicei figurată) pe treapta a V-a a dominantei noii tonalităţi (tonalitatea dominantei, atunci când tonalitatea de bază este majoră, sau cea a relativei, atunci când tonalitatea de bază este minoră). Din punct de vedere tematic, puntea nu se poate divide, dar există şi punţi cu temă proprie care au secţiuni mai lungi . 3. Grupul tematic secundar e compus la Beethoven din minimum 3 teme: II 1, II 2, II 3 – cu un caracter contrastant tematic faţă de Grupul tematic principal. De obicei, Grupul tematic principal are un caracter ascendent, constructiv, energic, în timp ce caracterul Grupului tematic secundar este liric, cantabil, uneori jucăuş. Fiecare temă a grupului tematic secundar are o personalitate specifică şi o funcţie. Una din teme este aşa-numita ascensiune dinamică, anumită alte teme pot avea rol de concluzie, grup de cadenţe sau tranziţie spre Dezvoltare. Grupul tematic secundar e mai lung decât tema I, adesea o dublează ca durată. Una din secţiuni poate fi în tonalitatea omonimei majore sau minore, păstrându-se centrul tonal. II. Dezvoltarea reprezintă partea centrală a formei de sonată; funcţia sa la nivel tonal este o evoluţie spre tonalitatea de bază. Dezvoltarea este secţiunea cea mai instabilă tonal a formei de sonată. În perimetrul său, teme sau fragmente ale temelor prezentate în expoziţie sunt exploatate, redimensionate într-o confruntare a ideilor ce aminteşte de structura unei discuţii. Dezvoltarea este zona cea mai tensionată a sonatei; au loc modulaţii, se evidenţiază folosirea unor procedee de prelucrare a materialului muzical moştenite de la formele anterioare, dar tot aici apar inovaţiile pe care forma de sonată le aduce în tratarea materialului sonor: dezvoltarea prin eliminare şi dezvoltarea prin amplificare. Mijloace de prelucrare tematică folosite în dezvoltare sunt: a) Repetarea; b) Secvenţarea (numită şi progresie); c) Procedeele de tip variaţional: variaţiuni ornamentale stricte sau libere, variaţiuni de caracter; 230 d) Procedeele de tip polifonic: inversarea, recurenţa, eventual augmentarea şi diminuarea, imitaţia, inclusiv cea sub formă de fugato (expoziţie liberă de fugă); e) Dezvoltarea prin eliminare; f) Dezvoltarea prin amplificare; g) Combinarea dezvoltării prin amplificare cu dezvoltarea prin eliminare. Trebuie precizat faptul că diferitele teme prezentate în Expoziţie nu sunt prezente în mod egal în Dezvoltare; unele domină secţiunea, altele apar doar parţial; există teme care sunt omise. Diferitele secţiuni ale dezvoltării alternează din punct de vedere al stabilităţii tonale: secţiunile instabile tonal (modulante) alternează cu cele stabile. Prima şi ultima secţiune sunt de obicei stabile: prima secţiune are rol de tranziţie de la Expoziţie spre Dezvoltare, în timp ce ultima secţiune este o pregătire a Reprizei, de multe ori - o pedală pe dominanta tonicii. III. Repriza Secţiunea Reprizei este zona în care temele Grupului tematic principal şi cele ale Grupului tematic secundar sunt expuse în tonalitatea de bază. Pot exista mai multe variante ale Reprizei: 1. Repriza propriu-zisă prezintă temele sonatei în ordinea în care acestea au fost aduse în Expoziţie, respectiv Grupul tematic principal, Puntea şi Grupul tematic secundar. 2. Repriza inversată prezintă grupurile tematice în ordine inversă, respectiv, mai întâi Grupul tematic secundar, Puntea, apoi Grupul tematic principal. Arhitectura e perfect simetrică. 3. Repriza cu teme suprapuse, în care temele prezente în grupul tematic principal şi în Grupul tematic secundar sunt suprapuse. Puntea are alt rol în Repriză – un rol tematic, de legătură între Grupul tematic principal şi cel secundar. În S2 apar inflexiunile modulatorii care au rolul de a salva discursul de la monotonie tonală. Reexpoziţia este un termen identificat în mod greşit cu Repriza, această secţiune fiind de fapt repetarea expoziţiei (moment marcat în partitură prin bara dublă). Falsa repriză este o subsecţiune care aparţine Dezvoltării, fiind alcătuită din reluarea Grupului tematic principal, a Punţii şi a Grupului tematic secundar într-o tonalitate comună, ceea ce face ca această zonă să poată fi confundată cu Repriza propriu-zisă pe care o precede. De obicei, tonalitatea Falsei reprize este cea a subdominantei. 231 Expoziţia Grupul tematic principal Puntea I (S1, S2, S3) a. Tonalitate majoră modulaţie ped. pe tr.V-a a Tonalităţii b. Tonalitate minoră Grupului tematic secundar Grupul tematic secundar II 1 II 2 (ascensiune II 3 (concluzie) II 4(grup de cadenţe) II 5(tranziţie) dinamică) a. Tonalitatea dominantei b. Tonalitatea relativei Dezvoltarea D1 D2 D3 D4 D5 (tonal) instabil stabil instabil stabil instabil (modulaţie spre tonalitatea de bază) Repriza Grupul tematic Puntea Grupul tematic principal (S1, S2, S3) secundar Tonalitatea de bază modulaţie tr. V-a Tonalitatea de bază T. de bază Expoziţia, Dezvoltarea şi Repriza sunt secţiuni obligatorii ale formei de sonată. Secţiunile facultative sunt Introducerea şi Coda. De cele mai multe ori, Introducerea prefigurează elemente tematice ale formei. În cazul în care Introducerea are elemente complet diferite de temele principale, ea va reapărea (vezi Partea I din Sonata Patetica de L. v Beethoven). Coda are un rol concluziv. Această secţiune este declanşată de obicei de o cadenţă întreruptă, după prezentarea Reprizei. Coda se împarte la rândul său în mai multe subsecţiuni. De obicei, în Coda are loc o sinteză a temelor principale în care se vădeşte experienţa travaliului tematic care a avut loc în Dezvoltare: temele se interinfluenţează reciproc. Coda poate conţine şi o dezvoltare terminală; ea apare mai ales în cazul în care Dezvoltarea propriu-zisă a fost mai scurtă. Partea I Allegro din Cvartetul de coarde op. 18 nr.2 în Sol major de L.v. Beethoven este un exemplu tipic al formei de sonată 232 Expoziţia I Punte Model secvenţe pedală Sol major mi minor,re minor ( Tr.V-a Re major) II 1 II 2 II 3 II 4 II 5 Re major Fa# maj., şi maj., mi min., Re maj. Dezvoltarea D 1 D 2 D 3 D 4 D 5 re minor Sib maj. do min., Mib maj. Sib maj., sib min., fa min., sol min. Re maj, la min. Repriza D 5 D 6 I Puntea Re maj.la min. Sol maj. re min., la min., mi min., Mi maj., mi min. Re maj. II 1 II 2 II 3 II 4 II 5 Coda Sol maj. do min., mi min., Sol maj. Sonata fără dezvoltare După cum am arătat, Expoziţia, Dezvoltarea şi Repriza sunt secţiuni obligatorii ale formei de sonată. Există însă şi o variantă „prescurtată” a formei de sonată, în care secţiunea centrală este absentă, numită Sonată fără dezvoltare. În această variantă, întâlnită în părţile lente ale Sonatelor, Simfoniilor, Cvartetelor, precum şi în lucrări independente de lungime medie, sunt prezente numai secţiunile Expoziţiei şi Reprizei. Un bun exemplu este partea a II a (Adagio) din Sonata op.31 nr.2 în re minor de L. van Beethoven. Sonata în forme şi genuri de sinteză Forma de sonată poate intra în sinteză cu alte forme: tema cu de sinteză variaţiuni, rondo-ul, fuga. Cea mai des întâlnită ca variantă a formei de sonată este forma de Rondo – sonată, tipică finalurilor ciclului de sonată; în ultimele sonate şi cvartete de Beethoven, compozitorul experimentează aliajul formei de sonată cu cea de fugă. 233 Romantismul, pe de altă parte, va propune unificarea întregului ciclu într-un flux continuu (Liszt), unind genul de sonată cu poemul simfonic. Asemenea „topiri” şi „retopiri” ale sonatei – atât ca formă, cât şi ca gen muzical – cu alte forme şi genuri sonore vor deveni din ce în ce mai frecvente; lor li se va adăuga, în secolele XX – XXI, implantarea sonatei în cele mai diferite noi sisteme sonore. Putem vorbi, de aceea, de supravieţuirea şi chiar de renaşterea sonatei în spaţiul european pe care-l reprezintă, care-i asigură în continuare conservarea şi vitalitatea. Bibliografie selectivă 1. Bentoiu, Pascal, Imagine şi sens, Editura Muzicală, Bucureşti, 1973. 2. Berger, Wilhelm Georg, Estetica sonatei clasice, Editura Muzicală, Bucureşti, 1981. 3. * * * Muzica simfonică barocă – clasică, Editura Muzicală, 1967. 4. Sandu-Dediu, Valentina, Ludwig van Beethoven, Editura Muzicală, Bucureşti, 2000. 5. Timaru, Valentin, Dicţionar noţional şi terminologic, Editura Universităţii din Oradea, 2002. 6. *** Dicţionar de termeni muzicali, Editura Ştiinţifică şi Enciclopedică, Bucureşti, 1984. 234 TEORIA INSTRUMENTELOR ŞI ORCHESTRAŢIE Conf.univ.dr. VIOREL CREŢU Obiective 1. Dezvoltarea capacităţilor de a auzi interior timbruri instru- mentale şi de a opera cu ajutorul logicii constructive a structurilor muzicale, logică urmărită prin unitatea timbrală a evoluţiei diverselor motive, teme, figuraţii etc. 2. Deprinderea meşteşugului de a transcrie pentru instrumentele orchestrei, în registrele lor optime, lucrări pentru pian, cor sau formaţie camerală. 3. Recunoaşterea şi reproducerea caracteristicilor orchestraţii- lor proprii diverselor epoci şi stiluri de creaţie. Consideraţii teoretice Specificul teoriei instrumentelor este legat, în prezent, de extraordinarul avânt al tehnologiilor noi de producere a sunetului pe cale electronică şi digitală. Dacă, în urmă cu mai puţin de o generaţie, am fi putut vorbi, pur şi simplu, despre teoria instrumentelor ca fiind un ansamblu de cunoştinţe, teoretice bineînţeles, avându-şi întemeierea în principal pe datele practice ale măiestriei instrumentale – instru- mentele fiind alese din colecţia de instrumente care s-au născut, s-au maturizat şi s-au impus, de-a lungul anilor, în acel select mediu de competiţie reprezentat de orchestra simfonică –, astăzi, întâlnind la fiecare pas computere şi sintetizatoare, studiouri de înregistrare muzicală şi softuri dintre cele mai diverse, auzind în orice moment la radio sau la televizor noi şi noi sonorităţi şi timbruri muzicale generate artificial, devin neapărat necesare o anumită delimitare, o anumită rigoare necesară procesului de învăţământ. Prin studiul teoriei instrumentelor înţelegem acea disciplină al cărei fond principal de cunoştinţe se sprijină, în primul rând, pe realităţile orchestrei simfonice mari, astfel cum a fost aceasta constituită şi întrebuinţată în creaţia vocal-simfonică a unor importanţi 235 compozitori romantici şi postromantici, impresionişti, expresionişti şi/sau aparţinând şcolilor naţionale. Teoria instrumentelor se va apleca cu precădere asupra datelor de identificare sonoră a unor instrumente reale, impuse de practica orchestrală, pe când orchestraţia, dat fiind că se ocupă de procedee, tehnici şi elemente de măiestrie, va putea aborda orice tip de conglomerat sonor, deoarece se întemeiază în principal pe fenome- nalităţi care îşi au locul nu pe scena de concert, ci în mecanismele complexe ale audiţiei. In privinţa realităţilor conform cărora geniul folcloric al diverselor popoare şi civilizaţii a creat şi dezvoltat felurite instrumente muzicale de-a lungul timpurilor, vom conveni ca studiul acestora să fie lăsat în grija diferitelor ramuri şi subramuri ale etnomuzicologiei (organologiei populare), acelaşi lucru fiind deopo- trivă valabil şi în legătură cu instrumentele care au cunoscut o înflorire în epoci trecute, progresul tehnologic făcându-le să devină desuete (această observaţie poate fi pusă însă sub semnul întrebării observând, , extraordinara revenire, de pildă, a diferitelor specii de flaut vechi iată utilizate în muzica barocă – pentru o mai mare comoditate vom păstra, totuşi, convenţia enunţată mai sus); cu alte cuvinte, date amănunţite despre ocarină, nai, spinetă sau blockflöte, de exemplu, vor fi lăsate în grija altor discipline. Tot aici este locul să punem în discuţie aspectele de artă interpertativă desprinse din evoluţia, cu totul aparte, a unor genuri şi specii muzicale cum ar fi jazzul. Nu vom descrie în timpul cursului de teoria instrumentelor posibilităţile de virtuozitate pe care le-a deschis, de exemplu, traiectul interpretativ al lui Louis Armstrong, ci vom face referire la acele performanţe medii ale unui instrumentist dintr-o orchestră simfonică abstractă. Instrumentele muzicale ale orchestrei simfonice se împart în patru grupe: grupul instrumentelor de suflat din lemn, grupul instru- mentelor de suflat din alamă, grupul instrumentelor de percuţie şi grupul instrumentelor cu coarde şi arcuş. Grupul instrumentelor de suflat din lemn Flautul Flautul, cunoscut şi sub denumirea de flaut lateral (sau traver- sier), este un instrument având o considerabilă vechime în istoria i clape şi muzicii universale. Flautul modern, al cărui sistem de găuri ş de configurare cilindrică a tubului a fost conceput de Theobald Böhm, 236 este un instrument care nu mai cunoaşte nici un fel de dificultate în a intona, cu maximă precizie, sunetele scării temperate, fiind unul dintre cele mai agile instrumente ale orchestrei simfonice mari. Intinderea flautului este cea descrisă în ex. 1, cu menţiunea că limita superioară poate fi depăşită, lucru care a fost frecvent solicitat, din motive expresive, în unele partituri (ne reamintim aici că, din motive practice, în temele scrise ne vom limita la a observa în exclusivitate întinderea standard a instrumentelor respective). De ase- menea, se poate coborî cu un semiton sub limita gravă, deoarece există instrumente care au o clapetă specială în acest sens. Notaţia flautului este în cheia sol şi este reală – cu alte cuvinte, sunetele vor suna exact acolo unde sunt plasate notele pe un portativ având cheia sol. Ex. 1 Timbrul flautului în registrul grav, unde toate sunetele se produc ca sunete fundamentale, este mai cald decât timbrul celorlalte registre, având o expresivitate deosebită, în timp ce, în registrele mediu, acut şi supraacut, unde sunetele se obţin ca armonice ale sunetelor funda- mentale, timbrul devine mai deschis, mai strălucitor, mai luminos, mergând până la o anumită stridenţă şi chiar opacitate în registrul supraacut. Fiind un instrument de o deosebită agilitate, aproape toate proce- deele tehnice, de producere şi conducere a sunetelor, îi sunt fireşti şi accesibile instrumentistului. Legato de expresie este un procedeu uzual – la fel ca la majoritatea instrumentelor de suflat, este mai uşoară legarea unor sunete în ordine ascendentă decât legarea lor în ordine descendentă; cel mai uşor de legat sunt, bineînţeles, sunetele care diferă numai prin octava în care sunt aşezate – modalitatea lor de execuţie, prin folosirea armonicelor, ne oferă aici o explicaţie lesnicioasă. Staccato este, de asemenea, un procedeu uşor de executat. Articulaţia simplă, obţinută prin pronunţarea consoanei t în ambuşura instrumentului, nu poate depăşi, conform părerilor instrumentiştilor, , obţinută prin viteza de 450 articulaţii pe minut. Articulaţia dublă rapida pronunţare a consoanelor t şi k, articulaţie mai puţin clară decât 237 articulaţia simplă, însă deosebit de utilă în cazul unor repetiţii de sunete, două câte două, poate urca până la o viteză de 600 articulaţii pe minut. Articulaţia triplă, obţinută prin rostirea rapidă a unui grup de consoane t-k-t, t-k-t…, de asemenea, deosebit de utilă atunci când avem de-a face cu repetarea unor sunete în grupuri de câte trei şi unde este de observat tendinţa de a scoate în evidenţă prima notă din acel grup, este ceva mai puţin rapidă decât articulaţia dublă. Este important de reţinut faptul că aceste valori nu sunt absolute, ci ele suferă modificări în funcţie de registrul unde se găsesc sunetele intonate şi de intensitatea cerută. Pentru o mai bună înţelegere, să ne reamintim faptul că un sunet grav necesită punerea în vibraţie a unei coloane de aer mai mari din tubul intrumentului; de asemenea, o nuanţă mai ridicată cere un efort mai mare din partea instrumentistului, toate acestea influenţând nemijlocit viteza cu care se produc sunetele. Frulatto (cunoscut şi sub denumirea de tremolo dental sau Flatterzunge) este un mod de emisie de efect, uşor de obţinut de către instrumentişti prin folosirea limbii în pronunţia unui fonem drrr şi în oscilarea rapidă a acesteia. Respiraţia instrumentistului, cuantificată în secunde, este un factor important de care trebuie să se ţină seama atunci când se compune o partitură pentru flaut. Din cauza specifi- cităţii modului de obţinere a sunetului, prin suflarea aerului într-un orificiu astfel încât, inevitabil, o parte din cantitatea de aer înmaga- zinată în plămânii instrumentistului va fi irosită, valorile, măsurate în secunde, vor fi diferite în funcţie de registru şi de nuanţă. Astfel, practica ne obligă să ţinem seama de faptul că în registrul grav, în forte, un, să zicem, do central va dura aproximativ 8 secunde în forte şi 15 secunde în piano. Pe măsură ce sunetele sunt mai înalte, deoarece prin jocul clapetelor coloana de aer ce trebuie pusă în mişcare în tubul instrumentului se micşorează, valorile de mai sus vor te până spre 12 secunde în forte şi, respectiv, 20 secunde în piano. creş Picola (flautul piccolo) este un instrument din familia flautului, construit, de asemenea, după mecanica introdusă de Theobald Böhm. De-a lungul paginilor de faţă vom observa faptul că, îndeosebi în privinţa instrumentelor de suflat, vom vorbi despre familii (familia flautului, familia clarinetului etc. – terminologia poate varia, însă ideea surprinsă este aceeaşi); aceasta este o realitate a orchestrei simfonice mari impusă de necesităţile de întindere şi de expresie care au dus la perfecţionarea unor instrumente foarte înrudite, bineînţeles, ca timbru cu instrumentul de bază al respectivei familii, însă având posibilităţi – într-o anumită direcţie expresivă sau într-un anumit 238 registru – pe care „instrumentul-tată” nu le putea avea (de multe ori, aceste instrumente dezvoltate concomitent şi/sau succesiv cu „instrumen- tul-tată” sunt cunoscute şi sub denumirea de instrumente de culoare). Intinderea picolei este cu o octavă mai sus decât aceea a flautu- lui, picola fiind un instrument semitranspozitoriu – cu alte cuvinte, înălţimii sunetelor, indicată pe portativ, i se adaugă, în sus sau în jos (în cazul de faţă, în sus), o octavă. Picola este un flaut mai mic (redus, practic, la jumătate) care va cânta cu o octavă mai sus. Picola va continua în acut întinderea flautului; culoarea timbrală a picolei este însă mult mai săracă în resurse expresive decât aceea a flautului. Registrul grav este inexpresiv, în timp ce registrele mediu şi acut pot fi scânteietoare, incandescente chiar, timbrul picolei, în fortissimo, putând ieşi în evidenţă chiar şi dintr-un masiv tutti orchestral. Măies- tria componistică a evoluat mult de la stadiul unei simple dublări în acut a liniilor melodice încredinţate unui flaut până la momente recente, unde picola are un rol de sine stătător, în care ea interpretează linii melodice având chiar şi valoare tematică şi, de aceea, unde este necesară o sine qua non scoatere în relief a acestora. Alte instrumente din familia flautului sunt flautul contralto (sau flauto d’amore), un instrument relativ rar folosit, acordat în fa sau în sol grav, şi flautul bas, un flaut în do grav, acordat cu o octavă mai jos decât flautul obişnuit. Oboiul Oboiul este primul instrument care poate fi auzit într-o sală de concert, el fiind instrumentul după care se acordează toate celelalte instrumente ale orchestrei. Oboiul nu a suferit schimbări de construcţie majore în trecutul apropiat; în zilele noastre, putem deosebi două sisteme, două şcoli de construcţie consacrate: sistemul italian şi sistemul francez (sau sistemul Lorée), diferite între ele prin dispunerea găurilor şi a clapelor şi prin dimensiunile interne ale tubului. Cel mai răspândit sistem pare a fi cel francez şi, de aceea, acest sistem este cel pe care ne vom sprijini aici. Intinderea oboiului, exemplificată în ex. 2, trebuie completată cu observaţia că sunetele cuprinse în intervalul si bemol grav – mi din octava întâi sunt greu de atacat în piano. De asemenea, în supraacut, dincolo de re din octava a treia, sunetele devin, din nou, greu de atacat în piano, pierzându-şi mult din caracteristicile timbrale; mişcarea în supraacut este recomandabil să se facă cu un mers din semiton în semiton, evitându-se aşadar salturile (recomandare valabilă pentru mai 239 toate instrumentele de suflat atunci când li se cere acestora să evolueze, destul de rar, totuşi, în registrul supraacut). Ex. 2 In registrul grav sunetele vor fi emise folosindu-se sunetele fundamentale, în registrul mediu, armonicele de gradul 2, iar în registrul acut – armonicele de grad superior (amintim aici că oboiul dispune de un dispozitiv – numit portavoce – folosit pentru a uşura emiterea unor sunete din diferite regiuni ale întinderii sale). Timbrul oboiului va fi aspru, intens, dramatic chiar în prima sextă a registrului grav; pe măsură ce urcăm spre registrul acut, culoarea timbrală devine mai dulce, mai catifelată, mai expresivă. In privinţa acestor carac- teristici timbrale trebuie remarcat, în primul rând, faptul că oboiul are un timbru deosebit de caracteristic – diferenţele acestuia în funcţie de registru nefiind în măsură să îl „mascheze”. De aceea, instrumentului i s-a acordat, în orchestra simfonică mare, acel rol specific pe care culoarea sa inconfundabilă l-a impus fără drept de apel. Eficacitatea oboiului în privinţa susţinerii şi reliefării cantilenelor în nuanţe medii este fără egal; dimpotrivă, încredinţarea unor figuraţii armonice acestui instrument este mai puţin recomandată, deoarece timbrul cu totul aparte al oboiului tinde să împrumute valenţe melodice deosebite oricărei linii sonore interpretate. seama de observaţia Toate procedeele tehnice vor trebui să ţină generală potrivit căreia oboiul, din diverse motive, este un instrument mai puţin agil decât flautul sau clarinetul, fiind mai adecvat pentru frazele expresive, cantabile. Legato este mai uşor de obţinut, în gene- ral, atunci când sunetele sunt intonate fie în salturi ascendente, fie obţinute printr-un mers treptat. Staccato este un efect deosebit de pregnant, însă viteza sa este mai redusă deoarece, la oboi, nu este posibilă decât articulaţia simplă. Frulatto este un efect neobişnuit – chiar dacă el este posibil pe durate mici de timp, nu este nici spontan, nici eficace dacă îl vom compara cu efectul similar obţinut la flaut (ca o regulă generală, putem observa faptul că, pentru instrumentele a căror ambuşură se introduce în gură, procedeul Flatterzunge este neobişnit şi ineficient). Surdina a fost rar întrebuinţată la oboi, iar 240 performanţele obţinute nu au fost de natură să încetăţenască uzul acesteia. Sunetele armonice se pot obţine în acelaşi fel ca şi la flaut – efectele timbrale pot fi spectaculoase; vom adăuga aici şi nenumă- ratele întrebuinţări din muzica modernă, unde compozitorii cer instrumentiştilor obţinerea unor sunete multiple sau sunete spectrale – practic este vorba despre adevărate „curcubee” sonore obţinute prin specularea „poziţiilor greşite” ale instrumentelor (acele combinaţii de digitaţii care, în accepţiunea tradiţională a artei instrumentale, sunt de evitat, deoarece produc sunete neclare şi/sau netemperate, nearticulate). Susţinerea respiraţiei de către instrumentist este un aspect care trebuie avut în vedere întotdeauna. In grav, vorbim despre 12 secunde în forte şi aproximativ 20 secunde în piano. Pentru registrele mediu şi acut se vor lua în considerare valori de aproximativ 20 secunde în forte, respectiv 35-40 secunde în piano (subliniem aici din nou relativitatea acestor date; ele se vor a fi raportate la conceptul-generic de instru- mentist-standard despre care am scris la începutul acestei sinteze). Cornul englez este, practic, un oboi alto, acordat cu o cvintă mai i lectura partiturilor pentru jos decât instrumentul standard; de aceea, ş corn englez va fi o lectură transpozitorie, întinderea scrisă fiind aproximativ aceeaşi. Etimologia numelui său nu este foarte clară – există numeroşi autori care susţin că numele provine din cuvântul francez vechi anglé, cu referire la forma foarte curbată a instru- mentului (şi nu la provenienţa sa anglo-saxonă; de altfel, englezii denumesc acest instrument french horn). Un studiu istoric al cornului englez ne va arăta că el s-a dezvoltat din vechiul oboi de vânătoare, frecvent întâlnit în partiturile unor maeştri ai muzicii baroce. Posibilităţile tehnice ale cornului englez sunt relativ apropiate de cele ale oboiului; luând în considerare faptul, totuşi, că instrumentul este ceva mai mare, vom observa că volumul coloanei de aer, care trebuie pusă în mişcare de către instrumentist, va duce la o promptitudine mai redusă a atacului, ceea ce va face ca articulaţia în staccato să fie ceva mai leneşă. De asemenea, distanţele între clapete sunt ceva mai mari, fapt care va conduce la o agilitate mai redusă în cazul acestui instrument. Timbrul cornului englez este cu totul deosebit în privinţa sunetelor din registrul grav – ceea ce nu înseamnă că restul întinderii instrumentului nu ar fi eficace din punct de vedere timbral. Există, în culoarea acestui oboi alto, o anumită particulară expresie, fie tânguitoare, fie nostalgică, fie bucolică, fie, pur şi simplu, mistuitoare; această observaţie face ca, pentru numeroşi compozitori şi orches- tratori, cornul englez să reprezinte, adeseori, o resursă de neocolit. 241 Alte instrumente din familia oboiului sunt oboe d’amore – un oboi acordat cu o terţă mică mai jos, oboiul soprano în mi bemol –un oboi acordat cu o terţă mică mai sus şi heckelphonul – un oboi bariton în do, având aşadar o întindere situată mai jos cu o octavă decât întinderea oboiului. Clarinetul Numele francezului Buffet este legat hotărâtor de perfecţionarea acestui atât de spectaculos instrument, adus de către constructorul francez aproape de stadiul în care se găseşte şi astăzi. Practica orchestrală cunoaşte două clarinete – clarinetul în si bemol şi clari- netul în la, a căror întindere reală va fi cu un ton sau cu o terţă mică mai jos decât cea reprodusă în ex. 3 (facem observaţia că sunetele sol diez, la şi si bemol din octava întâi sunt întrucâtva defectuoase; cu toate acestea, orice instrumentist este antrenat ca, prin diverse ie). procedee tehnice, să suplinească această deficienţă de construcţ Ex. 3 Construcţia instrumentului determină executarea sunetelor numai prin folosirea armonicelor impare. Aceasta se obţine prin folosirea unei clape speciale (portavoce), inventate de constructorul german Christoph Donner. Astfel, registrul grav – cunoscut şi sub denumirea de chalumeau (care se întinde între mi din octava mică şi si bemol din octava întâi) – este registrul sunetelor fundamentale, registrul acut – cunoscut şi sub denumirea de clarino (care se întinde între si din octava întâi şi fa din octava a treia) – fiind registrul armonicelor de grad 3, obţinute aşadar la duodecimă (sunetele mai înalte se obţin cu armonice de gradul 5, 7 sau 9; armonicele de gradul 7 vor avea tendinţa de a se auzi mai jos). Timbrul clarinetului este polivalent. In registrul grav, expresia poate fi dramatică, ameninţătoare, în timp ce, în registrul înalt, vom auzi sunete scânteietoare, luminoase, uneori lipsite chiar şi de o anumită căldură pe măsură ce înaintăm spre supraacut. Aceasta nu înseamnă însă că cele două registre principale ar fi total diferite, total neomogene în ceea ce priveşte culoarea timbrală. Clarinetul este 242 cunoscut ca fiind acel instrument permiţând sunetului să apară din nimic şi să atingă intensităţi paroxistice; toată gama de intensităţi, de la ppp la fff, îi este accesibilă. Nu trebuie uitată nici deosebita căldură a timbrului său în conducerea cantilenelor, fapt utilizat frecvent de compozitori care, practic în aceeaşi măsură, folosesc clarinetul şi pentru interpretarea celor mai diferite figuraţii melodico-armonice. Mai mult, dezvoltarea necesităţilor expresive a condus la noi câştiguri în privinţa sferei timbrale a clarinetului. In acut, el poate dobândi un caracter ridicol, grotesc chiar, în timp ce deosebita dezvoltare a agilităţii îl personalizează dincolo de acel prag unde distingem mai degrabă mişcarea decât culoarea, agitaţia decât coloraţia, velocitatea decât cantabilitatea. In fine, poate că mai mult decât în cazul oricărui alt instrument, jazz-ul a dus la o veritabilă explozie în ceea ce priveşte îmbogăţirea paletei coloristice timbrale şi a celei de procedee tehnice; astăzi, clarinetul este departe de locul pe care îl ocupa în orchestra mozartiană, de pildă, iar diversitatea coloristică deosebită îi permite unui bun orchestrator accesul la o gamă extrem de largă de posibilităţi expresive. Se poate spune că clarinetul este instrumentul cu posibili- tăţile timbrale şi expresive dintre cele mai versatile – de la înfiriparea unui sunet dintr-o cvasi-tăcere până la „strigătele” ascuţite din supra- acut, în fff, de la cantabilitatea mozartiană a registrului mediu până la grotescul suprarealist al unui pasaj punctat de salturi, accente, staccato, slap-tongue şi iregularităţi ritmice, de la comoditatea unor sunete-pedală până la hiper-agilitatea unor figuraţii acordice sau texturale; toate aceste procedee (precum şi multe altele) redau capa- cităţile unui instrument pentru care timpul şi stilul nu au stat pe loc. Legato este un procedeu de interpretare care îi este deosebit de comod clarinetului; combinat cu acea uimitoare agilitate despre care scriam mai devreme, legato-ul în viteză al unor pasaje arpegiate are un caracter , am putea zice, mobil, curgător, „lichid”. Staccato, posibil aici numai în articulaţie simplă, poate depăşi viteza unui mers în şaiprezecimi la 120 de bătăi pe minut (există virtuozi care, se pare, întrebuinţează şi articulaţia dublă cu real succes). Frulatto este inexpresiv, lipsit de spontaneitate, deoarece instrumentistul introduce ambuşura instrumentului în gură atunci când cântă. Un efect preluat din jazz este portamento prin care se accen- tuează caracterul grotesc şi comic al unui pasaj muzical. Tot din jazz provine şi glissando, efect deosebit de spectaculos la clarinet, unde precizarea punctului de plecare şi a punctului de terminare a glissando-ului nu mai pare să pună mari probleme pentru instrumen- 243 tişti. Pe lângă toate acestea, creaţia modernă a adăugat o serie de efecte neconvenţionale (sunete multiple, slap tongue – un fel de staccato mai pronunţat unde rolul limbii în percutarea sunetului este preponderent), care, în paralel cu progresele obţinute din explorarea jazz-ului, fac din clarinet un instrument deosebit de valoros al orchestrei simfonice mari. Durata respiraţiei este mare: teoreticienii dau valori de 40 de secunde pentru piano şi 25 de secunde în forte pentru aproape toată lărgimea întinderii acestui valoros instrument; bineînţeles, în acut valorile vor scădea din motive pe care deja le-am expus. In privinţa celor două clarinete standard, în si bemol şi în la, practica orchestrală este în favoarea alegerii acelui instrument care, prin armura afişată la cheie, favorizează o mai uşoară lectură a pasa- jului respectiv. Cu alte cuvinte, dacă vom scrie, de exemplu, o simfonie în Fa diez major, va fi mai recomandabilă alegerea unui clarinet în la, iar dacă poemul nostru simfonic va fi în mi bemol minor, clarinetul în si bemol va fi aici cea mai bună opţiune; în fapt, nu sunt puţine partiturile care folosesc notaţia enarmonică, întrucât la alegerea unei tonalităţi nu întotdeauna tipul de clarinet disponibil va constitui criteriul hotărâtor (se pare că, totuşi, clarinetul în si bemol pare să fie preferatul compozitorilor români). In orice caz, un instrumentist de calitate va trebui să fie astfel instruit încât problemele de transpoziţie – inclusiv cele care se nasc din utilizarea şi a unor alte instrumente, tot transpozitorii, din familia clarinetului – să fie lesne surmontabile. Clarinetul bas, acordat în si bemol şi în la (în practică, se foloseşte aproape întotdeauna numai clarinetul în si bemol), cu o octavă mai jos decât clarinetul propriu-zis, este un instrument util în orchestra simfonică mare. In privinţa notaţiei, este necesar de amintit faptul că el poate fi notat atât în cheia sol – caz în care va suna cu o secundă mare sau cu o terţă mică peste octavă (nonă sau decimă) mai jos de nivelul unde este scris, cât şi în cheia fa – notaţie preferată de Richard Wagner –, coborând sunetele din partitura clarinetului bas numai cu o secundă mare sau cu o terţă mică. Registrul caracteristic al clarinetului bas este, bineînţeles, regis- trul grav, unde vom găsi sunete având o culoare timbrală cu totul remarcabilă. Toate datele privind procedeele de execuţie ale clarine- ia că, deşi este un instrument grav, tului sunt valabile şi aici; observaţ anumite pasaje agile îi sunt permise clarinetului bas, este o observaţie pertinentă. De altfel, această realitate a velocităţii unui instrument grav – în anumite limite, bineînţeles – este una deosebit de folositoare 244 deoarece, aşa cum am văzut, culoarea şi expresivitatea pot fi obţinute şi printr-o mişcare rapidă. Mai exact spus, intonarea unor sunete- pedală în grav, extrem de necesară atunci când se cere susţinerea liniei basului într-o sintaxă preponderent armonică, ne prezintă timbrul instrumentului în stare pură, în timp ce executarea unui pasaj rapid în grav ne poate trimite uşor spre un etos comic, rocambolesc. Diferenţa de abordare timbral-orchestrală între aceste două momente este la vedere şi interesant de exploatat. Alte instrumente din familia clarinetului sunt clarinetul mic în mi bemol (Hector Berlioz, în Simfonia fantastică, este compozitorul care a impus clarinetul mic în mi bemol, acest instrument legându-se, în privinţa culorii timbrale, cu precădere, de elementele de paştişă, de grotesc, de absurd chiar pe care timbrul său „de bâlci” le poate evoca), clarinetul alto – acordat în mi bemol, cu transpoziţie la sexta mare inferioară, cornul de basset – un instrument care poate fi găsit în paginile lui Mozart şi Beethoven, fiind un clarinet alto în fa şi clarinetul contrabas, instrument extrem de rar întrebuinţat, acordat în fa sau în mi bemol, cu o octavă mai jos decât clarinetul alto. Fagotul ia fagotului vom distinge două sisteme principale – In construcţ sistemul francez Buffet şi sistemul german Heckel. Sistemul francez este oarecum învechit, neaducându-i-se perfecţionări susbstanţiale în ultima vreme, în timp ce sistemul german, în care tubul instrumentului este mai larg, iar aşezarea clapelor tinde să faciliteze o anumită omogenitate timbrală, pare să se impună din ce în ce mai mult (chiar şi sistemul Heckel cunoaşte, la rândul lui, două subsisteme, fiecare favorizând o emisie superioară a unor anumite categorii de sunete). Intinderea acestui instrument este cea descrisă în ex. 4 (există momente în care compozitorii, cu sprijinul nemijlocit al constructorilor, au coborât până la la în contraoctavă – cu toate acestea, limita standard inferioară este preferabil de observat). Ex. 4 Trebuie reţinut faptul că, în supraacut, se recomandă mersul treptat pentru atingerea celor mai înalte sunete, iar că, în grav, emisia 245 în piano şi, mai ales, în pianissimo, pentru cele mai grave note, este practic imposibilă. Notaţia este reală, în cheia fa – pentru segmentele în acut se întrebuinţează însă cheia de tenor. La fel ca şi la celelalte instrumente, coloraţia timbrală a fagotului diferă după registrul în care acesta este chemat să cânte. In grav, prima cvintă are o culoare plină, susţinută, superbă, iar si bemol se poate oricând compara cu notele similare de la corni sau tromboni atunci când momentul apare ca sunet-pedală. In registrul mediu, fagotul are o coloraţie oarecum „moale”, timbrul său fiind uşor impersonal şi apropiindu-se mult de culoarea violoncelului. In acut, timbrul devine mai sec, mai incolor, însă capătă un plus de dramatism – exemplare sunt aici paginile lui Igor Stravinski din Sacre du printemps –, această particularitate putând fi exploatată cu succes în muzica mai recentă. Procedeele de execuţie ale fagotiştilor pot fi sintetizate dacă vom observa că instrumentul nu excelează printr-o deosebită agilitate. Legato ascendent este – la fel ca la celelalte instrumente de suflat – mult mai comod decât cel descendent (unde se pot naşte adevărate probleme, majore, atunci când intervalul este mai mare). Staccato se recomandă a nu depăşi o mişcare în şaisprezecimi mai rapidă de 120 de pătrimi pe minut; atunci când se alternează legato şi staccato sau atunci când apare necesitatea unui staccato pe porţiuni mai restrânse, limitele pot fi uşor depăşite. Trebuie subliniată aici expresia deosebită a fagotului într-o mişcare rapidă în staccato – valenţele sale comice şi burleşti sunt inestimabile. Frulatto nu se foloseşte la fagot, iar surdina, deşi posibil de aplicat, nu are o eficienţă deosebită şi, de aceea, nu s-a impus în practica curentă. Vibrato este un procedeu caracteristic pentru fagot, cu o deosebită expresie în susţinerea sune- telor lungi (se mai foloseşte şi aşa-numitul tremolato ca fiind un vibrato cu o amplitudine mai largă – acest din urmă procedeu are însă ie). Limitele respiraţiei instrumentistului sunt deter- caracter de excepţ minate – ca la toate celelalte instrumente de suflat – de registrul unde sunt plasate sunetele respective. In grav, vom vorbi de aproximativ 15 secunde în piano şi 6 secunde în forte; în mediu şi acut, limitele cresc la 30 secunde în piano şi 15 secunde în forte. Încercând să sintetizăm aici valenţele fagotului în orchestra simfonică mare, vom observa că acest instrument este departe de a fi un simplu vector al susţinerii basului unei armonii date. Toate elemen- tele de expresie care rezultă din încredinţarea unor linii melodice plasate în grav sau chiar în subgrav sunt posibile aici; iar atunci când liniile respective sunt expuse în viteză, fiind totodată complexe dintr-un 246 punct de vedere ritmico-melodic, datele de colorit timbral despre care scriam mai devreme sunt la vedere. Dacă despre caracterul comic, grotesc al fagotului atunci când interpretează linii melodice în grav şi în staccato s-a vorbit mult, are totuşi sens să subliniem aici faptul că acest caracter se estompează vădit în momentul în care întreaga ţesătură orchestrală este agitată, fagotul devenind aici „parte egală” la o – să zicem – polifonie (sau heterofonie) susţinută. Aşadar, observăm că lăsarea unui instrument la vedere într-o ţesătură orches-trală relativ subţire poate deveni un element primordial în creionarea culorii sale timbrale: atunci când fagotul este expus şi este veloce, timbrul său are rezonanţe comice, iar atunci când toţi suflătorii sunt prezenţi şi cântă în viteză, instrumentul devine un participant cu pondere cvasiegală (şi fără a ieşi prea mult în relief din punct de vedere timbral) la o sintaxă muzicală complexă. Contrafagotul este un instrument care a cunoscut în ultimul timp o spectaculoasă perfecţionare tehnică; observăm aici faptul că cele mai bune rezultate sunt obţinute în primele două octave ale întinderii instrumentului – mai sus de acestea este de preferat folosirea fagotului propriu-zis. Notaţia şi lectura sunt semitranspozitorii, întinderea fiind aproximativ aceeaşi cu întinderea fagotului, însă cu o octavă mai jos. Fiind un instrument de culoare, efectele cele mai spectaculoase vor fi obţinute, bineînţeles, în acel registru – subgrav – unde contrafagotul depăşeşte „instrumentul-tată”. Compozitorii seco- lului al XX-lea au impus, în tehnica orchestraţiei contemporane, frecvente asumări cvasisolistice pentru contrafagot; bineînţeles, aceste momente de efect se bazează în exclusivitate pe un caracter timbral propriu, inconfundabil şi de efect, momentele în care contrafagotul nu făcea altceva decât să dubleze violonceii şi contra-başii fiind de mult depăşite. Fiind un instrument considerabil mai mare decât fagotul, procedeele tehnice enumerate mai sus vor trebui adaptate acestei constrângătoare factualităţi. De asemenea, cantitatea de aer necesară pentru punerea în mişcare a unor coloane de aer de asemenea dimensiuni este apreciabilă; fără o grijă atentă pentru alocarea unor ie nu se poate vorbi despre o partitură pauze frecvente de respiraţ pentru contrafagot. Alte instrumente din familia fagotului. Sarussofonul este un instrument cu ancie dublă, din alamă. Deşi sarussofonul cunoaşte o întreagă familie, în orchestra simfonică – mai ales în peisajul muzical francez – singurul care s-a impus a fost sarussofonul bas în do. Poziţia 247 sa a fost temporară – înlocuind contrafagotul, deoarece acesta nu atinsese încă un grad de perfecţionare tehnică satisfăcător –, iar astăzi, în afara fanfarelor, sarussofonul se vede înlocuit peste tot de către contrafagot, posesor al unui sunet mai moale şi mai plăcut. Grupul instrumentelor de suflat din alamă Instrumentele de suflat din metal sunt instrumente cu ambuşură (muştiuc, Mundstück), în care buzele instrumentistului pun în vibraţie coloana de aer a cărei vibraţie determină înălţimea unui sunet. Orchestra simfonică mare este departe de vremurile eroice ale clasicilor vienezi, de pildă, unde instrumentele de suflat din metal erau instrumente naturale – prin aceasta accentuându-se faptul că singurele sunete posibil de intonat erau acelea care se găseau pe scara armo- nicelor unei anumite fundamentale prestabilite, cea în care era acordat tubul respectivului instrument. Astăzi vorbim de instrumente de suflat din alamă (sau din metal) cromatice (sau cu pistoane, sau cu ventile), acestora fiindu-le lejeră intonarea oricărei partituri clasice sau moderne, oricât de complexe. Trebuie observat faptul că lungimea şi îngustimea tubului determină numărul de ordine al armonicelor până la care se poate ajunge. Astfel, sunetele fundamentale sunt accesibile unor instrumente grave – cum ar fi tuba bas – în timp ce cornul, care are tubul mai la armonicele de grad 12 sau 14. Gama îngust, poate urca până cromatică devine posibilă prin implementarea unui sistem de ventile care permit o modificare sui generis a lungimii tubului cu câte o secundă mică şi/sau mare şi/sau mărită. Prin folosirea acestora, simplă şi/sau combinată, tubul poate fi lungit cu maximum o cvartă mărită. Bineînţeles, cu cât va fi mai complexă digitaţia (în sensul de a se folosi concomitent mai multe ventile/pistoane), cu atât sunetele obţinute vor suna mai imprecis. Astfel, tehnica instrumentală se ba- zează imens pe posibilităţile de a obţine diferitele sunete ale gamei cromatice ca armonice de grad diferit ale unor fundamentale diferite (acest sistem l-am văzut aplicându-se şi la instrumentele de suflat din lemn, într-o modalitate mult mai simplistă însă); alegerea celor mai bune poziţii pentru a obţine un anumit sunet, cât mai „curat”, şi pentru minimalizarea riscului de a-l rata reprezintă datele fundamentale ale pregătirii instrumentiştilor. In acest sens, cele mai bune sunete vor fi acelea care se bazează pe armonicele care nu vor intra în conflict cu scara temperată. 248 Un întreg sistem de triluri şi tremolo-uri se sprijină pe factua- litatea descrisă mai sus. Intonarea unui sunet lung ca armonic de grad x într-o poziţie y am descris-o mai sus; atunci când însă instrumen- tistul manevrează rapid un ventil (sau o culisă de trombon) – lungind şi micşorând tubul cu o secundă – se poate obţine un tril de efect. Manevrarea concomitentă a două (sau a mai multor) ventile îngreu- nează execuţia; dacă vom adăuga şi necesitatea schimbării armonicu- lui, deoarece sunetele între care se execută tremolo sunt spaţiate, atunci ne vom lovi de limite tehnice obiective în obţinerea acestor procedee. Cornul Cornul cromatic dublu este astăzi instrumentul standard al orchestrei simfonice mari. Avem aici de-a face cu un corn acordat în fa, prevăzut cu un sistem de deplasare al întregului acordaj prin apăsarea unui ventil, astfel încât vom obţine un corn acordat în si bemol. Din acest motiv vorbim despre corn dublu, iar caracterul cromatic al acestuia este dat de sistemul de supape rotative care acţionează în maniera descrisă. Notaţia cornului este mult tributară tradiţiei. In primul rând, practica a creat obişnuinţ a de a se folosi alteraţiile numai înaintea notei care se alterează (accidenţii nu se pun deci la cheie). Cornii sunt notaţi transpozitoriu în fa. Mai exact, în cheia de sol ei vor suna cu o cvintă mai jos, iar în cheia de fa ei vor suna cu o cvartă mai sus. O tendinţă recentă în arta componistică cere ca aceste instrumente să fie notate uniform în do, netranspozitoriu; tendinţa nu s-a impus încă, iar lectura transpozitorie a partiturilor de corn a rămas totuşi o obligaţie pentru orice dirijor şi/sau compozitor. Intinderea cornului este redată, în sunete reale, la ex. 5. Sunetele grave sunt riscant de atacat, la fel fiind şi cele din supraacut (unde se recomandă, fapt care nu mai reprezintă o noutate, atingerea lor printr- un mers treptat) – de aceea, tehnica orchestraţiei recomandă dublarea acestora în timpul execuţiei pentru a se minimaliza riscurile respective. Practica este aceea de a scrie pentru grupul celor patru corni – aceasta este repartizarea orchestrală larg răspândită – astfel încât cornii I şi III să primească ştimele mai acute, în timp ce cornii II şi IV le vor cânta pe cele mai grave; acest fapt conduce la o anumită cvasispecializare a instrumentiştilor în orchestră în sensul că, de exemplu, pentru un cornist de la cornul I, o partitură cvasisolistică începând în acut şi terminându-se în grav şi subgrav este incomodă. Un orchestrator bun va diviza – sau va dubla etc. – această fenomenalitate, respectând specializarea despre care scriam mai sus. 249 Ex. 5 Timbrul cornului a cunoscut o evoluţie de-a dreptul specta- culoasă. Astfel, pe lângă efectele tradiţionale, împrumutate de la vechiul corn de vânătoare, pe lângă tradiţionala coloratură marţială a „fanfarelor” (termenul îl întrebuinţăm aici în accepţia sa orchestrală), alcătuite din instrumente naturale, cornului dublu cromatic îi sunt deschise astăzi două mari direcţii diferite. Prima direcţie este aceea unde instrumentul excelează în a juca acel rol de instrument de tranziţie între grupul instrumentelor de suflat din lemn şi cel al suflătorilor de alamă. In acest sens, adăugarea timbrului cornului la cel al fagoţilor şi/sau al clarineţilor este un procedeu cât se poate de firesc, împletirea acestor timbre fiind eufonică. A doua direcţie tinde să sublinieze şi să exploateze apartenenţa acestui instrument – din punct de vedere timbral – la grupul alămurilor. In acest sens, numeroase procedee de execuţie tind să apropie sonoritatea pachetului de corni al orchestrei simfonice mari de sonoritatea trombonilor şi chiar de aceea a tubelor. In acest şi să echilibreze aceste sens, un orchestrator iscusit va şti să folosească două direcţii, obţinând noi şi noi resurse de culoare timbrală. Privind acum întinderea efectivă a instrumentului, vom observa că în registrul cuprins între do din octava mică şi fa din octava a doua, registru unde astăzi nu se mai pune nici un fel de problemă tehnică la emisia sunetelor, timbrul este rotund, suav chiar, plin, bine timbrat şi frumos. Registrul este omogen şi sunetele sunt precise, iar problemele legate de netemperarea armonicelor sunt astăzi pe deplin rezolvate. In grav, sunetele capătă treptat o anumită culoare gravă, sumbră, agresivă, metalică chiar, în forte timbrul apropiindu-se uneori de cel al tubei bas. In acut, o parte din caracteristicile timbrale specifice se pierd – sunetul devine parcă mai şters, mai răguşit, mai incolor/insipid. Procedeele de emitere a sunetelor sunt diverse şi eficace. Pe lângă sunetele normale (sau deschise) se pot folosi sunetele înfundate (bouchés) care se obţin prin astuparea pavilionului cu ajutorul mâinii or nazal. Se notează cu o cruciuliţă drepte şi al căror timbru este uş deasupra sunetului, iar revenirea la sunetele normale se marchează prin scrierea unui cerculeţ, tot deasupra sunetelor. Datorită faptului că, prin introducerea mâinii în pavilionul instrumentului, lungimea tubului practic se scurtează, sunetul va suna efectiv cu un semiton mai 250 sus; pentru a obţine, aşadar, înălţimea corectă, instrumentistul, pur şi simplu, va cânta cu un semiton mai jos; mai mult, prin introducerea şi scoaterea repetată a mâinii în pavilion se obţine un foarte interesant cvasi-tril, chiar dacă instrumentistul nu face altceva decât să susţină, din ambuşură, un sunet mai lung. Sunetele metalice (cuivrés) sunt nişte sunete forţate, având un timbru metalic pronunţat. Sunetele de ecou sunt sunete obţinute prin înfundarea parţială a pavilionului – sonoritatea este dulce, plăcută, de calitate, iar aparenţa lor este de îndepărtare (ele au tendinţa să sune cu un semiton mai jos, iar instrumentişţii vor corecta aceasta în sensul descris mai sus). In fine, se mai foloseşte şi indicaţia pavilionul în sus – se obţine astfel o sonoritate puternică, intensă, marţială, glorioasă (nu se mai poate însă cânta în acest caz cu mâna introdusă în pavilion). uşor şi are un efect deosebit; se recomandă Frulatto se execută totuşi folosirea registrului mediu al instrumentului pentru maximum de efect. Surdina este un element folosit frecvent de către cornişti. Legato se foloseşte astăzi cu bune rezultate, în timp ce staccato – cu folosirea articulaţiei simple şi a celei duble – dă rezultate satisfăcătoare în registrul mediu în limitele unei viteze de 140-160 bătăi/pătrimi pe minut în mers de şaisprezecime. Glissando este un efect deosebit de spectaculos la toţi suflătorii de alamă; el se poate executa numai în forte, într-o mişcare rapidă, şi este un glissando care trece numai prin seria armonicelor naturale ale unei anumite funda- mentale (de aceea, se recomandă obţinerea unui sunet de plecare şi a unui sunet de sosire care pot fi bine şi curat intonate). La corn, datorită faptului că şirul armonicelor accesibile execuţiei instrumentistului este mare, glissando-ul obţinut va fi spectaculos şi bogat. Valorile respiraţiei depind de registrul în care se află sunetele respective. Astfel, în grav, vorbim de 10 secunde în forte, respectiv de 20 de secunde în piano, pe când în registrul mediu valorile vor fi de 16 secunde în forte şi de până la 40 de secunde în piano. Trompeta Trompeta este instrumentul despre care se poate afirma că a cunoscut cea mai spectaculoasă evoluţie de-a lungul timpului (singurul instrument care îi este un serios contracandidat aici pare a fi clarinetul). De la trompetele naturale – care, literalmente, i-au chinuit pe maeştrii clasicismului vienez atunci când anumite modulaţii, prea îndrăzneţe, îi îndepărtau de posibilităţile instrumentelor vremii – până la instrumentele care s-au găsit şi se găsesc în mâinile unor virtuozi ai 251 jazz-ului, drumul parcurs, deopotrivă de către constructori şi de către interpreţi, este imens. Progresul acestui instrument s-a făcut în doi timpi: pe de o parte, adaptarea mecanismului cu ventile pentru acest instrument a dus la eliminarea acelor neplăcute hiatusuri din intonarea gamelor cromatice, pe de altă parte, experimentele şi progresele făcute în interpretarea jazz-ului au îmbogăţit considerabil paleta coloristică a trompetei, adăugând timbrului marţial inerent deopotrivă o multitu- dine de nuanţe, cu preponderenţă din gama comicului şi chiar a grotescului, cât şi o extraordinară agilitate în interpretare – prin ea însăşi un izvor nou de expresivitate. Mai mult, introducerea şi folo- sirea unui întreg set de surdine şi, mai ales, dobândirea de noi şi noi valenţe de virtuozitate de către interpreţi au făcut ca trompeta să poată fi comparabilă, treptat, din acest punct de vedere, cu suflătorii de lemn şi, prin aceasta, să poată fi integrată acestora atât în alcătuirile orchestrale mari, cât şi în formaţii camerale dintre cele mai felurite. eles Practica muzicală a dus la impunerea trompetelor, bineînţ cromatice, în do şi în si bemol. Trompeta în do – a cărei notaţie este netranspozitorie (iar semnele de alteraţie nu se pun la cheie, conform tradiţiei) –, mai degrabă întâlnită în Franţa, are un caracter mai mobil, mai veloce, mai „cameral” datorită tubului ceva mai îngust, care îi permite intonarea cu uşurinţă a sunetelor înalte. Trompeta în si bemol – a cărei notaţie va fi transpozitorie (efectul fiind mai jos cu un ton) – este mai mult preferată în Germania şi Italia; caracterul ei este întru- câtva mai apropiat de acea tentă eroică pe care o întâlnim, aproape cu precădere, în partiturile clasice. Mai trebuie menţionat faptul că trompeta în si bemol poate fi transformată în trompetă în la prin montarea unui dispozitiv special; se obţine astfel o mai mare uşurinţă în interpretarea unor partituri în tonalităţi cu mulţi diezi (cam tot în felul în care folosim diferitele specii de clarinet, din aceleaşi motive). Mai sunt cunoscute – şi mai rar întrebuinţate – trompete în fa (un fel de trompetă alto sau tenor) şi trompete în re (un fel de trompete acută sopran); mai mult, se cunosc şi trompete în mi bemol, o trompetă în fa şi chiar şi o trompetă supraacută în si bemol. Pe măsură ce tubul se îngustează, timbrul devine din ce în ce mai metalic şi, de aceea, mai inexpresiv, aceste trompete acute şi supraacute, rar şi extrem de rar folosite, apărând fie acolo unde se cere o anumită corectitudine istorică în interpretarea unor partituri preclasice, fie acolo unde compozitorul cere, în mod imperios, obţinerea unor sunete foarte înalte. Intinderea trompetei este cea din ex. 6. 252 Ex. 6 Timbrul trompetei este, poate, cel mai pregnant şi mai puternic timbru din orchestra simfonică. Deşi registrul grav, fascinant, demn, plin de „carne” sonoră, nu este de neglijat, registrele mediu şi, în special, cel acut sunt cu deosebire pline de forţă şi strălucire, mergând deseori până la stridenţă şi chiar până la disconfort fizic. Peste sol din octava a doua cu greu se mai pot obţine sunete în nuanţe scăzute, în timp ce sub do central sunetul se naşte mai greu şi este, de aceea, mai puţin spontan. In registrul normal – îndeobşte între do central şi sol din octava a doua –, durata respiraţiei este estimată între 8 secunde în forte şi 20 de secunde în piano. Ca procedeu de execuţie, legato este uşor de obţinut şi de efect. Staccato, deosebit de eficient şi de mare efect în intervalul mediu al instrumentului, în articulaţie simplă, dublă sau triplă, permite atingerea unor viteze considerabile, de până la 170 de bătăi pe minut în cadenţă de şaisprezecimi. Frulatto este uşor de obţinut şi de mare efect – ca la toate instrumentele de suflat din alamă. Glissando pe scara de armonice este, de asemenea, de mare spectacu- lozitate. Ca procedeu de efect, preluat din jazz, merită aici menţionat vibrato – el se obţine printr-un atent joc al buzelor concomitent cu o oscilare uşoară a degetelor pe ventil. Rezultatul obţinut este deosebit: ceva care seamănă cu o tânguire senzuală, cu un vehicul de expresie aproape la fel de complex ca un limbaj articulat. Surdinele – procedeu expresiv dezvoltat enorm de către jazz – sunt într-o mare varietate din punctul de vedere al materialului de construcţie: din metal, din carton, din material fibros (nimic nu îi împiedică pe trompetiştii contemporani să imagineze şi să imple- menteze noi şi noi surdine, felurite ca formă şi material) etc. In mod direct, materialul din care sunt executate determină timbrul obţinut: mai „metalic” dacă sunt din metal, mai dulce, mai catifelat dacă sunt din carton etc. etc. Cele mai cunoscute surdine sunt surdina mută şi surdina wah-wah. Surdina mută permite gradarea posibilităţilor de amortizare a sunetelor prin mărirea sau micşorarea deschiderii pavilio- nului. Atunci când pavilionul este închis complet, sunetul se deperso- nalizează, aproape ca şi când instrumentul s-ar auzi dintr-o cutie cu 253 pereţii foarte groşi. Surdina wah-wah, de origine americană, este un dispozitiv care comportă, pe axă, un orificiu unde se găseşte o pâlnie care poate fi închisă cu mâna de către instrumentist. Acoperindu-se şi descoperindu-se succesiv şi/sau treptat respectivul orificiu de către instrumentist, se obţin sunete intens modulate – astfel cum ne arată şi denumirea surdinei – într-un ambitus de expresie deosebit de interesant. Alte instrumente din familia trompetei. Trompeta bas este un instrument care, având un timbru bogat, superb, poate înlocui cu succes trombonul tenor. Se cunosc trompete bas în do, în re, în mi bemol (cea în do este semitranspozitorie – cu o octavă mai jos –, celelalte sunt transpozitorii sunând, bineînţeles, sub nivelul la care sunt notate). Trompetele acute în mi bemol şi în fa – din acelaşi grup din care am menţionat şi trompeta în re – sunt instrumente care se folosesc, cel mai des, fie la obţinerea sunetelor înalte, fie la interpretarea partiturilor de epocă. Cornetul este un instrument foarte asemănător, din toate punctele de vedere, cu o trompetă; construcţia acestuia este . Îl găsim acordat cu precădere în do, în si bemol şi în la. uşor conică Foarte prezent în fanfare, el tinde să fie înlocuit însă de trompeta cromatică modernă. Trombonul Trombonul cunoscut sub acest nume este, în fapt, un trombon tenor-bas cu culisă în si bemol şi fa. Trebuie amintit faptul că, în paralel cu trombonul cu culisă, există un trombon cu ventile, mai agil datorită mecanismului cu ventile; prezenţa acestuia în orchestrele simfonice mari se subţiază însă continuu, deoarece trombonul cu culisă – prezentat aici – are alte, multe avantaje. In primul rând, trombonul cu culisă posedă un cvartventil a cărui acţionare deplasează întregul acordaj din si bemol în fa. Astfel, un întreg set de noi armonice şi poziţii – mai bune, mai eufonice – devine brusc disponibil instru-mentistului. Se consideră, de aceea, că interpretarea tuturor sunetelor la trombonul dublu tenor-bas cu culisă nu cunoaşte lacune, cu excepţii minore – acolo unde instrumentistul este forţat să ia a şaptea (pentru si din contraoctavă, de exemplu). O folosească poziţ anumită prudenţă în conducerea liniei melodice, recomandată, este însoţită de o serie de „ajustări” făcute din buze, astfel încât netemperarea inerentă a sunetului să nu deranjeze prea mult. Notaţia trombonului este reală, în cheia fa şi, pentru registrul acut, în cheia de tenor. 254 Intinderea trombonului este descrisă în ex. 7. Notele grave, numite sunete-pedală, sunt mai dificil de intonat, recomandându-se să fie atacate prin mers treptat şi să se dea sunetului posibilitatea să se „formeze” (sunetul si din contraoctavă necesită o anumită prudenţă, deoarece el nu poate fi atacat decât în poziţia a şaptea, aşa cum am văzut). Sunetele mai înalte de do din octava a doua sunt pretenţioase, intonarea lor fiind dificilă şi, aproape întotdeauna, numai în nuanţe puternice. Ex. 7 Cum realizează instrumentistul această întindere cromatică, cu multe sunete situate în grav şi subgrav? Am văzut mai întâi că folosirea cvartventilului permite alegerea acordajului optim. Apoi, folosind culisa – care este un tub dublu, mobil, şi care, împreună cu restul instrumentului, alcătuieşte un unic tub putând fi lungit sau scurtat rapid de către instrumentist cu scopul de a lungi sau scurta coloana de aer, obţinând astfel diferitele înălţimi notate în partitură – instrumentistul realizează acele poziţii care, întrebuinţate judicios, permit alegerea cea mai avantajoasă pentru corectitudinea înălţimii sonore (sunt avantajoase acele „coloane” de fundamentale şi armo- nice, dublate de acele poziţii obţinute prin lungirea-scurtarea tubului cu ajutorul culisei, în care sunetul rezultat este un armonic mic şi/sau par al sunetului fundamental – asigurând astfel eufonia sunetului –, iar poziţiile înalte ale culisei, unde braţul se îndepărtează mult de corp, sunt, pe cât se poate, evitate, mai ales în mişcările rapide). De aceea, corectitudinea intonaţiei revine instrumentistului care va alege întot- deauna acele poziţii ale culisei şi acele armonice – obţinute prin cu întrebuinţarea sau neîntre- acţiunea buzelor pe muştiuc (corelată buinţarea cvartventilului) – ce se vor arăta a fi corespunzătoare în funcţie de o anumită comoditate de execuţie sau de o adecvare la restul liniei melodice (salturile mari de culisă, mai ales în tempo susţinut, sunt întotdeauna uşor riscante). Timbrul trombonului este profund dramatic, compact, amenin- ţător chiar, în regiunea sunetelor-pedală. In registrul mediu, în forte, conotaţiile sale eroice şi triumfătoare nu pot fi trecute cu vederea. La fel ca în cazul altor instrumente, jazz-ul a transformat în mod fundamental modul nostru de raportare la posibilităţile acestui instru- ment. L-am descoperit astfel ca fiind un instrument destul de veloce, 255 obţinând sunetul printr-o mare varietate de procedee tehnice astfel încât o melodie la trombon, care să nu mai sune tragic, ci comic, burlesc, „caragialesc” am putea spune, nu mai surprinde astăzi pe nimeni. Glissando este procedeul prin excelenţă al trombonului cu culisă. El se obţine prin mişcarea culisei în timpul intonării unui sunet mai lung; glissando nu poate depăşi amplitudinea de cvartă mărită – distanţa pe scara sonoră între poziţiile întâi şi a şaptea. Efectul comic şi/sau comic-sentimental al acestui procedeu este pregnant şi garantat. Mai cunoaştem şi acel glissando de armonice, specific instrumentelor de suflat din alamă, care este de maxim efect, deoarece baza de plecare a acestuia se poate sprijini pe sunetele-fundamentale, iar inten- sitatea – totdeauna puternică prin natura acestui procedeu sonor – poate fi considerabilă datorită naturii înseşi a acestui instrument atât de „gălăgios”. Atunci când cele două forme de glissando se îmbină – modificându-se, aşadar, poziţia culisei în timpul mersului ascendent al seriei de armonice – se poate obţine un efect cu totul special. Frulatto este un procedeu spectaculos şi eficient. O resursă spectaculoasă de expresivitate pentru trombonist o reprezintă vibrato; acesta se obţine printr-o bine coordonată mişcare a buzelor, ajutată uneori şi de o uşoară mişcare a culisei. Efectul sonor astfel obţinut este surprinzător de aproape de timbrul unei voci bărbăteşti. Surdina este o altă cucerire provenind din muzica de jazz. Ea se foloseşte frecvent şi are efecte spectaculoase. Ca şi la trompetă, calitatea materialelor din care sunt confecţionate determină timbrul acestora. Cele mai întrebuinţate surdine sunt surdina mută şi surdina wah-wah, având efectele pe care le-am descris în capitolul anterior. Modul de interpretare legato pare să îi fie impropriu acestui instru- ment. Bineînţeles, se pot lega perfect – mai ales într-un mers în sens ascendent – sunetele care sunt armonice diferite pe aceeaşi scară atunci când sunt obţinute în aceeaşi poziţie. Se mai pot lega foarte bine sunete la intervale oricât de mari, ascendente sau descendente, cu condiţia să nu aibă acelaşi număr în succesiunea armonicelor. Atunci când procedeul însă devine imposibil, instrumentistul ştie, folosind mascheze anumite culisa într-un fel de portamento-glissando, să discontinuităţi supărătoare. Staccato se execută prin articulaţie simplă sau prin articulaţie dublă. Agilitatea acestui procedeu poate urca până la o viteză de 140 de bătăi pe minut în mişcare de şaisprezecimi. Atunci când linia melodică presupune un joc de culisă susţinut, aceste valori se vor corecta în jos, deoarece mişcările mâinii care acţionează culisa – însoţite de nevoia de siguranţă în privinţa atingerii unei poziţii corecte – sunt considerabil mai lente. 256 Trombonul este un instrument care solicită foarte intens plă- mânii instrumentiştilor. Valorile respiraţiei vor fi, de aceea, în jurul duratelor de 6 secunde în forte şi de 15 secunde în piano în registrul mediu al instrumentului. In registrele grav, subgrav, respectiv acut şi supraacut, aceste valori se vor scurta considerabil. Trilul se execută, la trombon, într-un mod în care intervenţia culisei pare a-i uşura considerabil efortul şi a-i maximiza efectul. Dacă la celelalte instrumente de alamă se puteau obţine trilurile lesne, cu ajutorul unor rapide mişcări ale ventilelor, aici această posibilitate, evident, lipseşte. De aceea, rămâne soluţia de a executa triluri cu ajutorul unui joc de buze permiţând schimbarea rapidă între două armonice învecinate, în aceeaşi poziţie (care este determinată de culisă, aşa cum am văzut deja). Mai există şi posibilitatea de a mişca rapid culisa între două poziţii învecinate, obţinându-se astfel un tril la lţi- semiton. Bineînţeles, această soluţie tehnică este aproximativă, înă mile sunetelor astfel obţinute nefiind foarte clare. De aceea, se recomandă durate scurte ale acestui procedeu, variantele sale pres- curtate – apogiatura şi mordentul – fiind mai accesibile. Alte instrumente din familia trombonului. Trombonul alto, acordat în mi bemol, este un instrument folosit mai ales în interpre- tarea fidelă a unor lucrări mai vechi, deşi substanţa sa sonoră este bogată. Trombonul bas, acordat în fa, tinde a fi înlocuit de trombonul dublu tenor-bas descris mai sus. Tuba Tuba din orchestra simfonică mare face parte din marea familie a fligornurilor şi tubelor. Acestea sunt instrumente de mari dimen- siuni; tubul lor are o desfăşurare conică mare, iar pavilionul este volu- minos. Se favorizează astfel evident emiterea sunetelor grave. Pentru zonele grave, fligornurile cunosc o sub-familie specială – familia tubelor. Acestea sunt ceva mai reduse decât fligornurile, deoarece tuburile lor încep ceva mai îngust, iar desfăşurarea conică este mai redusă. Muştiucul tubelor este mai apropiat de cel al cornilor şi trombonilor, ceea ce influenţează corespunzător sunetul tubelor. Mai mult, emiterea sunetului la tube este relativ uşoară, deoarece instru- mentele sunt prevăzute astăzi cu un sistem de ventile performant. Instrumentul care se întâlneşte în orchestra simfonică şi care este contrabas asimilat grupului orchestral al tromboanelor este tuba dublă în fa şi si bemol. Avem de-a face cu o tubă acordată în fa având un 257 ventil special care o transformă imediat în tubă în si bemol (cu o cvintă mai jos). Practic, ca şi la trombon, acţionarea acestui ventil permite intonarea sunetelor care ar fi lipsit din registrul grav din motivele amintite în capitolul respectiv. Tuba are un mecanism format din patru supape rotative, permiţându-i – pe lângă obţinerea unor sunete în grav şi subgrav de o foarte bună calitate, extrem de utile în economia orchestrală a ansamblurilor simfonice de mari dimensiuni – şi o anumită agilitate în registrele mediu şi acut. Intinderea tubei este aceea descrisă în ex. 8. Notaţia la tubă – ca şi la tromboni – este reală. Trebuie însă subliniat faptul că există extrem de numeroase cazuri de folosire a unor diverse specii de tube (unele apropiate, din construcţie, de corn) la care notaţia este transpozitorie. Astfel cum am arătat deja, tendinţa de a impune o notaţie netranspozitorie pentru instrumentele de suflat de alamă este relativ nouă; în practică, sarcina de a intona corect înălţimile din partitură este rezolvată de instrumentist. Ex. 8 Timbrul tubei este uşor apropiat de timbrul trombonului. Deşi îşi păstrează o anumită strălucire sumbră, „carnea” timbrală este plină, iar sunetul este amplu şi susţinut, grandilocvent uneori – o fundamentală susţinută de tube (şi, eventual, de tromboni) este de natură a constitui un „sprijin” serios pentru orice tutti orchestral, oricât de ambiţios. Mai trebuie menţionat faptul că, în ultima vreme, întrebuinţarea tubelor într-un registru mediu-acut şi într-o mişcare susţinută (tuba fiind un instrument neobişnuit de agil nu numai pentru aspectul său, dar şi pentru gravitatea timbrală a sonorităţilor sale) a fost realizată de compozitori pentru a se obţine sui generis efecte satirice. Şi într-adevăr, într-o modalitate apropiată aceleia a fagotului, în paginile muzicale programatice, apariţia tubei în relief tinde să creioneze personaje şi/sau situaţii al căror registru expresiv este foarte departe de ială a tuturor instrumentelor de suflat din alamă. marţialitatea iniţ Procedeele tehnice sunt comune tubei şi celorlalte instrumente de suflat din alamă. Astfel, frullato, staccato, glissando etc. vor cunoaşte aceleaşi limitări, cele mai importante provenind din faptul că, în registrul grav, formarea sunetului cere o durată de timp considerabil 258 sporită; de aceea, orice execuţie implicând o anumită agilitate necesită o precauţie sporită. De asemenea, valorile respiraţiei vor trebui gândite cu atenţie chiar şi dacă, numai privind dimensiunile impresionante ale instrumentului, vom intui volumul de aer necesar instrumentistului pentru a-l face să rezoneze corespunzător. Alte instrumente din familia tubei. In primul rând este necesar de observat că o formulare judicioasă ar fi trebuit să ne trimită la familia fligornului, deoarece tuba – astfel cum am arătat – este membru al acestei familii; din motive de simplitate şi coerenţă în clasificare însă, am adoptat aici această formulare. Familia fligornilor este o familie extrem de numeroasă, ai cărei membri pot fi, cel mai adesea, întâlniţi la instrumentiştii din fanfare. Astfel, vom cunoaşte un fligorn supraacut în si bemol sau în la, un fligorn sopranino în mi bemol (care poate înlocui cu succes trmpetele acute în do sau în re), un fligorn soprano în si bemol, un fligorn alto în mi bemol sau în fa. Aceste instrumente sunt instrumente cu trei ventile, fiind întâlnite practic numai în fanfare, iar notaţia lor este transpo- zitorie; o dată cu introducerea celui de al patrulea ventil – repetăm acest suplimentar ventil are ca rol principal pe acela de a observaţia că completa în bas scara cromatică –, notaţia acestor instrumente grave va fi în, principal, reală. Vom întâlni aici, aşadar, un fligorn bas sau Eufoniu în si bemol, cunoscut în Germania şi sub denumirea (respectiv varietatea) de tubă bas (Bass-tuba), un fligorn bas grav sau Bombardone în mi bemol şi în fa căruia îi corespunde o tubă bas gravă, un fligorn contrabas sau Helicon în do şi în si bemol căruia îi corespunde o tubă contrabas – este vorba despre instrumentul care tinde să se impună ca tubă standard în orchestra simfonică atunci când respectivul instrument, numit tubă dublă, este dotat cu acel al patrulea ventil gândit special pentru deplasarea acordajului. Trebuie amintit aici faptul că Richard Wagner, deopotrivă genial compozitor şi orchestrator, a solicitat frecvent constructorilor să conceapă sau să adapteze instrumente necesare dimensiunilor drama- tice ale creaţiei sale. Astfel, o întreagă serie de instrumente poartă numele generic de tube wagneriene; ele sunt mai ales tube tenor al căror muştiuc este foarte apropiat sau identic cu cel al cornului, conducându-ne la implicaţiile timbrale respective (execuţia partiturilor a căzut astfel în sarcina unor cornişti). Pe lângă aceste tube speciale, practica mai cunoaşte tube tenor propriu-zise în si bemol şi tube bas în fa unde elementul definitoriu îl constituie deopotrivă forma tubului sonor şi a muştiucului. 259 Grupul instrumentelor de percuţie Grupul instrumentelor de percuţie reuneşte, în cea mai mare parte, instrumente la care sunetele sunt produse prin lovirea, frecarea, ciupirea etc. unor corpuri sonore sau a unor componente sonore ale acestora. Astfel cum am arătat la începutul acestei sinteze, clasificări ale acestor instrumente din diferite puncte de vedere sunt numeroase. Fără a insista asupra acestor modalităţi de clasificare, ne vom îndrepta atenţia asupra câtorva instrumente, criteriul privind selecţia acestora fiind pur practic: ele se întâlnesc cel mai des pe scena de concert. Tot aici vom expune succint câteva elemente teoretice de bază privind instrumente importante în economia unei partituri orchestrale care nu îşi găsesc un loc specific între celelalte grupuri de instrumente; din acest punct de vedere, grupul instrumentelor de percuţie seamănă puţin cu acea frecvent întâlnită categorie şi altele. Instrumente acordabile. Se numesc instrumente acordabile acele instrumente de percuţie la care înălţimea poate fi determinată. Timpanul este format dintr-un bazin de metal, acoperit cu o membrană confecţionată din piele de viţel; pentru obţinerea sunetului, se acţionează cu baghete diferite. Timpanul poate fi acordat fie prin înzestrarea acestuia cu un set de chei având rolul de a relaxa sau încorda membrana respectivă, fie prin construcţia bazinului metalic astfel încât, prin rotire, să se determine şi înălţimea sunetului. Cel mai nou sistem – permiţând un acordaj prompt ş i destul de exact – îl reprezintă cel în care timpanul este prevăzut cu un sistem de pedale care au rolul de a întinde sau de a relaxa membranele respective; acest sistem simplu permite realizarea procedeului glissando cu maximă eficacitate. Instrumentistul are la dispoziţie un set de trei timpane acordate între mi bemol din octava mare şi sol din octava mică. Baghetele cu care se acţionează asupra membranei sunt din pâslă tare sau din pâslă moale (ori chiar din lemn neîmbrăcat); indicaţia bacchette di spugna nu trimite aici la folosirea unor baghete din burete – care nici nu se folosesc, fiind neeficace –, ci la dorinţa compozito- rului (care poate semnala simplu că doreşte baghete „dure” sau baghete „moi”) de a obţine un timbru cât se poate de fluid. Etosul timbral al timpanului este bine cunoscut: de la tremolo-urile din momentele sumbre, misterioase, „gotice” până la vijelia unor veritabile uragane sonore, de la clipele de intensitate medie până la străfulgerarea unor apogiaturi care condensează, „strâng” forţa unui tutti în fortissimo – toate acestea contribuie la însemnătatea unui instrument atât de răsfăţat. 260 Xilofonul are origine asiatică, fiind confecţionat din lamele de lemn, acţionate cu diverse ciocănele, astfel aşezate încât să producă scara cromatică. Modelele noi tind să ordoneze lamelele de lemn astfel încât să se producă scara lui Do major – fapt necesar pentru obţinerea unor glissandi de efect –, iar una dintre inovaţiile recente constă în aşezarea şi montarea lamelelor respective deasupra unor tuburi metalice care capătă astfel rolul de rezonator (mai este cunoscut şi un xilofon cu claviatură acţionat printr-un sistem de clape şi ciocănele asemănător mecanismului pianului). Intinderea xilofonului este de la do din octava mică până la do, do diez din octava a treia. Celesta este un instrument de mare efect; momentele de etos îngeresc, serafic sunt cele mai favorizate de către timbrul inconfun- dabil al acestui instrument. Celesta este alcătuită dintr-un set de diapazoane acţionat cu ajutorul unei claviaturi. Aspectul celestei este cel al unui mic pian vertical. Intinderea celestei de tip Mustel – celesta cea mai răspândită – este cuprinsă între do din octava mică şi do din octava a patra ca notaţie, efectul sonor fiind la octava superioară. Clopoţeii (Glockenspiel, Campanelli, Jeu de timbres) sunt un instrument frecvent folosit, alcătuit dintr-o serie cromatică de clopoţei asupra cărora se acţionează fie cu ajutorul unor baghete dure, fie printr-o claviatură. Clopotele (Campane) au o utilizare frecventă, mai ales în scene de evocare religioasă. Deoarece clopotele adevărate sunt enorme, s-a recurs la un sistem de clopote tubulare, din oţel, care se lovesc cu ciocănele în partea superioară, asemănarea timbrală cu cea a clopo- telor veritabile fiind credibilă. Ferăstrăul este un instrument a cărui folosire pe scenă este de efect – contribuţia vizuală a spectacolului acţionării asupra acestei mari şi largi lame de metal este însemnată. La ferăstrău se cântă cu un arcuş de contrabas care se trage peste muchia nezimţată a feră străului sau prin acţionarea cu un ciocănel îmbrăcat în pâslă atunci când instrumentul este flexat. Sunetul este ireal, cosmic, transcendental. Vibrafonul este un instrument asemănător xilofonului, însă la care lamelele rezonante sunt făcute din metal. Sub fiecare lamelă, acţionată cu ajutorul unor baghete, se găsesc tuburi rezonatoare în care se găsesc motoraşe electrice. Atunci când se cântă cu motoraşele electrice nepuse în funcţiune, timbrul este asemănător cu acela al metalofonului. Atunci însă când acestea funcţionează, timbrul devine ireal, feeric, extrem de poetic. Instrumente neacordabile. Instrumentele neacordabile se prezintă într-o foarte mare varietate şi într-o continuă creştere. De 261 aceea, notăm aici numai câteva instrumente mai des întâlnite în orchestrele simfonice cu menţiunea că, îndeosebi, muzica modernă a introdus şi introduce o mare diversitate de obiecte sonore valorificate timbral. Notaţia acestor instrumente se face, de obicei, pe un portativ alcătuit dintr-o singură linie; uneori, când se folosesc mai multe instrumente de acelaşi fel, dar având dimensiuni – şi deci înălţimi – diferite, se pot folosi portative cu două, trei etc. linii pentru notarea corespunzătoare a diferenţelor intenţionate. Toba mare (sau Gran cassa) este un instrument binecunoscut, acţionat cu un ciocan sau două (pentru obţinerea tremolo-ului). Rolul său în evocarea unor momente de încordare, furtunoase în economia actului sonor este pe deplin consacrat. Talgerele (Piatti, Cinelli) se pot întrebuinţa fie prin lovirea a două talgere unul de celălalt, fie prin acţionarea asupra lor cu ajutorul unei baghete de timpan, cu o vergea de fier sau cu bagheta de la trianglu etc. Bineînţeles, natura materialului din care este făcută bagheta va influenţa direct calitatea timbrului, mai ales în momentul atacului. Toba mică (Tambur militar, Caisse claire) este un instrument foarte cunoscut, alcătuit dintr-un cilindru mic, metalic, ambele feţe fiind acoperite de membrane din piele de oaie, bine întinse. Pe una dintre feţ e se găsesc întinse nişte coarde, fie din metal, fie din intestine de animal. Prezenţa sonoră a tobei mici este legată mai ales de momentele cu conotaţie militară. Atacul sunetului este extrem de precis, de aceea el poate fi folosit cu succes pentru a „strânge” în jurul lui un scurt tutti în fortissimo, de exemplu. Tam-tam-ul (Gongul) are o străveche origine asiatică. Gongul se foloseşte în variate împrejurări – de foarte multe ori şi în afara sălilor de concert –, ceea ce îi conferă un element teatral. Astăzi, se cunosc o varietate de tam-tam-uri, dintre care se aleg acele instru- mente al căror metal este astfel turnat şi calibrat încât să producă un sunet amplu, bogat timbral, însă imprecis în privinţa obţinerii unei anumite înălţimi sonore. Gongurile se grupează în trei categorii – mici, medii şi mari. Natura baghetei cu care sunt lovite determină calitatea timbrală, mai ales în privinţa atacului sunetului. Tamburul basc (Tamburo basco, tamburino) este un instrument foarte cunoscut. Deosebim aici varietatea tambur basc cu clopoţei şi tambur basc fără clopoţei (sau tamburină ), iar specificarea în partitură trebuie făcută pentru a se evita confuziile. Triunghiul (Triangolo) este un instrument de metal cu un timbru deopotrivă luminos şi distinct; sunetul lui poate răzbate chiar şi dintr-un forte orchestral. 262 Clopoţeii (Sonagli) sunt o serie de mici clopoţei cu limbă, aşezaţi şi fixaţi pe o bucată de piele ca un soi de curea. Sunetul se obţine prin scuturarea acestei curele. Biciul (Frusta) este alcătuit din două plăci de lemn prinse cu ajutorul unei balamale; lovirea lor una de alta produce un sunet aproape identic cu cel al unei pleznituri de bici. Lemnul (Wood-block, Legno) este un instrument în două varietăţi: cea chinezească, de formă paralelipipedică, şi cea americană, ca un fel de halteră de mână, alcătuită din doi cilindri. Formele geometrice sunt goale pe dinăuntru şi au câte o deschizătură. Asupra lor se acţionează cu ciocănele sau baghete. Observaţie. Multe tratate de teoria instrumentelor se ocupă de instrumente cum ar fi pianul, chitara şi mandolina, clavecinul, orga, harpa, vocea umană în ansamblurile corale etc. Aceste instrumente şi voci au o prezenţă indiscutabilă în multe partituri orchestrale de reper. Instrumente cu coarde şi arcuş Locul instrumentelor cu coarde şi arcuş a fost multă vreme unul privilegiat în orchestra simfonică. S-a mers până acolo încât s-a susţinut că, dacă grupul corzilor „sună bine”, atunci întreaga orchestră va suna bine. O primă explicaţie este aceea că – astfel cum am văzut – spre deosebire de instrumentele de suflat şi de cele de percuţie, care au atins o anumită „maturitate” în construcţie relativ recent, corzile – şi îndeosebi vioara – sunt instrumente la care perfecţionări majore de alcătuire nu au mai fost posibile după activitatea unor lutieri celebri. De aceea, orchestra beethoveniană, de exemplu, se sprijină îndeosebi pe corzi pur şi simplu datorită faptului că emisia sunetului la instrumentele de suflat din lemn şi din alamă era problematică şi incomodă (bineînţeles, nu este acesta unicul motiv posibil de invocat în observarea respectivei realităţi orchestrale), ca să nu mai vorbim de faptul că resursele de velocitate, reduse şi nesigure, ale acestora practic interziceau încredinţarea unor teme mai mişcate, mai agitate, în exclusivitate instrumentelor de suflat. Cu alte cuvinte, orchestra simfonică a clasicilor vienezi şi a primilor compozitori romantici a fost o orchestră hipertrofiată în direcţia instrumentelor cu corzi şi arcuş şi, ca mai întotdeauna în istoria culturii, acestei realităţi i-a răs- puns, în ultima vreme, o hipertrofie – parţial firească totuşi având în vedere bogăţiile timbrale şi ritmico-melodice de explorat – în direcţia opusă, a favorizării suflătorilor şi percuţiei în detrimentul corzilor. 263 Vioara Considerat instrumentul-regină al orchestrei simfonice, vioara îşi întemeiază acest renume pe resurse expresive imense. Măiestria utilizării acestora, cu chibzuinţă, dă de multe ori măsura succesului unor pagini cameral-orchestrale. Vioara este acordată astfel cum vedem în ex. 9. Numeroşi compozitori şi instrumentişti au recurs la modificări ale acestui acordaj pentru a obţine fie note mai grave, fie mai multă strălucire prin ridicarea – parţială şi/sau totală – a înălţimii sunetelor în care sunt acordate corzile viorii. Intinderea viorii în orchestră este indicată tot în ex. 9 şi vom sublinia aici că limitele superioare, în solistică, pot fi mult depăşite (mai ales dacă se progresează din treaptă în treaptă sau folosindu-se intervale mici). Ex. 9 Timbrul general al viorii este bine cunoscut. Are însă sens să arătăm aici că fiecare coardă a instrumentului are o expresivitate proprie şi, speculând aceasta, frecvent, compozitorii cer instrumentiştilor să folosească o anumită coardă pentru a spori un anumit tip de expresivitate a liniilor melodice respective. Astfel, coarda mi (numită şi cantino) este o coardă strălucitoare, luminoasă, coarda la este o coardă mai cantabilă, coarda re este considerată a fi o coardă prin excelenţă poetică, în timp ce coarda sol are uneori o culoare de alto, putând deveni uşor dramatică, sumbră sau întunecată. Poziţia mâinii stângi pe tastieră influenţează, de asemenea, timbrul viorii. Locul cel mai expresiv este acela care se apropie de mijlocul coardei, sonoritatea căpătând o moliciune, o căldură inconfundabilă. luş, scurtând aşadar mult coarda, Atunci când mâna urcă spre că culoarea devine mai încordată, iar pe măsură ce mâna se întoarce spre prăguş, astfel încât coarda va vibra aproape pe întreaga sa lungime, sunetul tinde să devină mai clar, mai limpede, dar şi mai inexpresiv. Direcţia în care acţionează arcuşul – vorbim deja aici despre elemente de frazare – este importantă pentru dimensiunea expresivă. Arcuşul în jos dă o anumită energie mişcării, pe când atacul unui sunet cu arcuşul în sus, mai puţin energic, permite o susţinere ulterioară a acestuia mai corespunzătoare. 264 Un procedeu interesant îl reprezintă alla punta – frecarea corzii cu vârful arcuşului; fiind lipsit de greutate, sunetul este mai firav, dar şi mai gingaş. Dimpotrivă, ad tallone (la talon), prin folosirea bazei arcuşului, este procedeul optim pentru obţinerea unor ambiţioase şi viguroase accente pe triple sau cvadruple corzi, de pildă. Un timbru metalic se poate obţine prin procedeul sul ponticello, atunci când arcuşul acţionează aproape de căluş pe când plasarea acestuia sulla tastiera (pe tastieră) produce un timbru deosebit de dulce şi catifelat. Pentru efecte timbrale diverse se mai foloseşte şi lovirea corzilor cu lemnul arcuşului (col legno), producându-se, bineînţeles, un fel de pocnet. Détaché (sciolto) este procedeul prin care sonoritatea se accentuează prin mărirea vitezei cu care arcuşul trece peste coardă, conform unei cvasiecuaţii: mai mult arcuş = mai multă energie. Dacă se doreşte un accent şi mai dramatic, se poate considera sciolto numai cu arcuşul în jos, fiecare sunet şi/sau acord fiind atacat separat. i uşor de obţinut. Martellato este Staccato este un procedeu frecvent ş un staccato mai tăios, mai „rău”, folosit în nuanţe mari (modul de producere şi direcţia expresivă sunt sugerate de etimologia cuvân- tului). Practica cunoaşte şi un martelatto în piano, care se execută numai cu vârful arcuşului. Prin alla corda se cere instrumentistului să susţină sunetul pe întreaga sa durată, în mod egal. Prin liscio se cere violonistului să cânte în mod „neted” (conform semnificaţiei termenului italian), fără a se distinge aşadar articulaţiile inerente mişcărilor de arcuş. Gettato (Jeté) se întâmplă atunci când violonistul „aruncă” arcuşul peste coardă astfel încât acesta sare repetat. Separato este o indicaţie de frazare prin care mai multe sunete consecutive, deşi se vor , nu vor fi legate propriu-zis. executa într-o singură trăsătură de arcuş Saltelatto cere instrumentistului să facă să sară arcuşul uşor pe coardă, combinat uneori cu largi mişcări de atingere a mai multor corzi – este un procedeu foarte eficient pentru arpegierea unor acorduri. Picchetatto (punctat) este un procedeu dificil prin care se execută distinct, dintr-o singură trăsătură de arcuş, un grup de note în staccato. Flautato se obţine printr-o combinare a unei presiuni foarte mici a arcuşului pe coarde simultan cu o viteză mare a trecerii acestuia peste coardă. Timbrul sunetelor astfel obţinute este foarte moale şi catifelat, aproape ireal, straniu. Un procedeu tehnic specific instrumentelor de coarde şi foarte des utilizat este pizzicato. El se realizează cu mâna dreaptă, dar poate fi realizat şi cu mâna stângă, destul de uşor, mai ales pe coarde libere. Viteza cu care se poate realiza acest procedeu nu se recomandă să depăşească 90 de bătăi pe minut în mişcare de 265 şaisprezecimi; de asemenea, trebuie ţinut cont de faptul că o folosire îndelungată a acestui procedeu poate obosi instrumentiştii. In privinţa eficacităţii pizzicato-ului, se observă faptul că, atunci când lungimea corzii este mai mare, sonoritatea este mai puternică; pe măsură ce urcăm în acut, coarda se scurtează, iar procedeul devine ineficient. Există şi o varietate mai spectaculoasă de pizzicato – atunci când instrumentul se ţine pe genunchi sau sub braţ şi se cântă la el ca la chitară; viteza creşte considerabil, iar anumite digitaţii grele sau imposibile în postura clasică, necesare corzilor multiple, devin realizabile. Mai amintim aici şi varietatea numită pizzicato bartokian – este vorba de o ciupire atât de violentă a corzilor încât răspunsul corzii, la revenire, adaugă lovirea lemnului instrumentului, percutare care se aude şi este de mare efect. Altă modalitate de efect o reprezintă executarea unui glissando imediat după ciupirea corzii; eficienţa acestui procedeu este sporită la instrumentele cu corzi lungi. Flajeoletele sunt un alt procedeu tehnic de emitere a sunetului urinţă la instrumentele de coarde. Pe de mare efect şi considerabilă uş corzile libere, atingerea uşoară a corzii respective într-un punct constituind o fracţie a lungimii întregii corzi produce acel sunet armonic natural corespunzător (înţelegerea acestui fenomen este consecutivă parcurgerii primelor capitole ale Teoriei muzicii). Mai mult, utilizându-se tehnica descrisă, se poate folosi un glissando de flajeolete – mâna stângă alunecă uşor pe coarda liberă, determinând audiţia unei scări largi a armonicelor respectivei corzi. Flajeoletele artificiale produc acele sunete armonice artificiale atunci când degetul arătător scurtează coarda, producându-se astfel, în mod obişnuit, un sunet mai înalt decât cel al corzii libere pe care ne aflăm; după acest moment însă, cu alt deget, se atinge uşor segmentul de coardă rămas liber fie la jumătate (caz în care se obţine o octavă – procedeul e dificil din cauza extensiei mari la care e supusă mâna stângă), fie la o treime (se obţine astfel armonicul trei), fie la un sfert de lungime (obţinându-se astfel un sunet situat la dublaoctavă; această varietate de flajeolet este cea mai uzuală). Sunetul se notează real, ia dorită plasându-se un cerculeţ deasupra lui sau marcându-se digitaţ prin notarea înălţimii unde se doreşte atingerea corzii cu o notă în formă de romb (şi, eventual, adăugarea sunetului în flajeolet prin notarea lui concomitentă în partitură; astfel, un sunet se notează folosind trei note: cea a pseudo-fundamentalei, cea a ventrului corzii unde se intervine şi cea de efect real). Surdina se foloseşte la vioară destul de des, deoarece efectul ei este imediat perceptibil şi de efect. Este vorba de un mic dispozitiv care se aşază aproape de căluş, astfel încât calitatea vibraţiilor corzilor 266 este alterată, devenind uşor mai metalică, mai netimbrată, mai sârmoasă chiar, însă extrem de eficientă atunci când se doreşte obţinerea unei atmosfere poetice, mergând până la dulcegărie uneori. Tehnica cântatului la vioară a cunoscut un avânt vertiginos. Folosindu-se acea extraordinară posibilitate a viorii de a adapta digi- taţii diverse pentru duble, triple sau cvadruple corzi, virtuozii acestui nobil instrument au transformat vioara în instrument adecvat aproape perfect redării sintaxelor polifone. Studiul poziţiilor şi digitaţiilor – pe lângă cel al tehnicii mâinii drepte (adică al mânuirii arcuşului) – este premisa de bază a virtuozităţii instrumentale la vioară şi la celelalte instrumente cu arcuş. Nu trebuie însă neglijată o anumită preocupare pentru acest capitol nici din partea orchestratorului, deoarece dife- renţele între o linie melodică simplissimă pentru partidele viorii din orchestra simfonică şi o ştimă pentru aceleaşi partide, unde efectele expresive enumerate mai sus şi uzul dublelor şi triplelor corzi sunt ugit, reprezintă adeseori diferenţe capitale între o bună prezente meşteş şi o nesemnificativă partitură orchestrală. Cu alte cuvinte, în acele partituri unde se urmăreşte şi altceva decât un simplu joc de timbruri consecutiv unui dialog de structuri, măiestria orchestraţiei pentru vioară devine indispensabilă, deoarece tehnica mâinii stângi o comple- teză cu strălucire pe aceea a mâinii drepte în obţinerea unor nuanţe care adaugă mult expresivităţii orchestrale. Viola Viola este un instrument despre care se poate spune că poartă, pe certificatul său de naştere, semnătura dirijorilor şi a compozitorilor care au ales orchestra ca principal mijloc de exprimare. Cu alte cuvinte, rolul solistic, fie ca instrument concertant, fie ca prezenţă în momentele de solo, este estompat puternic – cu câteva notabile excep- ţii însă – în favoarea rolului său orchestral sau cameral. Viola este un instrument căruia i se încredinţează sarcina de a umple armonii şi/sau de a prezenta contrasubiecte neambiţoase; de această sarcină ea se achită perfect, iar performanţele sale expresive s-au adaptat de-a lungul timpului de minune în această direcţie. mai jos decât cel al viorii. Acordajul violei este cu o cvintă Intinderea violei este redată în ex. 10 (cu observaţia că limita supe- rioară este aceea recomandată a fi folosită în orchestră), iar notaţia foloseşte cheile do şi sol necesare unei bune plasări pe portativ a notelor pentru uşurinţa lecturii (prin eliminarea, pe cât posibil, a liniuţelor suplimentare). 267 Ex. 10 Timbrul violei – atunci când acesteia i se încredinţează momente „descoperite” – este mai întunecat decât cel al viorii. Această lipsă de strălucire, de multe ori, poate reprezenta un plus de gingăşie, un plus de poezie, un plus de melancolie chiar faţă de timbrul reginei instrumentelor. Toate procedeele tehnice amintite cu privire la vioară sunt posibile aici cu majora observaţie că instrumentul, fiind ceva mai mare decât vioara (şi având astfel corzi ceva mai lungi), va favoriza acele procedee care „se simt mai bine” pe corzile lungi. La fel, problemele privind flajeoletele şi cele care provin din digitaţie sunt cvasiidentice, cu majora observaţie că, în privinţa digitaţiei, distanţele între poziţii – traductibile într-o necesitate de supraextensie a degetelor – sunt ceva mai mari. Deşi este privit în principal ca instrument de susţinere armonică, nu trebuie neglijat faptul că, din motive evidente, viola nu poate fi departe de cuceririle de virtuozitate ale viorii. In rarele cazuri unde aceste cuceriri ar putea fi folosite este bine ca ştiinţa utilizării lor să fie prezentă în capacităţile profesionale ale orchestratorilor. Violoncelul Cantabilitatea în registrul grav şi mediu este elementul care se pare că a determinat evoluţia acestui interesant instrument. Tehnica interpretării la acest instrument a cunoscut o dezvoltare explozivă o ” dată cu folosirea degetului mare de la mâna stângă în rol de „căluş (prin acest termen nu se desemnează, aşadar, piesa de lemn pe care se sprijină coardele), permiţând astfel extinderea întinderii violoncelului spre acut şi o remarcabilă îmbunătăţire a posibilităţilor de frazare; numele care au consacrat acest mod de interpretare sunt cele ale lui Boccherini, Romberg, Servais, Piatti, culminând cu geniala contribuţie a lui Pablo Casals, care a definit locul şi rolul acestui instrument nobil în contemporaneitate. Mai mult, la finele secolului al XIX-lea însă, A.F. Servais revoluţionează tehnica violoncelului, impunând construc- ţia acestuia cu un vârf ascuţit, care se fixează în podea (până atunci violoncelul se ţinea şi se fixa între genunchi, fapt limitându-i enorm pe instrumentişti). Astfel, violoncelul devine unul dintre cele mai intere- sante instrumente ale orchestrei simfonice – utilitatea sa în arhitectura sonoră este vădită, însă, în posibilităţile sale solistice, enorm îmbo- găţite în ultima vreme, ceea ce îl transformă într-o inedită copie în oglindă a (importanţei) viorii, cu referire la zona gravă a întinderii orchestrale. 268 Acordajul violoncelului este cu o octavă mai jos decât cel al violei (astfel cum se vede în ex. 11), iar întinderea sa – ilustrată în acelaşi exemplu – este recomandată a nu depăşi, în orchestră, limitele arătate. Notaţia se face în cheile de bas, de tenor şi de violină, în funcţie de registru; uneori, atunci când cheia sol urma imediat după cheia fa, notele erau scrise cu o octavă mai sus decât efectul lor (practică rar folosită astăzi). Ex. 11 Timbrul violoncelului este un subiect plin de fascinaţie. Resur- sele sale sunt superbe, iar expresivitatea de calitate şi subtilitate apare ca fiind completă. Mai ales registrul acut excelează în privinţa canta- bilităţii, în timp ce registrul mediu, mai puţin elocvent, pare a avea un plus de delicateţe. Toate datele enunţate cu privire la procedeele tehnice la instru- mentele cu coarde şi arcuş se aplică şi la violoncel. Vor fi favorizate însă acele elemente care beneficiază de prezenţa unor corzi mai lungi şi a unui corp rezonator mai mare – cum ar fi pizzicato (eficient şi expresiv) şi flajeoletele (mai numeroase şi mai spectaculoase) – în detrimentul acelor procedee care privesc agilitatea; datorită lungimii corzilor şi poziţiei mai incomode în care se cântă la instrument, viteza şi complexitatea pasajelor de bravură pentru violoncel vor fi ceva mai reduse. In privinţa digitaţiei, este util de observat faptul că tehnica violoncelului, prin folosirea consecventă a degetului mare, cunoaşte o anumită „reorientare” în comparaţie cu tehnica mâinii stângi la vioară. Datorită distanţelor mai mari dintre sunete, două degete alăturate descriu numai un interval de un i nu de un ton, ca la vioară). Cu toate acestea, tehnica semiton (ş instrumentală de astăzi permite executarea unor duble, triple şi cvadruple corzi cu uşurinţă – precon-diţia esenţială aici este aceea ca orchestratorii şi compozitorii să posede anumite cunoştinţe de bază privind posibilităţile de virtuozitate şi de expresivitate ale mâinii stângi. Contrabasul Un instrument profund schimbat de intervenţia tehnicii de jazz – acesta este contrabasul secolului al XXI-lea. Multă vreme având numai rolul de a susţine simplu basul orchestral, contrabasul şi-a dezvoltat posibilităţile tehnice şi de expresie într-o asemenea măsură, încât 269 momentele solistice de efect au devenit tot mai numeroase. Astăzi, se folosesc numai instrumente cu patru coarde – existând şi contrabasuri care au o a cincea coardă, foarte gravă, acordată în do. Acordajul contrabasului şi întinderea acestuia sunt redate în ex. 12. Notaţia instrumentului se face în cheia fa, iar lectura este semi-transpozitorie. Ex. 12 Timbrul contrabasului este sumbru, întunecat, misterios, greu în grav; în schimb, coarda întâi permite obţinerea unor efecte cantabile deosebite, având o anumită gingăşie chiar. Ca şi în cazul altor instrumente grave, dar şi agile, posibilităţile expresive ale contra- basului se deschid în direcţia unor efecte de caracter, în special în zonele comicului şi ale grotescului chiar. La fel ca şi la celelalte instrumente de coarde, contrabasul dispune, teoretic, de o variată paletă de procedee de tehnică a mâinii drepte. Pizzicato şi flajeoletele rămân favoritele tuturor compozitorilor aici datorită unor cauze la vedere. In privinţa tehnicii mâinii stângi, distanţele între poziţiile pe tastieră sunt atât de mari încât obţinerea unui semiton într-un legato impecabil necesită o supraextensie (posibilă, la rândul ei, numai între degetele unu şi doi, respectiv trei şi patru). Ca şi la violoncel, pe măsură ce înaintăm spre acut, aceste distanţe între poziţii se micşorează, devenind aşadar mai comodă te articularea lor. Degetul mare – numit aici tot căluş – sporeş posibilităţile tehnice ale contrabasiştilor, fără a se ajunge însă la spectaculozitatea obţinută de violoncelişti. Chiar şi anumite intervale armonice sunt posibile la contrabas – rar utilizate însă în orchestră unde se preferă totuşi acele ipostaze care au consacrat contrabasul ca principal instrument de susţinere a başilor orchestrali –, iar scrierea şi obţinerea lor corectă presupun, din partea orchestratorilor, din nou, un set de cunoştinţe de digitaţie. Mai mult decât la alte instrumente, poate, elementele fizice (dimensiuni, lungimi ale corzilor, rigidităţi ale acestora atunci când sunt apăsate în regiuni supraacute etc. etc.) determină decisiv posibilităţile expresive, iar măiestria orchestra- torului se va sprijini – şi aici – pe tot felul de procedee instrumentale care pot mima obţinerea anumitor efecte sau pot ocoli inteligent anumite limitări fizice impuse de dimensiuni, de lemn şi de metal. 270 Consideraţii finale Studiul teoriei instrumentelor este un studiu întemeiat în mare măsură pe cunoaşterea practică a unor realităţi cultural-muzicale. Fără o experienţă nemijlocită a contactului cu instrumentele orchestrei simfonice mari, toate consideraţiile despre timbruri şi despre proce- deele tehnice de producere a sunetelor ca modalităţi expresive (inclu- siv în plan timbral) ale instrumentelor respective rămân la nivel de aproximare cel mult poetică. Corolarul acestei observaţii este la vedere – fiecare ocazie (prezenţă în sala de concert, audiţie radio, transmisiune televizată, conversaţie chiar cu colegii care studiază disciplinele practice ale muzicii etc. etc.) ar trebui fructificată în sensul dezvoltării unei atenţii direcţionate specific. Cu alte cuvinte, observarea directă şi imediată a unor factualităţi din paginile de mai sus trebuie să caracterizeze atenţia descrisă mai devreme, cam în acelaşi fel în care audiţia unor fugi de Bach, de exemplu, în lumina cunoştinţelor dobândite la studiul contrapunctului, nu va ignora sem- nalarea unor momente expuse în fugato sau observarea caracterului contrasubiectelor ca fiind profund diferit de cel al temei fugii etc. etc. In acest sens, lipsa unei literaturi de specialitate bogate în limba un mare dezavantaj, deoarece teoria instru- română nu reprezintă mentelor surprinde realităţi identice pentru toţi teoreticienii (în definitiv, întinderea oboiului, de exemplu, va fi aceeaşi în toate manualele de teoria instrumentelor). Am folosit, în aceste pagini, intens resursele de informaţie din lucrarea semnată de Casella şi Mortari, menţionată în bibliografie, lucrare deosebit de valoroasă din acest punct de vedere. Teoria instrumentelor este, în mare măsură, o disciplină de observaţie, şi nu una de interpretare, o disciplină în care datele oferă un spectru restrâns de interpretare, mult mai importantă fiind aici colectarea şi organizarea lor judicioasă. Un element de bază în studiul teoriei instrumentelor îl reprezintă cunoaşterea unor factualităţi de construcţie care determină univoc cali- tăţile sunetelor emise de acel instrument. Cel mai bun exemplu este aici cel al trombonului: astfel, înţelegerea faptului că mişcarea culisei este, în realitate, o lungire ad hoc a tubului şi a coloanei de aer care, rezonând, produce sunetul, reprezintă chintesenţa învăţării moda- lităţilor în care elementele de fizică le determină pe cele de acustică. ie, vor fi şi limitări Mai mult, limitările elementelor fizice, de construcţ ale elementelor acustice; astfel, violoncelul nu va putea coborî sub do grav din cauza limitării lungimii corzii (pe când un sintetizator va coborî, fără nici o problemă mai jos de acest sunet). Cea mai importantă distincţie care trebuie făcută în legătură cu studiul teoriei instrumentelor ca propedeutică pentru studiul orches- 271 traţiei este aceea privind distincţia primară între caracteristicile timbrale şi caracteristicile expresive, urmată de observaţiile privind potenţarea acestora din urmă de către natura liniilor melodice încredinţate instrumentului respectiv (acestea din urmă studiate cu ajutorul descrierii procedeelor tehnice). Să luăm un exemplu simplu şi edificator. Apropiindu-ne de posibilităţile fagotului vom spune că timbrul acestuia, în registrul mediu, este uşor surd, parcă răguşit etc. etc. (în afara pre- zenţei umane, nu putem vorbi, bineînţeles, decât despre valori măsurabile ale diverselor armonice participând la acel spectru pe care, ulterior unei audiţii, am convenit să îl denumim timbru); despre caracterul comic al timbrului la fagot, ca o caracteristică expresivă, putem însă vorbi dacă observăm acel inerent contrast (între intenţie şi rezultat, de pildă) pe care îl presupune categoria estetică respectivă. Culoarea timbrului va fi aceeaşi iile vor fi însă pentru toţi potenţialii ascultători, în timp ce conotaţ circumscrise unui areal cultural cvasidelimitat. Mai mult, pentru a putea vorbi despre un caracter comic cu privire la expresivitatea fagotului, avem nevoie de cel puţin două factualităţi – aceea a prezentării „descoperite” orchestral a fagotului şi aceea a unei mişcări în valori mici şi în tempo susţinut a liniei melodice respective. Iată deci cum timbrul şi expresia pot căpăta valenţe noi în funcţie de elemente extranee datelor fizice ale instru- mentului. Fără această „descoperire – punere în relief”, observăm numai acele date ale progresului virtuozităţii instrumentale care au permis integrarea fagotului în ansambluri camerale unde însoţirea cu succes a unor instrumente considerate a fi mult mai agile este o realitate contemporană. Recapitulând, aşadar, două par a fi direcţiile de interes în studiul teoriei instrumentelor aici. Mai întâi, vorbim despre înţelegerea felului în care datele fizice ale instrumentului şi datele fizice ale procesului de interpretare – pe care le-am numit frecvent procedee (tehnice) de execuţie – la acel instrument determină sunetele şi calităţile timbrale ale acestora. Apoi, vorbim despre înţelegerea timbrului muzical şi a . Mai mult – expresivităţii acestuia ca determinare culturală şi estetică şi prin aceasta se anticipează interesul pentru ulteriorul studiu al orchestraţiei – trebuie subliniată observaţia conform căreia anumite tehnici orchestrale au capacitatea de a îmbogăţi valenţele expresive ale timbrului (reamintim, fagotul are un timbru comic, deoarece linia sa melodică în acele momente este agilă şi descoperită, lăsată în relief). Prin întemeierea lor, iată, pe procedee tehnice de execuţie, pe posibilităţile tehnice ale instrumentului aşadar, legăturile între teoria instrumentelor ca disciplină de observaţie şi valenţele estetice ale procedeelor orchestrale sunt la vedere. 272 Repere pentru testul de evaluare Datorită particularităţilor studierii teoriei instrumentelor, meto- dologia testării va fi întrucâtva diferită. Vom distinge, totuşi, trei direcţii de explorare a cunoştinţelor studenţilor, astfel: 1) Memorarea strictă a unor elemente privind întinderea (ambitusul) şi acordajul (în cazul instrumentelor din familia coardelor) instrumentelor principale ale orchestrei simfonice mari, precum şi a unor elemente privind registrele acestora, cu accent pe memorarea registrelor unde instrumentele evoluează cel mai bine, timbrul acestora fiind aşadar caracteristic. Se vor pune două întrebări în acest sens – de pildă, care este întinderea flautului şi care este zona sunetelor-pedală la trombon – fiecare răspuns corect fiind notat cu un punct. 2) Inţelegerea unor specificităţi ale unor grupe de instrumente, cu privire la mecanismul de producere a sunetelor şi principalele categorii de procedee tehnice. Se va cere dezvoltarea unuia dintre următoarele subiecte: a) descrierea mecanismelor prin care instrumentele de suflat din alamă au evoluat de la stadiul de instrumente naturale la cel de instrumente cromatice – cu accent pe înţelegerea datelor cu privire la evoluţia tehnicii construcţiei (sistemele de ventile, pistoane, acţiunea culisei, acţiunea cvartventilului asupra lungimii tubului instrumentului etc.); b) descrierea unor procedee de tehnică a mâinii drepte (tehnică a i arcuşului) şi tehnică a mâinii stângi (poziţii, digitaţie, duble, triple ş cvadruple corzi etc.), precum şi descrierea unor procedee tehnice specifice acestor instrumente (flajeolete, pizzicato, getatto etc.); c) mecanismele transpoziţiei muzicale; d) particularizarea datelor timbrale (a se vedea, în principal, explicaţiile de la începutul şi sfârşitul sintezei). Este posibilă circumscrierea oricăruia dintre subiectele sus- menţionate la un anumit instrument – de pildă, „explicarea modului de producere a sunetului şi executarea trilului la corn” sau „descrierea unor procedee caracteristice de tehnică a arcuşului la violoncel” sau „diversitatea expresiei timbrale la fagot” etc. Tratarea amplă, coerentă, convingătoare a subiectului va fi apreciată cu maximum trei puncte. 3) Transpunerea unui fragment muzical de 16-32 de măsuri, scris la 4 sau 5 voci, dintr-o partitură corală (sau chiar dintr-o partitură în care nu sunt făcute specificaţii privind timbrele instrumentelor sau vocilor care o pot interpreta) pentru un ansamblu cameral de 4 sau 5 instrumente, cum ar fi flaut, oboi, clarinet, fagot şi corn sau trompetă, 273 doi corni, trombon, tubă etc. etc. Se va remarca, în primul rând, alcătuirea acestui ansamblu cameral astfel încât să existe instrumente care susţin liniile sopranului, basului şi „umplutura” armonică. Elementele de apreciere ale testului vor fi următoarele: a) încadrarea instrumentelor în registrele şi în întinderea învăţate – un punct (sunt posibile – şi chair recomandabile – intersectări/încrucişări între instrumente justificabile expresiv); b) corectitudinea elementelor transpozitorii – trei puncte; c) completitudinea indicaţiilor de dinamică, agogică etc. din partitură – un punct. 4) Alternativ, se poate imagina, ca probă de examen, transcrierea instrumentală a unui fragment la 4 voci (cor, pian, orgă etc.) pentru o formaţie de 5 instrumente (de exemplu cvintet de suflători: flaut, oboi, clarinet, fagot, corn). Astfel, al cincilea instrument va servi ca alterna- tivă de rezervă atunci când una dintre voci va „ieşi” din ambitusul instrumentului la care a fost repartizată iniţial. Se încurajează dublarea la unison sau la octavă – dar numai la octava superioară pentru sopran şi la octava inferioară pentru bas – pentru reliefarea momentelor muzicale semnificative; în afară de aceasta, nu vor exista alte note străine în partitură (cu alte cuvinte, în măsura n, pe timpul m, vom întâlni exclusiv notele din partitura-sursă). Se va cere folosirea nuan- ţelor, a legato-ului de expresie etc. pentru fiecare instrument, dat fiind că, adesea, în partiturile preclasice, ele lipsesc. Modalitatea în care vor fi repartizate cele 4 voci pentru cele 5 instrumente va depinde de posibilităţile expresive optime (registre, velocitate etc.) ale instru- mentelor; se va urmări, în alcătuirea diverselor ansambluri camerale, folosirea simultană a unor instrumente nontranspozitorii şi a unor instrumente transpozitorii. Bibliografie selectivă 1. Dănceanu Liviu, Cartea cu instrumente, Editura Fundaţiei România de Mâine, Bucureşti, 2002. 2. Casella Alfredo, Mortari Virgilio, Tehnica orchestrei contemporane, Editura Muzicală, Bucureşti, 1965. 3. Paşcanu Alexandu, Despre instrumentele muzicale, Editura Muzicală, Bucureşti, 1980. 4. Rimski-Korsakov N. A., Principii de orchestraţie, vol. I şi II, Editura Muzicală, Bucureşti, 1959. 5. Gâscă Nicolae, Tratat de teoria instrumentelor; Acustică muzicală, Instrumente de suflat, Editura Muzicală, Bucureşti, 1988. 274 3. DISCIPLINE COMPLEMENTARE PIAN GENERAL Prof. univ. dr. GEORGETA ŞTEFĂNESCU-BARNEA Obiective Cursul de Pian general este o disciplină obligatorie pentru stu- denţii de la toate specializările Facultăţii de Muzică din Universitatea Spiru Haret. Aceasta deoarece cunoaşterea instrumentului pian este un factor de sprijin hotărâtor în pregătirea studenţilor pentru majo- ritatea celorlalte discipline muzicale. Cursul de Pian general are ca scop ca prin intermediul instrumentului său să asigure studenţilor o importantă modalitate de îmbogăţire a orizontului lor artistic prin abordarea practică, directă a lucrărilor muzicale din repertoriul universal şi românesc. Conţinutul cursului cuprinde o importantă latură tehnică, de familiarizare a studentului cu specificul pianului, respectiv de apro- fundare a cunoştinţelor dobândite anterior, prin exerciţii pentru formarea şi consolidarea deprinderilor şi priceperilor pianistice de bază, cursul fiind ,prin mod de desfăşurare şi finalitate, un curs practic, individual. Latura repertorială, bogată şi diversă, vizează ri din toate marile epoci ale creaţiei muzicale . lucră Cursul asigură studenţilor posibilitatea de a utiliza pianul ca instrument de lucru în studiul unor discipline ca: Armonie, Contrapunct, Citire de partituri, Analiză şi Forme muzicale, Istoria muzicii. Cursul contribuie la dezvoltarea simţului estetic şi a gustului artistic, la educarea sensibilităţii muzicale, la dezvoltarea capacităţii de reprezentare auditivă interioară, in vederea configurării complexe a fenomenului muzical. Repertoriul propus în cele ce urmează oferă posibilitatea abordării unor piese de o maximă diversitate, de toate nivelurile de dificultate, de la metode pentru începători până la marele repertoriu pianistic, în funcţie de nivelul de educaţie pianistică al fiecărui student. 275 Material obligatoriu de studiat: Semestrul 5 • Forma de evaluare – COLOCVIU • Program obligatoriu pentru colocviu: – un studiu – o piesă polifonică – o piesă românească Semestrul 6 • Forma de evaluare – EXAMEN • Program obligatoriu pentru examen: – o gamă la alegere (pe două octave, cu arpegiu şi acorduri) – o sonatină – o piesă la alegere Exemplu de Program minimal pentru COLOCVIU – semestrul 5 1) Czerny C., unul din studiile 4, 5. 276 277 2) Menuet, din „Album pentru Anna Magdalena Bach”. 278 3) O piesă din următoarele: Comes, Liviu: 5, 6. Carmen Petra Basacopol: Turma de oi. 5 6 279 Exemplu de Program minimal pentru EXAMEN – semestrul 6 1) O gamă la alegere (pe două octave, cu arpegiu şi acorduri). 280 2) Diabelli, A.: Sonatina op.168 nr. 3(o parte) sau W.A.Mozart, Sonatina în Do Major, partea I-a. 281 282 283 284 285 286 287 3) Schumann, R.: Călăreţul sălbatec. 288 Bibliografie selectivă 1. *** Studii şi piese pentru pian, Editura Fundaţiei România de Mâine, Bucureşti, 2005. 2. *** Album pentru Pian, Piese preclasice şi clasice, Editura Fundaţiei România de Mâine, Bucureşti, 2005. 3. Herz, H., Culegere de exerciţii, game, arpegii, Editura Fundaţiei România de Mâine, Bucureşti, 2000. 4. *** Sonatine pentru pian de compozitori români, vol.I-II, Editura Fundaţiei România de Mâine, Bucureşti, 2000. 5. *** Mici piese româneşti pentru pian, Editura Fundaţiei România de Mâine. 6. *** Piese româneşti pentru pian din secolul al XIX-lea, vol I-III, Editura Fundaţiei România de Mâine, 2004. 7. Beethoven, L.v. – Sonatine. 8. Cernovodeanu, M. – Mica metodă de pian, Metoda mare. 9. Clementi, M. – Sonatine. 10. Comes, L. – Miniaturi. 11. Diabelli, A. – Sonatine. 12. Drăgoi, S. – Miniaturi. 13. Hanon, L. – Pianistul virtuoz. 14. Jora, M. – Poze şi pozne. 15. Mozart, W.A. – Sonatine. 16. Nicolaev, A. – Ş cola igrî na fortepiano, 1963. 17. Schumann, R. – Album pentru tineret. 18. Vieru, A. – 20 piese pentru pian. 19. Voileanu-Nicoară – De luni până duminică, 1963. 289